je 
5; fm B Prečnik Alefa iznosi oko dva-tri santimetra, 


ali kosmički prostor bio je tamo u nesma- 
njenoj veličini. 

REČ UREDNIKA 


Upravo dok pišem ove redove, postojanje Alefa zaokruženo je na tri godine. 
Bilo je svega i svačega u tom periodu, čak i redovnog mesečnog ritma. Ako se 
oduzme skoro polugodišnji prekid postojanja Alefa, za 31 mesec ostvarili smo 23 
broja, što i nije tako nepovoljno - plan je ispunjen sa 74 procenta. Prosečan vek 
života američkih SF časopisa je oko trideset brojeva, što nam takođe nije 
nedostižno. Sve u svemu, i nije tako loše - kako-tako curimo i dalje. 

Verujem da se svi sećate Farmerovog romana Idite ka svojim rasutim telima 
objavljenog u četiri nastavka početkom 1988. godine (Alef 5-8). Taj roman je uvodni 
u jednu od najvećih i najkvalitetnijih megaserija naučne fantastike, a dosta novih 
podataka u vezi s njom možete pročitati u Farmerovom predgovoru noveli “Rečni 
svet". U svakom slučaju, naslovna novela iz ovog Alefa je zasebna celina, mada će 
onima koji su čitali roman biti bliskija. 

Kroz ovo naše višegodišnje druženje, zapazili ste da smo vrlo retko objavljivali 
kratke priče - takozvane "minijature". Ali takve priče se pišu i dalje, stižu nam i 
prevodi i autorski radovi i odlučili smo da u okviru ovog broja napravimo svojevrsni 
izbor kratke SF priče. Nije to nikakav antologijski izbor, jer su zapravo sve čuvene 
kratke SF priče objavljene kod nas i po deset puta, a kvalitetnih kratkih priča nema 
toliko mnogo. Posmatrajte to kao naš ustupak ljubiteljima kratke priče -jednom u 
tri godine možemo sebi to da dopustimo. 

Bilo je par vaših primedi na preuzimanje Spinradovog terijskog rada, 
objavljenog pre dva broja. Uvažavamo sve primedbe i od ovog broja ćemo vam u 
svakom broju pripremati po jedan potpuno novi originalni rad najpoznatijih 
svetskih SF teoretičara. Za ovaj put, slučajno je ponovo u pitanju Norman Spinrad i 
njegovo viđenje političkog SF-a objavljeno pre godinu dana u Isaac Asimov's 
magazinu. Taj članak se neverovatno dopunjuje sa razmišljanjima Ljube 
Damnjanovića uobličenim u esej “Svemirski brod nad Beogradom" i oba zajedno 
predstavljaju nezaobilazno štivo koje bi svi sadašnji i budući SF pisci morali detaljno 
da prouče. Naravno, nikoga ne uslovljavamo da piše o temama koje su uz različitih 
uglova obrađivali Norman i Ljuba, ali svako bi morao da bude upoznat sa tim 
stavovima. 

Takođe, tu je i intervju sa Andre Norton, autoricom kod nas prilično 
nepoznatom, ali vrlo popularnom u SAD. Intervju je preuzet iz časopisa Starlog, 
septembar-oktobar prošle godine. Dotična dama napisala je do sada više od sto SF 
& F romana i nema nameru da prestane. Uostalom, uverite se i sami. 

Kod nas, situacija je drastično drugačija. Krajem septembra pojavio se Nul 
effort, treći roman Predraga Raosa a to je, verovali ili ne, rekord na 
srpskohrvatskom jezičkom području kada je u pitanju knjiško objavljivanje. U 
nekom od sledećih brojeva Alefa daćemo detaljan prikaz ovog romana i pripremiti 
intervju sa autorom. 

Boban KNEŽEVIĆ 


Filip Hoze Farmer 


REČNI SVET 


Philip Josć Farmer, RIVERWORLD, 1979. 
wa S engleskog preveo Aleksandar B. Nedeljković 

PREDGOVOR AUTORA 


Početak serije "Rečni svet" napisan je 
zapravo 1952. godine. Bio je to roman od 
150000 reči, prvobitno pod naslovom Dug 
za meso. Bio je napisan za mesec dana da 
bih učestvovao na jednom međunarod- 
nom nagradnom konkursu za fantaziju i 
SF. Pobedio je, ali zbog okolnosti u koje 
ovde neću ulaziti, nikada nije publikovan, 
a meni je isplaćen samo delić novca koji 
su bili dužni da mi daju. Tada roman nije 
bio zamišljen kao serija; rukopis je bio 
kompletna knjiga u kojoj je misterija 
Rečne planete bila rešena. Kada su se ne- 
ugodni događaji vezani za to takmičenje 
okončali, ostao sam vlasnik knjige. U to 
doba nije postojalo tržište za vrlo duge SF 
romane čiji je autor neko ko je pre toga 
prodao samo par priča u časopisima. Sta- 
vio sam rukopis u poslovični sanduk i ig- 
norisao njegovo postojanje tokom izves- 
nog broja godina. 

Godine 1964. setio sam ga se ponovo, 
otresao prašinu sa njega, i u naslovu 
umesto meso napisao reku. Roman je oti- 
šao do nekoliko izdavača; jedan ga je od- 
bacio sa obrazloženjem da je to "samo 
avanturistička priča". Ovo apsolutno nije 
bilo istina. Začudo, baš izdavač koji je dao 
taj komentar publikovao je moju Zelenu 
Odiseju koja je bila u daleko većoj meri 
“avanturistička“ nego Dug za reku. 

U to vreme Fred Pol beše urednik neko- 
liko magazina okupljenih oko centralog 
Galaxy. Poslao sam mu rukopis i on ga je 
vratio sa nekoliko veoma perceptivnih ko- 
mentara. Izloženi koncept, rekao je Pol, 
prevelikli je da bi stao čak i u tako dug 
roman. Predložio je da napišem seriju no- 
vela za njega. Njih bi kasnije bilo moguće 
objaviti u formi knjige, ako to budem 
želeo. Do tada sam o ustrojstvu rečnog 
sveta razmišljao u dovoljnoj meri da 
uvidim da je on u pravu. Planeta na kojoj 
su vaskrsli skoro svi ljudi koji su živeli od 
milion godina pre naše ere pa do ranog 
dvadeset prvog veka i našli se duž reke 
duge nekoliko desetina miliona kilome- 
tara; svet je to preveliki da bi stao u jednu 
knjigu. A sadržavao je i preveliki broj 
likova o kojima sam želeo da pišem. 

Zato sam napisao "Dan velikog povika", 
noveletu koja se pojavila u Polovim Sveto- 


vima sutrašnjice u broju od januara 1965. 
Već je bilo prošlo trinaest godina od pisa- 
nja prvobitne priče. Po početnoj zamisli, 
radnja je počela dvadeset godina posle 
dana kada je trideset pet milijardi ljudi iz 
svih vremena i mesta na Zemlji dignuto iz 
mrtvih na način misteriozan ali naučan. 
"Dan" je, međutim, počinjao čak i pre 
generalnog vaskrsenja, trenucima kada 
se glavni junak, Ser Ričard Frensis Barton, 
slučajno (no, da li je to bilo slučajno?) 
probudio u pred-vaskrsnoj komori, makar 
i za kratko. 

“Dan” je kasnije nešto proširen i prezen- 
tiran u vidu osamnaest poglavlja romana 
Idite ka svojim rasutim telima, godine 
1971. 

Nastavak ovog romana, “Samoubistvo- 
ekspres", pojavio se u istom magazinu 
marta 1966, zatim je proširen tako da su 
nastala poglavlja 19-30 romana Idite ka 
svojim rasutim teiima. 

Napisao sam novelu “Rečni svet" ubrzo 
posle “Samoubistvo-ekspresa“", ali ona se 
pojavila u Svetovima sutrašnjice u janu- 
aru iste godine. Tada nisam bio zadovo- 
ljan njome, pa sam je malo proširio da bi 
se pojavila u kolekciji nekih mojih kraćih 
radova; naslov kolekcije bio je Dole u 
crnoj bandi. Pa ipak, tada nisam bio ura- 
dio ono što je trebalo. Stvar mi je više 
ličila na skicu nego na potpuno oblikova- 
nu priču. 

Zato, evo “Rečnog sveta“, sada, proši- 
renog sa 12000 na 33750 reči. Mislim da 
ću ovom verzijom biti zadovoljan. 

Kada bude izašla četvrta knjiga serije o 
svetu-reci, Magični lavirint (ovaj predgo- 
vor je pisan 1979. godine, do tada su bile 
izašle svega prve tri knjige serije - prim. 
ured.) biće rešene misterije koje su 
postavljene u prve tri knjige, pa će serija 
imati konačni svršetak. Ali, kao što sam 
rekao u predgovoru trećoj knjizi, Mračni 
plan, ipak planiram da napišem petu, pa i 
šestu knjigu o planeti Reke, da bih obra- 
dio izvesne stvari za koje nisam imao 
mesta u prve četiri knjige. Prve četiri 
knjige nazivam “glavnim tokom“ ove se- 
rije. Peta i šesta knjiga biće “pritoke“. 

U njima će biti Tom Miks, ali ova priča, 
“Rečni svet“, neće. Sve priče u petoj knjizi 
su potpuno nove, nikad ranije štampane. 

Tom Miks je na Zemlji bežao od razbesnelih supruga, razjarenih bikova, i očajnih kredi- 
tora. Bežao je peške, na konju, i automobilima. Ali ovo sada bilo mu je, i na njegovoj 
rodnoj planeti i na Rečnom svetu, prvo bekstvo čamcem. 

Čamac je hitro odmicao niz Reku i niz vetar, i upravo je zaokretao oko jedne okuke, 
a progonitelj je bio nekih pedeset metara iza njega. Oba plovila, i veliko koje je gonilo i 
malo koje je bilo progonjeno, bila su katamarani od bambusa. Bila su to plovila dobro 
izgrađena, iako u sebi nisu imala ništa metalno, ni ekser; čamci sa dva trupa, sa 
konopcima zategnutim do pramčanih i krmenih delova, i sa velikim trouglastim jedrima 
načinjenim od bambusovih vlakana. 

Suncu je preostajalo još dva sata do zalaska. Narod je bio okupljen oko velikih 
pečurkasto uobličenih stena koje su bile raspoređene duž obala. Tek kroz neko vreme 
ovi gral-kamenovi će ispustiti urlik i mlazeve plavog elektriciteta, energiju koja će u 
cilindrima na vrhu kamenova biti konvertovana u materiju. Naime, u večeru i u 
alkoholno piće, duvan, marihuanu, i gumu snova. Za sada, ljudi nisu imali šta drugo da 
rade sem da se vrzmaju unaokolo, pričaju, i da se nadaju da bi se moglo dogoditi nešto 
uzbudljivo. 

Bližilo se ispunjenje ove njihove želje. 

Rečna krivina koju je Miksov čamac savladao otkrila je da se Reka, kilometar i po 
široka, odjednom pretvarala u jezero, četiri i po kilometra široko, ispred njega. U jezeru 
je bilo na stotine čamaca, i svi su bili ispunjeni ribarima koji su svoje cilindre bili 
postavili na kamenove a potom zaplovili da svoju redovnu ishranu dopune ribom. Tih 
čamaca bejaše toliko da je Miks iznenada uvideo da ovde ima čak i manje manevarskog 
prostora nego u onom uzanijem toku iza sebe. 

Tom Miks je držao kormilo. Ispred njega, na palubi, bilo je dvoje drugih begunaca, 
Bitnija i Ješua. Oni su, oboje, bili Jevreji, spojeni krvlju i religijom iako razdvojeni 
intervalom od hiljadu i dvesto godina i šezdeset generacija, zbog koga su se mnogo 
razlikovali. U izvesnom smislu, Bitnija je Miksu bila manje strana nego Ješua; u 
izvesnom smislu Ješua je bio bliži Miksu nego toj ženi. 

U tom momentu, sve troje su imali nešto zajedničko, naime, modrice i uboje koje 
im je naneo isti čovek, Kramer. On nije lično bio u čamcu koji je pratio njihovu brazdu u 
vodi, ali njegovi ljudi jesu. Ako bi zarobili ovo troje, njegovi ljudi bi ih vratili u ruke 
»Čekiću«, kako je Kramer nazivan i na zemlji i ovde. A ako ih ne budu mogli zarobiti, 
poubijaće ih. 

Miks je pogledao iza sebe. Na njihovom dvojarbolnom katamaranu, jedra su bila 
do poslednjeg milimetra razapeta i iskorišćena. Veće plovilo postepeno se primicalo 
manjem. Trebalo bi da Miksov čamac, sa daleko lakšom posadom, bude u stanju da 
zadrži svoju prednost, ali, tokom bekstva, tri koplja su prošla kroz njegovo jedro. Rupe 
su bile male, ali njihov negativni učinak se tokom gonjenja pokazao. Kroz petnaestak 
minuta pramac gonioca mogao bi dodirnuti krmu Miksovog čamca. Međutim, nije bilo 
verovatno da će Kramerovi ljudi pokušati da se iskrcaju na krmu njegovog čamca. Oni 
će prići sa strane, nabaciće koštane kuke za hvatanje, potezanjem će spojiti dva čamca, 
a onda će povrveti preko ivice. 

Deset ratnika protiv troje ljudi, od kojih je jedno žena a jedno muškarac voljan da 
beži ali iz principijelnih razloga rešen da se ne bori, i treće čovek koji je bio u mnogo 
dvoboja i masovnih bitaka, ali koji ne bi dugo odoleo pri takvom brojčanom odnosu. 

Ljudi iz jednog ribarskog čamca počeše besno da se dernjaju na Miksa zato što je 
pojurio katamaranom suviše blizu njih. Miks se isceri i širokim pokretom ruke skide svoj 
ogromni beli »deset-galonski« kaubojski šešir, načinjen od upletene slame obojene 
jednim retkim pigmentom. Pozdravio ih je tim šeširom a onda ga opet stavio na glavu. 
Na sebi je imao dugi beli ogrtač načinjen od peškira spojenih magnetskim pločicama: 

beli peškir pričvršćen oko struka; i, kaubojske čizme visokih potpetica od bele kože 
rečne zmije. Čizme su mu u ovoj situaciji bile nepotreban ukras i, štaviše, bile su mu 
smetnja. Sad, kad se borba toliko primakla, bila su mu potrebna bosa stopala, da bi 
čvršće stajao na klizavoj palubi. 

On pozva Ješuu da preuzme kormilo. Lica krutog, ne reagujući na Miksov široki 
osmeh, Ješua pohita ka njernu. Bio je visok sto sedamdeset osam centimetara, tačno 
koliko i Miks, ali među narodom svoje epohe i svoje oblasti na Zemlji bio je smatran 
visokim. Kosa mu je bila crna ali je imala neki svoj unutrašnji sloj u svakoj vlasi, tako da 
je na suncu dobijala crvenkastu nijansu. Kosa je bila skraćena ispod potiljka. Telo mu je 
bilo mršavo ali žilavo, pokriveno samo crnim platnom oko bedara, prsa mu bejahu 
gusto pokrivena kovrdžavim crnim dlakama. Lice mu je bilo izduženo i mršavo, 
asketsko, lice jevrejskog mladića bez brade, đačkog izgleda. Oči su mu bile krupne, 
tamnosmeđe sa trunčicama zelenog, nasleđene, rekao je, od njegovih nejevrejskih 
predaka. Narod njegove rodne zemlje, Galileje, bio je veoma pomešan, zato što je 
Galileja i trgovinska putanja i put za prolaz osvajača već nekoliko hiljada godina. 

Ješua je mogao biti Miksov brat blizanac ili dvojnik koji nije jeo ni spavao tako 
dobro kao Miks. Razlike između njih bile su minimalne. Ješuin nos bio je malčice duži, 
usne malo tanje, Miks nije imao zelene tačkice u očima niti crveni pod-pigment u kosi. 
Sličnost je ipak bila tolika da je ljudima trebala nešto vremena da utvrde ko je ko — ako 
obojica ćute. 

Zbog ovoga je Miks dao Ješui nadimak »Lepi«. 

Sad se Miks opet iscerio, i rekao: »O-kej, Lepi. Ti je drži dok se ja otarasim ovih.« 

Seo je i skinuo čizme, onda je ustao i prešao preko palube da bi ubacio čizme i 
ogrtač u jednu vreću koja je visila sa pokrivnog platna. Kad je preuzeo kormilo, iscerio 
se i po treći put. 

»Nemoj biti tako sumoran. Zabavićemo se.« 

Ješua progovori dubokim baritonom, engleskim jezikom sa jako čudnim 
izgovorom. 

»Zašto ne pređemo na obalu? Daleko smo izvan Kramerove teritorije. Možemo da 
zatražimo da nam se obezbedi utočište.« 

»Tražiti je jedno«, reče Miks otegnuto, baritonom skoro isto tako dubokim. 
»Dobiti je drugo.« 

»Misliš da se ovaj narod toliko plaši Kramera da nam ne bi pružio pribežište?« 

»Možda. Možda i ne. Ja bih radije da ne budem prinuđen da to saznam. U svakom 
slučaju, ako pređemo na obalu, preći će i oni i izbušiće nas pre nego što ovi ovdašnji 
budu u stanju da se umešaju«. 

»Mogli bismo da bežimo u bregove.« 

»Ne. Dobro ćemo ih namučiti pre nego što uđemo u takav rizik. Vrati se tamo i 
pomozi Bitniji sa konopcima.« 

Ješua i žena rukovali su jedrom a Miks poče da vodi brod u cik-cak. Pogledi preko 
ramena kazali su mu da gonilac traži njegovu vodenu brazdu. Gonilac je mogao 
produžiti pravolinijski, po sredini reke, i tako odmicati brže nego Miksov čamac. 
Međutim, kapetan gonilačkog brodića plašio se da će se ispostaviti da je neki od tih 
cikova ili cakova prava linija čiji će se kraj završiti na obali. 

Miks izdade naređenje da se jedro malo popusti. Bitnija se usprotivi. 

»Uhvatiće nas ranije!« 

»To oni misle«, reče Miks. »Uradite kako kažem. Posada se nikad ne raspravlja sa 
gospodarem, a ja sam ovde kapetan.« 

Osmehnuo se i rekao joj šta se nada da izvede. Slegnula je ramenima, 
nagoveštavajući da ako će im se dogoditi iskrcavanje neprijatelja na palubu, onda nije 
bitno da li će to biti ranije ili kasnije. Isti pokret kao da je nagoveštavao da je ona i ranije 
znala da je on malo lud, i da je to sada dvostruko potvrđeno. 

Ješua, međutim, reče: »Ja krv neću prolivati.« 

»Znam da u borbi ne mogu da računam na tebe«, reče Miks. »Ali ako pomažeš da 
upravljamo čamcem, indirektno doprinosiš krvoproliću. Nabij to u svoju filozofsku lulu i 
popuši.« 

Iznenadio se videvši kako se Ješuino lice širi u osmeh. Možda to nije bilo tako 
neočekivano. Ješuu su oduševljavali Miksovi amerikanizmi, a sem toga, voleo je da 
diskutuje o finesama etike. Ali uskoro će biti toliko zauzet da neće moći da se bavi 
diskusijama. 

Miks se opet osvrte. Lisica — gonič je bio lisica a on zec — mu je bila praktično na 
repu. Razdvajalo ih je oko sedam metara, a na pramcima dvaju trupova stajahu dvojica 
ljudi spremnih da hitnu svoja koplja. Međutim, rapidno dizanje i spuštanje paluba ispod 
njih činilo je da tačno bacanje bude vrlo teško izvodljivo. 

Miks je povikao svojoj posadi — kakva posada! — i oštro zaokrenuo krmom. Do 
tog časa pramac je bio usmeren, pod izvesnim uglom, prema desnoj obali reke. Sad se 
naglo okrenuo na drugu stranu, čamac se nagnuo, a horizontalna motka jedra 
zamahnula je brzo. Miks se saže a motka prosvira pored njegove glave. Bitnija i Ješua 
držali su se za konopce da ne bi bili zbačeni sa palube. Desno korito jedrilice se odiže i 
ostade u vazduhu nekoliko sekundi. 

U jednom trenutku, Miks je pomislio da će se čamac prevrnuti. Onda se čamac 
vratio u normalan položaj, a Bitnija i Ješua počeše da odmotavaju konopce da bi bili 
duži. Iza sebe je čuo urlanje, ali nije se osvrtao. Ispred njega začulo se još vike, jer su 
posade dva mala jednojarbolna ribarska čamca dale oduška svome strahu i ljutnji. 

Miksov čamac projuri između ta dva čamca prolazom širokim samo devet metara. 
On se brzo sužavao jer su se dva čamca međusobno približavala. Njihovi krmanoši su 
nastojali da ih udalje, ali čamci su ostajali na sudarnoj putanji. U normalnim 
okolnostima oni bi to ispravili, ali sada je među njima bio stranac koji je svojim 
pramcima skretao ka levom čamcu. 

Miks je video zgrčena lica ljudi i žena na tom čamcu. Oni su se očajno plašili da će 
se Miksov čamac zariti u njihov desni bok, i to blizu njihovog pramca. Sporo, a činilo se i 
presporo, okretali su svoj pramac odatle. Onda njihova horizontalna motka jedra, 
uhvaćena u mrtvu zonu, krete u široki razmah. 

Glas neke žene digao se nad svim drugim glasovima, vrišteći skoro nerazumljivim 
engleskim na Miksa. Jedan čovek hitnu koplje na njega; postupak glup i nekoristan, ali 
zgodan kao ventil za pražnjenje jednog dela njegovog gneva. Oružje prolete na 
tridesetak centimetara od Miksove glave i pljusnu u vodu desno od katamarana. 

Miks se osvrte. Gonilac je bio upao u klopku. Sad je još samo trebalo da on, Miks, 
izbegne upadanje u sopstvenu zamku. 

Njegovo plovilo kliznu pored čamca koji je plovio na levoj strani, i to tako blizu da 
je malo nedostojalo pa da dobije udarac horizontalnom motkom tog čamca po svojoj 
levoj katarci. A onda se katamaran udalji. 

Iza njega, vrištanje i urlanje se pojačaše. Tresak drveta o drvo navede Miksa da se 
osmehne. Brzo je pogledao unazad. Onaj veliki katamaran zario se pramcima u bok 
ribarskog čamca koji je plovio desno od Miksovog katamarana. Pod tim naletom, 
ribarski čamac, daleko manji, obrnuo se pod pravim uglom u odnosu na svoj dotadašnji 
kurs. Posade oba ta plovila popadale su po palubama; pali su i krmanoši. Trojica 
Kramerovih ljudi pali su sa palube i sad su se koprcali u vodi. Njih je mogao otpisati. 
Trebalo je savladati još sedmoricu. 

2 


Zec je postao lisica; napadnuti, napadač. Miks je okrenuo svoj katamaran najbrže što je 


smeo, i počeo da plovi zakošeno uz vetar, prema mestu sudara. Ovo je potrajalo, ali 
Kramerov katamaran nije bio u mogućnosti da uzvrati ma kakvim manevrisanjem, jer je 

imao provaljeno korito pa je, kao i ribarski čamac, počeo polako da tone. Voda je 
nadirala kroz korita. Kapetan tog katamarana je gestikulirao a usta su mu bila otvorena, 
ali njegov glas se izgubio pod glasovima onih na njegovom i na ribarskom čamcu i ljudi 
sa mnogih drugih čamaca. Ipak, njegovi ljudi kao da su ga čuli, ili bar razumeli njegove 
besne signale. Podigli su se, dohvatili svoje oružje, i krenuli ka čamcu sa kojim su se 
sudarili. Miks nije shvatao zašto su pošli da se prebacuju na njegovu palubu. Tako su 
samo napuštali jedan tonući brod radi drugog, iskakali iz ključalog kotla u vatru. Možda 
je to bio samo refleks, reakcija bez razmišljanja. Bili su ljuti, pa su navalili da se izbesne 
na najbližim raspoloživim osobama. 

Ako su to hteli, nije im se ostvarilo. Dvojica muškaraca i dve žene sa ribarske 
brodice skočiše u vodu i počeše da plivaju. Drugi čamac zaplovi ka njima da ih pokupi. 
Dok se bližio plivačima, njegovo jedro se sroza, a ljudi pružiše ruke, naginjući se preko 
ivice, da pomognu ovima u vodi. Dvojica Kramerovih ljudi, prešavši na manji brodić, 
pojuriše na drugu stranu i baciše koplja na plivače. 

»Mora biti da su poludeli«, promrmlja Miks. »Napašće ih cela ova oblast.« 

Njemu je to odgovaralo. Mogao je da ostavi gonioce na milost i nemilost 
ovdašnjem stanovništvu. Ali nije nameravao to da učini. Morao je da vrati jedan dug. Za 
razliku od većine dugova, vraćanje ovog će prijati. 

Rekao je Ješui da preuzme kormilo, i izvadio bojni bumerang iz kutije sa oružjem 
na palubi. Bio je oko šezdeset centimetara dug, izdeljan oštrim kremenom od komada 
teške bele hrastovine. Jedan od njegovih krajeva bio je zaokrenut pod uglom od 
trideset stepeni. U rukama veštog bacača bilo je to opako oružje, koje može i sa daljine 
od stotinu i šezdeset metara slomiti ruku čoveku. 

U kutiji za oružje nalazile su se tri sekire sa glavama od kremena (zvanog i chert), 
još četiri bumeranga, nekoliko kopalja od hrastovine sa kremenim vrhovima, dve kožne 
praćke i dve vreće kamenova za izbacivanje iz praćke. Miks je, stojeći pored kutije, 
zauzeo stav sa stopalima razmaknutim i čvrsto uprtim o polubu; sačekao je da njegov 
čamac dođe naporedo sa levim bokom neprijateljskog, i hitnuo bumerang. 
Proračunavanje je bilo teško zbog njihanja palube gore-dole. Ali bumerang je poleteo 
ka svom cilju, odbacujući odseve sunca sa svoje zarotirane blede površine, i udario 
jednog čoveka u vrat. | pored sve dernjave, Miks je čuo, doduše slabo, zvuk koji je 
kazivao da se vrat slomio. Čovek pade postrance na palubu, a bumerang kliznu i zastade 
uz ogradu. 

Drugari poginulog povikaše i okrenuše se ka Miksu. Kapetan je pozvao nazad onu 
četvoricu sa tonućeg ribarskog čamca. Počeše da bacaju motke i koplja, a Miks i 
njegova posada polegaše po svojoj palubi. Neki od tih projektila su odskakivali od 
drveta, ili ostajali da se njišu zabodeni u drvo. Najbliži projektil, jedno koplje sa drvenim 
vrhom očvrsnutim pomoću vatre, tresnulo je dvadesetak centimetara daleko od 
Ješuinog uva i kliznulo u vodu. 

Miks skoči na noge, čvrsto se upre stopalima, i kad se leva strana njegovog čamca 
u njihaju pomače nadole, baci jedno koplje. Nije dobacilo do cilja, naime, do prsa 
jednog čoveka, ali mu je probilo stopalo. Covek vrisnu i iščupa vrh koplja iz palube, ali 
nije imao dovoljno hrabrosti da izvlači koplje iz svog stopala. Hramao je tamo-amo po 
palubi, urličući bolno, dok ga ne zgrabiše dvojica. Potegli su koplje i iščupali dršku, ali se 
glava koplja odlomila i ostala velikim svojim delom zabodena u gornji deo stopala. 

U međuvremenu, drugi ribarski čamac, onaj koji je za dlaku izbegao sudar sa 
Miksovim čamcem, prišao je tonućem ribarskom čamcu. Trojica uskočiše u tonući ča- 
mac i počeše da nameštaju konopce, vezujući ga čvrsto za svoj čamac. Nekoliko čamaca 
na vesla i tri kanua pridoše neoštećenom ribarskom brodiću, a novopridošle posade 
počeše na njega da prelaze. Evidentno, meštani su bili ljuti zbog napada i nameravali su 
da reaguju odmah. Miks je smatrao da bi im bilo pametnijega pričekaju da veliki 
katamaran potone, a onda da kopljima isprobadaju Kramarove ljude dok plivaju. Ali, 

napadajući Kramerove ljude, meštani su se jako uplitali u ovaj događaj, što bi moglo 
značiti početak rata. A u tom slučaju oni koji beže od Kramera bili bi ovde, dobrodošli. 

Međutim, katamaran, imajući dva korita, ne tone lako. Ovaj Kramerov katamaran 
čak bi mogao da pobegne, možda ne do svoje polazne luke, ali bar iz ove oblasti. 
Meštani nisu želeli da se to dogodi. 

Neprijateljski kapetan, videvši šta mu se sprema, dade naređenje svojima da 
napadnu. On lično je predvodio napad. Prešli su na tonući ribarski brodić, i preko njega, 
i bacili se na najbližeg ribara. Jedna žena zavitla praćkom iznad glave, pusti jedan kraj, i 
kamen se zari u kapetanov pleksus. Kapetan pade na leđa, onesvešćen ili mrtav. 

Pade još jedan od Kramerovih ratnika, proboden kopljem kroz mišicu ruke. Jedan 
njegov drug se spotače o njega i sledećeg trenutka se nabode na koplje koje je ribar 
upravo tada celom svojom težinom gurnuo napred. 

Zena koja je izbacila onaj kamen zatetura se unazad. Iz njenih prsa virilo je koplje. 
Ona se svali u vodu. 

Onda su se čamci spojili, i nastao je metež. 

Ješua je priveo njihov katamaran uz levi bok Kramerovog, a Bitnija i Miks su 
spustili jedro i nabacili kuke za hvatanje na protivničku ogradu. Dok su se Bitnija i Ješua 
preznojavali trudeći se da vežu dva katamarana jedan za drugi, Tom Miks je 
upotrebljavao svoju praćku. Svojevremeno je sa ovim oružjem vežbao i na kopnu i na 
vodi, stotinama sati, tako da je sad radio glatko, brzo i veoma prefinjeno. Morao je da 
čeka da se neki od neprijatelja izdvoji iz gomile, da ne bi slučajno pogodio meštanina. 
Tri puta je pogodio. Jedan kamen pogodio je protivnika u vrat, s boka. Drugi kamen 
udario je u donji deo jedne kičme. Treći kamen razbio je čašicu jednog kolena, i dok se 
pogođeni grčio, meštani su ga ščepali i oborili a jedan kremeni nož mu je presekao žilu 
kucavicu. 

Miks baci i jedno koplje, koje se zabi duboko u butinu jednog čoveka. Onda, 
stežući u šakama tešku sekiru, preskoči na Kramerov katamaran. Njegova sekira se 
dvaput diže i dvaput spusti na potiljke. 

Dvojica preživelih neprijatelja pokušaše da se bace u vodu. Samo jedan je do vode 
živ stigao. Miks podiže bumerang sa palube, diže ga sa namerom da ga baci na glavu 
koja se u talasima kretala gore-dole, onda ga spusti. Bumeranzi se ne nabavljaju tako 
lako da bi ih čovek traćio na nekoga ko više nije opasan. 5 

Iznenada, nije se čulo više ništa sem jačanja ranjenih i plača jedne žene. Cutali su 
čak i posmatrači, koji su sada brzo pristizali ka poprištu bitke. Borci su izgledali bledo i 
ispražnjeno. Vatra je nestala iz njih. 

Miks je voleo da se oblači adekvatno, a u ovom slučaju to je moralo značiti: kao 
pobednik. Vratio se na svoj brodić, namignuo Ješui i Bitniji, i opet obukao čizme i 
ogrtač. Njegov »šešir od trideset osam litara« bio mu je ostao na glavi tokom čitave 
bitke. Vratio se na ribarsku brodicu, skinuo šešir veličanstvenim zamahom ruke, iscerio 
se, i progovorio. 

»Tom Miks, džentlmen, vama na usluzi, dame i gospodo. Iskreno vam zahvaljujem 
što ste nam pomogli, i izvinjavam se ako smo svojim prisustvom stvorili ikakve nezgode 
vama.« 

Kapetan brodića koji ih je spasao reče: »Tako mi božjih golih kostiju, jedva 
razumem tvoje zborenje. Ali ipak kao angleski da je.« 

Miks vrati šešir na glavu i prevrte očima nagore kao da traži pomoć sa neba. 

»Još uvek u sedamnaestom veku! Pa, bar mogu koliko-toliko da razumem šta 
govorite.« 

Nastavio je da govori, ali sporije i pažljivije. »Koja ti je titula, amigo?« 

»Titula? Amigo?« S 

»Tvoje ime, prijatelju. | ko ti je gazda? Zeleo bih da se ponudim da budem 
plaćenik. On mi je potreban, a mislim da ću i ja biti njemu potreban.« 

»Džon Vikel Staford je lord-gradonačelnik Novog Albiona«, reče jedna žena. Kao i 
drugi, i ona je čudno pogledavala čas Miksa, čas Ješuu. 

Iscerio se i rekao: »Ne, nije mi brat blizanac, niti ma kakav brat, sem onog srodstva 
koje se sastoji u tome što smo ljudi. A znaš kako je to tanko. Rođen je nekih hiljadu 
osamsto osamdeset godina pre mene. U Palestini. A to je prokleto daleko od moje 
rodne Pensilvanije. To što on toliko liči na mene, to se samo sudbina našalila. U ovom 
slučaju, srećno po njega, jer da nije tako bilo, možda ne bi izmakao iz omče koju mu je 
Kramer bio namakao na vrat.« 

Činilo se da neki od njegovih slušalaca razumeju ponešto od njegovih reči. Problem 
zapravo nije bio u rečniku, mada je i tu bilo nekih znatnih razlika, već više u intonaciji i 
izgovoru. Te dve karakteristike njihovog govora njega su donekle podsećale na govor 
nekih Australijanaca koje je bio sreo. A sam Bog je znao kako je njima zvučao Miskov 
govor. 

»Da li iko od vas zna esperanto?« reče on. 

Kapetan reče: »Čuli smo za taj jezik, gospodine. Njega šire neki pripadnici te nove 
sekte. Crkve druge šanse, ili sam, bar, ja tako shvatio. Nijedan, međutim, nije još 
dospeo ovamo.« 

»Baš šteta. Pa, snalazićemo se s onim što imamo. Moji prijatelji i ja žestoko smo se 
namučili poslednjih dana. Umorni smo i gladni. Zeleo bih dozvolu da ostanem na vešem 
zemljištu nekoliko dana, pre nego što nastavimo niz reku. Ili se, možda, pridružimo 
vama. Smatrate li da bi se vaš gazda, ovaj, gradonačelnik, protivio ?« 

»Daleko od toga, gospodine«, reče žena. »On dobrodošlicom pozdravlja ratnike i 
ratnice, u nadi da će oni ostati. | nagrađuje ih dobro. Ali reci nam, ovi ljudi, mora biti da 
su Kramerovi, zašto su te tako krvožedno gonili? Čak dovde su te jurili, a znali su da im 
je ovde zabranjen ulazak, pod pretnjom smrtne kazne.« 

»To je duga priča, gospođo«, reče Miks. 

Osmehnuo se. Njegov osmeh bio je veoma privlačan, i on je toga bio svestan. Ta 
žena bila je zgodna: prsata, mala blonda. Moglo se nagađati da je u ovom trenutku 
slobodna ili da planira da bude slobodna. U svakom slučaju, nikakva stidljivost nije se 
mogla primetiti kod nje. = 

»Evidentno je da poznajete Kramera Čekića, Kramera Spaljivača. Ovo dvoje, Bitnija 
i Ješua, bili su mu zarobljenici, zreli za kolac, jer su bili, po njegovom mišljenju, jeretici, a 
u njegovoj zemlji to je bitno. Sem toga, Jevreji su, čime je stvar bila još pogoršana. 
Oslobodio sam njih dvoje i gomilu drugih. Samo nas troje smo se dočepali jedrilice. 
Ostalo znaš.« 

Kapetan je zaključio da bi mogao i da se predstavi. 

»Ja sam Robert Nikard. Ova žena je Angela Doverton. Nemoj da te prevari njeno 
nestidljivo ponašanje, gospodine Miks. Ona priča hrabro i bez obaziranja na svoj pol, ne 
mari za svoje mesto. Moja je supruga, mada se u raju i u paklu brak ne može ni sklapati 
ni razvrgavati.« 

Angela se osmehnu i namignu Miksu. Srećom, to oko u tom času nije bilo 
dostupno Nikardovom pogledu. 

»ŠSto se tiče toga o jereticima, Novi Albion ne mari — bar ne službeno — koje je 
religije neki muškarac ili žena. Niti da li je, možda, čak i ateist, mada ne vidim kako bi 
neko mogao da bude ateist ako je dignut iz mrtvih. Dajemo dobrodošlicu svima da budu 
naši građani, pod uslovom da vredno rade, poštuju svoje dužnosti, da su čisti i relativno 
trezni. Primamo čak i Jevreje.« 

»To mora biti žešća promena u odnosu na ono kad ste bili živi«, reče Miks. 

Brzo, pre nego što bi Nikard mogao da uzvrati na to on reče: »Kome da se javimo, 
gospodine?« 

Nikard mu dade uputstvo. Miks reče svojoj posadi da se vrati u čamac. Odvezali su 
konopce, vratili kuke-hvatalice na mesta, digli jedro, i zaplovili niz Reku. Ne, međutim, 

pre nego što je Angela Doverton Tomu još jednom namignula a on to video. Pre toga je 
već bio odlučio da se drži podalje od nje, mada je bila poželjna. On nije bio sklon da 
vodi ljubav sa tuđom partnerkom. Opet, kad bi ona šutnula Nikarda, što po svoj prilici i 
hoće, pa... ne, lepo se vidi da donosi nevolje. Ipak... 

Iza njega počeo je posao odvlačenja dva oštećena brodića do obale pre nego što 
potonu. Jedini preživeli iz Kramerovog odreda izvučen je iz vode i poveden, zavezan, na 
obalu. Miks se pitao, doduše nezainteresovano, šta će sa tim čovekom biti. 

Žena zvana Bitnija krmanila je katamaranom a Ješua se brinuo o konopcima. Tom 
Miks je stajao na krmi, jednom rukom se oslanjajući na pokrivno platno radi ravnoteže; 
njegov dugi beli ogrtač lepršao je na vetru. Nesumnjivo je meštanima izgledao kao 
čudna i dramatična figura. Bar se nadao da je tako. Gde god dospeo. on je, ako bi 
zaključio da situacija nije dovoljno dramatična, sam stvarao neku dramu. 

Kao i na skoro svim drugim mestima u ovoj beskrajnoj dolini, sa obe strane Reke bile 
su ravnice. Obično su se prostirale oko kilometar i po do dva i po kilometra u širinu. Bile 
su ravne kao kućni pod, ali su se blago uzdizale prema brežuljcima. Ravnice su bile 
prekrivene kratkom travom koju ni najupornije gaženje nije moglo ubiti. Tu i tamo našlo 
se pokoje drvo. 

Onostran ravnica, brežuljci su počinjali, i to prvo kao humke oko sedam metara 
visoke i dvadesetak široke. Bliže planinama, humke su postajale šire i više i najzad se 
sjedinjavale. Bregove je pokrivala gusta šuma. Od svakih stotinu stabala osamdeset je 
bilo od vrste nazvane »gvozdeno drvo«, bila su to duboko ukorenjena čudovišta čija 
kora je bila otporna na vatru i na udarce čak i oštrica čeličnih sekira — a takvih je 
veoma malo bilo na ovoj metalom siromašoj planeti. Pod drvećem su rasli dugačka 
trava i bambusi — neki visoki samo šezdesetak centimetara, a neki tridesetak metara. 
Za razliku od svih drugih oblasti u kojima je Tom bivao, ovde nije bilo jasenovog i 
tisovog drveća, tako da se lukovi i strele nisu mogli često videti. Ve-ćina lukova bila je 
pravljena od čeljusti jedne ogromne ribe, ali, očigledno, ovdašnji narod nije ni te ribe 
često hvatao. Čak ni ovdašnji bambusi nisu bili pogodni da se upotrebljavaju kao lukovi. 

Iza bregova uzdizale su se planine. Niži delovi bili su izlomljeni, sa malim 
kanjonima, pukotinama, i malim platoima. Na visini od oko hiljadu i petsto metara 
planine su se pretvarale u neprekinute litice, glatke poput stakla. Litice su se vertikalno 
uzdizale još kolometar i po. ali su se čak, blizu vrha, i povijale prema van. Bile su 
nedostupne za penjanje. Ako bi čovek želeo da dospe u dolinu sa druge njihove strane, 
morao bi poći niz Reku, a to bi moglo trajati godinama. Dolina ove reke bila je zmija 
sveta; krivudala je od svojih izvorišta na Severnom polu, stizala sve do Južnog pola, a 
onda išla drugom hemisferom natrag, nagore, do ušća na Severnom polu. 

Tako su bar ljudi pričali. Niko to, još, nije dokazao. 

U ovoj zoni, za razliku od drugih gde je bio, Tom je video ogromne lijane koje su se 
omotavale oko stabla pa čak i oko nekih snopova bambusa. Iz lijana je raslo večno 
cveće mnogih veličina i oblika, sa bojama koje su obuhvatale svaku nijansu spektra. 

Dolina je u nekih petnaestak hiljada kilometara bila tiha, zamrznuta eksplozija 
boje; onda je. sasvim naglim prelazom, drveće opet dobijalo neukrašenu, asketski 
zelenu boju; zatim opet cveće, pa opet zeleno, i tako neizmenično. Ovo je bio jedan od 
bujno šarenih segmenata. 

Kilometar i po od poprišta. Miks je naredio Bitniji da krene ka levoj obali. Uskoro je 
Ješua spustio jedro, a katamaran se nosem navukao na kosinu obale. Njih troje siđoše, 
a iz gomile se pruži mnogo ruku koje dohvatiše dva korita i izvukoše ih sasvim na oblau. 
Muškarci i žene okružiše novodošle, postavljajući mnoštvo pitanja. Miks poče da 
odgovara na pitanje jedne zgodne ženske, ali ga prekide nailazak vojnika. Vojska je 

imala oklope i šlemove od stavljene riblje kože ojačane ribljim kostima, oblikovane 
prema onome što se koristilo u vreme Čarlsa Prvog i Olivera Kromvela. Vojnici su nosili 
male, okrugle štitove od hrastovine pokrivene stavljenom kožom, i duga koplja sa 
kamenim ili drvenim vrhovima, kao i teške bojne sekire i močuge. Debele čizme od 
štavljene riblje kože štitile su im noge do neposredno iznad kolena. 

Njihov zastavnik, Alfred Regius Svinford, saslušao je Miksov raport samo do 
polovine, zato što je tada Miks prekinuo samoga sebe rečima: »Gladni smo. Ne bi li ovo 
moglo da pričeka dok ne napunimo svoje kofe? 

Pokazao je gestom prema najbližem od pečurkastih kamenova, visokom dva metra 
i približno isto toliko širokom. Dna sivih cilindara nekolicine prisutnih ljudi bila su već 
ugurana u udubine na gornjoj strani stene. 

»Kofe?« reče zastavnik. »Ne, mi ih zovemo korne, stranče. A to je skraćeno od 
'kornukopija', rog izobilja. Dajte mi vaše korne. Napunićemo ih za vas, a želuce možete 
puniti kad lord Staford završi razgovor sa vama. Pobrinuću se da budu valjano 
označene«. 

Miks slegnu ramenima. Nije bio u poziciji da se raspravlja, iako je, kao i svako 
drugi, osećao nelagodnost na pomisao da će se razdvojiti od svoje »svete kofe«. Njih 
troje pođoše, okruženi vojnicima, preko ravnice, ka jednom brežuljku. Prošli su pored 
mnogo jednosobnih bambusovim koliba. Na vrhu brda bio je golem kružni zid od 
balvana. Prodoše kroz kapiju u ogromno dvorište. Njihovo odredište, zgrada Saveta, bila 
je izdužena trougaona brvnara u sredini dvorišta. Iza spoljašnjeg zida palisade bila je 
široka pešačka staza, a uz nju i mnogo osmatračkih kula. U odbrambenom zidu bilo je 
mnogo prozora i proreza namenjenih da branioci kroz njih bacaju koplja ili sipaju 
zapaljeno riblje ulje na napadače; duž gornje ivice zida, balvani su bili izdeljeni u 
šiljkove. Postojali su i drveni kranovi koji su se mogli zaokrenuti tako da ponesu mreže 
pune teškog kamenja i isprazne ih iznad napadača. 

Miks vide deset velikih drvenih rezervoara napunjenih vodom i šupe za koje je 
pretpostavio da sadrže zalihe sušene ribe, žirovog hleba, i oružja. 

Iz jedne šupe, međutim, izlazili su ljudi koji su nosili korpe sa zemljom. Oni su, po 
svoj prilici, kopali tajni podzemni tunel do prostora izvan utvrđenja, radi bekstva ili 
napada s leđa na neprijatelja. To nije mogla biti tolika tajna ako su dopuštali strancima 
da vide dokaze o njenom postojanju. Miksa u jednom trenutku proze osećaj hladnoće. 
Možda nijednom strancu koji sazna za tunel nije dopušten odlazak. 

Miks ne reče ništa. Biće bolje da glumi budalu, iako nije bio ubeđen da bi na 
zastavnika ostario utisak toliko lošeg posmatrača. Ne. Treba da pokuša nešto, makar i 
slabo. 

»Bunar kopate«, reče on. »Dobra ideja. Ako budete pod opsadom, nećete morati 
da brinete o vodi.« 

»Upravo tako«, reče Svinford. »Trebalo je još odavno da ga iskopamo. Međutim, 
neko vrerne nismo imali dovoljno radne snage.« 

Miks nije smatrao da je uspeo da prevari ovog zastavnika, ali, bar je pokušao. U 
međuvremenu, sunce se već spustilo do vrhova zapadnog planinskog lanca. Sledećeg 
trenutka je potonulo, a dolinom se razleže grmljavina praćena erupcijom iz 
ornukopijskih stena duž obale. Večera je bila spremna. 

Staford i njegov štab sedeli su oko okruglog stola od čamovine na jednoj platformi, 
na udaljenom kraju dvorane. Između tog mesta i ulaza bio je dugi četvrtasti sto okružen 
mnogobrojnim bambusovim stolicama. Poklopci na plafonu bili su otvoreni da bi 
propuštali dnevnu svetlost, ali te svetlosti je brzo ponestajalo. Već bejahu zapaljene 
buktinje od čamovine natopljene ribljim uljem, i postavljene u držače na zidovima, ili u 
postolja na zemljanom podu. Dim se dizao ka visokim, pocrnelim gredama, a vazduh je 
zbog smrada ribe postajao teži. Ispod tog smrada osećao se drugi: smrad neopranih 
ljudskih tela. Miks je pomislio da je za takav prljavluk moglo biti nekog izvinjenja u 

Engleskoj sedamaestog veka, ali ovde, opravdanja nije moglo biti. Čovek se mogao sa 
lakoćom odšetati do reke. Međutim, Miks je znao da su stare navike uporne, mada se, 
ipak, polako i menjaju. Neprestanim pristizanjem ljudi iz kultura koje su praktikovale 
često kupanje postepeno se širilo i osećanje za istoću, kao i osećanje da je sramota biti 
prljav. Kroz deset ili petnaest godina ovi Englezi će se redovno sapunjati u Reci. Ili će 
bar većina njih to činiti. U svakoj kulturi uvek će postojati osobe koje smatraju da je 
voda samo za piće. 

A zapravo, ako se izuzmu neprijatnost telesnog smrada i estetika čistog tela, nije 
bilo razloga da se često peru. Na Rečnom svetu zaraznih bolesti nije bilo. Ali bolesti 
duha bilo je u izobilju. 

Zastavnik je stao pred platformom i raportirao Stafordu. Oni ostali za stolom, njih 
ukupno dvadeset, zurili su u pridošlice. Mnogo su pušili cigarete ili cigare dobijene iz 
kornukopija, iako u svom vremenu na Zemlji nisu znali za takve stvari jer su sad pušili 
samo na lulu. 

Staford je ustao od stola da pozdravi svoje goste učtivo. Bio je to visok čovek, oko 
sto osamdeset osam centimetara, širokih pleća, dugoruk, vitak. Lice mu bejaše zduženo 
i uzano, obrve guste i umršene, oči sive, nos dugačak i šiljat, usne tanke, vilica napred 
isturena i sa dubokim vertikalnim ulegnućem na vrhu. Smeđkasta kosa visila mu je do 
ramena i malo duže, na krajevima ukovrdžana. 

Prijatnim glasom, sa jakim severnjačkim naglaskom — bio je rođen u Karlajlu, blizu 
škotske granice — zamolio ih je da sednu za sto. Ponudio im je da biraju između vina, 
viskija, i likera. Znajući da je snabdevanje ograničeno, Miks je ovu ponudu shvatio kao 
dobar znak. Staford ne bi bio tako izdašan sa skupim artiklima prema ljudima koje bi 
smatrao neprijateljima. Miks je omirisao piće, nasmešio se osetivši miris odličnog 
burbona, i otpio malo. Najradije bi odmah iskapio čašu, ali to bi značilo da bi njegov 
domaćin morao odmah da mu ponudi sledeću. 

Staford zatraži od Toma Miksa da ispriča šta je bilo. Priča je trajala dugo. Za to 
vreme, u dva velika ognjišta, koja su se nalazila levo i desno od centralnog dela 
dvorane, naložne su vatre. Miks je primetio da su neki od donosilaca drveta niski, jako 
crnomanjasti muškarci i žene mongolskog izgleda. Pretpostavio je da su došli sa druge 
strane Reke, sa teritorije koju su držali Huni. Prema onome što je Tom čuo, bili su 
rođeni približno u vreme kad je Atila osvajao Evropu, u petom veku hrišćanske ere. Nije 
mogao znati da li su to robovi ili izbeglice s one strane Reke. 

Staford i ostali slušali su Miksa pijući i dodajući tek poneki komentar. Uskoro su im 
donete njihove »korne«, i svi počeše da jedu. Tom je bio prijatno iznenađen onim što 
mu je te večeri dato u njegovoj kofi. Hrana je bila meksička: takosi, enčilade, burito, 
pasulj — salata, a za piće tekila sa kriškom limuna i malo soli. Sad se osetio više kod 
kuće, osobito kad se pokazalo da je od duvana dobio neke vitke, tamne rigare. 

Stafordu kao da se nije dopalo piće koje je dobio. Omirisao ga je, onda pogledao 
oko sebe. Miks je tačno protumačio taj izraz lica. »Da li biste želeli da se trampite?« 
reče on. 

Gradonačelnik reče: »A šta vi imate?« 

Ovo je dovelo do opširnog objašnjavanja. Staford je odživeo svoj život u vreme kad 
su Englezi tek počinjali da kolonizuju Svernu Ameriku: o njoj je vrlo malo znao. U 
njegovo doba Meksiko je bi teritorija koju su Španci osvojili, tako da on o Meksiku nije 
znao praktično ništa. Ali, kad je saslušao Miskovo dugotrajno objašnjenje, dodao mu je 
svoj pehar. 

Tom omirisa pehar i reče: »Pa, ne znam šta je ovo, ali ne bojim ga se. Evo, probajte 
tekilu.« 

Staford je postupio prema preporučenoj proceduri: tekila, pa odmah so i limun. 

»Zufff! Kao da mi vatra kulja iz ušiju!« 

Uzdahnuvši, Staford je dodao: »Baš čudno. Ali izvanredno prijatno i razgaljujuće. A 

vaše?« 

Miks otpi malo. »Ah! Ne znam koja je to, kog vraga, vrsta. Ali ukus je odličan, 
mada pomalo grub. Kakvog god da je porekla, ovo je vino — nekakvo. Možda su ovo 
cevčili drevni Vavilonci. Možda Egipćani, možda Malajci, ili je to japanski saki, pirinčano 
vino. Da li su Acteci imali vino? Ne znam, ali ovo je jaka stvar, malo kiselo ali privlačno«. 

»A tekila je destilovano alkoholno piće koje se dobija iz središnjeg soka biljke 
zvane stogodišnja aloja, ili agava. Pa, evo, za međunarodno bratstvo, da ne bude 
diskriminacije protiv stranog alkohola, i, za vaše dobro zdravlje.« 

»Čujmo, čujmo!« 

Pošto je dokrajčio svoje piće iz »korne«, Staford naredi da im donesu burence 
lišajnog likera. To piće bilo je sačinjeno od alkohola destilovanog iz zeleno-plavog lišaja 
koji je rastao na liticama, od vode, i od sušenog, sprašenog lišća lijana, koje je dodavno 
radi ukusa. Popivši pola vrča. Staford reče: »Ne znam zašto su Kramerovi ljudi bili toliko 
željni da vas ubiju da su se usudili da zađu u moje vode.« 

Govoreći pažljivo i polako, da bi ga lakše razumeli, Miks poče svoju priču. S 
vremena na vreme, Staford je klimanjem glave davao znak jednom oficiru da sipa Miksu 
sledeće piće. Miks je bio svestan da ova izdašnost nije zasnovana samo na 
gostoljubivosti. Ako Staford dovoljno napije svog gosta, ovaj može, ako je špijun, reći 
nešto čime bi se odao. Miks je, međutim, bio još daleko od onog stupnja napijenosti 
kad bi počeo da priča svašta. Sem toga, nije imao šta da krije. Ili, bar, ne mnogo. 

»Od kog vremena u prošlosti želite da započnem svoju priču ?« 

Staford se nasmejao, a njegove lagano zacrvenjene oči izgledale su veselo. 

»Za sad, izostavite vaš zemni život. A ono pre vašeg prvog susreta sa Krame-rom 
ispričajte skraćeno.« 

»Dakle, ja sam, još od samog Dana svih duša« — bio je to jedan od naziva za onaj 
dan kad su stanovnici Zemlje dignuti iz mrtvih — »lutao niz Reku. lako sam rođen u 
Americi leta gospodnjeg 1880, a umro 1940, nisam vaskrsao među ljudima iz mog 
vremena i mašta. Našao sam se u zoni sa Poljacima iz petnaestog veka. S druge strane 
Reke bili sii nekakvi Indijanci patuljastog rasta, kao Pigmeji. Do tada nisam znao da su 
takvi postojali, mada Čeroki Indijanci imaju legende o takvima. Ovo znam zato što sam i 
sam jednim delom Čeroki.« 

To je bila laž, jedna od onih laži koje je filmski studio izmislio da bi uvećao slavu 
Toma Miksa. Ali on je tu laž toliko puta izgovorio, da je napola poverovao u nju. Ništa 
mu nije moglo škoditi ako lažucne još koji put. 

Staford podrignu i reče: »Pomislio sam, kad sam vas prvi put video, da u sebi imate 
nešto crvenokožačke krvi.« i 

»Moj deda bio je poglavica Cerokija«, reče Miks. Nadao se da će mu njegovi preci, 
Englezi, pensilvanijski Holanđani, i Irci, oprostiti. u 

»U svakom slučaju, nisam se baš dugo zadržao kod Poljaka. Zeleo sam da dospem 
na neko mesto gde ću moći da razumem jezik. Otresao sam prašinu sa svojih stopala i 
jurnuo kao prugastoguzi majmun.« 

Staford se nasmeja i reče: »Kakve lakrdijaške govorne slike!« 

»Brzo sam uvideo da na ovom svetu uopšte nema konja, niti ma kakvih životinja 
sem ljudi, glista, i riba. Zato sam napravio sebi čamac. Krenuo sam u potragu za ljudima 
mog vremena, nadajući se da ću naići na one koji me poznaju. Ili na one koji su čuli za 
mene. Imao sam nešto slave za života; milion ljudi su znali za mene. Ali neću sad o 
tome. 

Računao sam da, ako su ljudi raspoređeni duž Reke u skladu s tim kad su rođeni, 
bez obzira što ima mnogo izuzetaka poput mene, ljudi dvadesetog veka treba da budu 
blizu ušća. To, kao što sam posle saznao, nije baš tako. U svakom slučaju, imao sam uz 
sebe desetak muškaraca i žena, pa smo brodili niz struju i niz vetar nekih, ček' da 
razmislim, blizu pet godina. S vremena na vreme smo zastajali da se odmorimo ili da 

radimo na kopnu.« 

»Da radite?« 

»Kao plaćenici. Dobijali smo ekstra cigarete, šljoku, dobru hranu. Zauzvrat, 
pomagali smo ljudima kojima je pomoć bila zaista mnogo potrebna a koji su imali 
pravdu na svojoj strani. Većina muškaraca bili su veterani zemaljskih ratova, a i neke od 
žena su to bile. Ja sam diplomirao na Vojnom institutu u Virdžiniji...« 

Još jedno filmadžijsko šuć-muć. 

»Za Virdžiniju čuh«. reče Staford. »Ali...« 

Tom Miks je morao da zastane u svojoj naraciji i da pita koliko Sraford zapravo zna 
o istoriji posle njegove, Staf'ordove, smrti. Englez mu odgovori da je dobio neke 
informacije od jednog lutajućeg Albanca koji je umro 1901. i od jednog Persijanca koji je 
umro 1897. Bar je pretpostavljao da su oni te datume tačno kazali. Obojica su bili 
muslimani, zbog čega je bilo teško prevesti njihov kalendar na hiršćanski. Sem toga, ni 
jedan ni drugi nisu mnogo znali o istoriji sveta. Jedan je pomenuo da su američke 
kolonije stekle nezavisnost posle jednog rata. Staford tada nije znao da li da veruje ili da 
ne veruje tom čoveku. Tvrdnja je bila toliko apsurdna. 

»Kanada je ostala lojalna«, reče Miks. »Vidim da imam mnogo toga da vam kažem. 
Uglavnom, borio sam se u špansko-američkom ratu. u bokserskom ustanku, u filipinskoj 
pobuni, i u burskom ratu. Kasnije ću objasniti koji su to događaji bili.« 

Ni u jednom od tih sukoba Miks se nije borio, ali, šta mari. U svakom slučaju, borio 
bi se da je dobio šansu da to učini. Kad je po drugi put bio u sastavu američke konjice, 
dezertirao je. zato što je želeo da pode na front a prokleta vojna birokratija ga je držala 
kod kuće. 

Nekoliko puta nam se desilo da se iskrcamo na neko mesto koje izgleda prijateljski, 
pa da nas potom uhvate trgovci robovima. Uspevali smo da pobegnemo, ali došlo je 
vreme kad sam od prvobitne grupe ostao samo ja. Oni ostali ubijeni su, ili su odustali jer 
su se zamorili od putovanja. Moja divna mala Egipćanka, kćer faraona... pa, i nju ubiše.« 

U stvari, ta Miriam bila je dete jednog kairskog radnika u trgovini, a rođena je 
negde u osamnaestom veku. Ali Miks je bio kauboj, a kauboji uvek malo ukrase istinu. 
Možda i malo više. U svakom slučaju ona je, metaforično gojvoreći, stvarno bila od 
faraonskih predaka. A u ovom svetu, kao i u prethodnom, bilo je važno šta ljudi veruju a 
ne kakve su činjenice. 

On reče: »Možda ću opet naleteti na nju jednog dana. | na ostale. Mogli su biti 
ponovo vaskrsnuti nizvodno baš kao i uzvodno.« 

Zastao je pa rekao: »Smešno je to. Među milionima, možda milijardama faca koje 
sam video ploveći Rekom, nije se našlo ni jedne osobe koja bi mi bila poznata iz zemnog 
života.« 

Staford reče.- »Sreo sam filozofa koji je izračunao da bi duž Reke moglo biti 
najmanje trideset pet milijardi ljudi.« 

Miks klimnu glavom. 

»Da, ne bi me to iznenadilo. Ali čovek bi pomislio da će za pet godina bar jednog... 
ma, moraće to i da se desi, jednog dana. Dakle, napravio sam taj čamac, moj poslednji, 
nekih osam hiljada kilometra uzvodno odavde, pre godinu dana. Moja nova posada i ja 
prilično lepo smo se snalazili sve dok se nismo iskrcali na jedno malo kamenito ostrvo 
radi obroka. Već neko vreme pre toga nismo koristili svoje kofe zato što smo bili čuli da 
su ljudi u tom kraju mnogo nezgodni. Ali dojadilo nam je da jedemo ribu i bambusove 
izdanke i žirni hleb iz naših zaliha. Ponestalo nam je i cigareta, a poslednju šljoku bili 
smo popili još odavno. Čeznuli smo za dobrim stvarima u životu. Zato smo se kockali sa 
sudbinom, iskrcali se, i izgubili. Izvedeni smo pred lokalnog visokog drmadžiju lično, 
pred Kramera, ružnog debeljka iz Nemačke petnaestog veka. 

Kao i mnogi luckasti ljudi, a ja se izvinjavam ako među vama ima njemu sličnih, 
Kramer nije prihvatio činjenicu da ovaj svet nije ni približno ono što je on mislio da će 

zagrobni život biti. On je na Zemlji bio drmator, sveštenik, inkvizitor. Spalio je prokleto 
mnogo muškaraca, žena i dece, pošto ih je prvo mučio za veću slavu božju.« 

Ješua, koji je sedeo blizu Miksa, promrmlja nešto. Miks zaćuta za trenutak. Nije bio 
siguran da nije preterao. 

lako nije primetio znake toga, ipak je bilo moguće da bi Staford i njegovi ljudi mogli 
biti isto toliko ludi, na svoj način, koliko i Kramer na svoj. Tokom svoje onozemaljske 
egzistencije, većina ljudi sedamnaestog veka imala je kameno-čvrsta religijska uverenja. 
Kad su se našli ovde, na ovom čudnom mestu koje nije ni raj ni pakao, pretrpeli su veliki 
šok. Neki od njih još se nisu bili oporavili. 

Bilo je nekih dovoljno prilagodljivih da odbace svoje ranije religije i potraže istinu. 
Ali bilo je i previše onih koji su, kao Kramer, našli nekakvu racionalizaciju za postojanje 
ove okoline. Kramer je, na primer, tvrdio da je ovaj svet čistilište. Potreslo ga je to što 
su prisutni ne samo hrisćani nego i pagani. Insistirao je da su crkvena učenja na Zemlji 
bila pogrešno shvatana. Prezerntirali su ih, namerno pogrešno, sveštenici Satanom 
inspirisani. Ali on sada vidi Istinu jasno. 

S tim što Istina mora biti pokazana onima koji je ne vide na isti način kao on. 
Kramerov metod poučavanja sastojao se, kao i na Zemlji, od točka i plamena. 

Kad su Miksu to saopštili, on nije diskutovao protiv Kramerove teorije. Naprotiv, 
ponudio je svoje usluge — i to glumeći oduševljenje. Smrti se nije bojao, jer je znao da 
bi dvadeset četiri sata kasnije vaskrsnuo negde drugde na Reci. Ali nije že-leo da bude 
kidan na točku a onda spaljen. 

Vrebao je šansu za bežanje. 

Jedne večeri Kramer je uhvatio neku grupu ljudi koji su upravo silazili sa čamca. 
Miks je žalio te zarobljenike, jer je već bio video na koji način Kramer prinuduje ljude da 
promene mišljenje. Međutim, ništa nije mogao učiniti za njih. Ako su dovoljno glupi da 
odbiju da glume saglasnost sa Kramerom, moraće da pate. 

»Ali ovaj Ješua mi nije davao mira«, reče Miks. »Kao prvo, bio je suviše sličan 
meni. Gledati njega kako gori, bilo bi kao da gledam samoga sebe na lomači. Sem toga, 
nije dobio priliku da kaže ni da ni ne. Kramer ga je pitao da li je Jevrejin. Ješua je rekao 
da je na Zemlji to bio, ali da sad nema religiju. 

Kramer je rekao da bi dao Ješui šansu da se preobrati, to jest, da usvoji Kramerova 
verovanja. I to je bila laž, ali Kramer je slatkorečivi gad koji mora da nade opravdanje za 
svaku svoju svinjariju. Rekao je da daje i hrišćanima i svim paganima priliku da izbegnu 
lomaču — svima, samo Jevrejima ne. Oni su razapeli Isusa Krista na krst, i za to treba svi 
da plate. Sem toga, rekao je, Jevrejinu se ne može verovati. Mogao bi lagati da bi 
spasao svoju kožu. 

Svi iz tog čamca osuđeni su zato što su bili Jevreji. Kramer ih je pitao kuda su se 
zaputili, a Ješua odgovorio da su tragali za mestom gde niko nikad nije čuo za Jevreje. 
Kramer je uzvratio da takvog mesta nema; Bog će ih naći kud god da odu. Ješua je 
izgubio živce i nazvao Kramera hipokritom i antihristom. Kramer se pakleno 
razgoropadio i saopštio Ješui da neće umreti onako brzo kao ostali. 

Tad zamalo da i mene bace u zatvor sa njima. Kramer je primelio koliko smo nas 
dvojica slični. Pitao me je da li sam legao kad sam mu rekao da nisam Jevrejin. Kako to 
da ličim na Jevrejina ako nisam Jevrejin? Naravno, on je tad po prvi put pomislio da ja 
izgledam kao Jevrejin; a inače, ne izgledam. Da sam malo tamniji, mogao bih proći kao 
jedan od mojih predaka Čerokija. 

Zato sam se iscerio na njega, iako je znoj lio sa mene tako brzo da mi je curio niz 
noge, i rekao mu da je postavio stvar naopako. Ješua izgleda kao ne-Jevrejin, pa zato i 
liči na mene. Kao argument u svoju korist, upotrebio sam jednu od Kramerovih 
primedaba: podestio sam ga da je svojevremeno rekao da su Jevrejke poznate kao 
preljubnice. Znači, možda je Ješua upola ne-Jevrejin, a ne zna to. 

Kramer se nasmejao na onaj svoj otužni način, iz trbuha; on kad se smeje, idu mu 

bale na usta i pocuri mu pljuvačka niz vilicu. 1 rekao je da sam u pravu. Ipak, znao sam 
da su mi dani odbrojani. On bi kasnije opet počeo da razmišlja o mom izgledu i zaključio 
bi da lažem. Pomislio sam: do vraga s tim, ja idem noćas odavde. 

Ali nisam mogao da prestanem da mislim na Ješuu. Zaključio sam da ipak neću 
samo pobeći kao pas podvijena repa. Postići ću da Krameru uspomena na mene bude 
toliko mučna, da u svom svinjskom trbuhu oseti bol kao od čira kad god pomisli na 
mene. Te noći, tek što je počela kiša, ubio sam sekirom dnu dvojicu stražara i otvorio 
kapiju ograđenog dela. Ali neko je bio budan i dao uzbunu. Pojurili smo ka mom čamcu, 
morali smo borbom da se probijamo do njega, i pobegli smo samo Ješua, Bitnija i ja. 
Mora biti da je Kramer izdao naređenje da oni koji nas gone ne smeju da se vrate bez 
naših glava. Nisu nameravali da odustanu.« 

Staford reče: »Bog je bio dovoljno dobar da nam pruži večnu mladost u ovom 
divnom svetu. Slobodni smo od oskudice, gladi, teškog rada, i zaraznih bolesti. Ili bi 
trebalo da budemo. Ipak, ljudi poput Kramera hoće da pretvore ovaj rajski vrt u pakao. 
Zašto? Ne znam. Jednog dana on će marširati na nas, kao što je marširao na narod 
severno od njegove prvobitne teritorije. Ako hoćete da nam pomognete da se borimo 
protiv njega, dobrodošli ste'« 

»Mrzim tog ubilačkog đavola!« reče Miks. »Mogao bih vam ispričati stvari koje... 
ali valjda znate i sami.« 

»Na moju večnu sramotu«, uzvrati Staford, »moram priznati da sam bio sve-dok 
mnogih surovosti i nepravdi na Zemlji, i ne samo što nisam protestovao, nego sam to 
čak i podsticao. Smatrao sam da se zakon, red i religija moraju podržati mučenjem i 
progonima. A ipak, često sam bio zgađen. I zato, kad sam se našao u novom svetu, resio 
sđm da počnem iz početka. Ono što je na Zemlji bilo opravdano i potrebno, ovde ne 
mora biti.« 

»Izuzetan ste čovek«, reče Miks. »Većina ljudi je nastavila da misli tačno ono što 
su mislili i na Zemlji. Ali verujem da Rečni svet lagano menja mnoge.« 

Hranu su iz »korni« preneli u drvene tanjire. Pogledavši ka Ješui, Miks vide da ovaj nije 
pojeo meso koje je dobio. Bitnija uhvati Miksov pogled i nasmeja se. 

»lako je njegov um odbacio veru njegovih otaca, njegov želudac se još uvek drži 
Mojsijevih zakona.« 

Staford, koji nije razumeo njen engleski sa jako izmenjenim izgovorom, zatraži od 
Miksa da ovo prevede. Miks mu reče šta je Bitnija rekla. 

Staford reče: »Ali zar nije i ona Hebrejka?« 

Miks reče da jeste. Bitnija je razumela njihov dijalog. Progovorila je polaganije. 

»Jeste, Jevrejka sam. Ali napustila sam svoju religiju a, iskreno govoreći, nikad 
nisam ni bila baš pobožna. Naravno, na Zemlji nisam glasno izražavala nikakve sumnje. 
Ubili bi me ili bar prognali. Ali, kad smo lutali kroz pustinju, jela sam sve, čisto ili nečisto, 
što mi je moglo popuniti stomak. Samo sam pazila da me niko ne vidi. Mislim da su i 
drugi činili isto. Mnogi bi, međutim, radije umrli od gladi nego da stave u usta hranu 
nečiste vrste. Neki i jesu umrli od gladi. Budale.« 

Podigla je parče šunke sa svog tanjira i ponudila ga Ješui, široko se osmehujući. On, 
sa izrazom gađenja, okrete glavu na drugu stranu. 

Miks reče: »Za ime Hristosa, Ješua. Koliko puta sam ti već rekao da pristajem da ti 
dam moju šniclu u zamenu za tvoju šunku. Ne volim da te vidim da gladuješ«. 

»Ne mogu biti siguran da je krava zaklana i pripravljena korektno«, reče Ješua. 

»Ne postavlja se tu pitanje košera. Ove kofe nesumnjivo konvertuju energiju. 
Stene pečurkastog oblika daju energiju koju transformiše lažno dno kofe. Pošto je 
svakog dana drugo jelo, znači da je transformator programiran. 

Naučnik koji mi je to objasnio rekao je još, priznajući da je to samo njegovo 
nagađanje, da u kofama verovatno postoje matrice koje sadrže modele za izvesne vrste 
materije. Te matrice sklapaju šniclu, cigaru, ili šta već hoćeš, od onih atoma i molekula 
koji su formirani od energije. Prema tome, ne događa se nikakvo klanje, ni na 'košer' ni 
na 'ne-košer' način.« 

»Ali morala je postojati, na početku, stvarna krava koju su ubili«, reče Ješua. 
»Govedina koja je poslužila kao model za matricu dobijena je od životinje koja je, 
valjda, živela i umrla na Zemlji. Ali da li je zaklana na propisan način?« 

»Možda i jeste«, reče Miks. »Ali to meso koje sam upravo smazao nije bilo od 
krave. Bila je to reprodukcija, prosto: materija konvertovana iz energije. Precizno 
govoreći, materija proizvedena mašinski. Ona nije imala nikakve direktne veze sa 
mesom životinje. Ako je istina ono što mi je naučnik rekao, napravljen je nekakav 
snimak atomske strukture jednog komada govedine. Objašnjavao sam ti šta su atomi i 
šta su snimci. U svakom slučaju, meso u našim kofama nije bilo doticano ljudskim 
rukama, A ni neljudskim, što se toga tiče. Prema tome, kako bi moglo biti verski 
nečisto?« 

»Tim pitanjem rabini bi se mogli baviti mnogo vekova«, reče Ješua. »A i posle 
olikog vremena verovatno bi se još razilazili u mišljenjima. Ne. Najsigurnije je ne jesti 
ga.« 

»Onda budi vegetarijanac!« reče Miks, uzmahujući šakama uvis. »I budi gladan!« 

»Ipak«, reče Ješua, »u moje vreme bio je jedan čovek, koga su smatrali veoma 
mudrim i koji je, pričalo se, razgovarao sa bogom; taj čovek nije zamerao ako njegovi 
sledbenici sednu za sto sa prljavim rukama, ukoliko nema vode za pranje ruku ili ako 
postoje opravdavajuće okolnosti. Zbog ovog su ga ukorili fariseji, ali on je znao da su 
božji zakoni pravljeni za čoveka a ne čovek za božje zakone. 

To mu je bilo razumno tada, a razumno je i sada. Možda je ovaj moj stav prema 
mesu previše strog, farisejski, više veran slovu zakona nego duhu zakona. Zaista, ne bi 
trebalo da obraćam nikakvu pažnju na zakon o ritualnoj čistoj i nečistoj hrani. Više u taj 
zakon ne verujem. 

Ali i ako bih odlučio da jedem meso, ne bih mogao da stavim meso svinje u usta 
ako bih znao šta je. Povratio bih ga. Moj stomak ne raspolaže razumom, ali zna šta mu 
odgovara. To je hebrejski stomak, vodi poreklo od stotina generacija takvih stomaka. 
Mojsijeve tablice pritiskaju ga težinom planine.« 

»Sto ne sprečava Bitniju da jede i svinjsko meso i sklaninu«, reče Miks. 

»Ah! Ta žena! Ona je reinkarnacija neke grozne paganke!« 

»A ti, ti čak ni u reinkarnaciju ne veruješ«, reče Bitnija i nasmeja se. 

Staford je razumeo deo ovog razgovora. On oduševljeno reče: »Znači da ste vi, 
gospodine Ješua, živeli u vreme našeg Gospoda! Da li ste ga znali?« 

»Nikog bolje«, reče Ješua. 

Svi prisutni za stolom počeše da ga zasipaju pitanjima. Staford naredi da se donese 
još lišajnog pića. 

Od kad je poznavao Isusa? 

Od Isusovog rođenja. 

Da li je istina da je Herod masakrirao nevine? 

Nije. Herod ne bi imao ni vlast da tako nešto uradi, čak i da je želeo. Svrgli bi ga 
Rimljani, možda bi čak i izvršili smrtnu kaznu nad njim. Sem toga, takvo delo izazvalo bi 
žestoku revoluciju. Ne. Ta priča, koju je on, Ješua, čuo po prvi put tek kad je stigao u 
Rečni svet, nije istinita. Mora biti da je to narodna priča nastala posle smrti Isusa. Ali 
verovatno je bazirana na jednoj ranijoj priči o Isaku. 

A to bi značilo da Isus, Josip, i Marija nisu bežali u Egipat? 

Nisu bežali. Zašto bi? 

A onaj anđeo koji se pojavio pred Marijom i saopštio da će ona roditi bebu iako je 

nevina? 

Kako bi to moglo biti kad je Isus imao stariju braću i sestre, kojima je, svima, Josip 
bio otac a Marija majka? Sem toga, Marija, koju je on, Ješua, dobro poznavao, nikad 
nije rekla ništa ni o kakvom anđelu. 

Primećujući da crvenilo na nekim licima nije izazvano samo pićem, Miks se nagnu 
bliže Ješui. 

»Oprezno«, prošaputa on. »Ovi frajeri su možda zaključili da im je religija bila 
pogrešna, ali ipak im ne prija da slušaju kako neko govori da nije istina ono što im je 
celog života utuvljivano u glavu kao da jeste istina. A mnogi od njih su kao Kra-mer. 
Veruju, iako to neće da kažu, da su u nekoj vrsti čistilišta. | da će ipak stići u raj. Ovo im 
je kao neka tranzitna stanica.« 

Ješua slegnu ramenima i reče: »Pa nek me ubiju. Vaskrsnuću opet negde drugde, 
na mestu koje neće biti ni bolje ni lošije od ovoga.« 

Jedana od savetnika, Nikolas Hajd, poče da treska svojom kamenom kriglom po 
stolu. 

»Ne verujem ti, Jevrejine!« riknu on. »Ako si uopšte Jevrej! Lažeš! Šta to radiš ti, 
pokušavaš da napraviš razdor među nama, pomoću tih vražjih laži? Ili si ti, možda, 
đavo?« 

Staford položi ruku na Hajdovu mišicu. »Uzdržite se, dragi gospodine. Vaše 
optužbe nisu razumne. Baš pre neki dan rekoste da Bog nije nigde na ovoj Reci. E pa 
ako On nije tu, onda nije ni Satana tu. Ili je, možebiti, lakše u Rogatoga verovati, nego u 
Tvorca? Ovaj čovek nam je gost, i dokle god je to, postupaćemo prema njemu učtivo.« 

Okrenuo se Ješui. »Nastavite, molim.« 

Pitanja su bila mnogobrojna i stizala su brzo. Najzad Staford reče: »Već je odmaklo 
vreme. Naši gosti su mnogo pretrpeli danas, a sutra nas čeka veliki posao. Dozvoliću još 
jedno pitanje.« 

Pogledao je ka visokom mladiću dostojanstvenog izgleda koji je bio predstavljen 
prisutnima kao Vilijam Grej. 

»Milorde, da li biste vi želeli da ga postavite?« 

Grej ustade, malčice nesigurno. 

»Hvala vam, gradonačelnice moj. Dakle, gospodin-Ješua, da li ste bili prisutni kad 
je Isus Hrist na krst razapet? | da li ste ga videli kako se diže iz mrtvih? Ili pričali sa nekim 
ko ga je video posle, možda na drumu ka Emausu?« 

»To je više od jednog pitanja«, reče Staford. »Ali dozvoliću to.« 

Ješua je ćutao jedan trenutak. Kad je progovorio, njegove reći bile su još sporije. 

»Da, bejah prisutan kad je raspet Isus, i kad je umro. A što se tiče događaja posle 
toga, posvedočiću o samoj jednoj stvari. A to je: na Zemlji se on nije digao iz mrtvih. 
Međutim, potpuno sigurno znam da se ovde, na Rečnom svetu, jeste iz mrtvih digao.« 

Nastade jak žamor: Hajdov glas nadjačavao je ostale, zahtevajući da lažljivi Ješua 
bude šutnut napolje. 

Staford ustde i tresnu sudijskim čekićem nekoliko puta po stolu, pa povika: 
»Molim za tišinu, gospodo! Neće više biti pitanja.« 

Zapovedio je naredniku Čaningu da odvede troje gostiju do njihovih kvartira. Onda 
reče: »Gospodine Miks, razgovaraću sa vama troma sutra. Neka vam Bog da prijatno 
spavanje.« 

Miks, Ješua i Bitnija pođoše za narednikom, koji je držao buktinju iako nije bila 
potrebna. Noćno nebo, koje je blistalo od ogromnih zvezdanih jata i luminoznih 
gasovitih oblaka, davalo je jaču svetlost nego Zemlji pun Mesec. Reka je iskričila. Miks 
zapita vojnika da li se oni mogu okupati pre nego što odu na spavanje. Čaning reče da 
mogu ako požure. Njih troje uđoše u vodu ne skidajući peškire kojima su bili omotani 
oko bedara. Kad je bio u društvu ljudi koji se kupaju goli, Miks se takode kupao go. Kad 

Koristeći se sapunom koji su dobijali iz kornukopija, sprali su sa sebe prljavštinu i 
znoj. Miks je posmatrao Bitniju. Bila je mala, mrka, punih dojki, uzanog struka, zgodnih 
nogu. Međutim, njeni kukovi bili su, za njegov ukus, preširoki, mada je bio voljan da 
previdi to nesavršenstvo. Naročito sad, pun pića. Imala je dugu, sjajnu, gustu, plavo- 
crnu kosu, i lice zgodno ako voliš duge noseve, koje je on baš voleo. Njegova četvrta 
supruga, Viki Fordi, imala je dug nos, a on ju je voleo više nego ijednu drugu ženu. 
Bitnijine oči bile su ogromne i tamne; čak i za vreme onog bežanja, dobacivale su Miksu 
neke radoznale poglede. On sad reče sebi da bi Ješua trebalo dobro da pripazi na nju. 
Zračila je vrelinom ulične mačke u sezoni parenja. 

Ješua je bio sasvim drugačiji. Jedina njegova sličnost sa Miksom bila je fizička. Bio 
je tih i povučen, ako se izuzme onaj jedan izliv osećanja protiv Kcamera, i činilo se da 
uvek razmišlja o nečemu dalekom. Uprkos njegovoj tišini, davao je utisak velikog 
autoriteta — tačnije, utisak čoveka koji je svojevremeno imao veliki autoritet ali je to 
sad hotimice suzbio. 

Čaning reče: »Dovoljno ste čisti. Izlazite.« 

»Znaš«, reče Miks Ješui, »kratko vreme pre mog dolaska na Kramerovu teritoriju, 
desilo mi se nešto zbunjujuće. Jedan mali, tamnoput čovek pojurio je ka meni, 
uzvikujući nešto na nekom stranom jeziku. Pokušao je da me zagrli; plakao je i jecao, i 
ponavljao jedno ime mnogo puta. Bilo je prokleto teško ubediti ga da je pogre-šio. 
Možda i nisam uspeo da ga ubedim. Pokušao je da me ubedi da ga povedem sa sobom, 
ali ja nisam hteo da imam nikakve veze s njim. Tako je zurio u mene da me je to činilo 
nervoznim. 

Tek sad sam ga se ponovo setio. Kladim se da je mislio da sam ja ti. I, zapravo, kad 
pomislim, izgovorio je baš tvoje ime mnogo puta.x 

Ješua se prenuo iz svoje zanesenosti. »Da li je rekao kako se zove?« 

»Ne znam. Probao je da se sporazume sa mnom pomoću jedno čet'ri-pet raznih 
jezika, uključujući engleski, ali ja ni na jednom jeziku nisam mogao da ga razu-mem. 
Međutim, jednu reč je ponovio više puta, Matithajah. Je 1' ti to išta znači?« 

Ješua nije odgovorio. Uzdrhtao je i omotao dugi peškir oko svojih pleća. Miks je 
znao da je Ješui veoma hladno, ali zbog nečeg unutrašnjeg. Toplota u toku dana, koju su 
ljudi procenjivali na oko dvadeset sedam stepeni Celzijusa u podne (termometara nije 
bilo) opadala je uveče sporo. Velika vlažnost u dolini (bar u ovom delu doline) 
zadržavala je toplotu sve do kiše koja je padala svake noći, bez izuzetka, koji sat iza 
ponoći. Tad je temperatura brzo padala na procenjenih osamnaest stepeni Celzijusa i 
tako ostajala do zore. 

Čaning ih odvede do njihovih boravišta. Bile su to dve male, četvrtaste, 
jednosobne kolibe od bambusa, sa krovovima koji su bili načinjeni slaganjem velikih 
hrpa ogromnog-lišća gvozdenog drveća. U svakoj kolibici nalazio se po jedan sto, 
nekoliko stolica, i po jedan nizak krevet, sve od bambusa. Postojali su i drveni oslnoci za 
ostavljanje peškira, i soške za odlaganje kopalja i drugog oružja. U jednom uglu bio je 
nokšir od pečene gline. Pod se sastojao od bambusove platforme, malo izdignute. 
Luksuz i po. Većina koliba imala je pod od gole zemlje. 

Ješua i Bitnija uđoše u jednu kolibu; Miks, u drugu. Čaning zausti da kaže laku noć, 
ali ga Miks zapita ima li nešto protiv da još malo popričaju. Da bi podmitio narednika, 
dade mu jednu cigaru iz svog graala. U zemnom življenju Miks je, neko vreme, pušio, ali 
je tu naviku napustio da bi sačuvao imidž »čistog i urednog« heroja za svoju publiku 
sačinjenu od ogromnog broja mladih posetilaca bioskopa. Na ovom svetu, naizmenično 
je imao periode preteranog pušenja i periode apstinencije. Poslednjih godinu dana 
živeo je bez duvana. Sad je, međutim, pomislio da bi sa narednikom mogao postići veće 
drugarstvo ako budu pušili zajedno. Pripalio je jednu cigaretu, zakašljao se, osetio 
trenutak vrtoglavice. Međutim, ukus duvana bio je nesumnjivo dobar. 

Majkah Sepstoun Cening bio je nizak, mišićav ćovek teških kostiju i crvene kose. 

Rođen je 1621. u selu Havant, u Hempširu; tu je postao proizvođač pergamenta. Kad je 
izbio građanski rat, pridružio se protivnicima Carlsa I. Teško ranjen u bitci kod Nejzbija, 
vratio se kući, nastavio da se bavi ranijim zanatom, oženio se, imao osmoro dece od 
kojih je četvoro preživelo do odraslih godina, i umro od groznice 1687. 

Miks mu je sad postavio niz pitanja. lako je Miksov interes bio uglavnom u tome 
da uspostavi prijateljstvo sa narednikom, bio je ispunjen i radoznalošću u vezi s tim 
čovekom. Miks je, uopšte, voleo ljude. 

Nastavio je da priča sa narednikom o drugim temama, o ličnim osobinama važnih 
ljudi u Novom Albionu, o državnom uređenju Novog Albiona i odnosima sa okolnim 
državama, a naročito sa Kramerovom državom Deusvolens, što su Albionci izgovarali 
kao »Dusvolenc«. 

Tokom engleskog građanskog rata, Staford je služio pod komandom erla od 
Mančestera. Pošto mu se zagadila neka rana, izgubio je šaku; otišao je u Saseks, tamo 
se nastanio i postao pčelar. Vremenom je postao bogat i proširio svoje poslovanje sa 
meda na trgovanje uopšte. Kasnije se specijalizovao za snabdevanje ratne mornarice. 
Godine 1679. stradao je na moru, blizu Dovera, U oluji. Bio je, po Čaningovim rečima, 
dobar čovek, rođeni vođa, veoma tolerantan, od prvog trenutka koristan u 
uspostavljanju ove države. 

»Njegov bejaše predlog da ukinemo plemićke i kraljevske titule i da svoje vođe 
dovodimo na vlast putem izbora. On sad služi u svom drugom mandatu 
gradonačelnika« . 

»Da li je ženama dozvoljeno da glasaju?« reče Miks. 

»U početku nije bilo, ali prošle godine insistirale su da dobiju svoja prava, i posle 
izvesnih nemira, dobile su ih. Ko bi njih mogao zadržati«, reče Čaning, sa pomalo 
kiselim izrazom lica. »Žene mogu kad god hoće da se dignu i da odu, jer imovine ovde 
ima malo, nema dece pa ni brige o deci, a domaćih poslova i kuvanja ima blagos-loveno 
malo. Postale su one mnogo nezavisne.« 

Anglija, država pa južnoj granici Novog Albiona, imala je sličan režim, ali je njen 
izabrani voda imao titulu »šerifa«. Ormondija, na severu, bila je nastanjena pretežno 
onim rojalistima koji su tokom perioda nevolja ostali verni Čarlsu 1 i Čarlsu II. Nad njima 
je vladao Džejms Batler, prvi vojvoda od Ormonda, lord-poručnik Irske pod Čarlsom | i 
Čarlsom II i kancelar Oksfordskog univerziteta. 

»U Ormondiji je: milorde i vaša milosti«, reče Čaning. »Čovek da pomisli da je 
Engleska samo presađena sa stare Zemlje na ovu Reku. Uprkos tome. titule su 
uglavnom počasne, moglo bi se kazati, jer sve funkcije sem vojvodine jesu izborne, a u 
državnom savetu sedi više ljudi koji su rođeni siromašni ali postali časni i zaslužni, nego 
plemića. Štaviše, kad su njihove žene saznale da naše dobijaju pravo glasa, nadigle su i 
one dreku, pa šta je onda Njegova Milost mogao nego da proguta gorku pilulu i smeška 
se kako da u tome uživa.« 

lako odnosi dvaju državica nikad nisu bili srdačni, one su bile ujedinjene protiv 
Kramera. Glavni problem bio«je u tome što se njihove vojne starešine, u zajedničkom 
vrhovnom štabu, nisu osobito slagale. Vojvodi se nije sviđala pomisao da bi morao da 
se konsultuje sa lordom-gradonačelnikom ili u ma čemu da mu popušta. 

»l što se toga tiče, ni meni se to ne sviđa«, reče Čaning. »U ratu treba imati jednog 
vrhovnog komandanta. U takvom slučaju, dve glave nisu bolje od jedne«. 

U prvim godinama, Huni s one strane Reke zadavali su im mnogo jada, ali već neko 
vreme odnosi su prijateljski. U stvari, samo je, približno, jedna četvrtina tamošnjeg 
stanovništva bila hunske nacionalnosti, po Čeningovom mišljenju. Huni su se ovde 
toliko borili između sebe da su se međusobno poubijali. Kao zamena pojavljivali su se 
ljudi sa drugih mesta na obalama Reke. U toj državi govorili su neki hunski »pidžin« 
jezik — do krajnosti osiromašen i uprošćen, i sa približno četvrtinom reci iz raznih 
drugih jezika. Državom naspram Novog Albiona u ovom času je upravljao jedan Sik, po 

imenu Govind Sing, vrlo jak vojni voda. 

»Kao što rekoh«, reče Čaning, »s ove strane Reke, u dužini od tristo milja, vas-krsli 
su uglavnom Britanci iz sedamnaestog veka. Ali ima nekih deonica od po deset milja 
gde nisu. Nekih trideset milja nizvodno odavde nalaze se Čipangezi iz trinaestog veka, 
žestoki, mali, žuti, kosooki kopilani. A onamo je Dusvolenc, koji je iz četrnaestog veka i 
to pola nemački a pola španski«. 

Miks mu zahvali za informaciju i onda reče da mora da ide na spavanje. Čaning mu 
požele laku noć. 

Miks odmah zaspa. Tokom te noći sanjao je da vodi ljubav sa Viktorijom Fordi, svojom 
četvrtom suprugom, jedinom ženom koju je još uvek voleo. Probudiše ga bubnjevi i 
treštanje mnogobrojnih rogova od riblje kosti. On otvori oči. Bilo je još mračno, ali mrak 
je bio tako razreden da se moglo zaključiti da će se sunce uskoro dići nad planine. Kroz 
otvoreni prozor mogao je videti nebo koje je sivelo, i brzo-bledeće zvezde i gasne 
oblake. 

Sklopio je oči i povukao preko svoje glave ivicu pokrivača sastavljenog od dva sloja 
dugačkih peškira. O, spavati još samo malo! Ali disciplina stečena tokom celog jednog 
zemnog života provedenog na poslovima kauboja, filmske, i cirkuske zvezde, i daljeg 
plaćeničkog života na ovome svetu, izvuče ga iz postelje. Cepteći od zime, nabacio je 
oko svojih bedara peškire sastavljene u škotsku suknjicu »kilt«, i ispljuskao lice ledenom 
vodom iz plitkog umivaonika od pečene gline. Onda je skinuo kilt da opere bedra. Jer, 
njegova sanjana Viki bila je isto onako dobra u krevetu kao i prava Viki. 

Prede šakom preko obraza i vilice. Te navike nikad se nije oslobodio uprkos 
činjenice da više nije morao, i nikad neće morati, da se brije. Svi muškarci vaskrsnu-ti su 
kao permanentno ćosavi. Tom nije znao zbog čega. Donosioci takve odluke, ko god da 
su bili, možda jednostavno nisu voleli dlake na licu. Ako je tako, dlake u preponama i 
pazuhu evidentno im nisu smetale. Međutim, takode su se pobrinuli da dlake ne rastu u 
ušima, a da u nosu rastu samo do izvesne dužine. 

Oni nepoznati koji su bili odgovorni za Rečni svet takode su izvršili određena 
podešavanja na licima i telima nekih ljudi. Žene koje su na Zemlji imale ogromne dojke, 
otkrile su, kad su se ovde probudile iz smrti, da su smanjene dimenzije njihovih mlečnih 
žlezda. Ženama sa vrlo malim dojkama date su »normalne«. | nijednoj ženi nisu date 
mlitave dojke. 

Nisu sve žene bile oduševljene. Nikako. Bilo je takvih kojima se dopadalo ono što 
su pre smrti imale. A, naravno, bilo je i društava u kojima su ogromne, oklembešene 
sise izazivale divljenje, kao i društava u kojima veličina i oblik ženske dojke nisu značili 
baš ništa u smislu lepote ili seksa. U ovim drugim, sise su služile samo za to da bebe 
sisaju mleko. 

Muškarci koji su na Zemlji imali vrlo male penise, ovde su dobili takve koji neće 
izazvati podsmeh ili stid. Miks još nijednom nije čuo nikakve žalbe o ovome. Ali jedan 
drugar koji je na Zemlji tajno čeznuo da bude žena izlio je jednom, pijan, svoje žalbe u 
Miksovo uvo. Zašto ta misteriozna bića koja su korigovala toliko fizičkih mana nisu dala 
njemu žensko telo? 

»A što im ti nisi rekao šta hoćeš?« rekao mu je tom prilikom Miks i nasmejao se. 
Naravno da taj kako-se-zvaše nije mogao obavestiti Ko-zna-kogoviće o svojoj želji. Umro 
je i posle se probudio na obalama Reke, a između ta dva trenutka bio je mrtav. 

Tip je tom prilikom raspandrčio Toma pesnicom po oku i napravio mu grandioznu 
modricu. Da bi izbegao dalje povrede, Tom je bio prinuđen da ga nokautira. 

Korigovane su i neke druge deficitarnosti i devijacije od »normale«. Jednom je 
Tom sreo veoma zgodnog, možda i suviše zgodnog Engleza — iz osamnaestog veka — 
koji je na Zemlji bio aristokrata i imao telo normalno od prepona nagore, ali noge duge 

samo četrdesetak centimetara. Sad je taj bio visok sto osamdeset osam centimetara. 
Nije se žalio. Međutim njegova groteskna pojava na Zemlji unakazila je, po svemu 
sudeći, njegov karakter. lako sada telesno lep, bio je i dalje ogorčen, pun žestokog 
cinizma, sklon da vreda druge, i uz to, iako veliki »ljubavnik«, ipak ženomrzac. 

Tom je i sa tim čovekorn imao okršaj, i slomio dotičnom smotancu nos. Kad su se 
oporavili od povreda, njih dvojica su se sprijateljili. Začudo, kad mu je lepota bila tako 
upropašćena iskrivljenim i spljoštenim nosem, ovaj Englez je postao bolji čo-vek. Veliki 
deo njegove mržnje iščezao je. 

U mnogim slučajevima nije bilo lako shvatiti ljudska bića. 

Dok se sušio. Tom je razmišljao o stvarima koje su Ko-zna-kogovići učinili ljudima u 
fizičkom smislu. Sad se omotao ogrtačem načinjenim od dugih peškira međusobno 
pridržanih magnetnim pločicama umetnutim u tkaninu, i dohvatio rolnu toalet-papira. | 
to se dobijalo iz kornukopija, mada u nekim društvima nije korišće-no u predviđene 
svrhe. Izašao je iz kolibe i pošao ka najbližem poljskom klozetu. Bio je to jedan rov iznad 
koga je bila nameštena dugačka bambusova koliba. Imala je dva ulaza. Iznad svakog 
ulaza bila je po jedna horizontalna daska, i na obe daske grubo urezana figura muškarca 
sagledanog s lica. Zenska kakionica bila je dvadesetak metara odatle, i imala je iznad 
svojih ulaza profile žena, grubo naznačene rezovima u drvetu. 

U ovoj zoni običaj svakodnevnog kupanja možda još nije bio raširen, ali su zato 
druge sanitarne mere bile obavezne. Narednik Čaning informisao je Miksa da nikom 
nije dopušteno da sere tek tako, gde mu (ili joj) svirne na pamet. (Međutim nije 
upotrebio izraz koji bi Miksu bio normalan, »krep« tj. »crap«, jer je u sedamnaestom 
veku ta reč još bila nepoznata.) Izuzev ako postoje olakšavajuće okolnosti, osoba 
uhvaćena da vrši nuždu izvan javnih toaleta bivala je izgnana iz Novog Albiona — ali tek 
pošto bi njegovo ili njeno lice bilo utrljano tim izmetom. 

Pišanje na javnom rnestu bilo je, u izvesnim situacijama, dozvoljeno, s tim što je 
urinator bio obavezan da pazi da bude neprimetan ako su osobe suprotnog pola 
prisutne. 

»Ali taj običaj više dotiču kršenjem nego poštovanjem«, rekao je tada Čaning, i ne 
znajući da pri tom citira Sekspira. (Čaning nikad nije čuo za barda sa Ejvona.) »U doba 
divljine i bezakonja neposredno posle vaskrsnuća, narod je postao prilično bestidan. 
Tad je stidljivosti bilo jako malo, i narod, ako ćeš oprostiti na izrazu, za moral nije davao 
ni govno. Ha, ha!« 

U pravilnim intervalima, naslage iz poljskih klozeta odvlačene su u planine i tamo 
sručivane u jedan duboki, adekvatno imenovani kanjon. 

»Ali jednog dana će gomila biti tako visoka da će vetar doneti smrad dole do nas. 
Ne znam šta ćemo tad. Valjda ćemo to pobacati u reku da ribe pojedu. To rade oni 
odvratni Huni na suprotnoj obali.« 

»Paaa«, bio je uzvratio Tom tada, otežući reći, »meni se čini da je to najpametnije 
rešenje. U reci govna ne traju dugo. Ribe to počiste odmah, maltene pre nego što 
govna pljusnu u vodu.« 

»Jeste, ali onda mi hvatamo te ribe i jedemo ih!« 

»Što nimalo ne utiče na ukus«, odgovorio mu je Miks. »Čuj, rekao si da si nekoliko 
godina živeo na farmi, tačno? E pa onda znaš da piladija i svinje jedu konjsku i kravlju 
balegu ako im se ukaže šansa, a šansa im se ukazuje često. To nije uticalo na njihov 
ukus kad su bili na stolu, a?« 

Tad je Čaning bio napravio grimasu. »Nekako ne izgleda isto. Uostalom, svinje i 
pilići jedu kravlju balegu, a ona se veoma razlikuje od ljudskog izmeta.« 

Miks je na to bio odgovorio: »Pa ne bih znao. Nikad nisam jeo nijedno od ta dva.« 

Potom je zastao. »Ej, imam ideju. Znate da velike gliste jedu ljudsko ka-ka. Što vi 
ljudi ne izvučete te gliste iz tla i ne bacite ih u jamu sa govnima? One bi uklonile govna i 
još bi bile srećne kao Irac sa besplatnom flašom viskija.« 

Čaninga je ovo tada zaprepastilo. »Veličanstvena ideja! Pitam se zašto se niko od 
nas nije toga setio?« 

Potom je pohvalio Miksa za ispoljenu inteligenciju. Miks mu nije rekao da je već 
bio prošao kroz mnoge zone u kojima je ta »nova« ideja već bila ustaljena praksa. 

U takvim zonama nedostajao je, kao i u ovoj zoni, sumpor. Da su imali sumpora, 
prerađivali bi kristale nitrata iz izmeta i mešali ih sa ćumurom i sumporom te dobijali 
barut. Taj eksploziv je stavljan u bambusove omotače i upotrebljavan u vidu bombi ili 
bojevih glava za rakete. 

Miks sad uđe u klozetsku šupu i sede na jednu od dvanaest rupa. Kratko se 
zadržao tamo, a dok je bio unutra, čuo je neka ogovaranja, pretežno o vezi jednog člana 
Saveta sa ženom nekog majora. Čuo je i jedan nepristojan vic koji nikad ranije nije čuo, 
mada je do tog časa verovao da je na Zemlji čuo sve takve viceve koji uopšte postoje. 
Pošto je oprao ruke u valovu priključenom na obližnji potok, požurio je natrag u svoju 
kolibu. Uzeo je svoj gral i otišao četrdeset koraka do Ješuine kolibe. Nemeravao je da 
zakuca na vrata i pozove taj par da zajedno sa njim podu do najbliže stene za punjenje. 
Međutim, na nekoliko koraka od vrata zastao je. 

Ješua i Bitnija svađali su se glasno, govoreći engleski iz sedamnaestog veka. Miks 
se pitao zašto se ne koriste jevrejskim jezikom. Tek kasnije će Tom doznati da je 
engleski njima dvoma bio jedini zajednički jezik, mada su se mogli vrlo ograničeno 
sporazumeti i na andaluzijskom španskom iz šesnaestog veka i na gornjonemačkom iz 
četrnaestog veka. Bitnijin maternji jezik jeste bio hebrejski, ali najmanje hiljadu i dvesta 
godina stariji od Ješuinog. Gramatika Bitnijinog jezika bila je, sa Ješuine tačke gledišta, 
arhaična, a rečnik prepun pozajmljenica iz egipatskog jezika i jevrejskih reći koje su 
ispale iz upotrebe davno pre nego što se Ješua rodio. 

Sem toga, iako je rođen u Palestini kao dete roditelja odanih jevrejstvu, Ješuin 
maternji jezik bio je aramejski. Hebrejski je njemu bio poznat uglavnom kao liturgijsko 
sredstvo, mada je, uz izvesne teškoće, mogao da čita Torah, prvih pet knjiga Starog 
zaveta. 

U današnjem slučaju Miks je polovinu njihovih reci jedva shvatao. Ne samo što je 
njihov engleski bio izobličen hebrejskim i aramejskim izgovorom, već je na to uticala i 
činjenica da su engleski naučili u zoni nastanjenoj narodom iz Jorkšira iz sedamnaestog 
veka, što je dovelo do daljih deformacija. Ali Miks je uspevao da nadopuni neshvaćene 
delove. Obično. 

»Neću da idem s tobom da živim na planini!« vikala je Bitnija. »Neću da budem 
sama. Mrzim da budem sama. Moram imati mnogo ljudi oko sebe. Neću da se dim 
navrh stene i da uz sebe nemam za razgovor nikog sem jednog hodajućeg groba. Neću 
da idem. Neću da idem!« 

»Preteruješ, kao i obično«, reče Ješua jakim glasom, ali ipak mnogo tiše nego 
Bitnija. »Kao prvo, moraćeš da silaziš do najbliže kornukopijske stene u podnožju, tri 
puta dnevno. Možeš i da sideš do obale i pričaš kad god poželiš. Sem toga, ja ne 
planiram da ovde živim sve vreme. S vremena na vreme, silaziću da radim, verovatno 
kao drvodelja, ali ne...«. 

Ostatak Ješuinih reci, izgovoren samo malo tiše, Miks nije uspeo da razume. 
Međutim lako je razumeo glavninu Bitnijinih reci koje su usledile. 

»Ne znam zašto ostajem s tobom. Svakako ne zato što me niko drugi ne bi hteo. 
Imala sam mnogo ponuda, to ti mogu reći. | bila sam u iskušenju, u velikom iskušenju, 
da prihvatim neke. 

Znam zašto želiš da ja budem u blizini. Svakako ne zbog toga što bi voleo moju 
inteligenciju ili moje telo. Da je to, oduševljavao bi se njima, više bi pričao sa mnom i 
daleko češće bi me izvrtao na leđa. 

Jedini razlog što ostaješ sa mnom je taj što sam poznavala Aharona i Mošea, i što 
sam bila sa plemenima kad smo otišli iz Egipta i osvojili Kanaan. Ti od mene hoćeš samo 

jedno, a to je da iscediš iz mene sve što znam o tvom velikom i svetom heroju, Mošeu!« 

Miks, metaforično rečeno, načulji uši. Znači, tako! Unutra je čovek koji je poznavao 
Hrista, ili bar tako tvrdi, i taj čovek živi sa ženom koja je poznavala Arona i Mojsija, ili 
bar tako tvrdi. Međutim, moglo bi biti da ona, ili on, ili oboje, lažu. Lažovčina duž ove 
Reke ima u preobilju. Bar Tomu je to vrlo jasno. Jednak jednake prepoznaje, mada Tom 
zapravo nije neki lažov nego samo bezazleno adaptira istinu. 

Bitnija poče da vrišti: »Ja da ti kažem, Ješua, Moše je bio jedna vaška. Večito je 
propovedao protiv preljube i protiv leganja sa paganskim ženama, ali ja slučajno znam 
šta je stvarno radio. Pa, on se jednom pagankom čak i oženio, jednom Kušijkom iz 
Midijana! I pokušao je da spreči da njegovog sina obrežu!« 

»To sam već mnogo puta čuo«, reče Ješua. 

»Ali ne veruješ stvarno da govorim istinu, a? Ne možeš da prihvatiš da je ono u šta 
si tako pobožno verov'ao celog života samo hrpa laži. Što bih ja lagala? Šta bih time 
dobila?« 

»Voliš da me mučiš, ženo.« 

»Ma, za to mi nisu potrebne laži. Ima mnogo drugih načina. U svakom slučaju, 
istina je da je Moše imao mnogo žena, i ne samo to, nego je uzimao i tuđe žene kad god 
bi mu se ukazala prilika. Trebalo bi da znam; i ja sam bila jedna od tih. Ali on je bio 
pravo muško, bik. Ne kao ti. Ti možeš da budeš pravi muškarac samo kad uzmeš gumu 
snova pa sideš s uma. Kakav je to muškarac, pitam ja tebe?« 

»Mir, ženo«, reče Ješua tiho. 

»Onda me ne zovi lažljivicom!« 

»Nikad to nisam učinio.« 

»I ne moraš. Vidim ti u očima, čujem ti u glasu, da mi ne veruješ!« 

»Ne. Mada ponekad — zapravo, najčešće — poželim da tvoje priče nikad nisam 
čuo. Ali istina je veličanstvena, ma koliko bolela.« 

Nastavio je na hebrejskom ili aramejskom. Ton njegovog glasa indicirao je da citira 
nešto. 

»Engleskog se drži!« povika Bitnija. »Toliko su mi se zgadili takozvani sveti ljudi koji 
uvek citiraju moralne poslovice a sve vreme njihovi sopstveni grehovi smrde kao 
bolesna kamila! Zvučiš kao oni. I čak tvrdiš da si bio sveti čovek. Možda si i bio. Ali ja 
mislim da te je tvoja pobožnost upropastila. Samo, kako da znam? Nikad mi, zapravo, 
nisi rekao mnogo o svom životu. Više sam saznala kad si govorio članovima Save ta 
nego što si ikad kazao meni!« 

Ješuin glas, koji je postajao sve tiši, sad se toliko utiša da Miks više nije mogao 
razumeti nijednu reč. Pogledao je ka istočnim planinama. Još nekoliko minuta i sunce 
će se vinuti nad vrhove. Onda će pečurke od kamena osloboditi svoju gromku, 
plamteću energiju. Ako njih troje ne požure, ostaće bez doručka. Sem ako ne odluče da 
jedu sušenu ribu i hleb od žira, a pomisao na to izazivala je kod Toma blagu mučninu u 
želucu. 

Zakucao je glasno na vrata. Ono dvoje unutra ućutaše. Bitnija otvori vrata silovitim 
razmahom, ali uspe da se nasmeši Tomu kao da se ništa nije desilo. 

»Da, znam. Odmah ćemo ti se pridružiti.« 

»Ja neću«, reče Ješua. »Nisam gladan.« 

»Dabome!« reče Bitnija jakim glasom. »Pokušaj da mi nabiješ osećanje krivice, 
okrivi mene za svoj uznemireni želudac. E pa ja jesam gladna, i idem da jedem, a što ćeš 
ti ovde da sediš i da se inatiš — baš me briga!« 

»Šta god ti kazala, ići ću da živim u planinama.« 

»Samo napred. Sigurno imaš nešto da kriješ. Ko te goni? Ko si zapravo ti, ako se 
toliko bojiš susreta sa ljudima? E, ja nemam šta da krijem!« 

Bitnija dohvati svoju »kornu« za dršku i izjuri napolje. Miks pode sa njom, trudeći 
se da vodi prijatnu konverzaciju. Ali ona je bila suviše ljuta da bi u tome sarađivala. I tek 

što stigoše na dogled najbliže pečurkaste stene, koja bejaše smeštena između dva brda, 
plavi plamenovi poleteše sa vrha a rika nalik na riku nekog lava kolosalnih razmera 
dopre do njih. Bitnija stade i osu reći na svom maternjem jeziku. Bilo je jasno da psuje. 
Miks se zadovoljio jednom kratkom rečju. Kad se smirila, ona ga upita: »Imaš duvan?« 

»U mojoj kolibi. Ali moraćeš da mi uzvratiš kasnije. Ja moje cigarete obično 
trampim za piće.x 

»Cigarete? To je tebi reč za lulice?« 

Klimnuo je glavom, i oni se vratiše do njegove kolibe. Ješue nije bilo na vidiku. 
Miks namerno ostavi otvorena vrata. Nije imao poverenja ni u Bitniju ni u sebe. 

Bitnija pogleda ka vratima. 

»Nesumnjivo misliš da sam glupa. U prvoj kolibi do Ješuine!« 

Miks se isceri. 

»Nikad nisi živela u Holivudu!« 

Dade joj cigaretu. Upotrebila je upaljač dobijen iz kornukopije; tanku metalnu 
kutiju koja je, ako pritisneš bočnu stranicu, pružala jednu belo usijanu žicu. 

»Mora biti da si nas čuo«, reče ona. »Oboje smo se dernjali kao budale. On je vrlo 
težak čovek. Ponekad me uplaši, a ja se ne dam lako uplašiti. Postoji u njemu nešto vrlo 
duboko — i vrlo različito, možda kao da nije sa ovog sveta ili nije ljudsko biće. Što ne 
znači da nije plemenit i pun razumevanja za ljude. To jeste, čak i previše. 

Ali skoro uvek se drži nekako nadmeno. Ponekad se mnogo smeje, navodi i mene 
na smeh, jer, ima divan smisao za humor. Ali u drugm prilikama izriče grube ocene, 
toliko grube da me vredaju jer znam da se odnose i na mene. Dobro, nemam ja nikakvih 
iluzija o muškarcima i ženama. Znam šta su i šta da očekujem. Ali prihvatam ovo. Ljudi 
su ljudi, iako se često upinju da izgledaju kao nešto bolje nego što jesu. Međutim, 
očekuj najgore, kažem ja, pa ćeš s vremena na vreme biti prijatno iznenađen jer nisi 
dobio najgore.« 

»To je, manje-više, i moj stav«, reče Miks. »Čak ni konji nisu predvidljivi, a ljudi su 
mnogo komplikovaniji. Znači, ne možeš uvek znati šta će konj ili čovek uraditi i šta ga 
pokreće. U jedno se možeš kladiti. Samome sebi si Broj Jedan, ali susednoj osobi Broj 
Jedan je on sam ili ona sama. Ako se neka žena ponaša kao da joj je jedan muškarac 
Broj Jedan, pa se i žrtvuje za njega, to se ona samo zavarava.« 

»Zvuči kao da si imao problema sa ženom.« 

»Sa mojim suprugama. To je, uzgred rečeno, jedna od stvari koje mi se na ovom 
svetu uopadaju. Kad se rasturiš od bračnog druga, ne moraš da se vučeš po sudovima 
niti da plaćaš neku tamo alimentaciju. Samo dohvatiš svoju kofu, peškire i oružje, i 
pođeš. Nema deobe nekretnina, nema rodbine, ne brineš se zbog dece.« 

»Ja sam dvanaestoro izrodila«, reče ona. »Šestoro su umrli pre napunjene druge 
godine života. Hvala bogu da ovde ne moram da prolazim kroz to.« 

»Ko god da nas je sterilisao, znao je šta radi«, reče Miks. »Kad bismo mogli da 
imamo dece, bili bismo zbijeni u ovoj dolini gusto kao svinje oko valova u vreme 
hranjenja.« 

Prišao joj je bliže i iscerio se. 

»Ipak, mi muški i sada imamo svoje pucaljke, pa makar napunjene ćorcima.« 

»Možeš da staneš tačno tu dokle si dospeo«, reče ona, iako se još uvek srnešila. 
»Čak i ako bih ostavila Ješuu, možda ne bih želela tebe. Suviše ličiš na njega.« 

»Mogao bih da ti pokažem razliku«, reče on. 

Ali odmakao se od nje i uzeo parče suve ribe iz svoje kožne torbe. Između zalogaja, 
upita jeo Mošeu. 

»Da li bi se ti naljutio ili me tukao ako ti kažem istinu?« reče ona. 

»Ne, zašto bih?« 

»Zato što sam naučila da ne pričam o mom zemnom življenju. Prvi put kad sam 
ispričala o tome, to bejaše manje od godinu dana posle Dana velikog povika, dobila sam 

teške batine i bila bačena u Reku. Ljudi koji su to uradili bili su ogorčeni, mada ja ne 
znam zbog čega. Već im je bilo poznato da je njihova religija lažna. To su morali shvatiti 
onog trenutka kad su se na ovom svetu digli iz mrtvih. Imala sam bar sreće da me nisu 
mučili a onda živu spalili.x 

»Voleo bih da čujem istinitu priču o egzodusu«, reče on. »Neće mi smetati što se 
neće podudarati sa onim što su mi govorili u nedeljnoj školi.« 

»Obećavaš da nećeš nikom drugom pričati?« 

»Preko srca se krstim i daj-bože sa Tonija pao.« 

Uputila mu je jedan »blanko« pogled. 

»To ti je zakletva?« 

»Vredi koliko i ma koja druga.« 

Pripovedala je: u zemlji Gošen je rođena, a Gošen je u Mizraimu, što će reći, u 
Egiptu. Njeno pleme, koje se zvalo Levi, došlo je sa drugim eberskim plemenima u 
Mizraim nekih četiri stotine godina pre toga. 

Na taj dolazak naterala ih je glad u njihovoj sopstvenoj zemlji. Sem toga, pozvao ih 
je Yosef — po engleskom izgovoru, Džozef*. On je bio jedan od vezira egipatskog 
faraona, pa je uspeo da uvede ta plemana u zemlju izobilja u neposrednoj blizini velike 
delte Nila, i to sa istočne strane. 

Miks reče: »Misliš, priča o Josipu je istinita? Njega su braća stvarno prodala u 
ropstvo a on je posle stvarno uspeo da postane faraonova desna ruka?« 

Bitnija se nasmeši i reče: »Moraš imati u vidu da se sve to desilo četiri sto godina 
pre mog rođenja. Možda je bilo, ili nije bilo, istina, ali tako su ispričali meni«. 

»Teško mogu poverovati da bi jedan faraon uzeo nomadskog Jevrejma da mu 
bude prvi ministar. Što ne bi izabrao nekog Egipćanina, civilizovanog čoveka koji zna sve 
o komplikovanim problemima administracije u jednoj velikoj naciji?« 

»Ne znam. Ali kad su moji preci došli u Egipat, faraon donjeg Egipta nije bio 
Egipćanin. Bio je stranac, jedan od onih zavojevača iz pustinje; Englezi takve zovu 
izrazom 'pastiri-kraljevi'. Govorili su jezikom veoma nalik na jevrejski, ih je bar meni 
tako rečeno. On bi Josipa smatrao za nekakvog srodnika. Ili, bar, za pripadnika vrlo 
srodnog naroda, za čoveka kome se može pokloniti više poverenja nego rođenom 
Egipćaninu. Ipak, ne znam da li je ta priča istinita, jer nisam videla Josipa svojim očima, 
jasna stvar. Međutim, dok je moj narod bio u Gošenu, narod gornjeg Egipta potukao je 
pastire-kraljeve i doveo jednog čoveka iz svojih redova da bude faraon celog Egipta.« 

Tada se, pričala je Bitnija dalje, sudbina sinova Jakoba i Eber počela pogoršavati. U 
Mizraim su ušli kao slobodni ljudi, koji su radili po ugovoru, a sad su postali robovi, 
doduše ne po slovu zakona, ali efektivno robovi. 

»Ipak, nije bilo tako loše sve dok veliki Ramzes nije postao faraon. Moćan je to 
ratnik bio, i graditelj utvrđenja mnogih i gradova, a Hebreji behu među mnogim 
narodima određenim da to grade.« 

»Je l' to bi Ramzes Prvi ili Drugi?« upita Miks. 

»Ne znam. Faraon pre njega zvao se Seti.« 

»Onda će to biti Ramzes Drugi«, reče Miks. »Znači taj je bio faraon-progonitelj 
Jevreja. A da li ga je nasledio čovek po imenu Merneftah?« 

»Izgovaraš to ime na neobičan način, ali, da, tako je.« 


* Tj. Jozef, Josip, u srpskohrvatskoj varijanti; Jusuf. Jusef. Žozef. Đuzepe, Hose, u drugim 
varijantama tog imena (Primedba prevodioca.) 

»Faraon egzodusa.« 

»Da, kretanja napred. Bili smo u prilici da pobegnemo iz svojih okova zato što je 
Mizraim tada bio u previranju. Dogodila se invazija jednog naroda koji je nama tada, a i 
Englezima kasnije, bio poznat kao 'narod sa mora'. Ti osvajči su, koliko čujem, naterani 
u bekstvo, ali dok su nevolje trajale, mi iskoristismo priliku da pobegnemo iz Misira.« 

»Mojsije, hoću reći Moše, nije otišao kod faraona i zahtevao da njegovom narodu 
bude dopušteno da ode slobodan'"'« 

»Ne bi se ni usudio. Mučili bi ga a zatim ubili. A uz to, mnogi od nas bili bi 
poubijani, za primer.« 

»Cula si o kugama koje je bog bacio na Egipćane to jest Misirce zbog Mojsijevih 
zahteva9 Kako se Nil pretvorio u krv, kako je naišlo nebrojeno mnogo žaba. Kako su 
poklani najstariji sinovi svih Egipćana ali ragastovi jevrejskih vratiju obeleženi krvlju da 
bi najstarija muška deca Jevreja bila pošteđena?« 

Nasmejala se i rekla. »To sam čula tek kad sam dospela na ovaj svet. Kuga jeste 
besnela širom zemlje, ali je kosila Jevreje baš kao i Egipćane. Od nje mi umreše dva 
brata i sestra, ali ja, iako se razboleh od kuge, preživeh.« 

Miks ju je ispitivao o religiji tih plemena. Rekla je da su plemena imala mešavinu 
religlja. Bitnijina majka obožavala je, između ostalih, Ela, glavnog boga koga i doneli sa 
sobom kad su ulazili u zemlju Gošen. Bitnijin otac više je voleo bogove, naročito Raa. Ali 
učestvovao je u ceremonijama prinošenja žrtava Elu, doduše retko. Nije imao novca da 
to čini često. 

Mojsija je poznavala još od svog ranog detinjstva. Bio je (po njenim recima) divalj 
klinac pola Jevrejin a pola Mizraimac. Ta mešavina nije bila neuobičajena. Robinje su 
često silovane od strane svojih gospodara ili su im se i dobrovoljno podavale da bi 

bio huebrejske ili egipatske krvi. 

I za Mošeovog oca se nije sasvim sigurno znalo ko je bio. 

»Kad je Moše imao deset godina, usvojio ga je jedan egipatski sveštenik kome je 
kuga odnela dva sina. Zašto bi taj sveštenik usvojio Mošea, a ne nekog egipatskog 
dečaka, osim ako je bio Mošeu otac? Mošeova majka je neko vreme radila za tog 
sveštenika.« 

Kad je Mojsije imao petnaest godina, vratio se Jevrejima i postao opet rob. Pričalo 
se da su njegovog poočima kaznili smrtnom kaznom zato što je tajno upražnjavao 
zabranjenu religiju Atona, koju je osnovao prokleti faraon Akhenaton. Međutim, Bitija 
je podozrevala da je poočim isterao Mošea iz kuće zato što je posumnjao Da je Moše 
legao sa jednom od njegovih konkubina. 

»Zar nije Mojsije morao kasnije da beži u Midian kad je ubio nekog egipatskog 
nadzornika robova? Navodno je ubio tog nadzornika kad ga je uhvatio kako maltretira 
jednog Jevrejina, roba?« 

Bitnija se nasmejala. 

»Istina je verovatno to da je Egipćanin uhvatio Mošea sa svojom ženom pa je 
Moše morao ili da ubije ili da bude ubijen Ali u Midian jest pobegao. Ili je bar tako 
ispričao kad se vratio izvestan broj godina kasnije pod lažnim imenom.« 

»Izgleda da je taj Moše bio žešći po pitanju seksa«, reče Miks. 

»Jare poraste i postane jarac.« 

Kad se vratio sa svojom ženom Midijankom, Moše je saopštio da su sinovi Eber 
usvojeni od strane jednog boga. Taj bog zvao se Yahveh ili Jehova. Mošeovo saopštenje 
iznenadilo je Jevreje, koji do tad većinom nisu ni čuli za Jehovu. Ali Jehova je Mošeu 
progovorio iz zapaljenog žbuna, i Mošeu je data dužnost da izvede svoj narod iz 
ropstva. Ulivao je inspiraciju, govorio sa velikim autoritetom, i činilo se da uistinu plamti 

svetološću Jehove isto onako blistavo kao taj zapaljeni žbun kojeg je opisao.« 

s A razmicanje vode Crvenog mora i davljenje faraona i njegovih vojnika kad su 
gonili vas Hebreje?« 

»Oni Hebreji koji su živeli mnogo posle nas, i napisali te knjige o kojima sam čula, 
bili su lažovi. Ili, možda, nisu bili lažovi nego su prosto poverovali u priče koje su 
prepričavane mnogo vekova.« 

»A zlatno tele?« 

»Misliš ona statua boga koju je Mošeov brat Aharon napravio dok je Moše bio na 
planini i razgovarao sa Jehovom? Bilo je to tele, misirski bog Hapi prikazan kao tele. Ali 
nije bio napravljen od zlata. Već — od gline. Gde bismo našli zlato u toj pustinji?« 

»Mislio sam da ste vi robovi, odlazeći, odneli mnogo plena?« 

»Smatrali smo se srećnim što imamo odeću i oružje. Otišli smo žurno, i nismo želeli 
da budemo natovareni više nego što je neizbežno, za slučaj da vojnici pođu za nama. 
Srećom, garnizoni u to vreme nisu imali dovoljno ljudstva. Mnogo vojnika bilo je 
pozvano na obalu radi borbe protiv naroda sa mora.« 

»Mojsije jeste napravio kamene table?« 

»Jeste. Ali na njima nije napisano deset zapovesti. Bilo je napisano egipatskim 
hijeroglifima. Ja ih nisam mogla pročitati; tri četvrtine nas to nije moglo: U svakom 
slučaju, na pločama nije bilo dovoljno mesta da se hijeroglifima ispiše deset zapovesti. 
Zapisi nisu dugo potrajali. Boja je bila loša, pa su je vreli vetrovi i pesak ubrzo sljuštili.« 

Miks je želeo još da je ispituje, ali jedan vojnik zakuca po ragastovu vrata. Reče da 
Staford želi smesta da vidi njih troje. Miks pozva Ješuu da izađe iz svoje kolibe, i njih 
troje pođoše za vojnikom prema zgradi Saveta. Celim putem niko ni reč nije rekao. 

Staford reče »Dobro jutro« i upita ih da li nameravaju da ostanu u Novom Albionu. 

Oni rekoše da bi želeli da postanu državljani. 

»Vrlo dobro«, reče Staford. »Ali morate da shvatite da građanin ima izvesne 
dužnosti prema državi, što prihvata u zamenu za zaštitu koju od države dobija. Dužnosti 
ću nabrojati kasnije. Nego, za koju poziciju u kopnenim ili rečnim snagama ste posebno 
podobni? I dali ste i za jednu?« 

Miks mu je već ranije bio rekao kakvim veštinama raspolaže, ali sad je to ponovio. 
Gradonačelnik mu reče da će morati da otpočne kao redov, mada bi s obzirom na svoje 
iskustvo bio kvalifikovan da bude oficir. 

»Izvinjavam se zbog ovoga, ali naša je politika da svaki pridošiica mora početi sa 
najnižim rangom. Ovo sprečava pojavu nezadovoljstva i zavisti među onima koji su tu 
već dugo. Međutim, pošto imate sopstveno kameno oružje, mogu vas rasporediti u 
sekiraški odred. Sekiraši se smatraju elitom, nečim specijalnim. Posle nekoliko meseci, 
ako se dobro pokažete, možete biti unapredeni u narednika, a ja sam siguran da će tako 
i biti.« 

»To mi sasvim odgovara«, reče Tom. »Ali umem i da pravim bumerange i da učim 
vaše ljude kako se bacaju.« 

»Hmm!« reče Staford i zabubnja prstima po svom radnom stolu za trenutak. 

»Pošto bi Vas to činilo specijalistom, zaslužili biste da odmah postanete narednik. 
Ali, dok ste sa sekiraškim odredom, moraćete ipak da primate naređenja od kaplara i 
narednika. Da vidimo. To je nezgodna situacija... ali mogu urediti da budete neaktivni 
narednik kad ste u odredu a aktivni narednik kad nastupate kao instruktor za 
bumerange.« 

»Ovo je novo za mene«, reče Miks široko se osmehujući. »O-kej.« 

»Sta?« reče Staford. 

»'O-kej' znači 'u redu je'. Plan mi je prihvatljiv.« 

»A! E pa dobro. Dakle, Ješua, šta biste vi voleli da budete?« 

Ješua reče da je na Zemlji bio stolar i da je i ovde mnogo radio taj posao. Sem toga, 
naučio je i da pravi kamene predmete odlamanjem komadića. Staviše, ima uz sebe i 
malu zalihu kremena. Čamac u kome su bežali ima, eto, jednu kožnu torbu punu 
neobrađenog kamena donetog iz dalekog uzvodnog kraja. 

»Dobro!« reče Staford. »Možete početi na taj način što ćete sarađivati sa 
gosđpodinom Miksom. Možete mu pomagati da pravi bumerange.« 

»Zao mi je«, reče Ješua, vali to ne mogu.« 

Stafordove oči se raširiše. »Zašto?« 

»Pod zavetom sam da neću proliti krv nijednog ljudskog bića niti učestvovati u ma 
kakvoj aktivnosti koja bi rezultovala prolivanjem krvi.« 

»A kad ste bežali? Zar se niste tada borili?« 

»Nisam.« 

»Znači, da su vas zarobili, vi se ne biste branili? Jednostavno biste stajali tamo i 
dozvolili da vas ubiju?« 

»Bih.« 

Staford opet zabubnja prstima: njegova koža postepeno je dobijala crvenu boju. 
Onda reče: »Ne znam mnogo o toj Crkvi druge šanse, ali sam čuo neke izveštaje da 
njeni pripadnici odbijaju da se bore. Jeste li vi jedan od njih?« 

Ješua odmahnu glavom. 

»Ne, moj zavet je privatni.« 

»Nema toga«, reče Staford. »Cim kažete drugima za vaš zavet, on je postao javni. 
Hteli ste reći da ste se zavetovali svome Bogu.« 

»Ne verujem u bogove niti u jednog boga«, reče Ješua glasom tihim ali čvrstim. 
»Svojevremeno sam verovao, i to vrlo jako. Zapravo, bilo je to nešto više od vere. Bilo je 
znanje. Ja sam znao. Ali grešio sam. 

»Sad verujem samo u sebe. Ne zato što poznajem sebe. Nijedan čovek ne zna ništa 
stvarno, pa ni sebe, ili bi možda trebalo da kažem da ne zna ništa u velikoj meri. Ali ovo 
znam: mogu da dam samome sebi zavet koji ću održati.« 

Staford čvrsto stisnu ivicu radnog stola kao da proverava da li je sto realan. 

»Ako u Boga ne verujete, onda čemu takva zakletva? Sta Vas briga da li ste prosuli 
krv braneći se? Bilo bi to prirodno, ništa više. A gde nema Boga, nema ni greha. Covek 
može da radi šta god mu volja, bez obzira koliko štete time nanosi drugima. i to je 
ispravno, zato što su svi postupci ispravni, ili su svi neispravni, tamo gde ne postoji viši 
zakon. Ljudski zakoni nisu od značaja.« 

»Taj zavet je jedina istinita stvar na svetu.« 

Bitnija se nasmeja i reče: »On je lud. Ništa razumno nećete iz njega izvući. Mislim 
da odbija ubijanje u samoodbrani zato što želi da bude ubijen. Rado bi umro, ali nema 
dovoljno petlje da počini samoubistvo. Sem toga, koja je korist od samoubistva. Samo 
bi bio vaskrsnut negde drugde.« 

»Sto čini vaš zavet besmislenim«, reče Staford. »Ovde ne možete nikoga stvarno 
ubiti. Možete zaustaviti disanje neke osobe, i ta osoba tada postaje leš. Ali dvadeset 
četiri sata kasnije, ta osoba će biti u novom telu, pa makar da je ono prethodno telo 
isečeno na hiljadu komada.« 

Ješua slegnu ramenima. »To nije od značaja. Bar ne meni. Ja sam svoj zavet učinio 
i kršiti ga neću.« 

»Lud!« reče Bitnija. 

»Ne nameravaš da startuješ sa nekom novom religijom, a?« reče Miks. 

Jošua pogleda Miksa kao da gleda glupaka. 

»Upravo sam rekao da ne verujem u Boga.« 

Staford uzdahnu. »Nemam vremena da sa vama raspravljam o teologiji ili filozofiji. 
Međutim, ove teme ćemo se lako osloboditi. Možete napustiti našu državu odmah, a 
kad to kažem, mislim: ovog minuta. Ili možete ostati ovde ali kao građanin drugog reda. 
Sada u Novom Albionu živi desetoro takvih. Oni, kao i vi, ne žele da se bore, mada iz 
drugačijih razloga nego što su vaši. Ali imaju svoje dužnosti i poslove baš kao i svi ostali 
građani. Međutim, ne dobijaju od države bonuse koji se građanima dele svaka tri 
meseca, dodatne cigarete, piće, hranu. Od drugorednih se zahteva da prilažu određeni 
deo iz svojih kornukopija u državnu riznicu. Sem toga, moraju prekoredno da rade na 
dužnosti čistača klozeta na poljima. A u slučaju rata biće držani u ograđenom prostoru 
sve dok se rat ne završi. Ovo zato da ne bi smetali vojsci, a i zato što u njihovu lojalnost 
ne možemo biti sigurni.« 

»Pristajem na ovo«, reče Ješua. »Gradiću vam ribarske brodiće, kuće, i sve drugo 
što bude zahtevano, samo uz uslov da nije direktno povezano sa vođenjem rata.« 

»To nije uvek lako razdvojiti«, reče Staford. »Ali nije bitno, možemo vas 
upotrebni.« 

Pošto su otpušteni i izašli napolje, Bitnija zaustavi Ješuu. 

Zureći besno, ona reče: »Zbogom, Ješua. Napuštam te. Ne mogu više da nosim 
tvoje ludilo.« 

Ješua je izgledao žalosniji nego pre. »Neću se raspravljati sa tobom. Biće bolje da 
se razdvojimo. Činio sam te nesrećnom, a nije dobro da čovek nameće nesrećnost 
drugima.« 

»Ne, u tome grešiš«, reče ona. Suze potekoše niz njene obraze. »Ne sme1 da 
podelim nesrećnost ako mogu pomoći da ona bude ublažena, ako tu mogu i učiniti. Ali 
tebi ne mogu da pomognem. Pokušala sam, i podbacila, mada za : peh ne okrivljujem 
sebe.« 

Ješua se udalji. 

Bitnija reče: »Tome, eno gde odlazi najnesrećniji čovek na svetu. Baš bih želela da 
znam zašto je tako tužan i usamljen.« 

Miks pogleda kao svom maltene-dvojniku, koji se udaljavao brzim koracima kao da 
ima kuda da pođe, pa reče: »Samo zahvaljujući Božjoj milosti taj što tamo ide nisam ja.« 

Opet se zapitao koji je čudnovati susret gena doveo do toga da d rođeni sa 
vremenskim razmakom od hiljadu osamsto osamdeset godina u zemljamama 
međusobno udaljenim osam hiljada kilometara, od totalno različitih predaka izgledaju 
kao blizanci. Koliko se takvih koincidencija dogodilo tokom čovekove egzistencije na 
Zemlji? 

Bitnija ode da se javi u žensku radnu snagu. Miks pronađe izvesnog kapetana 
Hokinsa i prenese mu Stafordova naređenja. Zatim provede jedan sat komandom, 
vežbajući sa ostalima iz njegove čete, i potom ostatak jutra vežbajući u glumljenim 
»borbama« sekirom i štitom, takođe i vežbajući bacanje koplja. Po podne je pokazao 
nekim zanatlijama kako se prave bumeranzi. Kroz nekoliko dana trebalo bi da počne da 
daje pouke o veštini bacanja bumeranga. 

Nekoliko sati pre mraka dobio je »voljno«. Prvo se okupao u Reci, a onda se vratio 
u svoju kolibu. Bitnija je bila u svojoj kolibi, ali Ješua bejaše otišao. 

»Otišao je u planine«, reče ona. »Rekao je nešto o prečišćavanju sebe i 
meditiranju.« 

Miks reče. »On u svom slobodnom vremenu može da radi šta god hoće. Nego, 
Bitnija, kako bi bilo da se preseliš kod mene? Dopadaš mi se, a mislim da se i ja tebi 
dopadam.« 

»Bila bih u iskušenju da ne ličiš toliko na Ješuu«, reče ona smešeći se. 

»Možda sam njegova slika i prilika, ali nisam sumoran i dosadan. Zabavljali bismo 
se, a za vođenje ljubavi nije mi potrebna guma snova.« 

»Ipak bi me podsećao na njega«, reče ona. Iznenada poče da plače i otrča u svoju 
kolibu. 

Miks slegnu ramenima i ode do najbliže kornukopijske stene da u nju uglavi svoju 
kornukopiju. 


Jedući fine stvarčice koje su mu se stvorile u kornukopiji, tj. korni, tj. svetoj kofi, ili 
čudesnom vedru, graalu, ili već kakogod, on započe razgovor sa jednom zgodnom 
blondom koja je izgledala usamljeno. Zvala se Delores Rembo, a bila je rođena u 
Sinsinatiju u saveznoj državi Ohajo 1945. godine. Sve do ovog popodneva živela je u 
državi sa druge strane Reke. Njen partner sa kojim je živela u istoj kolibi izluđivao ju je 
nerazumnom ljubomorom, pa, pošto ga je dugo trpela, najzad je pobegla iz kolibe, ali 
bilo je verovatno da će on pokušati da je ubije. 

»Kakav je bio život uz sve te Hune?« reče Miks. 

Izgledala je iznenađeno. 

»Huni? Ti ljudi nisu Huni. To je onaj narod koji mi zovemo imenom 'Skiti'. Bar ja 
mislim da je tako. Uglavnom su belci, prilično visoki, kavkaski tip. Na Zemlji su, znaš, bili 
super konjanici, i pokorili su široku teritoriju u južnoj Rusiji. U sedmom veku pre 
hrišćanske ere, ako dobro pamtim ono što sam o njima čitala.« 

»Ovdašnji narod ih naziva Hunima«, reče on. »Možda je to reč upotrebljena radi 
vređanja, bez ikakve veze sa rasom i nacionalnošću. Ili već ko zna zašto. U svakom 
slučaju, drago mi je da si ovde. Nemam partnerku i usamljen sam.« 

Nasmejala se i rekla: »Ti to malčice na brzaka, je li? Tom Miks, ma nemoj? Nije 
valjda da si ti onaj... ?« 

»Upravo onaj, jedinstveni«, reče on. »I podjednako lišen konja kao što su, sada, 
drevni Skiti.« 

»Trebalo je da se setim. Kad sam bila devojčica, videla sam dovoljno tvojih slika. 
Moj otac je bio tvoj veliki obožavalac. Imao je mnogo isečaka iz novina o tebi, 
fotografiju sa tvojim autogramom, čak i plakat za film. Tom Miks u Arabiji. Rekao je da 
je to najbolji film koji si ti ikad napravio. Zapravo, rekao je da je to jedan od najboljih 
filmova koje je ikad video.« 

»I meni se, onako, dopao«, reče on smešeći se. 

»Da. Međutim, ispalo je prilično tužno. Ovaj, ne mislim na taj jedan film. Mislim na 
sve tvoje filmove. Snimio si ih... koliko?« 

»Dvesta šezdeset — čini mi se.« 

»A-uuu! Zar toliko mnogo? U svakom slučaju, moj tata je rekao, ovaj, mnogo 
gedina kasnije, kad je bio vrlo star, da su svi nestali. U studijima ih više nije bilo, a 
nekoliko preostalih kopija bilo je u privatnim rukama, gde su brzo bledele.« 

Tomovim licem pređe trzaj, i on reče: »Sic transit gloria mundi. Al' nalupao sam 
grdnu lovu i straćkao je sa uživanjem. Prema tome, baš me briga!« 

Delores je rođena pet godina posle onog dana kad je Tom Miks zakucao svoj 
automobil u barikadu blizu Florensa na drumu Takson — Feniks. Putovao je, tada, kao 
agent-prethodnik za neki cirkus, i nosio je metalni kofer pun novca kojim je trebalo da 
plaća račune. Kao i obično, kola je terao brzo, u ovom slučaju sto četrdeset pet 
kilometara na sat. Video je upozoravajući znak da se auto-put opravlja. Ali, takođe po 
svom običaju, na taj znak nije obratio nikakvu pažnju. U jednoj sekundi, drum je bio 
čist. U sledećoj... nije bilo načina da izbegne naletanje na barikadu. 

»Moj tata je kazao da si poginuo trenutno. Kofer je bio iza tebe, i slomio ti je vrat.« 

Tomovim licem opet prede trzaj. 

»Oduvek sam imao sreće.« 

»On je rekao da je kofer poleteo i otvorio se, i da su novčanice od po hiljadu dolara 

letele svuda unaokolo. Bio je pljusak novca. Radnici u prvi mah nisu uopšte obratili 
pažnju na tebe. Jurcali su okolo kao kokoške kad im ude lisica u kokošarnik, grabili su 
pare, trpali ih sebi u džepove i u košulje. A teka kasnije su doznali ko si bio. Priređen ti 
je veliki pogreb, sahranjen si na groblju Forest Lon.x 

»Imao sam stila«, reče on. »Mada sam, istina je, poginuo skoro sasvim švorc. Da li 
je na pogreb došla Viktorija Fordi, moja četvrta supruga?x 

»Ne znam. Dakle, stvarno? Ja klopam i pričam sa slavnom filmskom zvezdom!« 

Tom se osećao uvređeno što su radnici bili više zainteresovani za hvatanje 
novčanica koje su se kovitlale kao zeleni sneg nego za utvrđivanje da li je on mrtav ili 
nije mrtav. Ali ubrzo se nasmešio sam sebi. Da je bio na njihovom mestu možda bi i sam 
tako postupio. Prizor novčanice od hiljadu dolara koju vetar nosi veoma je izazovan — 
za one koji ni za deset godina ne zarade ono što je Miks nekada zarađivao za nedelju 
dana. Ne može se stvarno ljutiti na te šmokljane. 

»Podigli su spomenik na mestu nesreće«, reče ona. »Moj otac je stao da ga vidi 
kad nas je vozio na putovanje po jugozapadu, u vreme raspusta. Nadam se da ti ova 
saznanja prijaju.« 

»Zeleo bih da ovi ovde nekako saznaju da sam bio budža na Zemlji«, reč on. 
»Možda bi mi dali rang viši od naredničkog. Ali oni su za filmove čuli tek kad su dospeli 
ovde, jakako. i ne mogu čak ni da ih vizuelizuju.x 

Dva sata kasnije, Delores je zaključila da su se poznavali dovoljno dugo tako da 
njegov način više nije prebrz. Prihvatila je poziv da se useli u njegovu kolibu. Tek što su 
stigli do vrata kolibe, pojavi se Čaning. Bio je poslat da odmah odvede Miksa 
gradonačelniku. 

Staford ga je čekao u zgradi Saveta. 

y Gospodine Miks, znate toliko o Krameru i imate tako izvrsnu vojnu spremu da vas 
odmah priključujem mom štabu. Ne gubite vreme zahvaljujući mi. 

Moji špijuni u Kramerovoj zemlji javljaju mi da se on sprema za veliki napad. 
Njegove suvozemne i plovne snage su kompletno mobilisane, a za odbranu su 
ostavljene samo male snage. Međutim, ne znaju ko će biti napadnut. Kramer to još nije 
rekao čak ni svom štabu. Zna da tamo imamo špijune, baš kao što on ima špijune 
ovde.« 

»Nadam se da ni sad ne podozrevate da bih ja mogao biti jedan od njegovih«, reče 
Miks. 

Staford se malo nasmešio. 

»Ne. Moji špijuni su javili da je vaša priča istinita. Niste špijun, sem ako ste deo 
dijabolično lukave zavere da se žrtvuju jedan dobar brodić i nekoliko boraca samo da 
bih ja poverovao da jeste ono što kažete. Sumnjam da bi moglo biti to, jer Kramer nije 
čovek koji bi pustio zarobljene Jevreje da odu iz ma kog razloga.« 

Miks saznade da je Staford impresioniran kako Miksovim rezultatima u borbi na 
Reci, tako i izveštajima Miksovih starešina. Sem toga, Staford je porazmislio i o 
Miksovim vojnim iskustvima na Zemlji. — Čuvši ovo, Tom oseti malčice krivice, ali to 
brzo prođe. — Sem toga, Miks je dobro poznavao topografiju i odbranu Deusvolensa. A 
prethodne noći bio je rekao da oni mogu potući Kramera samo ako »tresnu prvi«. 

»Fraza malo čudno zvuči, ali značenje je jasno«, rekao je tada Staford. 

»Koliko sam ja čuo«, reče Miks, »Kramerov metod ekspanzije sastoji se u tome da 
preskoči jednu državu, neposredno do sebe, i osvoji onu sledeću. Kad konsoliduje svoju 
vlast u osvojenoj, onda onu preskočenu državu stisne sa dve strane, pomoću dve 
armije. Fini metod, ali ne bi uspevao kad bi se druge države ujedinile protiv Kramera. 
Znaju da će ih on, pre ili kasnije, sve prožderati. Pa ipak, toliko su obuzete 
podozrenjem, da jedne drugima ne veruju. Možda za nepoverenje imaju dobrih razloga, 
ne znam. Takode, koliko sam shvatio, nijedna država nije voljna da stavi sebe pod vlast 

tuđeg generala. Pretpostavljam da vam je to poznato. 

Mislim sledeće: ako bismo mogli zadati jedan osakaćujući udarac, i nekako zarobiti 
ili ubiti Kramera i njegovog španskog pomagača Don Estebana De Falju, oslabili bismo 
Deusvolens znatno. Onda bi druge države uletele galopom kao Komarici da bi stvarno 
smrvile Deusvolens i zgrabile sav mogući plen. 

Zato je moja ideja da izvedemo noćni napad, čamcima, naravno, i to masovni 
napad koji bi uhvatio Kramera sa smaknutim pantalonama. Da spalimo njegovu flotu i 
navalimo na Kramera i De Falju lično, i da im presečemo grla. Odvali glavu države, i telo 
će se predati. Njegov narod će se raspasti.« 

»Slao sam ja ubice na njega, i svi su podbacili«, reče Staford. 8 Mnogo bih da 
pokušam ponovo. Ako izvedemo dovoljno diverzionih napada, oni bi ovog puta mogli 
uspeti. Međutim, ne vidim kako bismo mogli to izvesti. Plovidba uz Reku je spora, tako 
da, ako krenemo u suton, ne bismo uspeli da stignemo do Kramerove zemlje dok je još 
noć. Mnogo pre nego što bismo stigli tamo, primetili bi nas njegovi špijuni, verovatno 
već čim bismo nagomilali svoje čamce. Kramer bi bio spreman za nas. A to bi po nas bilo 
kobno. Moramo imati iznenađenje.« 

»Jest«, reče Miks. »Ali zaboravljate Hune preko reke. O, uzgred rečeno, upravo 
sam doznao da nisu Huni, nego drevni Skiti.x 

»Znam to«, reče Staford. »U starim danima pogrešno su nazvani Hunima zbog 
svog divljaštva i neznanja. Terminologija nije važna. Držite se relevantnih tačaka«. 

»Pardon. Dakle, Kramer je dosad radio samo na ovoj strani Reke. Hunima nije 
dodijavao. Ali oni nisu glupi, ako je istina ono što sam upravo čuo.« 

»A, da, od one žene, Delores Rembo«, reče Staford. 

Tom Miks pokuša da suzbije svoje iznenađenje. »Imate špijune i za špijuniranje 
sopstvenog naroda.« 

»Zvanično, nemamo. Ne moram da dajem ljudima naređenja da špijuniraju svoje 
sunarodnike. Ima dovoljno dobrovoljaca koji trkom dođu kod mene sa izveštajem o 
svemu što se desi. To su tračeri, i to dosadni. Ali pokatkad mi kažu nešto važno«. 

»Pa, ono što sam mislio kad sam rekao da Huni nisu glupi bilo je, da oni znaju da će 
ih Kramer napasti kad bude imao pod opasačem dovoljno država sa ove strane Reke. 
Moraju znati da će on tad krenuti na njih da bi konsolidovao ćelu ovu teritoriju. Znaju 
da će to biti tek kroz nekoliko godina, ali znaju i da se to bliži. Znači, mogli bi biti 
prijemčivi za neke ideje koje sam smišljao. Evo šta bismo mogli učiniti.« 

Razgovarali su još jedan sat. Na kraju je Staford rekao da će učiniti šta može da 
razvije Miksov plan. Po njegovom mišljenju, bio je to očajnički plan, poglavito zato što 
je za njegovo izvođenje preostalo vrlo malo vremena. Trebalo bi ćele noći ostati budan i 
naporno raditi. Svaki prolazeći minut davao je Kramerovim špijunima nove mogućnosti 
da otkriju šta se dešava. Ali stvar se morala izvesti. Staford nije nameravao da sedi 
pasivno i čeka Kramerov napad. Bilo je bolje ići na rizik nego pustiti Kramera da 
»uzvikuje gađanje« — Staford je počinjao da usvaja neke od Miksovih amerikanizama iz 
dvadesetog veka. 

9 


Obaveštajstvo je javljalo da Kramer nije upotrebio ćelu svoju silu. lako je, teoretski, 
imao dovoljno vojske da potuče jednovremeno i Novi Albion i Ormondiju, u stvarnosti 
se plašio da povuče veliki broj vojnika iz pokorenih država. Njegovi garnizoni bili su 
sastavljeni od deusvolenske manjine i od kolaborantske većine pokupljene iz okupiranih 
država. Garnizoni su terorisali narod, sazidali zemljane i drvene zidove duž granica, i 
utvrde duž tih zidova, sa trupama stacioniranim unutra. Kornukopije većine građana 
bile su smeštene na dobro čuvana mesta i deljene samo u vreme punjenja. Ko god je 
želeo da beži, morao je ili da ukrade svoju »kornu« ili da se ubije i nanovo digne iz 

mrtvih negde drugde na Reci, sa novom »komom«. Ono prvo je bilo skoro nemoguće 
izvesti, a na drugi postupak odlučivali su se samo najhrabriji ili najočajniji. 

Ipak, ako bi suviše oslabio garnizone, Kramer bi imao desetak revolucija 
istovremeno. 

Sudeći po izveštajima Stafordovih špijuna, Kramer je tiho odveo po dvojicu od 
svakih deset svojih vojnika i brodaraca sa teritorija pokorenih država i doveo ih u 
Deusvolens i Felipiju, državu na njegovoj severnoj granici. Flotu je postrojio u dugu 
kolonu duž obale reke. Međutim, vojnici i brodovi mogli bi se okupiti u ma koje doba 
tokom noći. Naravno, nije se znalo koje noći. 

»Kramerovi špijuni znaju da ste vi, Ješua i Bitnija ovde«, reče Staford Miksu. »l vi 
mislite da će on napasti Novi Albion samo da bi ponovo pohvatao vas troje. Ne verujem 
ja u to. Zašto biste vas troje bili njemu toliko važni?« 

»Bežali su mu i drugi«, reče Miks, »ali nikad tako javno. Priča se raširila, on to zna, i 
oseća se poniženim. Sem toga, boji se da bi to moglo i drugima pasti na pamet. 
Međutim, mislim da je odranije planirao da nastavi osvjajanja, i da smo ga mi samo 
podboli da krene pre nego što je nameravao. 

Proći će pored Slobode i Ormondije i napašće nas. Ako uzme Novi Albion, počeće 
svoju igru stezanja.« 

Glasnici su već bili odaslati u Ormondiju, pa se na granici održao susret vojvode i 
njegovog saveta sa Stafordom i njegovim savetom. Pola noći je utrošeno u pokušajima 
da se vojvoda privoli da uzme učešće u iznenadnom napadu. Ostatak noći i ćelo jutro 
potrošili su raspravljajući o tome ko bi trebalo da bude vrhovni komandant. Najzad je 
Staford pristao da to bude Ormond. Nije mu se to sviđalo, jer je smatrao da vojvoda 
nije toliko sposoban koliko on, Staford. Ni Novoalbionci neće rado služiti pod 
Ormondovom komandom. Međutim, Stafordu su Ormondani bili potrebni. 

Ne zastajući čak ni radi kratkog sna, Staford je prešao Reku i pregovarao sa 
vladaocima dvaju »hunskih« država. Njih su njihovi špijuni bili informisali da Kramer 
sprema novi invaziju. To ih nije mnogo zabrinjavalo, jer Kramer još nikad nije napao 
preko Reke. Staford ih je najzad ubedio da će Kramer pre ili kasnije uzeti i njih u 
postupak. Onda su se, međutim, pogađali oko toga kome da pripadne glavnina plena. 
Staford i vojvodin agent, Robert Aberkrombi, nevoljno pristadoše da pripadne 
»Hunima«. 

Ostatak dana proveden je u pravljenju planova za način kako će se raspolagati 
»Hunskim« brodićima. Oko ovoga je bilo mnogo nevolja. Vladaoci »Huna«, Hartašeršes 
i Dervišaviaš, raspravljali su se oko toga ko će u napadu ići ispred koga. Miks je Stafordu 
sugerisao da bi čamci sa vladaocima trebalo da plove naporedno. Onda bi se ta dvojica 
mogli iskrcati istovremeno. A od tog trenutka svako bi postupao kako ume i zna. 

»Ali sve to može ispasti naopako«, reče Staford Miksu. »Ko zna koliko su 

Kramerovi špijuni doznali? Možda ih ima čak i u mom štabu, ili među Hunima. Ako i 
nema, posmatrači sa bregova su nas sigurno videli.« 
_ Vojska Novog Albiona i Ormondije pretraživala je brda, nastojeći da uhvati špijune. 
Špijuni će zato morati da se kriju i neće smeti da pale signalne vatre niti da šalju relejne 
signale pomoću bubnjeva. Neki će se provući između lovaca i krenuće, noseći 
informacije, pešice ili čamcima. Ali to će potrajati. 

U međuvremenu, emisari Novog Albiona otputovali su u tri od pet država južno od 
novoalbionske granice. Namera im je bila da pokušaju da privole te države da daju 
ljudstvo i plovilice za napad. 

Tom je, do kraja te noći, unapreden u kapetana. Trebalo je da obuče prsni oklop i 
kacigu od stavljene kože sa ojačanjima od riblje kosti, u stilu novoalbionskih vojnika, ali 
on je insistirao da zadrži svoj kaubojski šešir. Staford je bio suviše umoran da mu se 
suprotstavi. 

Prodoše još dva dana i noći. U tom periodu Miks je uspeo i da uhvati nešto sna. Po 
podne trećeg dana, zaključio je da bi rado otišao nekud gde nema toliko gužve i galame. 
Događaja je bilo toliko da on nije mogao naći mirno mesto za spavanje. Zaključio je da 
treba, ako je moguće, da ode u bregove i nade tiho mesto za dremež, iako su poterne 
grupe još uvek bile tamo. 

Prvo je svratio do Bitnijine kolibe da vidi kako je Bitniji. Otkrio je da ona sada živi 
sa jednim čovekom čija je partnerka ubijena tokom one bitke na Reci. Činilo se da je sa 
njim prilično srećna. Ne, nije viđala »ludog monaha« Ješuu. Miks joj reče da ga ona 
viđa, povremeno, iz daljine. Ješua je kremenom sekirom obarao neka borova stabla, ali 
Miks nije znao radi čega. 

Na putu prema bregovima naišao je na Delores. Bila je u radnoj grupi koja je vukla 
trupce džinovskog bambusa do obale. Pobadali su te trupce da bi ojačali drvene zidove 
kojima je bila zaštićena vodena strana granice Novog Albiona. Izgledala je prljava, 
umorna i nimalo srećna. Njen besan pogled uperen u Miksa nije bio samo u vezi sa 
napornim radom. Za sve ovo vreme oni nijednom nisu našli vremena niti energije da 
vode ljubav. 

Tom joj se iscerio i doviknuo joj: »Ne brini, draga! Kad se sve ovo završi, bićemo 
opet zajedno. I učiniću te najsrećnijom ženom na svetu.« 

Delores mu reče šta on može da uradi sa svojim šeširom. 

Tom se nasmeja i reče: »Proći će te to.« 

Nije odgovorila. Savila je grbaču i navalila da opet tegli, zajedno sa drugim ženama, 
konopac za čiji drugi kraj je bio vezan trupac. Trebalo je da prevuku taj trupac preko 
vrha brega. 

»Odatle će sve biti nizbrdo«, reče on. 

»E za tebe, bogami, neće«, uzvrati mu ona. 

Opet se nasmejao, ali, kad se okrenuo na drugu stranu, namrštio se. Nije 
njegovom krivicom Delores regrutovana u radnu jedinicu. A žalio je koliko i ona, možda 
i više, što nisu dobili medeni mesec. 

Sledeće brdo bilo je puno ljudi, odzvanjale su kamene sekire koje su udarale po 
gigantskim bambusima, stenjali su sekiraši, a predradnici i predradnice su izvikivali 
naređenja. Uskoro se Miks nade na još višem bregu, samo da bi otkrio da ni tamo uslovi 
za spavanje nisu bili nimalo povoljni. Nastavio je, znajući da, kad stigne do same 
planine, tamo neće više sretati ljudska bića. Međutim, već su ga obuzimali umor i 
nestrpljenje. 

Zaustavio se blizu vrha poslednjeg brda da bi seo i uhvatio dah. Ovde je zbijeno 
raslo veličanstveno gvoz-drveće, a između njega visoke trave. Nije video nikoga, ali je 
nejasno čuo sekire i glasove. Možda bi trebalo da ovde jednostavno legne. Ova trava 
nije bila meka, štaviše izazivala je svrab, ali on je bio odveć umoran da bi mu to 
smetalo. Rasprostreće svoj ogrtač, staviće šešir preko lica i preći će brzo u veoma 
zasluženi san. Ovde nema insekata da puze po njemu ili da ga bockaju, nema 
neprijatnih mrava, muva, ili komaraca. Neće ga uznemiriti glasni krik nijedne ptice. 

Ustao je, skinuo svoj beli ogrtač, i položio ga na travu. Vreli sunčevi zraci padali su 
između dvagvozd-drveta na njega; visoke trave činile su zid oko njega. Ah! 

Možda ga Staford u ovom trenutku traži. Ako je tako, šteta grdna. 

Opružio se, onda odlučio i da skine svoje vojne čizme. Stopala su mu bila vrela i 
oznojena. On se pridiže u sedeći položaj, smače jednu čizmu sa svoje desne noge, poče 
da skida i čarapu od upletene trave. Zastade. Da li je to čuo neko šuškanje u travi koje 
nije nastalo zbog vetra? 

Njegova oružja ležala su pored njega: kremeni tomahavk, kremeni nož, i jedan 
bumerang, sve učvršćeno kaiševima za njegov opasač. On izvadi sva tri, položi 
bumerang na ogrtač, uze tomahavk u desnu a nož u levu ruku. 

Šuškanje je prestalo, ali minut kasnije nastavilo se. Digao se obazrivo i pogledao 
preko vrhova trave. Tamo, na udaljenju od oko sedam metara, prema planini, trava se 
povijala nadole pa brzo uspravljala. Tokom izvesnog vremena nije mogao da vidi tog 
prolaznika. Taj ili je bio niži od strukova trava, ili je hodao pognut. 

Onda Miks vide kako se jedna glava diže nad zelenilom. Pripadala je nekom 
muškarcu tamne kože, crne kose, španskih crta lica. To nije bilo važno, jer sličnih je bilo 
mnogo u ovoj zoni, svi su bili dobri građani, neki su bili begunci iz Deusvolensa i Felipije. 
Međutim, šunjanje ovog čoveka. nagoveštavalo je da ovoj zoni ne pripada. 

To bi mogao biti špijun koji je izmakao poternim grupama. 

Neznanac je pogledao ka planini, okrećući profil posmatraču. Miks se saže pre 
nego što je neznanac okrenuo glavu ka njemu. Čučao je i osluškivao. Šuškanja više nije 
bilo. Posle nekog vremena ono ponovo poče. Da li je taj čovek svestan da je još neko 
prisutan, da li pokušava da otkrije Miksa? 

Kleknuo je i naslonio uvo na zemlju. Kao i većina stanovnika ove doline, taj drugar 
verovatno ide bos ili nosi sandale. Ali mogao bi nagaziti na grančicu, mada iz šbunja nije 
poispadalo mnogo graničica. Ili bi se mogao spotaknuti. 

Posle jednog minuta pomnog slušanja, Tom ustade. Sad više nije mogao čuti čak ni 
zvuk neznančevog kretanja. A ima li kretanja trave koje bi bilo izazvano nečim drugim 
sem vetror.i? Nema. Ne! — ipak ima! Nepoznati je nastavio kretanje. Njegov potiljak 
bio je okrenut ka Miksu. 

Tom brzo opasa svoj kaiš, prikopča ogrtač oko vrata, i navuče čizmu. Držeći svoj 
beli šešir u zubima, nož u jednoj i tomahavk u drugoj ruci, pode za neznancem. Ali 
polako, povremeno izdižući glavu nad travom. Neizbežno dođe čas kad praćeni i 
pratilac pogledaše jedan u drugoga istovremeno. 

Onaj čovek se istog trena sagnu. Miks nije video zašto bi se saginjao sad kad ga je 
neznanac primetio. Gledao je travu koja se talasala i odavala šunjača kao što voda 
odaje nekog ko pliva odmah ispod površine. Miks pode hitrim koracima tamo, razgrćući 
travu grudima: ali bio je spreman da se i sam opet prikrije ako zeleni posletalas 
nestane. 

Iznenada glava crnomanjastog čoveka iskoči iznad trave. On, začudo, stavi prst na 
usta. Miks stade. Šta kog vraga taj radi? Onda čovek pokaza iza Miksa. Tokom jednog 
sekunda, Miks je odbijao da pogleda. Suviše je ličilo na trik, ali šta bi ovaj dobio takvim 
trikom? Bio je suviše daleko da bi išta dobio nekim napadom u trenutku kad se Miks 
osvrće. 

Trik ili ne — Mfks je bio suviše radoznao. Osvrnuo se da osmotri teritoriju. | zaista, 
trava se kretala kao da nevidljiva zmija puzi preko nje. 

Miks brzo razmotri situaciju. Da li je ta druga osoba saveznik crnomanjastog, da li 
se šunja prema Miksu? Ne. Da je to, crnomanjasti ne bi ukazao na tu osobu. Nego — 
crnomanjasti je Novoalbionac koji je otkrio špijuna. Pratio je tog špijuna a onda se 
pojavio Miks i pomislio za Novoalbionca da je špijun. 

Miks nije imao vremena da razmisli o tome da je mogao ubiti jednoga od svojih. 
On se spusti i poče da se primiče mestu gde je bila treća osoba — zapravo, 
malopređašnjem mestu, jer će taj treći čovek verovatno već biti negde drugde kad Tom 
bude stigao tamo gde je video pokret. Na svakih tri—četiri metra ustajao je da bi 
proverio dokle je stigao taj treći. Talasanje je odmicalo ka planini, udaljavajući se | od 
njega i od crnomanjastoga. A crnomanjasti je, koliko se moglo videti po kretanju trave, 
sada puzio direktno ka mestu gde je Miks maločas bio. 

Zamoren od nečujne i spore igre, siguran da će iznenadna solovita akcija iste-rati 
plen na čistinu, Miks se oglasi ratnim krikom. I, potrča napred najbrže što mu je trava 
dopuštala. 

Ovo poslepodne bilo je, svakako, puno iznenađenja. Dve glave se uzdigoše tamo 

gde je on očekivao jednu. Jedna blond, jedna crvenokosa. Žena napred, a muškarac za 
njom; tako su bili puzili i išli čučeći, i povremeno na kratko dizali glave kao ljudski 
periskopi, mada Tom nije stvarno bio video ni jedno ni drugo od njih dvoje u tim 
trenucima kad su osmatrali. 

Miks stade. Ako je načinio pogrešku što se tiče identiteta crnomanjastoga, nije li 
moguće da sad greši i u pogledu ono dvoje? 

Povikao je ka njima, kazujući im ko je i šta ovde radi. Crnomanjasti se oglasi 
tvrdnjom da se zove Raimondo De La Reina i da je državljanin Novog Albiona. 
Crvenokosi i blonda se onda izjasniše: Erik Simons i Gvindila Tašent, takode državljani 
iste države. 

Miksu je došlo da se nasmeje na ovu komediju zabluda, ali još uvek nije bio 
siguran. Možda Simons i Tašentova lažu da bi njemu i crnomanjastome popustila 
pažnja. 

Tom ostade na svom mestu. »A šta ste vas dvoje tu radili?x reče on. 

»Za ime boga«, reče čovek, svodili ljubav. Ali molim te nemoj to razglašavati; moja 
žena je vrlo ljubomorna, a ni Gvindilin muž ne bi bio mnogo zadovoljan kad bi čuo za 
ovo!« 

»Vaša tajna je kod mene bezbedna«, reče Miks. 

Okrete se ka De La Reini, koji je hodao ka njemu. »A ti, ortak? Nema razloga da se 
o ovome ovde priča, a? Naročito zato što je ispalo da smo se izbrukali.« 

Postojao je još jedan problem. Dvoje ljubavnika verovatno su klisnuli s posla. Ako 
bi vlasti saznale za to, stvar bi mogla biti ozbiljna i završiti se pred vojnim sudom. Miks 
nije imao nameru da prijavi njih dvoje, ali Španac bi mogao imati osećanje da stvar 
mora biti prijavljena vlastima. Ako bi Španac na tome insistirao, Miks se ne bi mogao 
raspravljati s njim. Ili bar ne preterano energično. 

Miks, Simons, i Tašentova nisu se kretali. De La Reina je nadirao kroz travu ka 
Miksu. verovatno sa ciljem da sa njim popriča o ovoj situaciji. Ili je možda De La Reina 
smatrao da tom paru ne treba verovati. Takva sumnja bila bi razumna, pomisli Miks. To 
bi mogli biti špijuni koji su svoju priču izmislili kad su otkriveni. Ili, još verovatnije, 
spremili unapred, za slučaj da budu otkriveni. 

Ali Miks nije stvarno verovao u ovo. 

I već je Španac bio na metar-dva odnjega. Sad je Miks mogao jasno videti njegove 
crte lica, duge a uzane, orlovske; bilo je to veoma aristokratsko hispansko lice. Tip je bio 
visok kao Miks. Kroz povijajuću travu Miks je naslućivao zeleni peškir-kilt, kožni opasač 
sa dva kremena noža, i tomahavk. Jedna ruka bila je iza leda, druga prazna. 

Miks ne bi dozvolio nikome da mu se približi sa jednom rukom iza leđa. »Tu stani, 
amigo!« reče on. 

De La Reina stade. Osmehivao se ali istovremeno izrazom lica pokazivao 
zbunjenost. 

»U čemu je stvar, prijatelju?« 

Govorio je engleskim iz sedamnaestog veka sa vrlo jakim stranim izgovorom. i bilo 
je moguće da ne može lako da razume Miksov američki izgovor dvadesetog veka. Miksu 
se Španac činio sumnjivim, ali ne u velikoj meri. 

Tom poče da govori polako. »Tvoja ruka. Ona iza leđa. Pokaži je. Polako.« 

Rizikovao je i pogledao ka paru. Išli su ka njemu, ali polako. Izgledali su uplašeni. 

Španac reče: »Naravno, prijatelju.« 

I već je De La Reina bio u skoku prema Tomu, sa krikom, a druga ruka se sad 
videla, i u njoj oštrica od kremena. Samo desetak centimetara oštrice je virilo iz stisnute 
šake, ali i to je bilo dovoljno da preseče vratnu venu ili grlo. Da je bio pametniji, Španac 
je mogao sakriti celo to oružje u ruci i pustiti ruku da se njiše prirodno. Ali bio se plašio 
da tako postupi. 

Tom Miks razmahnu tomahavkom. Oštrica tomahavka se zari u Špančevu 
slepoočnicu, uz krckav zvuk. Španac pade. Nož mu ispade iz ruke. 

Tom doviknu onom paru: »Stojte tu gde ste!« 

Oni se pogledaše jfca nelagodnošću, ali zastadoše. 

»Ruke uvis«, reče on. »Visoko iznad glave!« 

_ Ono dvoje podigoše ruke najviše što je bilo mogućno. Simons, crvenokosi, reče: 
»Sta se desilo?« 

»Odlazite pod ono gvozdrvo!« 

Njih dvoje pođoše u naznačenom pravcu. Pod tim drvetom stajaše napuštena 
koliba oko koje je trava bila nedavno sečena. Izrasla je opet do visine od tridesetak 
centimetara, ali je Tom ipak mogao, pogledom, da proveri da li imaju ili nemaju oružje. 

Saže se da pogleda Španca. Taj drugar je još uvek disao, mada teško. Možda bi se 
mogao oporaviti, možda ne, a ako bi se oporavio, možda više nikad ne bi bio pri zdravoj 
svesti. Bilo bi daleko bolje za njega da umre, jer bi ga inače sigurno mučili. Takva je bila 
sudbina svih špijuna u ovoj zoni koji bi, suočeni sa neizbežnim hvatanjem, propustili da 
se ubiju. Ovoga bi rastezali na drvenom točku sve dok mu konopci ne bi pokidali 
zglobove šaka i stopala. Ako ne bi odao nikakve vredne informacije ili ako bi se stekao 
utisak da laže, okačili bi ga golog iznad slabe vatre i polako pekli. 

Mogli bi ga i vezati za ražanj i vrteti iznad vatre, i tokom tog procesa izbiti mu 
jedno ili oba oka, ili odseći uvo. Ako bi i dalje odbijao da govori, skinuli bi ga i ohladili 
vodom. Onda bi mu čupali nokte ruku i nogu ili pravili sitne posekotine na polnom 
organu. Možda bi mu žarili vreli vrh koplja u anus. Možda bi mu odsecali jedan po jedan 
prst a ranu odmah kauterizovali usijanim kamenom. 

Lista mogućih tortura bila je duga i, za bilo koju senzitivnu, imaginativnu osobu, 
nešto o čemu je nepodnošljivo razmišljati. 

Miks nije video nijednog špijuna na saslušanju u rukama Novoalbionaca. Međutim, 
bio je svedok nekih ispitivanja dok je bio Kramerov zarobljenik, pa je i predobro znao 
kakvi užasi očekuju ovog Španca. 

A šta bi ovaj jadni đavo mogao vredno reći? Baš ništa: Miks je u to bio siguran. 

Uspravio se da proveri šta rade Simons i Tašentova. Oni su sad bili pod krošnjom 
tog drveta. Stajali su blizu kolibe. E 

Sagnuo se i presekao vratnu venu tom čoveku. Pošto se uverio da je Spanac mrtav, 
i pošto je pokupio dragoceno oružje, pošao je ka drvetu. Tip će biti vaskrsnut u 
neoštećenom telu negde duž Reke, daleko odavde. Možda će jednog dana Miks opet 
naići na njega, te će moći da mu priča o svom milosrdnom postupku. 

Na pola puta do tog drveta, Tom zastade. Iz visine, sa nekog mesta na planini, do 
njega je doplovilo hitro tirlitanje bambusove frule. 

Ko bi to mogao biti gore i traćiti vreme upravo onda kad se od svih traži da zapnu? 
Još jedan ljubavni par, i to takav gde neko nekog zabavlja svirkom između dva 
seksualna odnosa? Ili je to sviruckanje neki špijunski signal? Slabo verovatno, ali Tom je 
morao uzeti u obzir sve mogućnosti. 

Plavuša i crvenokosi tip još uvek su držali ruke nagore. Oboje bejahu goli. Telo te 
žene nesumnjivo je bilo lepo, a njena gusta čupa međunožnih dlaka imala je tačno onu 
crveno-zlatnu boju koja je Miksa specijalno uzbuđivala. Ova žena podsetila ga je na 
jednu starletu sa kojom je išao neposredno posle svog razvoda od Viki. 

»Okrenite sex, reče on. 

Simons reče: »Zašto?« ali posluša. 

»O-kej«, reče Miks. »Sad možete spustiti ruke.« 

Nije im kazao da ga je jednom ubo nožem neki zarobljenik, nag, koji je držao nož 
stisnut između guzova sve dok se nije našao nadohvat svog zarobljivača. 

»Dakle, šta je bilo?« 

Bilo je manje-više ono što je on i mislio da je bilo. Njih dvoje su zbrisali iz svoje 
radne ekipe da bi vodili ljubav na travi. Dok su između dve »runde« ležali na travi i 
spremali se da pripale cigarete, čuli su špijuna koji je prolazio u blizini. Dohvatili su svoje 
oružje i pošli da ga prate. Bili su sigurni da strančeve namere nisu dobre. 

Onda su videli Miksa kako prati De La Reinu, i upravo su se spremali da mu se 
pridruže, kad ih je Španac ugledao. Pokazao se kao hitri mislilac: odmah je pokušao da 
uveri Miksa da su špijuni njih dvoje. 

s Mogao je i uspeti da nije pokušao da me ubije odmah, nego da je pričekao bolju 
priliku«, reče Tom. »E, pa, vas dvoje se vratite svojim dužnostima. 

Gvindila reče: »Nećeš nikome pričati o ovome, je I' tako?« 

Cereći se, Tom reče: »Možda hoću, možda neću. Zašto?« 

»Ako budeš ćutao o ovome, mogla bih te lepo nagraditi.« 

Erik Simons zareza: »Gvin! Ne bi valjda?« 

Slegnula je ramenima, što je izazvalo zanimljiva talasanja. 

»U čemu bi bila šteta? Bilo bi samo sad. Znaš šta će se desiti ako nas izruči. Bi- 
ćemo nedelju dana na žirovom hlebu i vodi, i javno poniženi, i... pa, znaš kakav je 
Robert. Mene će tući, tebe će pokušati da ubije.« 

»Mogli bismo jednostavno da pobegnemo« reče Simons. 

Izgledao je izuzetno gadno. »lli ti se hoće da obrneš ovoga, droljo!« 

Tom se opet nasmeja, i reče: »Da ste uhvaćeni u dezertiranju, bili biste kažnjeni 
smrtnom kaznom. Ne brinite se. Nisam ucenjivač, nisam razvratni i surovi Rudolf 
Rasendejl.« 

Pogledaše ga prazno. »Rasendejl?« reče Simons. 

»Nije bitno. Teško da biste vi to mogli znati. Krenite vas dvoje. Neću nikome reći 
celu istinu. Samo ću reći da sam bio sam kad sam otkrio Spanca. Nego, recite mi, ko to 
svira u frulicu tamo gore?« 

Rekoše mu da pojma nemaju. Dok su odlazili u travu da uzmu svoje oružje i odeću, 
svađali su se bučno. Miks je stekao utisak da njihova uzajamna strast neće preživeti 
ovaj incident. 

Kad su njihovi zavađeni glasovi izbledeli u daljini, Tom se okrete planini. Da li da se 
vrati u ravnicu i prijavi da je ubio jednog špijuna? Ili da krene u planinu da ubije frulaša? 
Ili da uradi ono radi čega je došao, naime, da spava? 

Pobedila je radoznalost. Kod njega je uvek pobeđivala radoznalost. 

Govoreći sebi da je trebalo da bude mačor, i to mačor koji je već potrošio jedan od 
svojih devet života, on poče da se penje. Na planinskoj strani bilo je fisura, pragova, 
malih platoa, i strmih stazica. Međutim, samo bi divojarac, ili čovek vrlo čvrsto rešen, ili 
luđak, pošao tim putem u visine. Pametan čovek bi digao ka njima pogled, možda bi se 
visinama divio, ali bi ostao dole, dokoličio, spavao, ili povaljao neku drčnu žensku po 
travi. A najbolje bi mu bilo da čini sve troje, a da i ne pominje-mo da bi trebalo da sipa u 
grlo burbon ili već koje god piće mu je dato u kornukopiji. 

Preznojavajući se, iako je bio u senci, on se izvuče preko ivice jednog od malih 
platoa. Na sredini platoa bila je nekakva kolibica jedva vredna tog imena, sačinjena od 
međusobno oslonjenih grana. Onostran kolibice bio je mali slap, jedan od mnogih 
vodopada koji su, dalo bi se pretpostaviti, nastajali topljenjem neviđenih snegova na 
planinskim vrhovima. Ti slapovi bili su još jedna misterija ove planete, koja nije imala 
godišnja doba, što bi trebalo da znači da rotira uvek pod uglom od devedeset stepeni u 
odnosu na ekliptiku. Ako snegovi nemaju period topljenja, onda odakle dolazi voda? 

Kraj vodopada bejaše Ješua. Bio je go, duvao je u panovu sviralu i plesao divlje kao 
jedan od onih kozonogih obožavalaca Velikog Boga. Vrteo se i vrteo. Skakao je visoko, 
cupkao je, savijao se napred i nazad, ritao se, spuštao se u čučnjeve, vrteo u piruetama, 
njihao se. Oči su mu bile zatvorene; primicao se opasno blizu ivici platoa. 

David je tako plesao posle povratka Božje barke, pomisli Miks. Međutim, Ješua je 
ovo radio za nevidljivu publiku. I to, sasvim sigurno, bez ikakvog razloga za slavljenje. 

Miksu je bilo neprijatno. Osećao se kao zavirivač kroz prozore. Malo je nedostajalo 
pa da se povuče i prepusti Ješuu onome što ga je obuzelo, ma šta to bilo. Ali pomisao 
na teškoće penjanja i na utrošeno vreme nateraše Miksa da ipak tako ne postupi. 

Pozva ga. Ješua prestade da pleše i zatetura se unazad kao strelom pogođen. Miks 
mu priđe i vide da je Ješua sav u suzama. 

Ješua se okrete, kleknu i ispljuska se ledenom vodom iz jedne barice pokraj 
vodopada, onda se okrete da se suoči sa Miksom. Suze su prestale ali oči su mu sad bile 
jako raširene i divlje. 

»Nisam plesao zbog sreće niti zbog neke ispunjenosti slavom Božjom«, reče on. 
sy Nekad sam plesao na Zemlji, u pustinji pored Mrtvog mora. Nikog nije bilo sem mene i 
Oca. Bio sam harfa, a Njegovi prsti su svirali po žicama ekstaze. Bio sam frula, a On je 
kroz moje telo svirao pesme neba. 

Ali toga više nema. Sad plešem zato što, ako ne bih plesao, vrištao bih od očajanja 
dok mi se grlo ne zapali, ili bih se bacio preko litice i pao u željenu smert. A koja korist 
od toga? U ovom svetu čovek ne može izvršiti samoubistvo. Ne trajno. Nekoliko sati 
kasnije mora se opet suočiti sa samim sobom i sa svetom. Srećom, ne mora se opet 
suočavati sa svojim Bogom. Jer Boga više nema.« 

Miks se oseti još nezgodnije. 

»Pa ne može biti baš tako loše«, reče on. »Možda ovaj svet nije ispao baš ono što 
si ti očekivao. Pa šta? Ne možeš sebe optuživati što si pogrešio. Ko je uopšte mogao 
pogoditi istinu o nesaznatljivom? U svakom slučaju, ovaj svet ima mnoge dobre osobine 
koje Zemlja nije imala. Uživaj u njima. Istina je da ovde nije uvek piknik, ali zar je na 
Zemlji uvek bio? Bar ne moraš da se brineš zbog starenja, zgodnih žena ima koliko 
hoćeš, ne moraš noću da sediš i da se pitaš kako da se domogneš sledećeg obroka ili 
kako ćeš platiti porez ili alimentaciju. Do vraga, pa iako ovde nema ni konja ni 
automobila ni bioskopa, prihvatiću ovaj svet u svako doba. Izgubiš jedno, dobiješ 
drugo.« 

»Ne razumeš, prijatelju moj«, reče Ješua. »Samo čovek kao ja, čovek koji vidi kroz 
veo sačinjen od materije ovog fizičkog univerzuma, čovek koji je video onu realnost iza 
toga, osetio poplavu unutrašnje Svetlosti...« 

Zastao je, zagledao se u visinu, stisnuo pesnice, pustio dugi talasavi krik. Miks je 
samo jednom u životu bio čuo takav krik — u Africi, kad je jedan burski vojnik padao sa 
litice. Ne, nije; Miks nikad u životu nije stvarno čuo nikakvog burskog vojnika. Opet on 
mesa fantaziju sa realnošću. »Miks«, dakle »mešanje«*, baš dobro ime za njega. 

»Možda je bolje da pođem«, reče Miks. »Jasno mi je kad negde ne postoji 
mogućnost da se ma šta učuni. Zao mi je što...« 

»Ne želim da budem sam!« reče Ješua. »Ljudsko sam biće; potrebno mi je da 
pričam i slušam, vidim osmehe i čujem smeh, i da znam ljubav. Ali ne mogu da oprostim 
sebi što sam bio... ono što sam bio!« 

Miks se zapitao o čemu taj dasa priča. Okrenuo se i pošao ka ivici platoa. Ješua 
pođe za njim. 

»Da sam samo ostao tamo sa sinovima Zadoka, sinovima Svetlosti. Ali ne! Mislio 
sam da sam potreban svetu muškaraca i žena. Stene pustinje odmotavale su se preda 
monom kao svitak papirusa, i u njima sam čitao šta se dogoditi mora, i to uskoro, zato 
što mi je Bog pokazivao budućnost. Ostavio sam svoju braću u njihovim pećinam i 
ćelijama i otišao u gradove zato što je bilo neophodno da tamo moja braća i sestre i 
tamošnja mala deca doznaju, da bi imali šansu da se spasu.« 


* Na engleskom. (Prim. prev.) 

»Idem ja«, reče Miks. »Žao mi je što te nešto jaše, ali ne mogu da ti pomognem 
ako ne znam šta je to. A i kad bih znao, sumnjam da bih mogao mnogo da pomognem.« 

»Ti si poslat da mi pomogneš. Nije slučajnost to što toliko ličiš na mene i što su se 
naši putevi ukrstili.« 

»Nisam doktor za mozak«, reče Miks. »Zaboravi to. Ne mogu da te izlečim.« 

Odjednom Ješua spusti ruku koju je bio pružio ka Miksu, i progovori tiho. 

»ŠSta to govorim? Zar nikad neću naučiti? Naravno da nisi poslat. Ne postoji niko ko 
bi te poslao. Niko te ne šalje. Radi se o čistoj slučajnosti.« 

»Vidimo se kasnije.« 

Poče da silazi. Jednom pogleda gore, i vide Ješuino lice, svoje sopstveno lice, kako 
odozgo zuri u njega. Tad oseti gnev, kao da je trebalo maločas da ostane i da bar pruži 
neko ohrabrenje tom čoveku. Mogao da sluša sve dok Ješua pričanjem ne dovede sebe 
u bolje raspoloženje. 

Dok je stigao do bregova i počeo da pešači preko njih natrag, njegov stav se 
promenio. Nije više verovao da bi mogao stvarno pomoći tom jadnom vragu. 

Ješua mora da je napola šenuo. Svakako je nedopečen. I to je bilo čudno u ovom 
svetu i ovom vaskrsenju. Svi drugi ne samo što su se probudili iz mrtvih u telima 
dvadesetpetogodišnjaka — izuzev, naravno, onih koji su na Zemlji umrli pre dostizanja 
te starosti — nego su i svi oni koji su na Zemlji bili žrtve mentalnih bolesti probuđeni u 
stanju duševnog zdravlja. 

Međutim, vreme je prolazilo, problemi novog sveta su pritiskali, i mnogi ljudi opet 
su počeli duševno da oboljevaju. Nije bilo mnogo šizofrenije; ali Tom je iz razgovora sa 
jednim iz dvadesetog veka saznao da je dokazano da bar tri četvrtine slučajeva 
šizofrenije nastaje zbog fizičke neravnoteže i to pre svega one genetskog porekla. 

Ipak, pet godina života u dolini Reke dovelo je do pojave izvesnog broja ludih, 
mada ne u onom broju, proporcionalno gledajući, koliko ih je svojevremeno, bilo na 
Zemlji. Štaviše, vaskrsenje nije uspelo da preobrati većinu takozvanih normalnih ka 
jednoj novoj tački gledišta, ka novom stavu, u skladu sa realnošću. 

Šta god realnost bila. 

Kao i na Zemlji, većina čovečanstva često se ponašala neracionalno, mada uz 
izmišljanje kojekakvih opravdanja, i sasvim odbijala logiku ako bi logika davala rezultate 
koji nisu prijatni. Miks je oduvek znao da je svet napola lud i ponašao se u skladu s tim, 
obično u svoju korist. 

Ili je, bar, tada tako mislio. A sad, pošto je povremeno imao vremena da razmišlja 
o svojoj zemaljskoj prošlosti, uvideo je da je ranije bio napola lud, baš kao i većina 
ostalih. Nadao se, sad, da je svoje lekcije naučio, ali u mnogo prilika nije ni u to bio 
siguran. U svakom slučaju, oprostio je sebi sve svoje grehe sem nekoliko. 

Međutim, nesrećni Ješua nije mogao da oprosti sebi za ono što je na Zemlji bio ili 
činio, šta god to bilo. 

10 


Pošto je ispričao Stafordu o De La Reini, otišao je u svoju kolibu i popio svoj poslednji 
viski, oko sto grama. 

Ko je uopšte mogao očekivati da postoji čovek totalno sličan Tomu Miksu, i da je 
taj čovek, za ime Hristovo, Jevrejin iz antičkih vremena? Živa šteta što Ješua nije rođen 
kad i Tom Miks; lepu lovu bi obrnuo kao dubler. 

lako se oko kolibe još uvek vrtložila galama, Tom uspe da odspava lepo. Ne, 
međutim, dugo. Posle samo dva sata, Čaning ga probudi. Tom mu reče da beži odatle. 
Caning produži da ga drma za rame, onda odustade od tog metoda buđenja, i isprazni 
mešinu vode Tomu na lice. Zakašljavajući se, psujući, i mlatarajući pesnicama, Miks se 

diže iz kreveta. Narednik istrča iz kolibe smejući se. 

Savet je trajao jedan sat; posle toga Tom se vratio u kolibu da još zaćori. Probudio 
se u sekundi čim su kornukopijske stene grmnule. Na sreću, bio je obećao nešto 
cigareta jednom tipu da stavi Tomovu »kornu« u ležište, i zato nije ostao bez večere. 

Nešto kasnije, ude Delores, spusti njihove kornukopie, i pokuša da ga probudi za 
njihovo prvo, a možda i poslednje, vođenje ljubavi. On joj reče da ode, ali ona učini 
nešto što bi malo koji muškarac mogao ignorisati. Posle su jeli i popušili po koji pljugić. 
S obzirom da bi u invaziji mogao poginuti, neće mu škoditi zakucavanje još jednog 
eksera u njegov mrtvački sanduk. Sem toga Delores nije volela da posle »sondiranja« 
njenih »dubina« puši sama 

Međutim, od cigarete se zakašljao i osetio vrtoglavicu. Opet dade sebi zakletvu da 
ostavlja pušenje, bez obzira što je ukus cigarete baš bio fini. Trenutak kasnije, 
zaboravljajući svoju odlučnost, on pripali sledeći pljugos. 

Tad po njega dođe jedan kaplar. Tom poljubi Delores. Zaplakala je i rekla da je 
sigurna da ga nikad više neće videti. 

»Cenim tvoja osećanja«, reče Tom. »Ali nisu nešto mnogo uspokojavajuća.« 

Obalama Novog Albiona približavale su se flote Anglije i Novog Kornuola, susedne 
države koja se u poslednjem trenutku odlučila da se priključi invaziji. Tom, obučen u 
svoj desetogalonac, ogrtač, prsluk, kilt i čizme velingtonke, ude u admiralski brod. Bio je 
to najveći bojni brod Novog Albiona, imao je tri katarke i deset katapulta. Iza tog broda 
zaploviše drugi najveći brodovi, naime, četiri bojna broda. Zatim se otisnu dvadeset 
fregata; tako su zvali dvojarbolne brodove, mada su slabo ličili na zemaljske fregate. 
Posle toga, četrdeset krstarica, a to su bili jednojarbolni ratni kanui, načinjeni 
izdubljivanjem stabala gigantskog bambusa. 

Noćno nebo bacalo je blistavi sjaj na Reku prepunu plovila koja su u cik-cak 
odmicala nasuprot vetru. Bilo je nekoliko neizbežnih sudara, ali malo štete se dogodilo, 
mada se čulo grdno psovanje i vikanje. Opasnost se povećala kad su zaplovile i 
»hunske,« to jest skitske flote. Posvuda se videhu signali okruglih lampi sa ribljim uljem. 
Posmatrača na bregovima to bi moglo podsetiti na ples svitaca na Zemlji. Ali, ako je 
preostalo išta špijuna, ti se nisu usuđivali ni da pale signalne vatre ni da lupaju u 
bubnjeve. Posakrivali su se od poternih grupa. Svi neukrcani muškarci čuvali su tvrđave 
i druge važne tačke. Po bregovima su sada gazile naoružane žene. 

Milje su polako ostajale za njima. Onda i ormondska flota isplovi da im se pridruži, 
vodena vojvodinim admiralskim brodom. Poleteše zraci sa novim signalima. 

Neposredno na severu od Ormondije bila je odlučno neutralna država Džejkobija. 
Staford i Ormond su svojevremeno diskutovali o mogućnosti da pozovu Džejkobiju da 
im bude saveznik, ali su konačno odlučili da to ne čine. Izgledi da im se ona priključi bili 
su minimalni, a ako bi se i priključila, ne bi se moglo imati povere-nja u njenu 
sposobnost čuvanja tajni. Sad, dok je flota zalazila u džejkobijanske vode, plovioci 
začuše povike stražara. Posade videše paljenje buktinja i gruvanje bubnjeva od šupljih 
debala i riblje kože. Džejkobijanci, bojeći se invazije, pojuriše iz svojih koliba, sa oružjem 
u rukama, i počeše da se raspoređuju u formacije. 

Gore u bregovima počeše da se pale signalne vatre. Njih su ložili Kramerovi špijuni, 
kojima je Džejkobija omogućila neometan rad. 

Međutim, na nebu su se zgušnjavali oblaci. Petnaest minuta kasnije ispraznili su se 
i svojom sadržinom udavili vatre, Ako se Stafordovi planovi budu ostvarivali, nikakvi 
upozoravajući signali neće biti preneti Krameru. 

Signalist na vojvodinom brodu sevnu poruku Džejkobijancima. Ona je identifi- 
kovala flote i dodala da nemaju loših namera, plove protiv Kramera, a ako Džejkobija 
želi da im se pridruži, dobrodošla je. 

»Neće oni, jakako«, reče Staford. Nasmeja se. »Ali ovo će ih baciti u freneziju. 
Neće znati šta da rade, i na kraju ništa neće ni uraditi. Ako krenu sa nama u bitku, pa 
mi, ne daj bože, izgubimo, Kramer će im se osvetiti. Ako mi, uz Božju pomoć, pobedimo, 
onda ćemo biti ljuti na njih, i mogli bismo ih napasti. | pravedno bi bilo, zaslužili su to, 
šugavi psi. Ali mi ne želimo da donosimo ovoj zemlji još jada i krvoprolića. Međutim, oni 
to ne znaju.« 

»Drugim rečima«, reče Miks, »neće znati da I' da kenjaju il' da idu naslepo.« 

»Sta? A! Razumem. Moćna fraza ali veoma odvratna. Baš kao izmet koji 
pominjete.« 

Sa grimasom na licu, on se okrete. 

Kakve god promene Rečni svet da je izazvao kod Staforda, njegovu netolerantnost 
prema vulgarnim izrazima nije promenio. Više nije verovao u Boga Starog i Novog 
zaveta, mada je i dalje pominjao njegovo ime, ali je i ovde reagovao, jednakom jačinom 
kao na Zemlji, na »prljave« reci. Pola nonkonformiste još uvek je bilo živo u njemu. A to 
mu je moralo zadavati svakodnevni bol, razmišljao je Miks, jer u ovoj zoni bivši rojalisti i 
bivši seljaci nisu oklevali da upotrebe prizemni jezik. 

Brodovi prodoše to mesto i zaploviše duž države koja se nalazila odmah ispod 
Deusvolensa, a magla se, baš kad je i bilo očekivano, stvorila na Reci i dovaljala sa 
bregova. Od tada pa na dalje, osmatrači su, iz svojih košara iznad sivih oblaka, upravljali 
plovidbom tako što su potezali konopce. Na palubama su stajali drugi koji su držali te 
konopce i govorili krmanošima kako da okreću krmu i kad da očekuju poprečne 
razmahe horizontalnih jedrenih greda. Opasna, je to plovidba bila, i Miks dvaput začu 
tresak brodova u sudaru. 

Posle jednog intervala, koji je izgledao kao beskonačnost, dođe signal da je 
Deusvolens na vidiku. Ili, bar, da ima nade da je ono što se vidi sad Deusvolens. U 
plovidbi naslepo, gde se ni ravnice ni Reka nisu mogli videti zbog magle, oni nisu mogli 
biti sigurni. 

U praskozorje, dok je nebo bledelo zbog nadolazećeg bleska sunca, osmatrači 
uočiše glavni »grad« Fides. Jedan od njih side da raportira. 

»Tamo su mnoga svetla upaljena. Kretanje je neko, moj gradonačelnice.« 

Sledećeg trenutka začuo se povik iz visine. 2 

»Brodovi! Mnogo brodova. Kreću pravo na nas. Čuvajte se, milorde!« 

Pokaza se da i Staford, pod velikim pritiskom, ume da psuje kao najžešći psovači. 

»Božjih mu rana. Kramerova flota. Bogom prokleta svinja. Krenuo u invaziju. Koje 
prokleto podudaranje. Dabogda trunuo u đavolovom dupetu zauvek.« 

Ispred njih se nadiže ratna graja, urlanje ljudi, sviranje truba, udaranje bubnjeva, 
onda, ublaženo, zvuk direktnih sudara čeonih velikih borodva, i krici onih koji su padali 
u vodu ili bili pogođeni kopljem, nožem, motkom, sekirom. 

Staford naredi da njegova lađa ignoriše, ako može, Kramerovu flotu, i da krene ka 
Fidesu. Takođe naredi da njegovi osmatrači pošalju signale drugim albionskim 
brodovima. 

»Neka vojvoda i Kornuolovci i Huni srede neprijatelja na vodil« reče on. 
»Jurišaćemo na obalu kao što je planirano!« 

Dok se sunce dizalo iznad planina levo od njih, oni videše visoki bedem od zemlje i 
stejia pojačan na vrhu zidom od uspravnih balvana; bedem se protezao do unedogled. 
U podnožju bedema, magla je bila vuneni prekrivač, ali osuđen da ubrzo sagori pod 
sunčevim zracima. Iza zida — hiljade glava pod šlemovima a iznad njih vrhovi hiljada 
kopalja. Gigantski alarmni bubnjevi i dalje su gruvali, a odjeci stizali od planine iza njih. 

Okružen zaglušujućom galamom, admiralski brod, Nepobedivi doplovi do glavne 
kapije, odmah posle završetka kejova, i odape, jedan po jedan, velike kamenove iz 

svojih katapulta. Kamenovi provališe glavne kapije. Dođoše, u indijskom poretku, i drugi 
brodovi i oslobodiše stene iz svojih katapulta. Neke stene su pogađale prenisko, neke 
previsoko, ali, ipak, nastade pet novih provala u drvenim zidovima. Pri tome je i pokoji 
od branilaca smrvljen. 

Umesto da se okrenu i upotrebe i katapulte na drugoj svojoj strani, što bi 
zahtevalo mnogo vremena i manevrisanja, brodovi produžiše duž obale. Morali su da 
nastave uzvodnu cik-cak plovidbu protiv vetra, da ne bi na njih naleteli ostali iz flote. 
Kad je admiralski brod otišao toliko daleko da je iza njega ostalo dovoljno prostora za 
zaustavljanje svih ostalih, on spusti jedra i okrete pramac ka obali. U plićak padoše 
sidra, stene konopcima vezane. Odmah se sa admiralskog broda otisnuše čamci, a 
pošto u čamcima nije bilo dovoljno mesta, mnogi od vojnika skočiše u vodu. 

U gustim rojevima krenuše na obalu, pod gradom kopalja, motki, kamenica iz 
praćki, i sekira; dospeše na uzani pojas zemljišta između vode i početka bedema. 
Potrčaše prema razvaljenoj kapiji; mnogi su nosili visoke merdevine. 

Miks je bio među vodećima. Video je kako ljudi padaju ispred njega i sa obe strane 
njega, ali on izbeže svim projektilima. Minut kasnije, bio je prisiljen da uspori. Do kapije 
je još trebalo preći oko osam stotina metara; ako bi trčao punom brzinom duž obale, 
stigao bi tamo isuviše umoran za borbu. Sada se strategija Staforda i Saveta nije više 
činila tako dobrom. Gubili su suviše ljudi u ovom pokušaju da se okupe u masu koja bi 
jurnula kroz provaljena mesta. Ipak, da su se planovi ostvarili, mogao je biti postignut 
uspeh. Trebalo je da druge flote plove takode duž zidova, da na određenim 
rastojanjima bacaju stene i otvaraju provale uzvodno, i nizvodno od Stafordove flote Na 
taj način mogao je biti izveden juriš kroz pedeset provala odjednom, pa bi 
Deusvolensovci morali razvući svoje snage na sva ta mesta. 

Samo da se nije, neposredno pre ovog velikog napada, dogodilo isplovljavanje 
Kramerove flote. Da nije... to je moto generala, a dakako i zlosretnih vojnika koji moraju 
da plate za razna »da je samo« i »samo da nije«. 

Dok je trčao, pogledao je i ka Reci. Magla je uglavnom nestala. Video je da... 

Erupcija sile iz kornukopijskih kamenova grmnula je tako jako da Tomu maltene 
stade srce. Bio je totalno zaboravio njihovo postojanje. Te pečurke ostavljene su unutar 
bedema, na dnu »bunara« od balvana. Pa, bar neprijatelj neće, ovog puta, imati 
vremena da doručkuje. 

On opet pogleda desno. Na Reci se videlo bar pedeset brodova međusobno 
zakačenih u parove, pomoću hvataljki; posade su pokušavale da zaposednu protivničke 
brodove. Mnoge druge lađe još uvek su manevrisale, nastojeći da bočno prođu blizu 
neprijatelja i odapnu projektile: zapaljive bombe sa ribljim uljem, stene, koplja, motke, 
kamenčine vezane za drvene drške; to se izbacivalo pomoću katapulta i balista. Baš 
šteta što nije bilo vremena da se naprave bumeranzi i ljudstvo osposobi za njihovu 
upotrebu; bili bi vrlo efektni. 

Nije mogao zaključiti kako će se okončati bitka na vodi. Dva broda su gorela, ali 
Tom nije znao jesu li prijateljski ili neprijateljski. Video je kako tone jedan veliki ratni 
kanu čije je dno bilo provaljeno pogotkom stene izbačene iz katapulta. Jedna fregata je 
upravo prejahivala preko krme velikog katamarana. Bilo je prerano da se kaže kome se 
Pobeda smeši. Teška kučka, izdaji sklona, eto šta je Pobeda. Baš kad pomisliš da ne 
možeš izgubiti, ona ubaci nešto zbog čega moraš očajno da bežiš od malopređašnjih 
gubitnika a sad osvajača. 

Sad su se napadači skupili pred kapijom i pred drugim provaljenim mestima. Tom 
je morao, kao i većina ostalih, da hvata dah. Međutim, ljudi iz brodova koji su stali bliže 
provalama već su se uveliko pentrali uz bedem i prolazili kroz provale. Ili su bar 
pokušavali to da učine. Mnogi mrtvi i ranjeni ležali su na strmini i u prolazima. Iznad 

njih, Kramerovci su bacali koplja i kamenje ili sipali zapaljeno riblje ulje iz mešina niz 
kamene oluke nagnute nadole. 

Tom je bacio svoje koplje i imao to zadovoljstvo da vidi kako se zariva u jedno od 
lica iznad reda zašiljenih vrhova balvana. Tom izvuče iz pojasa svoju tešku sekiru i pojuri 
dalje. 

Broj branilaca koji su mogli stajati na stazi iza vrha bedema bio je, ipak, ograničen, 
a mnogi su već bili pogođeni kopljima ili velikim, neobrađenim kamenjem pričvršćenim 
za drvene drške. 

Na zemlji, iza zidova, moglo se očekivati mnoštvo vojske, masa daleko veća od 
ukupnog broja napadača. Ta masa je u početku zaprečavala provale, zatim je odstupala 
pod pritiskom prvog talasa Albionaca, koji se, međutim, trošio i mrvio; branioci su čekali 
da ude sledeći talas pa da ga opkole i napadnu sa svih strana. 

Jedan major povika naređenje za sledeći juriš. Tom je bio zadovoljan što u tome ne 
može da učestvuje nikako sem ako oni napred budu toliko uspšeni da baš svako ude. 

Staford, koji je stajao blizu Miksa, povika u pravcu majora da taj napad treba 
zaustaviti. Stizale su dve fregate; one bi mogle odapinjati projektile iz svojih katapulta 
preko usidrenog brodovlja i preko bedema, u masu branilaca. U silnoj buci, major ga 
nije ni čuo. A i da ga je čuo, ne bi bio u mogućnosti da stane. Oni iza proguraše ga kroz 
kapiju. Miks u jednom trenu vide kako major dobija koplje u prsa, pada napred i nestaje 
sa vidika. 

Uskoro su Toma izgurali napred sekiraši koji su bili iza njega. Jednom se spotakao o 
neki leš i pao; nekoliko puta ga žestoko ritnuše; izborio se da ustane, popeo se uz 
zemljanu strminu. Onda je prošao kroz kapiju, hodajući po telima, klizajući se, 
uspostavljajući opet ravnotežu. Našao se u okršaju. 

Borio se najbolje što je u takvoj stisci mogao, 'ali, tek što je započeo borbu sa 
jednim kopljanikom, masa ga odnese dalje, i već se Tom borio protiv nekog drugog, i to 
protiv jednog niskog mrkog čoveka sa kožnim štitom i sa kopljem. Miks udarcem sekire 
odvuče čovekov štit u stranu a istovremeno mu obori koplje nadole. Zatim izmahnu 
sekirom nagore i pogodi protivnika u vilicu. Ovaj se zatetura, ali nešto tresnu Miksa po 
zglobu šake i sekira mu ispade iz ruke. 

Tom hitro levom rukom izvuče tomahavk i, bacivši se na onoga, obori ga. Ob-jahao 
je protivnika i sjurio mu sekiru među oči; lobanja se rascepi. Tom ustade, zadihan. 
Jedan Albionac se zatetura unazad i pade preko Toma, sravnjujući ga sa zemljom. Tom 
se iskobelja i ustade. Brisao je krv sa očiju, ne znajući da li je njegova ili je to krv tog 
saborca. U svakom slučaju, nije bio svestan nikakve rane na glavi. 

Zadihan, besno je zurio okolo. Bitka se odvijala na štetu napadača. Bar četvrtina 
napadača već je nastradala, a još četvrtini se stradanje brzo bližilo. Bio je čas za 
strateško povlačenje. Ali između Miksa i kapije stajalo je bar stotinu neprijatelja, koji su 
bili okrenuti ka unutra, i čekali, ispruženih kopalja. Napadači su se našli u klopci. 

Na drugim provaljenim mestima bitka se nastavljala. Međutim, između tih mesta i 
Toma bilo je toliko Kramerovaca da on nije mogao da razazna detalje. 

Uhvati ga za mišicu Staford, okrvavljen, bez šlema jer mu je bio zbačen udarcem, 
očiju raširenih. 

»Moraćemo da formiramo ljude za juriš nazad kroz kapiju!« 

Bila je to dobra ideja, ali kako to izvesti? 

Iznenada, neobjašnjenom ali i neospornom telepatijom koja postoji među borcima 
u toku bitke, svi Albionci dođoše do istog zaključka. Okrenuše se i nagrnuše u bekstvo, 
prema neprijateljima koji su zaprečavali izlaz. Tokom tog trka, gruvali su ih u leđa 
motkama i sekirama, probadali kopljima, rušili udarcima sa strane. Staford je 
pokušavao da ih sredi za disciplinovan napad. Nesumnjivo je znao da je prekasno, ali se 

ipak junački trudio. Srušiše ga dvojica; on ustade i ponovo pade. Ostade ležeći na 
leđima, otvorenih usta. Jedno njegovo oko zurilo je ka nebu, drugo je bilo probodeno 
vrhom koplja. 

Polako, vučena težinom drške koplja, Staforodova glava se okrenula, pa je 
preostalo oko pogledalo pravo u Miksa. 

Nešto zveknu Toma u potiljak, i kolena mu popustiše. Bio je mutno svestan da 
pada, ali nije znao ko je ni gde je, niti je imao vremena da pokuša da to razabere. 

Tom Miks se probudio i zažalio što se probudio. 

Ležao je na leđima, bol mu je pulsirao u potiljku, a u stomaku je osećao uvrtanje. 
Lice koje je gledalo nadole ka njemu bilo je mutno i udvojeno, u talasima se pojavljivalo 
i nestajalo. Bilo je to izduženo, usko, sekirasto lice, tamno, crnih očiju, na kome je gorki 
osmeh pokazivao redove belih zuba među kojima su dva prednja donja nedostajala. 

Tom zastenja. To lice pripadalo je De Falji, Kramerovom ovnu-probojcu. A zube mu 
je izbio Tom lično, kad je bežao upravo iz ovog grada, Fidesa. Sada nije očekivao da će 
biti reprize. 

Španac progovori odličnim engleskim, sa samo malo stranog naglaska. 

»Dobrodošao u Deusvolens.« 

Miks prinudi sebe na osmeh. 

»Verovatno nisam kupio povratnu kartu?« 

Da Falja reče: »Sta?« 

»Nije bitno«, reče Miks. »Znači, kakve karte se spremaš da mi podeliš?« 

»Kakve god da budu, ti ćeš ih primiti«, reče De Falja. 

»Ti si u vozačkom sedištu.« 

Pridiže se u sedeći položaj i osloni se na jednu ruku. Ni sad nije video bolje, a od 
pokreta je osetio jaku potrebu za povraćanjem. Na nesreću, njegov poslednji obrok 
davno je bio svaren. Njegovi napori da se ispovraća završili su se suvo, zbog čega je bol 
u potiljku postao još gori. 

De Falja je izgledao razonođeno. Van svake sumnje, ovo je za njega stvarno i bilo 
zabavno. 

»A sad, prijatelju moj, cipela je, kako to vi Englezi kažete, na drugoj nozi. lako ti 
nikakvu obuću nemaš.« 

Ovo je bilo tačno. Miksu su uzeli sve. Obazirući se, video je svoj šešir na jednom 
čoveku u blizini, a na nogama drugoga svoje čizme. Zapravo, video je šešire na dvojici i 
čizme na drugoj dvojici. Mora biti da je imao potres mozga, i to ne mali. Pa, ništa, trpeo 
je on i gore povrede i preživeo ih, čak mu je potom bilo i bolje nego ikad. Međutim 
šanse za dug život nisu se činile baš dobrim. 

Svuda na tlu ležala su tela i nijedno se nije micalo niti odavalo ikakav zvuk. 
Pretpostavljao je da su svi, sem lako ranjenih, oslobođeni daljih muka. Ne zbog 
milosrđa, nego zbog štednje. Nije bilo razloga da se traci hrana na njih. 

Neko je izvukao koplje iz Stafordovog oka. 

De Falja reče: »Na Reci se još uvek vodi bitka. Ali sad više nema sumnje ko će 
pobediti.« 

Španac gestom pozva dvojicu vojnika. Oni podigoše Miksa između sebe i počeše da 
marširaju sa njim preko ravnice, zaobilazeći leševe. Kad su mu noge popustile, počeše 
da ga vuku, ali De Falja dotrča i reče im da nađu nosila. Miksu nije bilo potrebno da pita 
zašto prema njemu postupaju na ovaj, relativno dobar, način. Bio je specijalan 
zarobljenik čuvan za specijalne svrhe. Bio je sada toliko slab i toliko mu je bilo muka da 

za te svrhe nije ni mario. 

Odneli su ga do mesta gde su kolibe počinjale, pa ulicom pored koliba, do jednog 
ograđenog prostora sa kapijom od balvana. Taj zatvor bio je vrlo veliki, ali je unutra bilo 
malo zarobljenika. Otvoriše kapiju i uvedoše ga u manju, unutrašnju palisadu. Unutar 
nje stajala je kolibica. Miks je dospeo u zatvor unutar zatvora. Dvojica vojnika položiše 
ga u kolibicu i proveriše koliko vode ima u vrču od pečene gline; to mu je bila zaliha za 
piće. Pogledaše i u nokšir, i jedan od te dvojice urliknu jedno ime. Utrča jedan mali, 
mršavi čovek zabrinutog izgleda, i bi izgrđen što ga nije ispraznio. Miks pomisli da je 
zaista specijalan ako se i na takve detalje gleda. 

Očito, prethodnog zatvorenika nisu toliko cenili. Smrad je bio užasan iako je 
»gromovnica« bila poklopljena. 

Prođe sedam dana. Miksu je bilo bolje, snaga mu se vraćala, mada nije dostigla 
predašnju. Povremeno ga je mučilo vraćanje dvostrukog viđenja predmeta. Vežbao je 
jedino tako što je hodao u krug oko kolibice, ukrug, ukrug. Jeo je tri puta na dan, ali ne 
dobro. Identifikovao je svoju kornukopiju koju su pobednici uzeli sa admiralskog broda, 
ali bila mu je davana samo polovina hrane iz te kornukopije, i nimalo cigareta niti pića. 
To su njegovi čuvari uzimali za sebe. lako je tokom poslednje dve godine popušio samo 
dve cigarete, sad je žarko čeznuo da dobije još. 

Danju nije bilo tako loše, ali noću je patio od hladnoće i vlage. Najviše je patio zbog 
nemogućnosti da razgovara ma sa kim. Za razliku od većine stražara sa kojima se sretao 
tokom desetak boravaka u zatvorima, ovi su odbijali da mu kažu ma i jednu jedinu reč. 
Činilo se da su vrlo uzdržani čak i sa mumlanjem. 

Osmog dana ujutro vratio se Kramer sa svojim pobedničkim snagama. Prisluškujući 
razgovore stražara, Tom je zaključio da su Novi Albion, Ormondija i Anglija osvojeni. 
Biće puno plena i žena za svakog, pa i za one koji nisu učestvovali u invaziji. 

Tom je pomišljao da Kramer prerano slavi. Još mu je ostajalo da se obračuna sa 
Novim Kornuolom i sa Hunima. Ali Tom je pretpostavljao da je poraz njihovih mornarica 
naveo te dve zemlje da, za neko vreme, uvuku vratove. 

Ostale zarobljenike, njih oko pedeset, povukoše sa radova na popravci bedema i 
vratiše u unutrašnjost palisade. Zvuči proslave stizali su iz prostora oko glavne kapije: 
udaranje bubnjeva, prodorno pištanje frula, klicanje. Prvi je ušao Kramer — čak i sa ove 
daljine Miks je prepoznao to debelo telo i svinjolike crte lica — sedeći u velikoj stolici 
koju su nosila četiri čoveka. Gomila je dernjavom izražavala svoje pozdrave i pokušala 
da se nagura bliže njemu, ali je potisnuta od strane Kramerove lične garde. Za 
Kramerom je stupao njegov štab, zatim prvi od vojnika koji su se vraćali; svi su se široko 
osmehivali. 

Stolicu staviše na tlo ispred Kramerove »palate«, ogromne brvnare na vrhu jednog 
niskog brega. Tad De Falja dođe da ga pozdravi, i obojica održaše govore. Miks je bio 
predaleko da bi čuo šta govore. 

Neke gole zarobljenike doteraše pred vrhovima kopalja, sporim trkom, u zatvor. U 
toj prljavoj, izmodričenoj, okrvavljenoj gomilici bio je i Ješua. On odmah sede leđima 
uza zid, a njegova glava klonu kao da je potpuno sumoran. Tom poče da se dernja ka 
njemu, i najzad ga neki čovek zapita koga traži. Onda taj čovek ode preko zatvorskog 
dvorišta i obrati se Ješui. U prvi mah, Tomu se učinilo da će ga Ješua ignorisati. Jer, 
Ješua je samo pogledao ka Tomu, a onda opet sagnuo glavu. Ali posle nekog vremena 
Ješua ustade, donekle nesigurno, i pođe laganim korakom ka kružnoj unutrašnjoj 
palisadi. Provirio je kroz pukotinu između balvana, tupim pogle-dom. Videlo se da je bio 
tučen po licu i telu. 

»Gde je Bitnija?« reče Tom. 

Ješua opet spusti pogled. Šupljim glasom reče: »Poslednje što sam video u vezi sa 

njom bilo je, da su je mnogi ljudi silovali. Mora biti da je umrla dok su to radili. Kad su 
mene uvodili u brod, njeno vrištanje je prestalo.x 

Miks je zurio ka nekim zarobljenim ženama. 

»A ove?« 

»Kramer je rekao da mu trebaju neke... za spaljivanje.« 

Miks huknu, i reče: »Plašio sam se da je to razlog što me nisu ubili. Kramer će se 
meni osvećivati na specijalan način.« 

Nije dodao, mada je to mislio, da će i Ješua biti u toj »privilegovanoj« klasi. Ješui to 
ionako mora biti jasno. 

On reče: »Ako napravimo frku, možda ćemo ih prinuditi da ubiju neke od nas. Uz 
malo sreće, bićemo među pokojnim neoplakanim.« 

Ješua diže glavu. Oči su mu bile ukočene i zurile su izbezumljeno. 

»Kad bar čovek ne bi morao ponovo da živi. Kad bi mogao biti prah zauvek, pa da 
se njegova tuga i agonija u zemlju raspu, crvima pojedeni kao i telo njegovo. Ali ne, 
bekstva nema. Prinuđen je ponovo da živi. | ponovo. | ponovo. Bog mu oslobođenje ne 
dopušta.« 

»Bog?« reče Tom. 

»Samo stilska figura. Stare navike teško odumiru.« 

»Sad je opako«, reče Tom, »ali između dva loša perioda stvari i nisu tako loše. Do 
vraga, pa siguran sam da će jednog dana sve ove borbe prestati. Ili bar glavnina. Sad je 
doba nevolja. Još uvek se sređujemo, previše je ljudi koji se ponašaju kao na Zemlji. A 
ovde je druga šema. Ne možeš zadržati čoveka. Ne možeš ga vezati radnim mestom i 
kućom jer on nosi svoj izvor hrane sa sobom a kuća se može napraviti brzo. Neko vreme 
možeš ga držati kao roba, ali on će ili pobeći, ili se ubiti, ili naterati svoje porobitelje da 
ga ubiju, pa će opet biti živ i slobodan i imati novu šansu da dobro živi. 

Vidi! Možemo naterati ove pedere da nas poubijaju tako da ne moramo da 
prodemo kroz sav onaj bol koji Kramer planira za nas. Stražari sad nisu tu. Pomakni rezu 
na kapiji i pusti me napolje. Kao što možeš videti, ne mogu da dohvatim kroz ovo da to 
sam učinim. Čim izađem, organizovaću ostale, i mi ćemo pasti u borbi.« 

Ješua je oklevao, onda je dohvatio veliku loptastu ručicu na kraju masivne reze i 
upinjući se jako, povukao rezu. Miks guranjem otvori tešku kapiju i izađe iz svog zatvora 
u zatvoru. 

lako nije bilo stražara unutar zatvora, bilo ih je mnogo na platformama s one 
strane zidova i na kulama. Videli su kako Miks izlazi, ali se nisu tome usprotivili, što je, 
po Tomovom mišljenju, značilo da znaju da bi on ionako bio uskoro pušten iz 
unutrašnjeg dela zatvora. On je njima jednostavno uštedeo trud da sami otvore tu 
kapiju. 

Nije još mnogo preostalo do trenutka kad će zatvorenici biti isterani iz zatvora. 

On pozva druge, oko šezdeset osoba, da se okupe oko njega. 

»Slušajte, vi jadna kopiladi. Kramer vas ima u planu za torturu. Napraviće veliki 
šou, rimski cirkus. Svi ćemo uskoro poželeti da nikad nismo bili rođeni, pretpostavljam 
da to svi znate. Zato ja kažem da bi trebalo da ih prevarimo. | da uštedimo sebi sav taj 
bol. Evo šta predlažem.« 

Njegov plan njima se činio nerazumnim, i to uglavnom zato što nikad ranije nisu 
tako nešto čuli. Ali plan im je omogućavao bekstvo nove vrste, naime, izlaz koji se 
svojevremeno ne bi mogao smatrati bekstvom. Bilo je bolje tako postupiti nego sedeti 
kao bolesna ovca i čekati klanje. U njihovim umornim očima pojavi se nešto života; 
njihova iscrpljena i izmaltretirana tela izgubiše smežurani izgled, počeše da bujaju 
nadom. 

Odbio je samo Ješua. 

»Ja ljudski život ne mogu uzeti.« 

Tom ogorčeno uzviknu: »Pa i nećeš. Ne u smislu koji smo na Zemlji znali. Ti ćeš 
tvom čoveku davati život. | spašavati ga od mučenja.« 

Jedan čovek reče: »Ne mora on ničiji život da uzme. Neka se dobrovoljno javi da 
bude jedan od onih koji će umreti.« 

»Dabome, tako je«, reče Tom. »Je 1' važi, Ješua?« 

»Ne. To bi me učinilo saučesnikom u ubistvu, dakle, ubicom, bez obzira što bi 
ubijeni pojedinac bio ja. Sem toga, to bi bilo i samoubistvo, a jane mogu sebe ubiti. Bio 
bi to takode i greh protiv...« 

On se ugrize za donju usnu. 

»Vidil« reče Tom. »Nemamo vremena da se raspravljamo. Oni stražari tamo' već 
postaju mnogo radoznali. Dok si trepnuo uleteće ovamo« 

»To ti i hoćeš«, reče Ješua. 

Tom razljućeno povika: »Ne znam šta si na Zemlji bio ili radio, ali šta god to bilo, 
nisi se izmenio. Zaista. Slušao sam te kako pričaš da si svoju religiju izgubio, a ipak se 
ponašaš kao da nisi izgubio ni delić nje. Ne veruješ više u Boga, a ipak samo što nisi 
izbrbljao nešto o neidenju protiv Boga. Jesi li lud ti čoveče?« 

»Mislim da sam bio celog života lud«, reče Ješua. »Ali neke stvari postoje, koje ja 
počiniti neću. One su protivne mojim principima, čak iako više ne verujem u Princip.« 

Kapetan straže je već počeo da se dernja na zarobljenike, zahtevajući da mu se 
kaže šta to spremaju. 

»Zaboravite ludog Ješuu«, reče jedna žena. »Da mi ovo svršimo pre nego što oni 
dođu.« 

»Onda u stroj«, reče Miks. 

Svi sem Ješue postrojiše se u dva reda, licem u lice. To im je i odgovaralo jer ih je 
bio, bez njega, parni broj. Naspram Miksa nade se jedna žena, neka crnka za koju' se on 
nejasno sećao da ju je viđao u Novom Albionu. Bila je bleda i uzdrhtala ali voljna da 
saraduje. 

On podiže nokšir i, držeći ga za rub, reče: »Ti biraj.« 

On izmahnu mrkim nokširom uvis, ispusti ga; gledao je kako se noćni sud tumba 
kroz vazduh. Šezdeset dva para očiju netremice su pratila let nokšira. 

»Otvoreni kraj!« povika žena drhtavim ali jakim glasom. 

Tumbajući se i dalje, ta posuda pade na tlo. | to dnom; a pri padu se raspuče na 
dva komada. 

»Ne oklevajte!« povika Tom. »Nemamo mnogo vremena, a mogli bismo izgubiti 
petlju za ovo!« 

Zena je sklopila oči, a Tom joj je pristupio i zgrabio je za gušu. Nekoliko sekundi 
držala je ruke raširene, pod pravim uglom u odnosu na telo. Pokušavala je da se ne 
opire, da mu olakša posao da bi i za nju bilo pre gotovo. Međutim, volja za životom bila 
je previše jaka u njoj. Sčepala ga je za šačne zglobove i pokušala da otkloni njegov 
zahvat. Širom je otvorila oči kao da ga moli. On je još jače steže za grlo. Izvila se i 
zamahnula nogom, ciljajući da uleti kolenom između njegovih nogu. Izvio se i onali ne 
dovoljno brzo, tako da je dobio koleno u trbuh. 

»Vraga, neće ovo uspeti!« reče. 

Pustio ju je. Lice joj je već bilo plavo. Ona poče da hvata vazduh On je tresnu 
pesnicom u vilicu tako da se odmah srušila. Pre nego što je mogla da dođe svesti, 
nastavio je da je davi. U roku od samo nekoliko sekundi njeno disanje je prestalo. Za 
svaku sigurnost, stiskao je još malo duže. 

»Ti si ovde srećna strana, sestro«, reče on i ustade. 

Ljudi u njegovom stroju, oni koji su prilikom bacanja dobili — ili izgubili, zavisno od 

načina kako se ishod shvati — imali su iste nevolje kao i on. lako je suprotni stroj 
unapred pristao da se ne bori protiv davitelja, većina ljudi nije bila u stanju da takvo 
obećanje održi. Neki su se otrgli i uveliko se boksovali sa svojim nesuđenim ubicama. 
Neki su bežali a davitelji su se stuštili za njima. Neki su već mrtvi, a neki su pokušavali 
da uguše svoje gušioce. 

On pogleda ka velikoj kapiji koja se otvarala. Iza kapije je bila horda stražara koji su 
svi bili naoružani kopljima. 

»Prestanite!« zaurla on. »Sad je prekasno! Napadaj stražu!« 

Ne čekajući da vidi koliko njih ga je čulo, on potrča ka prvom od kopljanika. 
Povikao je iz sveg glasa da bi ulio sebi hrabrost i izazvao kod stražara paničnu reakciju 
samoodbrane. Ali zar su se imali čega bojati od nenaoružanog, golog, oslabljenog 
čoveka? 

Pa ipak najbliži stražari digoše koplja. 

Vrlo dobro. On će se ispruženih ruku baciti na vrhove kopalja, tako da bude 
proboden na više mesta i kroz stomak i kroz grudni koš. 

Međutim kapetan povika jedno naređenje, i oni preokrenuše svoja oružja. Drške 
koplja imale su biti upotrebljene kao motke. 

On se, ipak, baci napred, i vide tupi kraj onog koplja koje će ga onesvestiti. 

Kad se probudio, imao je dva bola u glavi, i novi je bio daleko gori od starog. Takođe je 
opet bio žrtva diplopije. Pridigao se u sedeći položaj i osmotrio mutni prizor oko sebe. 
Tu i tamo ležali su leševi zatvorenika. Neke su ubili drugi zatvorenici, a druge su čuvari 
usmrtili batinama. Trojica stražara ležala su na zemlji; jedan je bio mrtav; druga dvojica 
su krvarila. Očito, neki od zatvorenika oteli su koplja od stražara i uspeli da izvedu neku 
malu osvetu pre nego što su ubijeni. 

Ješua je stajao po strani od ostalih zatvorenika, očiju sklopljenih. Njegove usne su 
se pomicale. Izgledalo je kao da se moli Bogu, ali Miks je smatrao da ipak ne čini to. 

Osvrnuvši se, Miks vide da oko dvadeset kopljanika nastupa kroz zatvorsku kapiju. 
Ispred njih stupao je Kramer. Miks je gledao kako mu se bliži taj mali, debeli mladić 
tamnosmede kose i vrlo bledih plavih očiju. Na tom svinjskom licu videlo se 
zadovoljstvo. Miks pomisli da je Kramer verovatno srećan zbog toga što Miks i Ješua 
nisu ubijeni. 

Kramer zastade nekoliko koraka ispred Miksa. Izgledao je komično, mada po svom 
mišljenju verovatno veličanstveno. Na glavi je imao krunu od orahovog drveta, sa 
sedam šiljaka; na svaki šiljak bilo je nabodeno po jedno okruglo dugme napravljeno od 
ljuštura dagnji. Njegovi gornji očni kapci bili su obojeni plavo. To je bio stil muškaraca u 
Kramerovoj zemlji, ali Miks je smatrao da je to stil za homoseksualce. Gornji krajevi 
njegovog crnog peškir-ogrtača bili su mu učvršćeni oko debelog vrata ogromnim 
brošem načinjenim od bakra, metala izuzetno retkog i skupog. Na jednom debelom 
prstu bio je prsten od hrastovine u koju je bio umetnut nerezani smaragd, takode velika 
retkost. Trbušinu je obujmio crnim peškir-kiltom; Kramerove čizme, visoke do kolena, 
bile su od crne riblje kože. U desnoj ruci držao je dugi pastirski štap na kraju povijen u 
kuku, simbol da je on zaštitnik svojih ovaca — svog naroda. Štap je takode značio da je 
Bog baš Kramera naimenovao na tu dužnost. 

Iza Kramera bejahu dvojica okrvavljenih, izmodričenih, nagih zarobljenika. Tu 
dvojicu Miks ranije nije bio video. Bili su to ljudi niskog rasta, tamnog tena, levantinskih 
crta lica. 

Miks žmirnu. Pogrešio je. Ipak je poznavao jednoga od ove dvojice. Bejaše to 

Matithaja, onaj čovečuljak koji je za Miksa mislio da je Ješua kad su prvi put bili u 
zatočeništvu kod Kramera. 

Kramer pokaza ka Ješui i progovori engleski. 

»Ta li je ofo to čofek?« 

Matithaja poče ga govori naglo i mnogo, ali nerazumljivo, ipak se moglo oceniti da 
je to engleski. Kramer se hitro okrete i udari ga levom pesnicom u vilicu tako da se ovaj 
zatetura unazad. Kramer zatim reče nešto drugom zarobljeniku. Ovaj odgovori na 
engleskom sa podjednako iskrivljenja kao kod Kramera samog; ipak, bilo je jasno da 
maternji jezik tog zarobljenika nije isti kao Kramerov. 

Onda on povika: »Ješua! Rabine! Mnogo godina smo te tražili A sad si i ti dospeo 
ovde.« 

Počeo je da plače, raširio ruke i pošao ka Ješui. Jedan od stražara ga udari drškom 
koplja po leđima, u predelu bubrega, i mali čovek zaječa i pade na kolena, lica 
iskrvljenog od bola. 

Ješua je maločas, posle prvog pogleda na tu dvojicu, zastenjao. Sad je stajao 
oborenih očiju. 

Kramer, mršteći se i mrmljajući, dođe energičnim koracima do Jeušue i dograbi ga 
za dugu kosu. Trže je, prisiljavajući Ješuu da digne glavu. 

»Antihriste! Lutaku!« povika on. »Platićeš sa sfoje plasfemija. Paš kao što će platiti 
tvoja tva luta prijatelji.« 

Ješua sklopi oči. Njegove usne kretale su se bez zvuka. Kramer ga lupi nadlanicom 
preko usta, tako da se Ješuina glava zaljulja. Krv linu iz desnog ugla Ješuinih usana. 

Kramer je vrištao. »Kovori, kate. Ta li ti stfarno tfrdiš ta si ti Isus Hrist?« 

Ješua otvori oči i progovori tiho. 

»Tvrdim samo da sam čovek po imenu Ješua, samo još jedan sin čoveka. Da je taj 
tvoj Hrist postojao, pa kad bi sad bio ovde, bio bi užasnut, očajanjem u ludilo oteran, 
zbog onog što se posle smrti njegove na Zemlji sa učenjem njegovim desilo.« 

Kramer, urličući, udari Ješuu po slepoočnici svojim štapom, pljoštimice. Ješua pade 
na kolena a onda na lice; udar njegove glave o zemlju bio je propracen tupim zvukom. 
Kramer zari vrh čizme u rebra palog čoveka. 

»Otreci se sfoja plasfemija. Pofuci sfoja satanska puncanja. Ako to učiniš, mnoko 
pola ćeš sepi ušteteti na ofo sfet, a možta i sfoja tuša spasti na ono sfet!« 

Ješua pridiže glavu. Međutim, progovorio je tek kad je došao do daha. 

»Radi što god hoćeš od mene, nečisti nejevrejine.« 

Kramer se prodernja: »Satfori tfoja prljafa usta, poluteli monstrume!« 

Ješua zastenja pod novim udarcem čizme u rebra, posle toga je još neko vreme 
ječao. 

Brzim koracima, tako da je crni ogrtač lepršao za njim, Kramer priđe Matithaji i 
njegovom drugu. 

»Ta li fi još ufek tfrtite ta je ofaj lutak plakoslofeni sin požiji?« 

Ispod svoje tamne kože njih dvojica su bili bledi, a lica su im izgledala kao 
napravljena od voska koji se topi. Krameru nisu odgovorili. 

»Otkoforite mi, sfinje!« povika on. 

Poče da ih tuče pastirskim štapom. Uzmicali su, dižući ruke da se zaštite, ali 
stražari ih zgrabiše s leda onemogućavajući im odstupanje. 

Ješua se pridigao na noge. Jakim glasom on reče: »Tako je divalj zato što se boji da 
istinu govore!« 

Miks reče: »Istinu, kakvu?« 

Njegovo udvojeno viđenje predmeta pogoršavalo se, a sem toga osećao se kao da 
treba da se ispovraća. Počinjao je da gubi interesovanje za sve sem za sebe. Bože, kad 

bi samo mogao umreti pre nego što ga vežu za kolac i potpale vatru. 

»To sam pitanje i ranije slušao«, reče Ješua. 

Miks tokom jednog trenutka nije shvatao Ješuin odgovor. Onda ga osvetli 
razumevanje. Ješua je bio pomislio da Miks pita »Istina je kakva?« 

Kad je Kramer pretukao Matithaju i njegovog prijatelja do besvesti, njih odvukoše 
kroz kapiju. Vukli su ih za noge, glave su im odskakivale po tlu, a opružene ruke se vukle 
za glavama. Kramer pode ka Ješui sa dignutim štapom, kao da namerava i sa Ješuom da 
postupi isto. Miks se nadao da će tako i biti. Možda će u svom besu Kramer ubiti Ješuu i 
tako ga spasti kasnije lomače. 

Onda bi štos svakako bio na Kramerovu štetu. 

Međutim, jedan preznojeni, zadihani čovek utrča kroz kapiju i uzviknu Kramerovo 
ime. Tek trideset sekundi kasnije dođe do daha. Bio je donosilac zlih vesti. 

Koliko se moglo shvatiti, pristizale su dve flote, jedna iz nizvodnih, a druga iz 
uzvodnih zemalja. Bile su gigantske. Države južno i severno od novoosvojenih teritorija 
izazvane su da stupe u akciju, a Huni su im se pridružili. Konačno su shvatili da moraju 
biti saveznici i zajedno napasti Kramera pre nego što on napadne njih. 

Kramer poblede i tresnu glasnika štapom po glavi. Ovaj pade bez glasa. 

Kramer je bio u rdavoj poziciji. Ona pobeda na reci koštala ga je pola flote, a i broj 
njegovih vojnika bio je znatno smanjen. On još dugo nije mogao biti spreman za sledeći 
napad niti dovoljno opremljen za odbijanje tako ogromnih invazionih snaga. 

Bio je osuđen na propast, i to je znao. 

Miks je, uprkos bola i saznanja o vatri koja ga čeka, uspeo da se osmehne. Ako 
Kramer bude zarobljen, nesumnjivo će biti mučen a zatim živ spaljen. A i pravedno bi 
bilo tako. Ako sam oseti užas vatre, možda Kramer, kad ponovo ustane, više neće biti 
tako željan da spaljuje druge. 

Ali Miks u ovo nije bio uveren. 

Kramer povika naređenja svojim generalima i admiralima da se pripreme za 
invaziju. Čim su otišli, okrenuo se, zadihan, ka Ješui. Miks ga pozva. 

»Kramer! Ako Ješua jeste ono što su njih dvojica rekli, a oni nemaju razloga da 
lažu, onda šta je s tobom? Mučio si i ubijao nizašto! | doveo svoju dušu u najveću 
opasnost!« 

Kramer je reagovao onako kako je to Miks i želeo. Pojurio je ka Miksu sa dignutim 
štapom, vrišteći. Miks vide kako se štap sjuruje ka njemu. 

Nesumnjivo, Kramer je tada udario suzdržano; jer Miks se neko vreme kasnije 
probudio, mada ne sasvim. Bio je uspravan, vezan za veliki bambusov stub. Ispod njega 
bila je gomila malih bambusovih trupaca i borovih iglica. 

Kroz zamućenje je video kako Kramer prinosi buktinju. Nadao se da vetar neće 
otkloniti dim od njega, Miksa. Ako bi se dim dizao sasvim uspravno, ugušio bi ga, tako 
da on ne bi osetio čak ni plamen na svojim stopalima. 

Drvo zapucketa. Nije bilo sreće. Vetar je baš otklanjao dim od njega. Iznenada 
Miks poče da kašlje. Pogleda desno i vide, mutno, da je Ješua vezan za drugi kolac, 
sasvim blizu Miksovog. Uz vetar. Dobro je, pomisli on. Jadni stari Ješua će goreti, ali dim 
njegove vatre ubiće mene pre nego što ja počnem da gorim. 

Njegov kašalj postade veoma žestok. Bolovi u glavi udarali su ga kao pesnice. 
Njegova moć gledanja potpuno se ugasi Padao je prema zaboravu. 

Ali on začu Ješuin glas, iskrivljen, dalek, kao grmljavinu nad udaljenom planinom. 

»Oče, ovi znaju šta čine!« 

»... U afričkoj Namibijskoj pustinji, jednoj od najsurovijih sredina na površini Zemlje, živi 
biće poznato kao sunčev pauk. Njegovo telo je pokriveno bledozlatnim dlačicama, boje 
peska pod kojim rije tražeći žrtve, jedva i pomerajući pokoje zrno peska prolazeći. 
Pomalja se iz zaklona samo da bi zgrabio plen, i kada biste ga gledali i sa razdaljine od 
nekoliko centimetara, mogli biste da nikad ne primetite njegovo prisustvo. Priroda je 
efikasan proces koji teži da ponavlja elegantna rešenja problema preživljavanja na tako 
užasnim mestima. Tako da ako — kao što tvrdim — čestični život postoji na Suncu, ne 
bih bio iznenađen da saznam da je prisvojio takav 
Iz Alhemičarskih dnevnika 
Rejnoldsa Dilambra 


54 


1. 
Kerolajn 


Moj muž Rejnolds i ja smo stigli na Stanicu Helios nakon četiri godine u Namibiju, gde 
je on porodio svoje Dnevnike, zajedno sa kontroverznim Solarnim jednačinama, i gde 
sam ja postala stručnjak za upotrebu dosade. Kod prilaznog rukavca nas je dočekao 
administrator Sekcije za fiziku dr Dejvis Brent, koji nas je otpratio na zabavu što je 
priređena Rejnoldsu u čast u jednoj od kupola za uživanje kojima je bio posut omotač 
stanice. Čak i da nisam znala da je Brent jedan od glavnih klevetnika Rejnoldsa, odmah 
bih u njima dvojici prepoznala protivnike: u manirima i građi, bili su totalno suprotni, 
kao kobra i mungos. Brent je bio dežmekast, srednje visine, kose koja je opadala, 
odeven u sivi standardni kombinezon. Rejnolds — sa trideset i sedam, samo dve godine 
mlađi — izgledao je kao da ima deset godina manje. Bio je visok i vitak, kestenjaste 
kose koja mu je dopirala do plašta na ramenima, i posedovao je onu isklesanost lica 
kakva se obično povezuje sa tumačima glavnih uloga kod Šekspira. Obojica su se 
ponašali najbolje što su mogli, ali su jedva uspevali da budu pristojni, tako da je 
olakšanje bilo veliko kada smo stigli do kupole i bili ubačeni u gomilu zadivljenih 
tehničara i naučnika. 

Stanica Helios je orbitirala oko južnog pola Sunca i kroz okna mi se pružao pogled 
na prilazni rukavac gde je bilo usidreno nekoliko kutijastih brodova, kojima se išlo u 
hronosferu. Ostavljajući Rejnoldsa da mu se dive, zastala sam pored jednog okna i 
zagledala se prema Zemlji, zamišljajući da slavim Dan Nacije u Abidžanu radije nego da 
trpim ovaj skup gurača čestica i induktivnih mislilaca, od kojih se većina zablenula u 
Rejnoldsa, možda se nadajući da će on, u skladu sa svojom reputacijom, izvesti 
drogirani kolaps ili započeti tuču. Posmatrala sam njega i Brenta kako razgovaraju. 
Brentov govor tela bio je ulagivački, ponizan, kao kod psa koji pokuša-va da se dodvori; 
stiskao bi ruke i naginjao glavu u stranu dok bi nešto dokazivao, kao da moli gazdu da 
ga ne udari. Rejnolds je stajao nepomično, ruku prekrštenih na grudima. 

U jednom momentu, Brent je rekao: »Ne vidim kakvu svrhu želite da postignete 
emitovanjem zraka protona u koronske rupe«, a Rejnolds je, svojim najoholijim tonom, 
odgovorio da samo čačka štapom po visokoj travi. 

Nisam mogla da čjem sledeći deo dijaloga, ali sam onda čula Brenta kako kaže: 
»Možda je tako, ali mislim da ne razumete otvorenost naše zajednice. Barijere koje ste 
postavili oko svog istraživanja su protiv tog duha, protiv...« 

»Ceo moj prokleti život«, presekao ga je Rejnolds javljajući se teatralnim 
baritonom, »gnjavili su me mali ljudi. Ljudi koji su sebi izdubili neku udobnu akademsku 
nišu tako što su pisali fusnote za moj rad i onda ga omalovažavali. Mišoliki mali kopilani 
kao ti. I zato se staram za svoju tajnost... da mi se miševi ne gnezde u papirima.« 

Zakoračio je prema stolu sa osveženjem, ostavivši Brenta koji se smešio svima, 
pokušavajući da pokaže da nije pogođen uvredom. Jedna vitka brineta se prikrpila 
Rejnoldsu uvlačeći ga u razgovor. Objašnjavao je svoje tvrdnje upadljivim gestovima, 
naginjući se nad njom, kao da će je obuhvatiti svojim plaštom, i ubrzo su diskretno 
napustili zabavu. 

U poređenju sa Rejnoldsovim uobičajenim ponašanjem u javnosti, ovo je bila 
prilično uzdržana manifestacija, ali dovoljna da skup zaboravi na moje prisustvo. 
Pijuckala sam slušajući žamor, ne osećajući se izdanom. Navikla sam na Rejnoldsova 
neverstva, čak su me činila jačom. Bila sam zahvalna što je našao svoju brinetu. lako naš 
brak nije bio lišen senzualnosti, većina naših susreta bila je ritualnog karaktera, i nakon 
četiri godine izolacije u pustinji, nedostajala mi je emotivna podrška ljubavnika. 
Verovala sam da će Helios pružiti dovoljan izbor. 

Ubrzo nakon Rejnoldsovog odlaska, Brenet je prišao oknu i, na moje iznenađenje, 
pokušao da me smota. Bilo je to jedno od najnespretnijih zavođenja čiji sam cilj ikad 

bila. Uspevao je da me stalno dodiruje, kao slučajno, i nekoliko puta mi komplimentirao 
u vezi sa veličinom mojih očiju. Uspela sam da skrenem razgovor u bezopasne vode, i 
krenuo je na politiku, temu za koju se smatrao stručnjakom. 

»Moja osnovna politička filozofija«, rekao je, »izvučena je iz priče jednog od 
majstora spekulativne literature dvadesetog veka. U priči jedan čovek šalje svoj um u 
budućnost i nađe se u utopijskoj okolini, na travnjaku okruženom belim zgradama, sa 
lepim muškarcima i ženama koji šetaju okolo...« 

Ne mogu se setiti koliko dugo sam ga slušala, slušala ono za šta je uskoro postalo 
očigledno da je apsurdna libertarijanska izmišljotina, dok nisam prasnula u smeh. Brent 
je izgledao zbunjen mojom reakcijom, ali je onda prikrio zbunjenost pridruživši mi se u 
smehu. »Ah, Kerolajn« rekao je. »Zamalo sam te prešao, zar ne? Mislila si da sam 
ozbiljan!« 

Sažalila sam se na njega. Bio je samo bedni čovečuljak sa naduvanim mišljenjem o 
sebi; takođe, načula sam da je u opasnosti da izgubi svoj administrativni položaj. 
Utrošila sam još skoro sat vremena da ga navedem da se oseća važnim; onda sam, 
sastrugavši ga, krenula u potragu za pogodnijim pratiocem. 


Moj prvi ljubavnik na Stanici Helios, mladi čestični fizičar po imenu Tom, pokazao se 
prepotentnim u svojim naklonostima. Izgleda da ga je zvuk mog imena ushićivao; često 
bi podigao glavu i rekao »Kerolajn, Kerolajn« kao da bi time mogao da uhvati moju 
suštinu. Smatrala sam ga apsurdnim, ali sam bila gladna pažnje i mada nisam mogla 
uzvratiti istom merom, uživala sam da budem objekt njegove koncentrisanosti. Svakog 
dana bismo se sreli u jednoj od kupola za uživanje, igrali uz drift, pili paradizijake — 
razvila sam priličnu sklonost ka Amoristesu — i onda se povlačili u privatnu prostoriju 
da vodimo ljubav i posmatramo Sunčeve brodove kako se vraćaju sa svojih usijanih 
putovanja. Tomov san bio je da jednog dana dobije mesto na Sunčevom brodu i pevao 
bi hvalospeve o blaženstvima prisutnim pri obrušavanju kroz slojeve gorućih gasova. 
Njegova fiksacija na naučne avanture me na kraju navela da raskinem tu vezu. Godine 
izloženosti Rejnoldsovom radu su mi izgradile oklop prema svakom dobrom mišljenju o 
nauci, a pri tom nisam želela da me podsećaju na moju približenost Suncu: ponekad 
sam zamišljala da mogu da ga čujem kako šišti, urla i osetim njegove plamenove kako 
oblizuju metalne zidove, spremajući se da nas sve reš ispeče jednim jezičkom. 

Razotkrivajući do tančina moje neverstvo, ne pokušavam da okarakterišem svoj 
brak kao lišen ljubavi. Volela sam Rejnoldsa, iako je moja naklonost prema njemu 
pomalo izbledela. Pre našeg venčanja izjavio je da želi da naša zajednica bude »brak 
duša«. Ali to nije bio strastven povik, već pre izjava naučne namere. Verovao je u duše, 
verovao je da su one pravi izraz svakog života, osobina koja prožima svaku česticu 
materije i uzrokuje slabije izraze, ličnosti i telesnosti. Njegova potraga za čestičnim 
životom na Suncu je u osnovi bila pokušaj izolacije i komuniciranja sa animom; i »brak 
duša« je za njega bio logičan cilj fizike dvadeset i prvog veka. Sada mi pada na pamet da 
je njegova potraga mogla biti njegov jedini način da izrazi svoje najdublje osećaje, i srž 
našeg problema bila je što sam ja mislila da će me on jednog dana voleti na način koji bi 
me zadovoljio, dok je on mislio da moje zadovoljstvo može biti garantovano primenom 
naučnog metoda. 

Da bih dublje definisala naš odnos, treba da spomenem da mi je jednom napisao 
da ga »ravnodušna, blago orijentalna lepota« mog lica podseća na »one spokojne izraze 
lica koje su koristili da prikažu sunčev kolut na starim pomorskim kartama«. Opet, to 
nije bila slikovitost strasti; smatrao je tu sličnost talismanom, amajlijom, Bio je magični 
mislilac, osećajući se bližim alhemičarima nego svojim kolega-ma i, kao i alhemičari, 
verovao je u moć sličnosti. Kada god bi vodio ljubav sa mnom, prema tome, vodio bi 
ljubav sa Suncem. Na veliku štetu našeg braka, svaka lepa žena je za njega postala 
Sunce i time potencijalan alat za upotrebu u njegovim ritualima. Uzevši u obzir njegov 
divovski ego, ne bi bilo u skladu sa njegovim karak-terom da bude veran i, da se nije 

koristio seksom kao ritualom za koncentraciju, si-gurna sam da bi iznašao drugi razlog 
za neverstva. |, pretpostavljam, ja bih morala da iznađem neko drugo opravdanje za 
svoja. 

Za vreme tih prvih meseci bila sam nekritična u izboru ljubavnika ulazeći u veze i sa 
tehničarima i sa nekima od Rejnoldsovih kolega. Rejnolds nije bio ništa izbirljiviji i naši 
životi su se odvijali na različitim kolosecima. Retko bih provela noć u našem apartmanu 
i nisam uopšte obraćala pažnju na Rejnoldsov rad. Ali jednog po-podneva, dok sam 
ležala sa svojim najnovijim ljubavnikom u privatnoj prostoriji jedne kupole za uživanje, 
vrata su se otvorila i ušao je Rejnolds. Moj ljubavnik — tehničar čije mi ime izmiče 
sećanju — skočio je na noge i počeo da se nespretno oblači, sve vreme se izvinjavajući. 
Vikala sam na Rejnoldsa, psovala ga. Koje je pravo imao da me ovako ponizi? Ja nisam 
nikad upadala kod njega i njegovih kurvi, jesam li? Nepokolebljiv, zurio je u mene, i 
nakon što je tehničar izjurio napolje, nastavio je da zuri, puštajući me da iscrpim svoju 
ljutnju. Na kraju sam, iscrpljena, sela piljeći u njega, još uvek ljuta, pa ipak osećajući 
jednu dozu krivice... ne u vezi sa mojom pre-varom, već sa činjenicom da je trudnoća 
bila rezultat mog poslednjeg susreta sa Rej-noldsom. Godinama smo pokušavali da 
dobijemo dete. | pored toga što sam znala koliko bi mu dete značilo, odložila sam 
saopštavanje. Više nisam bila sigurna u njegovu sposobnost da bude otac. 

»Zao mi je zbog ovoga«. Zamahnuo je prema krevetu. »Bilo mi je hitno da te vidim 
i nisam razmišljao. 

Izvinjenje nije bilo karakteristično za njega i moje iznenađenje je uklonilo ta-log 
besa. »Sta se desilo?« upitala sam. 

Protivrečne emocije su mu se smenjivale na licu. »Imam ga«, rekao je. 

Znala sam o čemu govori: uvek je personifikovao objekt svoje potrage iako je 
nedugo zatim počeo da ga zove »Paukom«. Bila sam srećna zbog njegovog uspeha iako 
me je iz nekog razloga plašio, i nisam znala šta da kažem. 

»Hoćeš li da ga vidiš?« Seo je pored mene. »Odražen je u jednom od tankova.« 

Klimnula sam. 

Bila sam sigurna da će me zagrliti. Mogla sam na njegovom licu videti želju da sruši 
barijere koje smo podigli i zamislila sam da ćemo sada, kada je njegov posao završen, 
biti onoliko bliski koliko smo se nekad nadali, da će poštenje i ljubav konačno doći na 
svoje. Ali taj trenutak je prošao i njegovo lice je otvrdlo. Ustao je i hodao duž prostorije. 
Onda se obrnuo, udario pesnicom o dlan i, sa svom onom strašću koju nije bio u stanju 
da usmeri na mene, rekao: »Imam ga!« 


»Posmatrao sam ga već nedelju dana, a da to nisam znao: velika oblast niske 
temperature koja se pomerala po koronalnoj rupi. Pukom slučajnošću sam ga pre- 
poznao: nehotice sam pomerio kontrole za boju holotanka i doveo u fokus deo oblasti 
niske temperature, otkrivajući mnogoruki ovoid osnovnih boja, što su se smenjivale, 
ruku koje su se tanjile i nestajale: posmatrao sam kako neke od tih ruku dostižu deset 
hiljada milja u dužinu i nemam predstavu kakve su granice njihovog rasta. On se u 
osnovi sastoji od unutrašnjeg kompleksa ultrahladnih neutrona zatvorenih u 
intenzivnom magnetnom polju. U poslednje vreme mi je palo na pamet da bi neke od 
koronalnih rupa mogle biti ništa više od položaja njegovih kretanja. Na stranu tih 
nekoliko činjenica i nagađanja, on ostaje misterija, i počeo sam da sumnjam da će, ma 
koliko elemenata njegove prirode bude otkriveno, to uvek i ostati«. 

Iz Sabranih beležaka 
Rejnoldsa Dilambra 


2 
Rejnolds 


Brentovo lice se postepeno pojavilo na ekranu, crta uobličenih u jedan od onih 

ulizičkih osmeha. »Ah, Rejnoldse«, rekao je. a Drago mi je da sam te našao.« 

»Zauzet sam« odvratio sam posežući za prekidačem. 

»Rejnoldse!« 

Njegov očajnički glas je privukao moju pažnju. 

»Moram da razgovaram sa tobom«, rekao je. »Prilično je važno.« 

Frknuo sam ironično. »Sumnjam u to.« 

»0, jeste... za obojicu.« 

Nekakav uljasti ton mu se uvukao u glas i izgubio sam strpljenje. »Isključujem, 
Brante. Hoćeš li da se pozdraviš, ili da te prekinem usred rečenice ?« 

»Upozoravam te, Rejnoldse!« 

»Upozoravaš me? Sav drhtim, Brente. Planiraš li da me napadneš?« 

Pocrveneo je u licu. »Muka mi je od tvoje arogancije!« povikao je. »Ko si, do vraga, 
ti da tako govoriš sa mnom? Ja sam barem produktivan... Ti već nedeljama nisi ništa 
radio!« 

Zaustio sam da ga upitam otkud zna to, ali sam onda shvatio da može da prati 
moju upotrebu energije preko staničnih kompjutera. 

»Misliš da...« počeo je, ali u tom momentu sam ga isključio i ponovo se okrenuo 
odrazu Pauka što je lebdeo u holotanku dok su mu se ruke preplitale u sporoj igri. Nikad 
nisam verovao da je više od snova, nejasnih magijskih slika, stari čarobnjak zarobljen u 
plamenu, u zlatnoj svetlosti, u srcu moći. Nadao sam se, želeo sam da verujem. Ali 
nisam bio u stanju da ga prihvatim kao stvarnost dok nisam došao na Helios, i dok nisu 
snovi postali jači. Čak i sada sam se pitao da li je verovanje samo proširenje ludila. 
Nikad nisam sumnjao u efikasnost ludila: ono je moja konstanta, moja referenca u 
haosu. 

Prvi san je došao kada sam imao... koliko? Jedanaest, dvanaest? Ne više. Moj otac 
me gonio i potražio sam utočište u pećini zlatne svetlosti, izmaglici pulsirajuće, 
pomičuće svetlosti, koja je sadržavala glas koji nisam mogao dokraja čuti: bio je 
pregolem da bi se čuo. Ja sam bio samo reč na vrhu njegovog jezika, a bilo je i drugih 
reči poređanih oko mene, reći koje je trebalo da razumem ili ću biti izgnan iz svetlosti. 
Solarne jednačine — koje pre kao da su me posetile nego što su proizašle iz mog 
razmišljanja — otelotvoravale su pomeranje, misteriozne procese koje sam video u 
zlatnoj svetlosti, nagoveštavale tajanstvene procese, potencijal za stapanje i rastvaranje 
koji sam shvatao u svakom snu. Svaki put kada bih ih pogledao, osećao sam drhtaje u 
svom mesu, svom umu, kao da naznačuju početak duboke promene, i... 

Pištanje se ponovo oglasilo, bez sumnje još jedan Brentov poziv, i ignorisao sam 
ga. Okrenuo sam se rezultatima iz hvatača čestica koje su pratile stanični kompjuteri. 
Kada sam otkrio da rafali protona, emitovani iz Paukove koronalne rupe, podležu 
nekom uzoru — šifri, u iskušenju sam da kažem — bio sam ushićen, pogotovo što me 
proučavanje tih rafala inspirisalo da načinim nekoliko dodataka Jednačinama. Ipak, one 
su još uvek bile nepotpune i imao sam predstavu da ću se morati više približiti Pauku da 
bih završio... možda se pridružiti jednom od letova u koronosferu. Moja sledeća reakcija 
bio je strah. Shvatio sam da je moguće da je Paukova kontrola bila takva da su ti rafali 
bili žive tvorevine, strukturne komponente, koje su održavale oskudnu vezu sa 
ostatkom njegovog tela. Ako je tako, onda kompjuteri, cela stanica, mogu biti pod 
njegovim nadzorom... ako ne njegovom kontrolom. Pokušaji da se dokaže istinitost 
toga su se završili bez dokaza, ali to odsustvo dokaza je samo po sebi bilo potvrdan 
odgovor: kompjuteri nisu bili sposobni za vrdanje, a očigledno je bilo da se ovde 
pojavljuje izvrdavanje. 

Pištanje je prestalo i počeo sam da samom sebi postavljam pitanja. Radio sam pod 
pretpostavkom da me Pauk na neki način pozvao, ali sada se nametao alternativni 
scenario. Da li sam ja mogao da njega prizovem? Slao sam protone u koronske rupe, zar 
ne? Da li sam ja mogao nekakvu glupu stvar naučiti nečemu... ili je čak prizvati u život? 
Jesu li svi moji snovi bili sistem varki nezapamćene kompleksnosti i uticaja, ili sam ja bio 

samo ludak koji je slučajno u pravu? 

Sva ta moja razmišljanja bi možda mojim kolegama izgledala nevažna, ali kada sam 
ih posmatrao u odnosu na moj poriv da se više približim pauku, dobila su krajnju ličnu 
važnost. Kako da verujem takvom porivu? Buljio sam u Pauka, u njegove ruke, koje su 
mahale u igri koja se protezala na hiljade milja, čije su spore promene konfiguracije 
podsećale na ples boginje Kali, na mitove još opskurnije. Za moj strah nije preostalo 
lekova. Prestao sam da radim, drogirao se da sprečim snove, ali ipak nisam mogao da 
uradim ništa da uklonim svoju glavnu brigu: da će Pauk upotrebiti svoju kontrolu nad 
kompjuterima (ako ih je zaista kontrolisao) da manipuliše sa mnom. 

Isključio sam holotank i izašao u koridor nameravajući da odem na piće. Nisam 
prešao ni dvadeset metara kada me je Brent oslovio; provukao sam se pored njega, ali 
je on krenuo ukorak sa mnom. Zračio je lažnom srdačnošću, koja je škripala još više od 
njegove uobičajene pokornosti. 

»Produktivnost« rekao je. »To je naš glavni cilj ovde, Rejnoldse.« 

Mrštio sam se na njega. 

»Ne možemo priuštiti sebi da se napunimo balastom« nastavio je. »Ako se desilo 
da imaš problema, možda ti treba novi pristup. Bilo bi mi drago da pogledam...« 

Odgurnuo sam ga; zaljuljao se, ali mu to nije promenilo raspoloženje 

»Cak i najbolji od nas naleće na neprobojan zid« rekao je. »A u tvom slučaju. pa, 
koliko je prošlo od tvog poslednjeg značajnijeg dela? Osam godina? Deset? Možeš se 
držati na svojim mladalačkim uspesima samo...« 

Moja nervoza je planula u bes. Zabio sam mu pesnicu u stomak i on se srušio, 
zevajući kao riba van vode. Krenuo sam da ga udarim, kada su me otpozadi zgrabile u 
crno obučene ruke stražara iz obezbedenja. Još dvojica čuvara su interven da sam se 
istrgnuo, psujući Brenta. Jedan od čuvara je pomogao Brentu da ustane zapitao ga šta 
da rade sa mnom. 

»Pustite ga« rekao je trljajući stomak. »Taj čovek nije uračunljiv«. 

Zamahnuo sam prema njemu, ali sam odgurnut natrag. »Kopile!« povikao sam. »Ti 
ulizičko malo govno, kunem se ubiću te ako...« 

Stražar me je opet odgurnuo. 

»Molim te, Rejnoldse« rekao je Brent pomirljivim tonom. »Ne brini Pobrinuću se 
da dobiješ priznanje koje ti sleduje.« 

Nisam imao pojma o čemu govori, a bio sam suviše ljut da se zapitam. Ispalio sam 
još nekoliko uvreda dok su ga stražari ispraćali. 

Ne više u raspoloženju za javna mesta, vratio sam se u apartman i sedeo žvrljajući 
besmislene beleške, zureći u odraz Pauka koji je bio projektovan na celom jednom zidu. 
Bio sam toliko rastresen da nisam primetio da je Kerolajn ušla sve dok nije stala pred 
mene. Paukove boje su treperile preko nje čineći je usijanom siluetom. 

»Sta radiš?« upitala je sedajući na pod. 

»Ništa« Odbacio sam beležnicu u stranu. 

»Nešto nije u redu.« 

»Ne, uopšte... Samo sam umoran.« 

Pogledala me je bezizrazno. »U pitanju je Pauk, zar ne?« 

Rekao sam joj da jeste, rad mi pravi nevolje, ali nije ozbiljno. Nisam bio siguran da 
li je želim onoliko mnogo koliko je izgledalo da je žalim, ili sam upotrebio seks da 
odagnam dalja pitanja. Šta god bilo, spustio sam se pored nje, poljubio je, dotakao joj 
grudi, i uskoro smo bili u onom toplom tajnom mestu gde — mislio sam — čak ni oči 
Pauka ne mogu da zavire. Rekao sam joj da je volim, bez daha, na onaj žurni način koji 
je manje intimna izjava, a više neka vrsta soptanja, oblikovanja udisaja da se prilagodi 
kretanju. To je bio jedini način na koji sam ikada bio u stanju da joj kažem moje najviše 
osećanje, i zato što sam se toga stideo, nismo češće vodili ljubav. 

Posle toga sam mogao videti da želi da kaže nešto važno: to joj je bilo u izrazu lica. 
Ali nisam želeo da to čujem, da budem zarobljen u nekom nivou intimnosti. Okrenuo 

sam se od nje, ređajući reći koje će ukazati na moju potrebu za osamom, i pogled mi je 
pao na zid gde je odraz Pauka još igrao... igrao na način koji ranije nikad nisam video. 
Boje su mu se menjale kroz spektar od crvenih i ljubičastih i ruke su mu se uvijale u 
ritmu koji je podsećao na ritam seksa; polagani početak, furiozni juriš ka svršetku, kao 
da nas je posmatrao i sada imitirao taj čin. 

Kerolajn je izgovorila moje ime, ali sam ja bio kao prikovan tim prizorom i nisam 
mogao da odgovorim. Uzdahnula je i nekoliko sekundi kasnije sam je čuo kako prelazi 
preko sobe i izlazi. Pauk je prestao sa svojom igrom upadajući u svoj uobičajeni način 
kretanja. Nekako sam ustao, otišao do prekidača i pomerio ga na isključeno. Ali odraz 
nije izbledeo. Umesto toga, Paukove boje su postale sjajnije, krećući se od 
vatrenocrvene do zlatne i najzad do bele, tako bleštave, da sam morao da zaštitim oči. 
Skoro sam mogao da osetim njegovu vrelinu na koži, čujem piskav poljubac njegovog 
rastaljenog glasa. Bio sam siguran da je u sobi, znao sam da ću izgoreti, biti progutan 
tom pevajućom toplotom, i zazvao sam Kerolajn ne želeći da ostavim neizrečenim sve 
one stvari koje sam se suzdržavao da joj kažem. Onda je moj strah dobio takve razmere 
da sam kolabirao u utonuo u san, ne u noćnu moru kao što se moglo očekivati, već san 
o ogromnom gradu, u kojem sam iskusio mnoštvo avantura i susreo se sa vedrom 
sudbom. 


»...Da bismo razumeli Dilambra, moramo razmotriti pažljivo njegov odnos sa 
ocem. Aleks Dilambr bio je muzičar i pesnik, smatran jednim od začetnika drifta: 
popularnog vida igre uz upotrebu improvizovanih stihova. Bio je blistav, zgodan, 
amoralan, i te osobine, spojene sa talentom za zavođenje vodile su ga kroz 
dvadesetpetogodišnji provod u budoarima moćnika, od korporacijskih kula Abidžana do 
Vrtova Novosibirska i na kraju do plaže u Mozambiku, gde je u četrdeset četvrtoj godini 
umro strašnom smrću, kao žrtva nervnog otrova, koji je, navodno specijalno za njega, 
dizajnirala čuvena _hemičarka Virdžinija Holend. Za Virdžiniju se pričalo da je 
Rejnoldsova majka, ali nikad nisu urađeni testovi koji bi to potkrepili. Sve što sigurno 
znamo je da je jednog jutra Aleks dobio paket u kojem je bila veštačka materica sa 
embrionom njegovog sina. Prateći dokument je pružao dokaze njegovog očinstva i 
poruku u kojoj je rečeno da majka ne želi uspomenu koja bi je podsećala na njenu 
grešku u izboru. 

Aleks nije osećao nikakvu odgovornost za dete, ali mu se sviđalo da ima srodnika 
kojeg može dodati svojoj kliki. Tako se desilo da je Rejnolds proveo svojih prvih 
četrnaest godina putujući oko sveta, spavajući na podovima, doručkujući ostatke sa 
sinoćnih zabava, i uopšte bivajući ignorisan, ako ne i odbacivan. Kao odbranu i od tog 
odbacivanja i od harizmatičnosti svog oca, Rejnolds je naučio da imitira blistavost svoga 
oca i razvio slično umeće sa rečima. Od jedanaeste godine je redovno nastupao sa 
očevom grupom, stvarajući popularni niz driftova, kojima je opisivao podvige jednog 
moćnog čarobnjaka i nevolje onih koji bi zaratili sa njim. Aleks se ponosio tim 
nastupima: gledao je sebe manje kao oca, više kao starijeg brata, i insistirao da 
Rejnoldsa upozna sa svetom na bratski način. U tom cilju je i izveo da jedna od nigovih 
ljubavnica zavede dečaka na dvanaesti rođendan i od tada je Rejnolds imitirao i 
sveždersku seksualnost svog oca. Izgledali su, zaista, kao braća i kada bi video Aleksa 
kako prebacuje ruku dečaku preko ramena, površni posmatrač bi mogao pretpostaviti 
da su i bliskiji. Ali među njima nije bilo jače veze, samo istorija zlostavljanja. Time nije 
rečeno da na Rejnoldsa nije uticala smrt njegovog oca, događaj kojem je prisustvovao. 
Gledanje Aleksove agonije ga je ozbiljno traumatizovalo i ulilo mu strah od smrti na 
granici morbidnog. Kada posmatramo ovaj strah, povezan sa njegovim teškoćama da 
izrazi ljubav — nasleđe očevog odbijanja — došli smo daleko u razumevanje i njegovih 
bračnih problema i njegove opsesije besmrtnošću, besmrtnošću u bilo kom obliku, čak i 
u obliku deteta...« 

Iz Poslednjeg alhemičara 

Rasela E. Bareta 


3 
Kerolajn 


Šest meseci nakon implantacije Rejnoldsove kćerke u veštačku matericu, naišla sam na 
Dejvisa Brenta u kupoli za uživanje u kojoj sam obično provodila popodne uživajući u 
muzici, pišući sećanja na dane provedene sa Rejnoldsom, ali suzdržavajući se od 
nevernosti. Dete i moja zabrinutost za Rejnoldsovo mentalno stanje uticali su da 
postanem konzervativna: trebalo je donositi važne odluke, uznemirujući događaji su se 
odvijali, i nisam želela da mi išta odvlači pažnju. 

Dotična kupola bila je prilično mala, sa zidovima na kojima su bili hologrami u stilu 
Meksfilda Periša — alabasterski stubovi i kapije sa arabeskama kroz koje su se videle 
krševite planine okupane u bojama pastelnih sutona; gosti su sedeli za mermernim 
stolovima, a njihovi sivi kombinezoni su odudarali od dekadencije dekora. Sedeći tu i 
pišući, osećala sam se poput neke tužne dame okaljanog ugleda iz zaboravljenih 
vremena, ljubavnim razočarenjem dovedene u jednu situaciju pisanja autobiografije. 

Bez najave, Brent je zaseo u klupu nasuprot meni i zabuljio se. Smešak mu se 
urezao u uglovima usana. Čekala sam da progovori i na kraju ga upitala šta hoće. 

»Samo da izrazim svoje čestitke«, rekao je. 

»Kojim povodom?« 

»Povodom začeća vaše kćerke.« 

Implantacija je bila obavljena potpuno privatno, i bila sam besna što je otkrio moju 
tajnu. 

Pre nego što sam uspela da progovorim, počastio me je usrdnim osmehom i rekao 
»Kao administratoru, malo toga što se ovde dešava ostane mi nepoznato.« Iz džepa 
svog kombinezona je izvadio kožnu futrolu u kakvima se nose hologrami. »I sam imam 
kćerku, lepo dete. Poslao sam je na Zemlju pre nekoliko meseci.« Otvorio je futrolu, 
proučavao njen sadržaj i nastavio rečima opterećenim nekom čudnom napetošću. »Dao 
sam da kompjuter uradi njen portret« kako će izgledati za nekoliko godina. Želite li da 
vidite?« 

Uzela sam futrolu i ostala bez reći. Prikazana devojčica je imala sedam ili osam 
godina, i ličila je na mene u tim godinama kao jaje jajetu. 

»Nije trebalo da je šaljem«, rekao je Brent. »Izgleda da je materica ubačena u 
pošiljku, i možda uopšte | neću moći da je nađem. Čak su i dokumenta izgubljena. Što se 
tiče tehničara koji je izvršio impantaciju, on se vratio na brod sa matericom i nestao.« 

Skočila sam na noge, ali me je on uhvatio za ruku i naterao da opet sednem. 
»Proverite ako želite«, rekao je. »Ali to je istina. Ako želite da pomognete da bude 
nađena, to ćete najbolje postići tako što ćete me saslušati.« 

»Gde je ona?« Bolesna hladnoća me obuzela, a srce kao da mi je drhtalo a ne 
kucalo. 

»Ko zna? Sao Paolo, Pariz. Možda jedan od Urbanih Rezervata.« 

»Molim«, rekla sam ukočeno. »Vratite je.« 

»Ako budemo zajedno radili, siguran sam da je možemo naći.« 

»Šta želite, šta biste uopšte mogli želeti od mene?« 

Ponovo se nasmešio. »Za početak, hoću kopije ličnih beleški tvog muža. Treba da 
saznam na čemu radi.« 

Nisam se premišljala da li da mu kažem; sva moja briga bila je usredsređena na 
dete. »Istražuje mogućnost života na Suncu.« 

Odgovor ga je obeshrabri;. »To je blesavo.« 

»Istina je, našao ga je!« 

Zabuljio se u mene. 

»Zove se Sunčev Pauk. Velik je... sačinjen od neke vrste plazme.« 

Brent se lupio po čelu kao da hoće da se kazni za previd. »Pa naravno! Onaj deo 
Dnevnika.x Začuđeno je zatresao glavom. »Sve ono metafizičko trtljanje o čestičnom 
životu... Ne mogu da poverujem da to ima ikakvog osnova u zbilji.« 

»Pomoći ću ti«, rekla sam. »Ali, molim te, vrati je!« 

Pružio je ruku preko stola i pomilovao me po obrazu. Ukočila sam se, ali nisam 
ustuknula. »Poslednje što bih hteo je da te povredim, Kerolajn. Veruj mi na reč, sve je 
pod kontrolom.« 

Pod kontrolom. 

Sada mi izgleda da je bio u pravu, a to nije bila kontrola nekog čoveka ili bića, već 
koincidencija mogućnosti i želja kakva mora da je bila odgovorna za iskru koja je prva 
upalila zvezde. 


Za vreme sledeće dve nedelje nekoliko puta sam se susrela sa Brentom, u svakoj prilici 
mu donoseći neke od Rejnoldsovih beležaka; samo je još jednu trebalo da pribavim, i 
uveravala sam Brenta da ću je uskoro imati. Kako sam ga mrzela! A ipak smo bili 
saučesnici. Svaki put kada bismo se susreli u njegovoj laboratoriji, među golim 
metalnim zidovima i bankama podataka, raspravljali bismo o načinima da skrenemo 
Rejnoldsovu pažnju da bih ja mogla da ukradem beleške, i jednom prilikom sam ga 
upitala zašto je odabrao baš Rejnoldsovo delo za piratstvo pošto ga nikad nije cenio. 

»O, cenio sam ga«, rekao je. »Prirodno je da prezirem njegov lični stil, podmetanje 
droge i satirijaze kao naučnog metoda. Ali u njegovu genijalnost nikad nisam sumnjao. 
Pa, ja sam taj koji je odobrio subvenciju za njegov boravak ovde.« 

Mora da mi se neverica pokazala na licu, jer je nastavio: »Istina je. Mnogi su u 
komisiji naginjali tome da ga odbiju misleći da nije više sposoban za značajan rad. Ali, 
kada sam video Solarne jednačine, znao sam da sa njim još valja računati. Jesi li ih 
pogledala?« 

»Ne razumem se u matematiku.« 

»lako su nepotpune, zapanjujuće su, elegantne. Ima nešto skoro mistično u 
njihovoj strukturi. Navode te na pomisao da nema potrebe da ih proučavaš, da će se, 
ako samo buljiš u njih, uvući u tvoj mozak i izazvati neku promenu.« Isprepleo je prste 
ispruživši kažiprste. »Nadao sam se da će ih ovde završiti, ali... pa, možda u tim 
poslednjim beleškama.« 

Vratili smo se planiranju odvraćanje Rejnoldsove pažnje. U poslednje vreme je 
retko napuštao apartman i Brent i ja smo odlučili da bi pravo vreme za akciju bilo za 
vreme zabave povodom njegovog rođendana iduće nedelje. Bez sumnje će biti veoma 
drogiran i ja ću moći da se uvučem u zadnju sobu i priđem njegovom kompjuteru. Po 
završetku diskusije, Brent je stao pred vrata koja su vodila u njegov apartman, otključao 
ih i pozvao me na piće. Odbila sam, ali on je insistirao i ušla sam ispred njega. 

Apartman je bio namešten u zastrašujuće lošem stilu. Njegov nameštaj bio je 
providna materija koja je svetlucala bolesno plavo-sivo dajući jedinu svetlost. Uramljen 
pod staklom bio je poster iz dvadesetog veka sa pesmom »Deziderata«, čiji su stihovi 
bili vrhunac sladunjavog romantizma. Na ostalim zidovima je visilo nešto što je izgledalo 
kao starinske tapiserije, ali je izbliza postajalo jasno da su to pornografske imitacije, 
koje prikazuju takve teme kao što su žene koje vode ljubav sa jelenima. U takvom 
okruženju nalazila sam da je Brentova osuda Rejnoldsovog privatnog života hipokritska. 
Sipao je vino iz flaše od brušenog stakla i banalno ćaskao, tu i tamo me dodirujući kao i 
prilikom našeg prvog sastanka. Prisiljavala sam sebe na povremeni smešak i na kraju, 
misleći da sam u dovoljno dugo ugađala, rekla mu da treba da idem. 

»0, ne«, rekao je, obuhvativši me rukom oko struka. »Još nismo gotovi.« 

Odgurnula sam njegovu ruku; nije bio snažan. 

»Dobro«, dodirnuo je prekidač na zidu i vrata prema hodniku su se otvorila. »ldi.« 

Jako belo svetio koje je sijalo kroz vrata pretvorilo ga je u figuru u senci i učinilo da 
ono što je izrekao zvuči kao pretnja. 

»Idi.« Ispio je vino. »Ne mogu te zadržati.« 

Bože, mislio je da je lukav! I bio je... lukaviji od mene, a možda i od Rejnoldsa. | 
iako će naučiti da i lukavost ima svojih ograničenja, pogotovu kad se suoči sa 
genijalnošću sudbine, zasada mu je bila dovoljna. 

»Ostaću«, rekla sam. 


»... U igrama Pauka, u njegovim promenama boja, ritmičnom mahanju njegovih 
užarenih ruku, krila se neka vrsta jezika, jezika koji su Jednačine pokušavale da razjasne, 
jezika mojih snova. Satima sam sedeo posmatrajući ga; nekoliko sekvenci sam snimio na 
džepnim hologramima i nosio ih sa sobom u nadi da će ta bliskost razjasniti delove 
Jednačina koji nedostaju. Malo sam napredovao, ali sam zaključio da je put prema 
Suncu ona vrsta bliskosti koja mi treba — sumnjao sam da imam hrabrosti da to 
postignem. Međutim, protiv mog nedostatka hrabrosti stajala je lepota koju sam počeo 
da primećujem u Paukovoj igri, hipnotički sklad: kao kod igračica sa Balija, posedovao je 
sličnu zavodljivost. Poverovao sam da ti pokreti označavaju svo znanje, beskrajnu 
mogućnost. U mojim snovima su počela da se pojavljuju bića koja bih ranije smatrao 
nemogućim — zmajevi, đavolci, ljudi svetlećih ruku ili svetlećeg celog tela, sve 
avetinjski, zrnasto belo; sada su ta bića postala ne samo moguća, već i verovatni 
stanovnici sveta koji je sve više i više dolazio u fokus, sveta koji me je jako privlačio. 
Ponekad bih ceo dan ležao u postelji nadajući se da ću sanjati još o tom svetu, o 
čarobnjaku koji ga kontrolise. Može biti da sam koristio te snove da izbegnem 
suočavanje sa teškim i zastrašujućim izborom. Ali, poslednje vreme sam zaista 
posumnjao da uopšte mogu da biram.« 

Iz Sabranih beležaka 
Rejnoldsa Dilambra 


4. 
Rejnolds 


Slabo se sećam zabave, većinom omamljenih pogleda na grudi i bedra, znojevi; tela, 
sklopljene oči. Sećam se drifta, kojeg je izvodila grupa tehničara. Svirali su Aleksovu 
muziku kao hommage, što me u mislima odvelo natrag, u godine sa starta tvorcem 
kopiladi, u sećanja na batine, na nailaženje na njega sa ljubavnicama, na slušanje njega 
kako popuje. |, naravno, prisetio sam se one noći u Mozambiku, kada sam ga gledao 
kako grebe oči, grebe lice. Pljuvao je krv ne mogavši da vrišti jer je odgrizao jezik. 
Otrežnjen, ustao sam i oteturao u spavaću sobu, gde je gužva bila manja, ali još uvek 
prevelika za moje raspoloženje. Zgrabio sam ogrtač, vezao ga pojasem i otključao vrata 
radne sobe. 

Kada sam ušao, Kerolajn je naglo ustala od mog kompjutera. Na ekrani se videlo 
nešto što je izgledalo kao stranica iz mojih ličnih beleški. Pokušala je da isključi ekran, 
ali sam je uhvatio za ruku i proverio stranu: nisam se prevario. »Šta to radiš?« povikao 
sam odgurnuvši je od kompjutera. 

»Samo sam bila znatiželjna.« Pokušala je da se iščupa. 

Onda sam ugledao mikrokocku spojenu na kompjuter: snimala je. »Šta je to? « 
upitao sam terajući je da gleda u tom pravcu. »Šta je to? Za koga ti, dovraga radiš? « 

Počela je da plače, ali to me nije dirnulo. Jedno drugo smo izdali hiljadu puta, ali 
nikad u ovoj meri. 

»Prokleta bilal« Ošamario sam je. »Ko je to?« 

Iz nje je navrla priča o Brentovom planu, o njegovim zahtevima. »Žao mi je«, rekla 
je jecajući. »Žao mi je.« 

Toliko sam toga tada osećao da to ne bih mogao okarakterisati ni kao strah ni bes 
ni bilo koju emociju. U mislima sam video to dete, tu mrvu moje duše, kako nestaje na 
nekom zemaljskom đubrištu. Zbacio sam ogrtač, navukao kombinezon. 

»Kuda si krenuo?« upitala je Kerolajn, brišući suze. 

Zakopčao sam kombinezon. 

»Nemoj!« Kerolajn je pokušala da me odvuče od vrata. »Ti ne razumeš!« 

Odgurnuo sam je, zaključao vrata za sobom i izjurio kroz zabavu u koridor. Bes me 
preplavio. Trebalo mi je da povredim Brenta. Rezonovanje mi je bilo toliko zamućeno 
da, kada sam došao do njegovog apartmana, nisam ništa posumnjao iako su vrata bila 
otvorena... mada sam kasnije shvatio da mora da je imao špijuna na zabavi da ga 
upozori na išta nepovoljno. Unutra Brent se zavalio na jednoj od onih glupavih svetlećih 
fotelja sa samozadovoljnim izrazom na licu i taj izraz me je više od ičega, više i od 
blagog struganja iza mene, upozorio na opasnost. Okrenuo sam se i ugledao stražara iz 
obezbedenja kako nišani laserom na mene. Bacio sam se na njega osetivši toplinu hica 
pored uveta i zajedno smo pali. Pokušao je da mi iskopa oči, ali sam se izvinuo, upleo 
obe ruke u njegovu kosu i udario njegovom glavom u zid. Treći put kada je udarila, 
njegova glava je zazvućala mekše nego prva dva i mogao sam osetiti lobanju kako se 
miče pod kožom kao polomljeni crepovi u vreći. Otkotrljao sam se sa njega, užasnut, ali 
ne manje besan. I kada sam video da je Brentova fotelja prazna, kada sam ga čuo kako 
viče u koridoru, iako sam znao da će njegova vika prizvati druge stražare, bes mi se 
toliko pojačao da me nije bilo briga za sebe, samo sam želeo da on umre. 

Kada sam izašao iz apartmana, on je jurio duž zakrivljenog koridora. Moj laser je 
spržio deo zida iza njega momenat pre nego što mi je nestao iz vida. Potrčao sam za 
njim. Nekoliko vratnica duž koridora se otvorilo, glave su izvirile i kada bi me videle, 
ponovo se uvukle. Pretrčao sam krivinu, ugledao Brenta i ponovo opalio... nekoliko 
centimetara previsoko. Pre nego što sam mogao da bolje naciljam, pola tuceta stražara 
je kuljnulo iz pokrajnjeg hodnika i odvuklo ga u zaklon. Njihove zrake su urezale pušeće 
linije pored mog boka, pred mojim nogama i povukao sam se istovremeno pucajući, 
lupajući po vratima, misleći kako ću se zabarikadirati u jednoj od soba i pokušati da 
raskrinkam Brentove laži, da razotkrijem njegovu prevaru preko interkoma. Ali nijedna 
se vrata nisu otvorila; stanovnike tih Prostorija je očigledno uplašilo moje oružje. 

Dva stražara su izvirila, opalila i jedna zraka je pogodila toliko blizu da je zapalila, 
tkaninu mog kombinezona na kolenu. Udarcem rukom sam ugasio plamenova i potrčao 
iz sve snage. Povici iza mene, zrake rubinske svetlosti što paraju vazduh nad mojom 
glavom. Ispred sam ugledao crvena vrata koja su vodila do rukavca za ukrcavanje i, 
nemajući izbora, otključao sam i krenuo uzanim prolazom. Prva tri sidrišta su bila 
prazna, ali je na četvrtom svetlost pored ulaza sjala plavo označavajući prisustvo broda. 
Uvukao sam se unutra, zatvorio vrata i krenuo duž tunela u vazdušnu komoru; zatvorio 
sam je, a onda brzo krenuo rešetkastim mostićem do kontrolne prostorije, do radija. 
Samo što nsam ušao, kada sam osetio drhtaj koji je prošao brodom i znao da je 
lansiran, da kreće ka Suncu. 

U panici, upao sam u kontrolnu prostoriju. Stolice pred instrument-tablom su-biie 
prazne, sama tabla bleštava od svetala; brodom je upravljao kompjuter. Seo sam za 
komande, pokušavajući da preuzmem upravljanje, ali nikakva taktika nije davala efekta. 
Onda se iz zvučnika začuo Brentov glas. »Samo si dobio malo vremena, Rejnoidse«, 
rekao je. »To je sve. Kada se brod vrati, imaćemo te.« 

Nasmejao sam se. 

Moja je nada bila da je on inicirao ovaj let, ali njegovi komentari su ukazivali da 
krećem ka suočavanju koje sam se tako dugo trudio da izbegnem, doveden do toga 
kompjuterom kojeg je kontrolisalo biće za kojim sam tragao čitavog života, biće od 
plamena. | snova, tvari duše. Znao sam da to neću preživeti. Ali, iako sam se uvek 
užasavao pomisli na smrt, sada, kada mi se smrt približila, obuzela me je neobična 
samosvesi i mirnoća... dovoljno mirnoće da pošaljem ovu poruku, da ispitam suženost 
svog kovčega, čak i da pročitam priručnike koji objašnjavaju njegovo funkcionisanje. 
Nikad nisam pokušao da saznam kako radi sunčev brod i bilo mi je interesantno da 
čitam o principima koji utiču na svaki let. Dok se brod približava Suncu, kontroliše 

smerove magnetskih polja i odlučuje da li će arhimedovska spirala Sunčevog vetra biti 
upravljena spolja. 

Ukoliko sve bude bilo kako treba, približiće se unutar jedne A. J. i odskočiti od 
tvoreno-divergentnog magnetnog polja koronalne rupe. Ići će takvom silnom brziom da 
će njegove kretnje biti poput onih nabijenih čestica uhvaćenih u magnetno olje i, dok se 
polje bude otvaralo, biće odbačen nagore, prema Heliosu... naime, biće izbačen uvis i 
napolje ukoliko biće koje se održava u životu lišavajući čestice njihovog naboja ne 
obitava u dotičnoj rupi. A za to nema mnogo šanse. 

Pitam se kakav će osećaj biti skidanje mog naboja. Ne bih želeo da proživim 
agoniju svog oca. 

Što se više približavam Suncu, sve sam mirniji. Moje smrtničke nesavršenosti kao 
da otpadaju. Osećam se čistim i minimalnim, i imam predstavu da ću uskoro biti još 
jednostavniji, tek osnovni iver čoveka. U meni je ostalo tako malo želje da mi na pamet 
pada samo još jedna stvar koju bih da kažem. 

Kerolajn, ja... 


»... Čovek hoda po polju zlatne trave pod svetlim nebom, hoda postojano, iako bez 
jasnog cilja, jer se travnjaci prostiru od horizonta, i njegove su misli kristalno iste, i 
njegovo srce je takođe čisto, jer njegova prošlost je postala deo njegove sadašnjosti, a 
njegova budućnost — vidljiva kao prostranstvo zlatne trave koje pokriva udaljena brda, 
iza kojih leži grad blistav kao blesak mogućnosti — tečna je i čista oput njegovih misli, i 
zna da će njegova budućnost biti oblikovana njegovim hodom, njegovim mislima i moći 
u njegovim rukama, posebno tom moći, i o svemu ovom on sada želi da priča ženi čiju je 
ljubav porekao, čije telo poseduje čistotu jasnog, bistrog neba i zlatnih trava koja je 
uvek bila srce njegovog života čak i u zemlji laži, i ovde u središtu zemlje istine najzad je 
iskreno voljen...« 

Iz Odvažnog ljubavnika 
dela Ciklusa Belog Zmaja 


5 
Kerolajn 


Nakon što je Rejnolds ukrao Sunčev brod — što je, kako su me informisali, bilo u 
pitanju — Brent me je zatvorio u moj apartman i optužio me da sam kovala zaveru sa 
Rejnoldsom da ga ubijemo. Za Rejnoldsovu smrt sam saznala od stražara iz 
obezbeđenja koji mi je doneo večeru te prve noći; rekao mi je da je izbočina (zamislila 
sam je kao plameni pecački mamac) izbila iz Sunca i sagorela brod. Plakala sam 
nekontrolisano. Čak i nakon što su kompjuteri počeli da prevode šifrovane rafale čestica 
koji su izbijali iz Paukove koronalne rupe; čak i kada se ispostavilo da su to kompletirane 
Solarne jednačine, izražene ne samo matematički već i u obliku shvatljivom laicima, još 
sam plakala. Bila sam previše obuzeta tugom da bih shvatila šta to može predskazati. 

Mogla sam da pratim prevode na Rejnoldsovom kompjuteru i kada su se priče iz 
Ciklusa Belog Zmaja pojavile, razumela sam da je onaj ili ono koji ih je naveo imao 
upravo nešto da kaže meni. Upravo me je Odvažni ljubavnik, prvi u ciklusu, sa vojim 
brojnim aluzijama na prelepu ženu kojoj je učinjena nepravda, ubedio u to. Stalno sam 
je čitala i čitajući setila sam se Brentovog opisa osećaja koje je imao dok je proučavao 
jednačine. Osećala sam se kao u fokusu nekog čarobnog sočiva, osećala sam treperenje 
u telu, zbrku u mislima... ne zbrku motiva, već misli koje idu novim tokovima, sudarajući 
se jedna sa drugom poput atoma koje izbacuje poludeli rektor. Izgubila sam predstavu 
o vremenu, živela sam u prostranstvu zlatne trave, u egzotičnom gradu gde koncepti 
jedinstva i podeljenog nisu bili suprotstavljeni, gde su zlikovci i heroji i zveri glumili 
ritualne strasti, gde je ljubav bila kucavica vodilja postojanja. 

Jednog dana, Brent me je posetio. Bio je naduven od uobraženosti, od trijumfa. 

Ali, iako sam ga mrzela, osećanja nisu imala veze sa mojim ciljem — ciljem kojim je 
njegova poseta pomogla da se oformi — i reagovala sam na njega mirno gledajući dok 
se on kretao po sobi, gledajući me i smeškajući se. 

»Smirenija si nego što sam očekivao, rekao je. 

Za njega nisam imala reći, samo smirenost. U mojoj glavi, Odvažni Ljubavnik je 
gledao u kristal Znanja očekujući prispeće moći. Verujem da sam se ja, takode smešila. 

»Pa«, rekao je. »Stvari se ne dese uvek onako kako smo planirali. Ali zadovoljan 
sam rezultatom. Pauk će biti velika Rejnoldsova pobeda... to se ne može izbeći. Ipak 
sam uspeo da uhvatim ulogu Sanča Panse uz njegovog Don Kihota, razumnog čoveka 
koji je usmerio ludaka na pravi put.« 

Moj osmeh je bio brijač, nož, plamen. 

»Sasvim dovoljno«, nastavio je, »da osigura i moj položaj... i možda čak moju 
besmrtnost.« 

Obratila sam mu se nečujnim glasom koji je rekao Smrt. A 

Njegovo vladanje je postalo nervoznije; micao se po sobi dodirujući stvari. »Sta da 
radim sa tobom?« rekao je. »Ne bih voleo da ti se sudi. Naše noći zajedno... pa, dosta bi 
bilo da kažem da bih bio najsrećniji da ostaneš sa mnom. Šta misliš? Da li da svedočim u 
tvoju korist ili bi više volela period u Urbanim Rezervatima?« 

Brent, Brent, Brent. Njegovo ime bilo je neka vrsta izbora. 

»Možda želiš vreme da razmisliš?« 

Zelela sam da je moj dah otrov. 

Pomaknuo se prema vratima. »Kada doneseš odluku, samo reci stražaru napolju. 
Imaš dva meseca do sledećeg broda. Kladim se da ćeš odabrati opstanak.« 

Moje oči su mu poslale crni poljubac. 

»Stvarno, Kerolajn«, rekao je. »Nikada nisi bila verna supruga. Zar ne misliš da ova 
poza žalosti ne odgovara tvom karakteru?« 

Onda je otišao, i vratila sam se čitanju. 


Ljubav. 

Koju je ulogu ona igrala u mojoj želji za osvetom, mojoj besnoj mirnoći? Ža-lost je 
možda imala veću ulogu, ali je i ljubav sigurno bila faktor. Ljubav kakvu je upražnjavao 
Odvažni Ljubavnik. Priča je prenosila ovu strogu emociju i moja utučenost ju je 
pretvarala u osvetnički oblik. Moj osećaj nestvarnog, osećaj drhtećeg bivstvovanja, iz 
dana u dan se pojačavao i jedva sam i doticala, obroke. 

Nisam sigurna kada su se Jednačine otelotvorene pričom počele da osvajaju, kada 
je posejano znanje postajalo moć. Verujem da je bilo skoro dve nedelje nakon Brentove 
posete. Ali, iako sam osećala svoj potencijal, svoju snagu, nisam odmah stupila u akciju. 
Uistinu, nisam bila sigurna da mogu stupiti u akciju ili moj smer treba da bude akcija. 
Bila sam luda na isti način na koji je to bio i Rejnolds: ludilo samozaokupljenosti, 
koncentracija takvog intenziteta da ništa manje intenzivno nije imalo nikakav značaj. 

Jedne noći sam ostavila čitanje, otišla u spavaću sobu i obukla providnu halji-nu, 
pa se umotala u ogrtač sa kapuljačom. Nisam imala pojma zašto to radim. Za-vodljivi 
ritmovi priče su mi se vrzmali po glavi i sprečavali da mislim. Otišla sam u prednju sobu i 
stala naspram vrata. Jaki trzaji su mi protresli telo. Osećala sam se krhkom, 
nematerijalnom, pa ipak istovremeno u posedu fantastične snage: znala sam da mi 
ništa ne može odoleti... ni čelik ni meso ni vatra. Inspirisana ovom sigur-nošću, 
posegnula sam desnom rukom ka vratima. Ruka je sijala bledom belinom, oblik joj je 
lepršao, prsti su se izduživali i tanjih izgledajući kao da talasaju, kao u elegantnom 
plesu. Nisam se čudila tome. Sve je bilo kako i treba da bude. I kada mi je ruka kliznula 
u vrata, u metal, nisam to ni smatrala značajnim. Mogla sam opipati mehanizam brave, 
ija — ili pre moji avetinjski prsti — izgleda da sam znala tačnu funkciju svakog parčeta 
metala, i u momentu je brava zašištala otvarajući se. 

Stražar je zavirio unutra, preneražen, i sakrila sam ruku iza sebe. Ustuknula sam, 

puštajući da mi se ogrtač rastvori. Zabuljio se, pogledao levo i desno po hodniku i ušao. 
»Kako si aktivirala bravu? x upitao je. 

Nisam ništa rekla. 

Stavio je ključ u bravu proveravajući je i zaključao, i nađosmo se sami u sobi. 
»Huh«, rekao je. »Mora da je kompjuter zabrljao.« 

Prišla sam blizu, glave zabačene kao da očekujem poljubac, i on se nasmešio, 
obgrlio me oko struka. Pritisnuo je usne na moje i moja desna ruka je, skoro 
sopstvenom voljom, kliznula u njegovo telo i dotakla nešto što je divlje kucalo koju 
sekundu, a onda se zgrčilo. Odgurnuo me je hvatajući se za grudi, lice mu je potamnelo 
i srušio se na pod. Bez emocija, prekoračila sam ga i izašla u hodnik hodajući bez žurbe, 
krijući ruku pod ogrtačem. 

Kada sam došla do Brentovog apartmana, pritisnula sam zvonce i momenat kasnije 
vrata su se otvorila, i on je izvirio izgledajući pospan i iznenađen. »Kerolajn!« rekao je. 
»Kako si izašla ?« 

»Rekla sam stražaru da planiram da ostanem sa tobom«, rekla sam i, kao što sam 
uradila i sa stražarom, raskopčala ogrtač. 

Oči su mu se spustile na moje grudi. »Uđi«, rekao je, zamućenog glasa. 

Čim sam ušla, odbacila sam ogrtač, krijući ruku iza sebe. Bila sam toliko puna 
mržnje, razum mi je bio težak i gladak poput kamena. Brent je sipao neko vino, ali sam 
odbila čašu. Glas mi je zvučao mrtvo i on me je ispitivački pogledao i zapitao osećam li 
se dobro. »Odlično«, rekla sam mu. 

Odložio je vino i prišao mi, ali sam se odmaknula. 

»Prvo«, rekla sam, »želim da saznam šta je s mojom kćerkom.« 

To ga je zaustavilo u mestu. »Ti nemaš kćerku«, rekao je posle male pauze. »To je 
sve bila prevara.« 

»Ne verujem ti.« 

»Kunem se da je istina«, rekao je. »Kada si otišla na ispitivanje, izveo sam da te 
jedan tehničar informiše da si trudna. Ali nisi bila. A kada si došla radi implantacije, dao 
ti je anesteziju i jednostavno stajao pored tebe dok se nisi probudila.« 

Bilo bi u skladu sa njegovim karakterom da uradi tako nešto, shvatila sam. Ipak, 
bio je dovoljno lukav da izmisli priču i tako stekne moć nada mnom, o čemu me je 
mogao obavestiti ako se pokažem tvrdoglavom. 

»Ali možeš imati dete«, rekao je oprezno mi se približavajući. »Naše dete, 
Kerolajn. To bih voleo, to bih jako voleo.« Izgleda da je imao teškoća sa izgovaranjem 
sledećih reči, ali na kraju su izašle: »Volim te.« 

Kakav izobličeni vid, zapitala sam se, ljubav poprima u njegovom mozgu? 

»Stvarno?« rekla sam. 

»Znam, da je u to teško poverovati«, rekao je. »Nikako ne možeš razumeti pritiske 
pod kojima sam bio, zahteve koji su me prisilili da tako postupam. Ali kunem ti se, 
Kerolajn, oduvek mi je bilo stalo do tebe. Znao sam koliko te Rejnolds ugnjetava. Zar ne 
vidiš? U izvesnoj meri sam delao u tvoju korist. Hteo sam da te oslobodim.« 

Sve ovo je rekao cvilećim tonom, stalno se približavajući, približivši se toliko da 
sam mogla osetiti njegov gorki dah. Stavio mi je ruku na dojku, podigao je... Možda me 
je na svoj način voleo, jer je to ličilo na brižan dodir. Ali moj nije bio. Položila sam mu 
svoju bledo sjajeću ruku na potiljak. Zavrištao je, ukočio se, i oh, kakve je osećaje taj 
vrisak izazvao u meni! Bio je kao muzika, njegov bol. Zateturao se unatrag, prevrnuo se 
preko jedne od svetlećih fotelja i ležao uvijajući se, hvatajući se za vrat. 

»Gde je ona?« upitala sam kleknuvši pored njega. 

Pljuvačka mu je curila između stisnutih zuba. »Ja... naći ću je, dovesti je... oh!« 

Uvidela sam da mu nikad neću moći verovati. Očajan, rekao je bilo šta. Mogao bi 
mi dovesti tuđe dete. Dodirnula sam mu stomak ušavši u meso do prvog zgloba prstiju, 
i onda ih prodrmala. Ponovo je zavrištao. Krv je zamrljala prednji deo njegovog 
kombinezona. 

»Gde je ona?« Više nisam mislila na dete: ono je izgubljeno, i samo sam ga mučila. 

Nije mogao da govori pokušao je da se izmakne. Pokazala sam mu svoju ruku, dok 
je sijala, i iskolačio je oči. 

»Da li me još voliš?« upitala sam ga dodirnuvši mu prepone, zgrčivši prste i 
povukavši nekakvo vlakno. 

Agonija mu je zagrgoljila u grlu i skupio se oko svog bola stiskajući se. 

Nisam mogla prestati da ga dodirujem. Orkestrirala sam njegove krike izazi-vajući 
kratke, dugačke, one koji su bili napregnut promukao ton. Moja mržnja bila je udaljena 
emocija. Nisam osećala bes, ni ushićenje. Bila sam samo zanatlija koji radi na tome da 
mu produži umiranje. Ružičasta koprena mu je pokrila beonjače, zubi su mu se umrljali 
crveno i konačno je ležao mirno. 

Sedela sam pored njega onoliko koliko mi je izgledalo dovoljno dugo. Onda sam 
nabacila ogrtač i otišla natrag u svoj apartman. Nakon što sam se uverila da nikoga 
nema u hodniku, izvukla sam mrtvog stražara iz prednje sobe i naslonila ga na zid 
hodnika. Ponovo sam namestila bravu, ušla unutra i vrata su se zatvorila za mnom. 
Nisam osećala ništa. Uzela sam Odlučnog Ljubavnika, ali čak i moje interesovanje za 
njega je opalo. Zurila sam u zidove beslovesno, sećajući se samo da sam bila negde, da 
sam vinovnik nekog nasilja; zbunjivala me je moja svetleća ruka. Ali uskoro sam zaspala 
i, kada su me stražari probudili otključavajući vrata, ustanovila sam da se ruka vratila u 
normalno stanje. 

»Jesi li čula nešto napolju?« jedan od stražara je upitao. 

»Ne« rekla sam. »Sta se desilo?«. 

On mi je ispričao krvave detalje, o mrtvom stražaru i Brentu. Kao i svi ostali na 
stanici Helios, i on je izgledao više zbunjen tim neshvatljivim smrtima nego fantastičnim 
rođenjem koje im je prethodilo. 


»Zidovi stanice su presvučeni zlatom, hodnici su krcati turistima, studentima koji 
dolaze da proučavaju nauke nagoveštene u Jednačinama, nauke koje daleko prevazilaze 
čudesnu transformaciju moje ruke. Prodavnice suvenira prodaju holograme Pauka, 
snimke Ciklusa Belog Zmaja (koji se sada upotrebljava da se deca prilagode osnovama 
Jednačina), i autorizovane istorije žalosnih događaja, koji su okruživali Paukovo 
pomaljanje. Kupole za uživanje odjekuju od driftova Aleksa Dilambra i u slušaonici, 
posebno konstruisanoj u tu svrhu, Rejnoldsov klon svakodnevno drži predavanja o 
zamršenim okolnostima njegove smrti i trijumfa. Mesto je pola zabavni park, pola 
svetilište. Ipak, najveći spomenik Rejnoldsovom radu nije ovde, nalazi se iza Plutonove 
orbite i sastoji se od ogromne promenljive strukture od zlatnog svetla gde obitavaju oni 
studenti koji su ovladali naukama i prevazišli granice telesnog. Oni su obuzeti, kako 
kažu, nedokučivim radom koji je možda inspirisan Rejnoldsovim metafizičkim uzletima 
mašte ili — a mnogi se drže tog mišljenja — možda oličava Paukov plan, njegovu želju 
da se otarasi ljudskih smetala postavljajući nas na nov evolucioni pravac. Nakon 
Brentove smrti, pomišljala sam da se pridružim tom radu. Ali moj um nije bio prilagođen 
naukama; svu veštinu za koju sam bila sposobna pokazala sam u obračunavanju sa 
Brentom. 

Odlučila sam da nastavim potragu za svojom kćerkom. Može biti — kako je Brent 
tvrdio — da ona ne postoji, ali to je sve što mi je ostalo i shodno tome sam donela 
odluku. Ipak, još nisam uspela da napustim stanicu, jer me privlači Rejnoldsov klon. 
Uvek iznova se nalazim u pozadini slušaonice, odakle ga gledam kako šeta podijumom, 
deklamujući u svom najuzbudljivijem maniru. Zudim da mu se približim, da naučim 
koliko je zaista nalik Rejnoldsu. Sigurna sam da me je primetio u nekoliko prilika, i pitam 
se šta misli, kako bi bilo razgovarati s njim, dodirnuti ga. Možda je to perverzno s moje 
strane, ali ne mogu a da se ne pitam...« 

Iz Dana na Suncu 
Kerolajn Dilambr 

6 
Kerolajn Rejnolds 


Zeleo sam da razgovaram sa njom od... pa, od onda kada je počeo ovaj čudan ži-vot. 
Zašto? Između ostalog, voleo sam je. Ali izgleda da je postojao i razlog koji je bio još 
prisilniji, i kojeg nisam mogao rečima izraziti. Privremeno sam potisnuo poriv, ne želeći 
da je povredim; ali, kada sam video da je počela da se pojavljuje na predavanjima, 
konačno sam odlučio da joj priđem. 

Običavala je da zalazi u kupolu za uživanje nazvanu Paukova. Njeni zidovi su bili 
holografske prezentacije Pauka, i bili su povezani zlatnim mrežama koje su izgledale 
rastopljene naspram crne pozadine, kao šavovi od nezemaljske vatre. U toj zlatnoj tami, 
lica gostiju su sijala poput duhova, i sjaj kao da je bio naglašen nasilnošću muzike. To 
nije bilo mesto po mom ukusu, niti — pretpostavljam — po njenom. Možda je njeno 
zalaženje bilo jedna vrsta hrabrosti, suočavanja sa bićem koje joj je uzrokovalo toliko 
bola. Zatekao sam je kako sedi u ćošku pozadi, pijući Amoristes i, kada sam se primakao 
njenom stolu, nije na mene obratila pažnju. Niko joj ni-kad nije prilazio; bila je isto 
toliko spomenik kao i sama stanica i, iako je još bila lepa žena, tretirali su je kao 
suprugu sveca. Sigurno je mislila da sam samo zastao pored stola, tražeći nekog. Ali, 
kada sam seo naspram nje, digla je pogled i vilica joj se opustila. 

»Nemoj se plašiti«, rekao sam. 

»Zašto bih se plašila?« 

»Mislio sam da ti moje prisustvo može... biti nelagodno.« 

Pogledala me je u oči ne odvrativši pogled. »Pretpostavljam da sam i ja to mislila.« 

»Ali...?« 

»Nije bitno.« 

Tišina se podigla između nas. 

Nosila je haljinu od svile boje zlata, krojenu da otkrije gornju krivulju njenih grudi, 
a kosa joj je bila skupljena pozadi, otkrivajući glatke smirene crte lepote njenog lica, 
lepote koja mi je nekad budila strasti, koja ih je i sad budila. 

»Čuj«, rekao sam. +lz nekog razloga podstaknut sam da razgovaram sa tobom, 
osećam da moram...« 

»l ja to osećam.« Ovo je rekla sa jakim osećanjem nužnosti, ali je onda pokušala da 
to sakrije. »O čemu ćemo razgovarati?« 

»Nisam siguran.« 

Kucnula je prstom čašu. »Zašto ne bismo prošetali?« 

Svi su gledali dok smo odlazili, i nekoliko ljudi nas je ispratilo u hodnik, okolnost 
koja me je navela da predložim da razgovaramo u mom apartmanu. Oklevala je, a onda 
naznačila pristanak vrlo laganim klimanjem glave. Brzo smo se kretali kroz gužvu, 
uspevajući da izmaknemo progoniteljima, i smirili se šetajući lagano. Nekoliko puta sam 
je uhvatio kako bulji u mene, i zapitao da li nešto nije u redu. 

»Nije u redu?« Izgledalo je da kuša te reči, isprobava ih. »Ne«, rekla je. »Ništa više 
nego inače.« 


Mislila sam da ću, kada budem razgovarala sa njim ustanoviti da je on samo falsifikat, 
da neće uopšte biti kao Rejnolds, sem na najpovršniji način. Ali to nije bio slučaj. 
Šetajući duž tog zlatnog hodnika, mešajući se sa veseljacima od kojih je vrvelo između 
trgovina i barova, osećala sam prema njemu isto ono što i onog dana kada smo se sreli 
na ulicama Abidžana: snažno privučena, ranjiva, i uzbuđena. A ipak sam osećala razliku 
u njemu. Dok je Rejnoldsovo držanje bilo i dominantno i intenzivno, u tom intenzitetu 
bilo je krhkosti, osećaja da bi se njegov dijamantski sjaj lako mogao polomiti. Međutim, 
kod ovog Rejnoldsa nije bilo takve nepostojanosti. Njegovo držanje — iako puno moći 
— bilo je glatko, prirodno, i bez mana. 

Kuda god smo prolazili, nailazili smo na plodove Jednačina: transmitere materije; 
salone za ponovno rođenje, gde se mogla iskusiti transformacija i tela i duše; i 
sveprisutne studente, od kojih su neki napola zašli u nadtelesno stanje, obmotani 
ogrtačima da prikriju tu činjenicu, ali manifestujući je očima koje su gledale prema 
unutra. Sa Rejnoldsom pored mene, sve to je izgledalo razumljivo, a ne — kao ranije — 
karneval besmislenih nemogućnosti. Zapitala sam šta on oseća kad vidi rezultate svog 
rada, a on je odgovorio, »Zaista nisam obuzet tim.« 

»Čime si obuzet?« 

»Tobom, Kerolajn«, rekao je. 

Odgovor me je i zadovoljio i pozvao na oprez. »Sigurno imaš i prečih briga rekla 
sam. 

»Sve što sam uradio bilo je za tebe.« Zbunjeni izraz mu se pojavio na licu 

»Sa mnom se nemoj pretvarati!« odbrusila sam, naljutivši se. »Ovo nije pedstava, 
ovo nije slušaonica.« 

Otvorio je usta, ali je progutao ono što je zaustio da kaže, i nastavili smo šetamo. 

»Oprosti mi«, rekla sam, shvativši kolika mora da je njegova zbunjenost. »Ja...« 

»Nema potrebe za opraštanjem.« rekao je. »Svi naši neuspesi su sada iza nas. « 


Ne znam odakle su te reći dolazile. Bile su to moje reci, ali kao izgovorene iz kog mesta 


duboko u meni, mesta čije je postojanje bilo skriveno do sada, i nisam mogao da ih 
zadržavam. Došli smo do gornjih nivoa stanice, gde je boravila stalna posada i, kada 
smo obišli jednu krivinu hodnika, skoro smo neleteli na studenta koji je stajao 
nepomično, zureći u zid: bledi mladić crne kose, tankih usana, u sivom plaštu. Oči su mu 
izgledale mrtvo, a glas mu je bio groban. »Iščekuje«, rekao je. 

Toliko su zadubljeni u samoposmatranje, ti studenti, da je verovatno da će reći bilo 
šta. Neki ih smatraju prorocima, ali ja ne: njihove mi reći izgledaju nasumične, iskre sa 
ogoljene žice. 

»Sta iščekuje?« upitao sam, zabavljen. 

»Zivot... grad.« 

»Ah«, rekao sam. »l kako da dođem do tamo?« 

»Ti...« zurio je otvorenih usta. 

Kerolajn me povukla i krenuli smo dalje. Hteo sam da se našalim povodom tog 
susreta ali, videvši njen uznemireni izraz, suzdržao sam se. 

Kada smo ušli u moj apartman, zastala je nasred dnevne sobe, pogleda prikovanog 
za zidove. Postavio sam ih da pokazuju ambijent iz početka Odlučnog Ljubavnika: 
beskrajnu ravnicu zlatne trave, sa bleskom na horizontu koji može biti od neke svetle 
kule. 

»Da li ti ovo smeta?« upitao sam, pokazujući zidove. 

»Ne, samo su me zaprepastili, to je sve.« Hodala je duž njih, zavirujući u travu kao 
da se nada da će ugledati nekoga. Onda se okrenula, i ja ponovo progovorim iz onog 
dubokog skrivenog mesta, mesta koje se sada — reagujuci na prizor njenog lika pred 
tim zlatnim poljima — raširilo skroz po meni. 

»Kerolajn, volim te«, rekao sam... i ovaj put sam znao ko to govori. 


Skinuo je ogrtač, i telo mu je svetlucalo, uronjeno u onaj bledi sjaj koji je jednom od 
moje desne ruke napravio oružje. Ustuknula sam, užasnuta. Pa ipak, usred psovke mi je 
palo na pamet da nisam užasnuta onoliko koliko bi trebalo da budem, nisam počela da 
vrištim, da bežim. 

»To sam ja, Kerolajn«, rekao je. 

»Ne«, rekla sam ja, odmičući se još više. 

»Ne znam zašto bi mi verovala«. Pogledao je svoju trepereću ruku. »Ni sam nisam 
razumeo do sada.« 

»Ko si ti« upitala sam, procenjujući udaljenost do vrata. 

»Znaš«, rekao je. »Pauk... on je svuda u stanici. U kompjuteru, laboratorijama, čak 
i u rezervoarima gde su odgajene moje ćelije. On nas je ponovo spojio.« 

Pokušao je da me dodirne, i ja sam se izmakla u stranu. 

»Neću te povrediti«, rekao je. 

»Videla sam šta dodir može da uradi.« 

»Ne moj dodir, Kerolajn.« 

Sumnjala sam da mogu stići do vrata, ali sam se spremala da pokušam. »Slušaj me, 
Kerolajn«, rekao je. »Sve što smo u početku želeli, svi snovi i maštanja ljubavi, sve to 
može biti naše.« 

»Nikada to nisam želela«,rekla sam. »Ti si to želeo! Ja sam samo htela normalnost, 
ne neku... « 

»Svi ljubavnici žele isto«, rekao je. »Gubitak iluzija ih navodi da se pretvaraju da 
žele manje«. Ispružio je ruke prema meni. »Sve nas čeka, sve je spremno. Kako je do 
ovog došlo, ne mogu da objasnim. Sem da je na neki čudan način razumno da krajnji 
rezultat nauke bude neshvatljiva magija.« 

Još uvek sam se plašila, ali moj strah se smanjivao, uspavan ritmom njegovih reči, 
i, iako sam ga videla kao smrt, isto tako sam jasno videla da je on bio Rejnolds, Rejnolds 
isceljen. 

»Ovo je bilo neizbežno«, rekao je. »Oboje smo znali da se nešto čudesno može 
dogoditi... zato smo ostali zajedno, i pored svega. Ne plaši se. Ne bih te mogao 
povrediti više nego što već jesam.« 

»Sta je neizbežno?« upitala sam. Bio mi je preblizu da pomišljam na bekstvo, i 
mislila sam da mogu odugovlačiti, odvraćati ga pitanjima. 

»Možeš li osetiti to?« Sada je bio toliko blizu da sam osećala njegovu toplotu. »Ne 
mogu ti reći šta je to, Kerolajn, samo da to jeste, da je to život... novi život.« 

»Pauk«, rekla sam. »Ne razumem, ja...« 

»Nema više pitanja«, rekao je i smakao mi ogrtač sa ramena. 

Njegov dodir bio je topliji nego što je prirodno, učinio je da mi se očni kapci sklope, 
ali ne uzrokujući bol. Povukao me dole na pod, i u trenutku je bio u meni, bili smo srce 
uz srce, krećući se skupa, obavijeni tim bledim treperavim sjajem, i usred užitka koji 
sam osećala, bilo je bola, ali toliko malo da nije bio važan... 


...d ja sam, takođe, bio uplašen, uplašen da nisam onaj koji mislim da jesam, da će 
nas plamenovi i ništavilo izbrisati, ali time što sam je opet imao, ispunjenjem moje duge 
želje, moje sumnje su se smanjile... 


...d više nisam mogla odrediti da li su mi oči otvorene ili zatvorene, jer, ponekad, 
kada sam mislila da su zatvorene, mogla sam ga videti, lica malaksalog od užitka, glave 
zabačene unutrag... 


...d kada sam mislio da su otvorene na momenat bih ugledao neko drugo mesto 
gde je ona stajala pored mene, u prvi mah suviše kratko da to učvrstim u umu... 


...d sve se vrtelo, menjalo, moje telo, moj duh, sve u protoku, i smrt — ako je ovo 
bila smrt — bila je dugo spuštanje, prostranstvo zlatnog sjaja, i iza sebe sam mogla 
videti prošlost svedenu na ravnicu i brda pokrivena zlatnom travom... 


...d oko mene zlatne kule, trepereći, postajući stabilnije i dobijajući oblik iz trena u 
tren, i ljudi zaogrnuti u zlatnu maglu su postajali sve stvarniji, dobijajući likove i prnje i 
finu odeću, noseći korpe i vreće... 


...d ovo nije bio raj, nije bio mirni raj, jer dok smo se kretali pod tim trošnim kulama 
od žutog kamena, videla sam vojnike sa kopljima čudnog oblika na bedemima, i vreva 
oko nas bila je sačinjena od muškaraca i žena tvrdog izgleda sa bodežima za pasom, i 
starica presavijenih pod teretom vreća, i mlađih žena koje su izgledale zloupotrebljene i 

koje su se naginjale sa vrata i prozora kuća pocrnelih od dima i izvikivale svoju cenu... 


. i sunce nad glavom kao da se micalo, izbacujući izbočine koje su se trzale i 
uvijale kao u plesu, i isijavalo zraku svetla da obasja najvišu kulu, onu koju smo tražili 
svih ovih godina, onu čiju misteriju moramo odgonetnuti... 


..-l neproziran lik starca u žutoj odori lebdeo je nad vrevom, sa zenicama koje kao 
da su se micale, izbacivale plamene niti kao i sunce, i on nam je držao govore, izazivao 
nas da prodremo u njegovu kulu, da prođemo kroz njegove mreže i ukrademo tajne 
vremena... 


... i nakon što smo lutali ceo dan, našli smo sobu u krčmi ni pola milje od 
čarobnjakove kule, skromno mesto zamašćenih zidova i puna šuškanja po ćoškovima, sa 
slamaricom koja je krckala kada bismo legli na nju. Ali to je bilo tako mnogo više nego 
što smo imali već dugo, dugo, bili smo očarani, i, kada je pala noć, sa mesečinom koja je 
sijala u sobu i čarobnjakovom kulom vidljivom kroz prozor, nasuprot dubokog plavetnila 
neba, soba je izgledala poput palate. Vodili smo ljubav do dobrano posle ponoći, ljubav 
kakvu nikad ranije nismo iskusili: punu poverenja, neometanu inhibicijama. | posle dok 
smo još uvek bili spojeni, slušajući povike i muziku grada, najednom sam se setio svog 
života u onom drugom svetu, Pauka, Stanice Helios, svega, i po napetom izrazu na 
Kerolajninom licu po njenim sledećim recima, znao sam da se i ona, takode, setila. 


»Tamo na Heliosu«, rekla je, »vodili smo ljubav, ležali isto ovako, i...x Prekinula je, 
čela namrštenog borom brige. »Sta ako je sve ovo san, trenutak između umiranja i 
smrti?« 

»Zašto bi to pomislila?« 

»Pauk... ne znam. Samo sam osetila da je to istina.« 

»Razumnije je pretpostaviti da je sve način prelaska između apartmana i ove sobe. 
Uostalom, zašto bi Pauk želeo tvoju smrt? 

»Zašto je uradio išta od ovog? Ne znamo čak ni šta je on... demon, bog.« 

»lli nešto moje«, rekao sam. 

»Da, to... ili smrt.« 

Pomilovao sam je po kosi, i kapci su joj se sklopili. 

»Bojim se da zaspim«, rekla je. 

»Ne brini«, rekao sam. »Mislim da u ovom ima još nešto sem smrti«. 

»Kako znaš«? 

»Jer smo ovakvi. 

»Zato i mislim da ovo jeste smrt«, rekla je. »Jer je suviše dobro da bi trajalo«. 

»Cak i ako je smrt«, rekao sam joj, »na ovom mestu smrt može potrajati duže od 
naših starih života«. 

Naravno da sam i sam u jako malo toga bio siguran, ali sam uspeo da je smirim, i 
uskoro je zaspala. Kroz prozor, čarobnjakova kula — ako je to zaista bila — sjala je i 
treperila, puna moći, preteča u svom sjaju. Ali strah je ostao iza mene. Čak i oči u oči sa 
nečim toliko neshvatljivim kao što je biće koje je prisvojilo san čoveka čiji su ga snovi 
možda prizvali u stvarnost, i stvorili time ili život ili smrt, čak i u svetu pitanja na koja se 
ne može odgovoriti, kada je ljubav sigurna — ljubav, jedino pitanje koje je samo sebi 
odgovor — sve postaje sasvim jednostavno, i na kraju, pitanje prihvatanja. 


»Živimo u starom haosu sunca« 
Valas Stivens 

Rej Bredberi 


PRAVA PRAVCATA, RUKOM 
RAĐENA EGIPATSKA MUMIJA 
PUKOVNIKA STONSTILA 


Ray Bradbury, COLONEL STONESTEEL'S GENUINE 
i = MT HOME-MADE TRULY EGYPTIAN MUMMY, 1981. 

Bila je jesen kada su pronašli pravu egipatsku mumiju u polju kod jezera Lun. 


Kako je mumija tamo dospela, i koliko dugo se nalazila tamo, niko nije znao. Ali 
bila je tamo, sva umotana u svoje krpe natopljene kreozotom, pomalo načeta zubom 
vremena, i samo je čekala da je neko pronađe. 

Prethodni dan bio je tek još jedan jesenji dan sa drvećem koje plamti preplanulim 
lišćem koje opada, kada je Čarli Flegstaf, star dvanaest godina, zakoračio na sredinu 
jedne prilično prazne ulice, buljio u nebo, horizont, ceo celcati svet, i uzviknuo. 

»U redu! Čekam. Kreni!« = 

Ništa se nije desilo. Tako je Čarli šutirao lišće po gradu, sve dok nije došao do 
najviše kuće u najvećoj ulici, kuće gde je svako iz Grintauna dolazio sa svojim 
nevoljama. Čarli se namršti, zatvori oči i viknu na prozore velike kuće: 

»Pukovniče Stonstile!« E 

Ulazna vrata se širom otvoriše, kao da je starac čekao tamo, baš kao i Carli, da se 
nešto neverovatno desi u Grintaunu, u Illinoisu. y 

»Carli«, pukovnik Stonstil viknu. »Dovoljno si veliki da kucaš. Šta to tera dečake da 
se dernjaju oko kuće?« 

Vrata se uz tresak zatvoriše. 

Carli uzdahnu, odšeta do vrata i pokuca tiho. 

»Gle, Čarli Flegstaf, jesi li to ti?« Vrata se malčice otvoriše i pukovnik proviri. »Blagi 
bože, vidi kakvo je vreme!« 

Starac krupnim koracima izađe da bi svoj nos nalik na indijansku sekiru naoštrio na 
reskom vazduhu. »Pa zar ti ne voliš jesen, sinko? Samo pomiriši taj vazduh.« 

Setio se da pogleda dečakovo bledo lice. : 

»Pa, sinko, izgledaš kao da ti se poslednji prijatelj udavio, a tvoj pas uginuo. Šta 
nije u redu? Skola počinje sledeće nedelje? Povrh svega, noć veštica se ne približava 
dovoljno brzo?« 

»Još dugih osam nedelja. Moglo bi svejedno da bude i deset godina«, dečko 
uzdahnu, netremice gledajući u jesenji grad. »Da li si ikada primetio, pukovniče, da se 
ovde nikad ništa bitno ne događa?« 

»Pa, do đavola, sinko, sutra je praznik rada, velika parada, sedam skoro sasvim 
novih automobila, gradonačelnik u svom skoro najboljem odelu, vatromet, možda — 
pa...« 

Pukovnik zastade, ne baš dirnut svojim sopstvenim spiskom stvari za kupovinu. 
»Koliko imaš godina, Carli?« 

»Trinaest. Skoro.« 

»Stvari imaju sklonost da krenu nagore kada se napuni trinaest godina. U 
međuvremenu, Carli, šta da radimo da preživimo do sutra u podne?« 

»Ako iko zna, to ste vi, pukovniče.« 

»Carli...« 

Starac ustuknu pred dečakovim bistrookim pogledom. »Ja mogu da pokrenem 
političare velike kao svinje koje se tove za takmičenje, da prodrmam drvenu 
konstrukciju sudnice, da učinim da lokomotive idu unazad uz breg. Ali mali dečaci za 
vreme dugih, sušnih jesenjih vikenda, što pate od teških napada očajne praznine? Pa...« 

Pukovnik Stonstil ugleda budućnost u oblacima. 

»Carli«, najzad reče, »ja sam uzbuđen i dirnut okolnostima kada ti ležiš tamo na 
prokletim šinama da naiđe voz smrti koji nikada neće doći. Stoga, slušaj, kladim se u 
šest Bejbi Rut slatkiša da će Grintaun, u gornjem Illinoisu, sa pet hiljada i šezdeset dva 
stanovnika, jednom hiljadom pasa, biti izmenjen zauvek, izmenjen nabolje, tako mi 
Boga, za negde otprilike sledeća dvadeset i četiri čudesna časa! Prihvataš li opkladu?« 

»Prihvatam!« 

Carli zgrabi i prodrma starčevu ruku snažno, kao da pumpa vodu. »Pukovniče, znao 

sam da vi to možete da učinite.« 
»Nije još učinjeno, ali gledaj. Ovaj grad je Crveno more. Ja s ovim naređujem da se 
podeli Prolaz!« 


Pukovnik je umarširao, (Čarli utrčao) u kuću, gde je pukovnik nanjušio jedna ogromna 
vrata što vode na ogroman tavan od isušenog drveta. »Oslušni, Čarli. Čuj. Tavanske 
oluje.« 

Pukovnik uz trzaj širom otvori vrata dok je jesen šaputala, daleki vetrovi, uhvaćeni, 
drhte u gredama. »Sta kažu?« 

Baš tada nalet vetra zavitla pukovnika kao usitnjenu plevu uz mračne stepenice. 
On je filozofirao usput: »Vreme, kaže, uglavnom. Starost. Sećanje. Prašina. Bol. Slušaj 
ove grede. Kada drvena konstrukcija krova škripi zbog vremena u toku lepog, sunčanog 
dana, ti zbilja tada čuješ govor vremena, bombajski burmut, cveće na groblju koje se 
povampirilo...« ç 

»Au, pukovniče«, Carli jedva dođe do vazduha penjući se. »Vi treba da pišete za 
Top Noć magazin!« 

»Jesam jednom. Odbili su me. Evo nas!« 

I zbilja, tamo su bili, na mestu gde nema kalendara, nema dana, nema meseci, 
nema godina, jedino ogromne senke paukova i odsjaji sa razbijenih kandelabra što leže 
unaokolo kao prolivene suze u prašini. 

»Au!« Carli uzviknu, uplašen i zadovoljan time. 

»Carli«, pukovnik upita, »jesi li spreman da ti stvorim jednu pravu, zbilja stvarnu, 
polumrtvu, misteriju koja će te tu na licu mesta oboriti s nogu.« 

»Spreman!« 

»Sad!« 

Pukovnik rukom zbrisa sa stola karte, mape, klikere od ahata, staklene oči i 
prašinu, zatim zasuka rukave. 

»Sjajna stvar u vezi porađanja misterija je da tada ne morate da prokuvavate vodu 
i da se perete. Dodaj mi onaj svitak papirusa, dečko, i onu iglu za krpljenje čarapa 
odmah iza njega, crtež rikše sa zida, kudeljni čep ispaljenog topovskog đuleta sa poda. 
Trk!« 

»Trčim.« Čarli odjuri i zgrabi, zgrabi i dojuri. 

»Ovde, ovde i ovde! Tamo, tamo i tamo!« 

Na sve strane su leteli naramci suvih grančica, pregršti rakite, rogoza. 
Pukovnikovih šesnaest ruku je divljalo po vazduhu, svetlucalo šesnaest blistavih igala za 
šivenje, povijale su se vlati livadske trave, treptalo sovino perje, sjajile su se svetložute 
lisice. 

»Evo, tako mi Boga. Pola završeno!« 

Pukovnik pokaza kriškom svog nosa. 

»Oguli jedno oko, sinko. Na šta to počinje da liči?« 

Carli obiđe sto, razrogačenih očiju i otvorenih ustiju. 

»Pa... pa«, frfljao je, a zatim: 

»Mumija! Nemoguće!« 

»Jeste, sinko! Jeste!« 

Šaka zarivenih u svoje delo, pukovnik je slušao njegove trske i čičkove i šaputanje 
sasušenog cveća mumije. a 

»E, zašto ja pravim ovu mumiju? Ti, ti si me nadahnuo, Čarli. Idi pogledaj kroz 
prozor na tavanu.« 

Čarli pijunu na prašnjavo prozorsko okno, obrisa jedno mesto i proviri. 

»Šta vidiš tamo, u tom prokletom gradu?« pukovnik upita. »Da li su se odigrala 
neka ubistva?« 

»Do đavola, ne...« 

»Da li neko pada sa vrha crkvenog tornja ili ga je oborio neki ludak kosačicom 
travom.« 

»Jok.« 

»Da li neki Monitor ili Merimak' plovi suvim jezerom, ili neki dirižabl pada na 
masonski hram i gnječi šest hiljada masona?« 

»Do đavola, u Grintaunu ima samo pet hiljada ljudi.« 

»Nemoj me zamajavati činjenicama. Gledaj, dečko. Spijuniraj. Izveštavaj!« 

»Nema dirižabla.« 

Carli je buljio. »Nema zgnječenih masonskih hramova.« 

»U pravu si, dečko.« u 

Pukovnik dotrča da se pridruži Carliju osmatrajući zlokobnu teritoriju. On pokaza 
svojim velikim nosom nalik psećem. 

»U celom Grintaunu celog tvog života nijedno ubistvo, nijedan požar u domu za 
siročad, nijedan ludi zlotvor da urezuje svoje inicijale u drvene noge bibliotekarki. Suoči 
se s time, sinko. Grintaun u gornjem llinoisu je najobičniji neugledni, osrednji, 
jednostavan stari davež od groblja u večitoj istoriji rimskih, grčkih, ruskih, 
angloameričkih imperija. Da se Napoleon ovde rodio, izvršio bi harakiri do svoje devete 
godine. Dosada. Da su Cezara ovde odgajali, on bi odjurio do foruma u desetoj godini, 
zabivši samom sebi sopstveni nož...« 

»Dosada«, reče Carli. 

»Ta-očno!« pukovnik Stonstil nastavi da mlati, gura i puni čudni, nezgrapni 
predmet na stolu koji je škripao. 

»Dosada na funte i tone. Dosada po jardi sudnjeg dana i pogrebnoj milji. Travnjaci, 
domovi, krzno psa, muške frizure, jeftina odela u tamnim izlozima radnji, sve isečeno 
od istog materijala...« 

»Dosada«, reče Carli kao na dati znak. 

»I šta ti radiš kada ti je dosadno, sinko?« 

»Pa... razbijem prozor na kući u kojoj borave duhovi?« 

»Mi nemamo kuće u kojima borave duhovi u Grintaunu! Shvataš šta hoću da 
kažem?! Šta još treba da pokušamo? Brzo!« 

»Izvršimo pokolj?« i 

»Nema ovde pokolja već od Bog te pita kada. Čak i naš šef policije je pošten. 
Gradonačelnik? Nije potkupljen. Da poludiš! Ceo prokleti grad suočen sa smtnom 
dosadom i tišinom. Poslednja šansa, Čarli. Šta je naš spas?« 

Carli se nasmeši. »Da napravimo mumiju ?« 

»Sto mu muka! Da! Pruži mi ruku! Pomozi mi da završim, sinko!« 

Dok je starac torokao i šio i kidisao, Čarli se pružao i hvatao i grabio i dizao 
nekoliko repova guštera, stare, žute zavoje preostale nakon nesreće pri skijanju koja je 
sredila pukovnikovo koleno i prekinula romansu 1895, neki deo unutrašnje cevi 
Kiselkara iz 1922, nekoliko izgorelih prskalica iz poslednjeg mirnog leta 1913. i jednu 
zbirku poljskih noćnih leptira i buba koji su nekada imali natpise, a sada su leteli bez 
imena, dok su Čarli i starac mesili i tkali, išli tamo-amo i lupkali i oblikovali nešto oštro, 
nalik na korpu od pruća. 

»Voila, Carli! Gotovo. Urađeno.« 

»O, pukovniče!« Dečko je buljio i prošapta s ljubavlju: »Mogu li da mu napravim 
krunu?« 

»Napravi mu krunu, sinko.« 

1 Merrimack i Monitor su prva dva oklopna broda u američkoj mornarici, koji su se 
sukobili u okršaju za vreme građanskog rata. Ovde je njihovo ime upotrebljeno kao 
simbol avetinjskog broda (prim. prev.) 

Sunce je zalazilo kad su pukovnik, Čarli i njihov prijatelj Egipćanin sišli niz polumračne 
stepenice sa zadnje strane starčeve kuće. Dvojica su išli teško, treći je lepršao lako, kao 
bačena kukuruzna pahuljica na septembarskom vetru. 

»Pukovniče!« Čarli se pitao naglas. »Sta ćemo da radimo sa ovim faraonom, sada 
kad ga imamo? Nije da može da priča puno ili trčkara unaokolo radeći svašta...« 

»Nema potrebe. Neka narod priča, neka narod trči. Proviri.« 

Oni su odškrinuli vrata i pogledali na grad ugušen mirom i uništen besposlicom. 

»U redu, sinko. Sad si se oporavio od svog skoro fatalnog napada očajničke 

praznine. Ali svi ovi prokleti stanovnici dole tamo leže do laktova u turobnosti i oča 

ju, plašeći se da se probude svakog jutra i otkriju da je uvek i zauvek nedelja. Ko će 

ih spasti, sinko ?« 

»Amon Bubastis Ramzes Ra Treći, tek stigao vozom u četiri?« 

»Bog blagoslovio tvoj britki jezik, Čarls. Ono što mi imamo ovde je jedno džinovsko 
seme. Seme ne vredi sve dok ga mi ne...« 

»Zasejemo?« Čarls upita. HM 

»Zasejemo. Zatim gledamo kako raste. Zatim šta? Vreme žetve. Zetva! Hajmo 
sinko. Pa... povedi svog prijatelja.x 

Pukovnik se iskrao u prvi sumrak. a 

Mumija je ubrzo došla za njim uz pomoć Čarlija. 


Praznik rada, tačno u podne. Oziris Bubastis Amon Ra Tut stigao je iz zemlje mrtvih. 

Jesenji vetar pokretao je zemlju i širom otvarao vrata, ne uz zvuk koji je označavao 
uobičajenu paradu za vreme praznika rada, sedam kola za obilazak grada, korpus sa 
frulama i dobošima i gradonačelnika, već je tu bila jedna gomila što se povećavala dok 
je tekla niz ulice i spajala se u plimu da bi preplavila travnjak ispred kuće pukovnika 
Stonstila. Pukovnik i Čarli su sedeli na tremu; tamo su sedeli neko vreme, čekajući da 
dođe do histerije, da se dogodi osvajanje Bastilje. Sad, dok psi besne i ujedaju dečake za 
noge, a dečaci poigravaju oko gomile, pukovnik netremice gleda na Delo (njegovo i 
Čarlijevo) i smeši se krišom. 

»Pa, Carli. Da li sam dobio opkladu?« 

»Svakako jesi, pukovniče!« 

»Hajdmo.« 

Telefoni su zvonili po celom gradu, a ručkovi su zagorevali na šporetima, dok je 
pukovnik krupnim koracima išao da bi godišnjoj paradi za praznik rada dao svoj papski 
blagoslov. 

Usred gomile bila je zaprega. Gore na kolima, širom otvorenih očiju, sedeo je Tom 
Tupen, vlasnik jedne polunapuštene farme odmah iza grada. Tom je blebetao i gomila 
je blebetala, jer u zadnjem delu zaprege se nalazila specijalna žetva, stara četiri hiljade 
izgubljenih godina. 

»Pa, preplavi Nil i pošumi Deltu.« Pukovnik je zinuo, razrogačenih očiju. »Je li to ili 
nije jedna prava, stara egipatska mumija što leži tamo umotana u svoj originalni ogrtač 
od papirusa i katrana?« 

»Svakako jeste«, Čarli uzviknu. 

»Svakako jeste«, svi su viknuli. 

»Orao sam ovo polje jutros«, reče Tom Tupen. »Orao i orao, kad — beng! Plug je 
ovo iskopao, baš preda mnom. Samo što me nije šlog strefio. Zamislite! Egipćani mora 
da su marširali kroz Ilinois pre tri hiljade godina, a niko nije znao. Otkrovenjem ja to 
nazivam! S puta, deco! Nosim ovo otkriće do hola pošte. Postavljaju ga za izložbu. Đ, 
sada, đi!« 

Konj, zaprega, mumija, gužva su krenuli dalje, ostavljajući pukovnika za sobom, 
očiju razrogačenih kao da se zbilja čudi, otvorenih usta. " 

»Sto mu muka«, pukovnik prošaputa, »uspeli smo, Čarli. Ova vika, blebetanje, 

priča i histerično ogovaranje će trajati ili hiljadu dana ili do Armagedona, šta već prvo 
stigne.x 

»Da, gospodine, pukovniče!« 

»Mikelanđelo nije mogao da učini bolje. Mališa David je brodolomnik, izgubljeno i 
zaboravljeno čudo u poredenju sa našim egipatskim iznenađenjem i...« 

Pukovnik je stao pošto je gradonačelnik projurio kraj njih. 

»Pukovniče, Čarli, ćao! Upravo zvao Čikago. Novinari ovde sutra posle doručka. 
Ljudi iz muzeja posle ručka! Aleluja za Trgovačku komoru Grintauna!« 

Gradonačelnik je otrčao za gomilom. 

Jedan jesenji oblak je prešao preko pukovnikovog lica i smestio se oko njegovih 
usta. 

»Kraj prvog čina, Čarli. Počni brzo da misliš. Stiže drugi čin. Mi želimo da ova 
gungula traje zauvek, zar ne?«« 

»Da, gospodine« 

»Mućni glavom, sinko. Care, care, kol'ko ima sati?« 

»Car kaže — ovaj — dva skoka unazad« ? 

»Dajte dečku pet plus, zlatnu zvezdu i čokoladni kolač! Bog daje i Bog uzima, ha?« 

Carli pogleda u starčevo lice i vide tamo nagoveštaj gneva Božjeg. 

»Da, gospodine.« 

Pukovnik je posmatrao kako se gomila tiska oko zgrade pošte, dva bloka dalje. 
Korpus sa frulama i dobošima stigao je i svirao neku melodiju što je neodređeno 
podsećala na Egipćane. 

»Zalazak sunca, Carli«, pukovnik je promrmljao zatvorenih očiju. »Sada je na redu 
poslednji potez.« 


Kakav je to bio dan! Godinama nakon toga ljudi su govorili: »To je bio dan!« 


Gradonačelnik je otišao kući, obukao se, vratio se i održao tri govora i organizovao dve 
parade, jednu što ide glavnom ulicom tramvajske pruge, drugu iz suprotnog smera, a 
Oziris Bubastis Amon Ra Tut bio je u centru obeju, smešeći se sad nadesno, kako je sila 
teže pomerala njegovu lomnu težinu, a zatim nalevo, kada su zašli za ugao, korpus sa 
frulama i dobošima, sada veoma povećan nagomilanim limenim instrumentima, proveo 
je jedan sat pijući pivo i učeći trijumfalni marš iz Aide, i ovo su svirali toliko puno puta 
da su majke svoje rasplakane bebe unosile u kuće, a muškarci su se povlačili u barove 
da smire živce. Bilo je govora i o trećoj paradi i četvrtom go-voru, ali zalazak sunca ih je 
zatekao nespremne, i svako, uključujući Carlija, otišao je kući na večeru, kada se 
većinom pričalo, a malo jelo. 

Do osam sati Čarli i pukovnik su se vozili u finom mraku duž litica prekrivenih 
lišćem, luftirajući se u starčevom munu iz 1924. kolima koja bi počinjala da drhte kada 
je pukovnik prestajao. 

»Kuda idemo, pukovniče?« 

»Pa« , pukovnik je razmišljao polako i lepo vozeći deset filozofskih milja na sat. 
»Svako, uključujući i naše ukućane baš sada je na Grosetovoj livadi, je l' tako? Poslednji 
govori na praznik rada. Neko će zapaliti gradonačelnika gnjavatora i on će se vinuti u 
vazduh oko četrdeset stopa, ta-očno? Protivpožarno odeljenje će ispaljivati velike 
signalne rakete, što znači da će pošta, plus mumija, plus šerif što sedi sa njom biti 
napušteni i izloženi. Onda će se čudo dogoditi, Carli. Mora. Sad, pitaj me, zašto će da se 
desi čudo.« 

»Zašto?« 

»Drago mi je da si pitao. Pa, sinko, narod iz Čikaga će sutra iskakati sa stepenica 
voza, vreo i svež kao palačinke, sa radoznalim nosevima, zacakljenim očima i mikro- 
skopima. Ova njuškala iz muzeja, plus Asošieted Pres, preturiće po našem egipatskom 
faraonu skroz naskroz i ima da im riknu osigurači. Pošto je tako, Čarli... 

»Mi smo na putu da zabrljamo sa dokazom.« m 

»To si rekao neprecizno, sinko, ali u suštini to je istina. Gledaj to ovako, dete. Život 
je čarobna predstava, ili bi trebalo da bude, da ljudi ne idu da spavaju. Uvek ostavi 
narodu malo tajanstvenosti, sinko. Sad, pre nego što se ljudi naviknu na ovog drevnog 
prijatelja. Pre nego što upotrebi pogrešan peškir, kao neki otmeni gost za vikend, on bi 
trebalo da zgrabi sledeću kamilu po voznom redu za zapad i otpraši iz grada. Eto!« 

Zgrada pošte je stajala prazna, jedno svetio je sijalo u holu. Kroz veliki prozor mogli 
su da vide šerifa kako stoji kraj izložene mumije, nijedno od njih nije govorilo, nakon što 
ih je napustila radoznala gomila što se razišla po večerama i vatrometu. 

Pukovnik je izvukao jednu smeđu tašnu u kojoj je klokotala neka tajanstvena 
tečnost. X 

»Daj mi trideset pet minuta da obradim šerifa, Carli, onda se ti ušunjaj, slušaj, prati 
moje tajne znake i učinićeš da se desi čudo. Dolazi jedno veliko ništa.« 

I pukovnik se iskrao. 

Izvan grada, gradonačelnik je seo i vatromet je počeo. 

Carli je stajao na vrhu muna i posmatrao ga pola sata. Zatim, shvatajući da je 
prošlo vreme tiskanja, on prokaska preko ulice i sakri se u senci zgrade pošte. 

»Pa, sad«, govorio je pukovnik, smešten između egipatskog faraona i šerifa, »Zašto 
jednostavno ne dokrajčite tu flašu, gospodine?« 

»Gotova je«, reče šerif, izvršavajući naredbu bez oklevanja. 

Pukovnik se nagnu napred u polusvetlu i zagleda se u zlatnu amajliju na prsima 
mumije. 

»Vi verujete u te stare izreke? x 

o Kakve stare izreke?« šerif upita. 

s Ako čitate te hijeroglife naglas, mumija oživi i šeta.« 

»Gluposti«, reče šerif. 

»Samo pogledajte ove gizdave egipatske simbole«, pukovnik je i dalje navaljivao. 

»Neko mi je ukrao naočari«, šerif se izlanu. »Pročitajte mi to. Naterajte glupu imiju 
da ide.« 
egipatskom kralju. 

»Evo.« Pukovnik se saže još bliže prema faraonovoj amajliji, dok je šerifove 
naočare neprimetno i hitro stavljao u svoj džep. »Prvi simbol ovde je jedan soko, drugi 
je šakal. Treći je sova. Četvrti je jedno žuto lisičje oko...« 

»Nastavite«, šerif je komandovao. 

Pukovnik je tako i učinio, i njegov glas se pojačavao i stišavao, a šerif je klimao 
glavom i sve drevne egipatske slike i reči su tekle i dodirivale mumiju, sve dok na kraju 
pukovnik nije duboko uzdahnuo i pokazao prstom. »Zaboga, šerife, pogledajte!« 

Šerif je zatreptao i širom otvorio oči. »Mumija«, rekao je pukovnik, »ona ide u 
nju!« 

»Nemoguće!« šerif je viknuo. »Nemoguće!« 

»Moguće«, rekao je neki glas odnekud, možda faraon, tiho. 

I mumija se podiže, lebdeći u vazduhu i polako se uputi ka vratima. 

»Pa«, šerif je predložio sa suzama u očima, »mislim da bi mogla i da leti!« 

»Bolje bi bilo da idem za njom i da je vratim« rekao je pukovnik. 

»Učinite to«, ponovi šerif. 

Mumija je nestala. Pukovnik je potrčao, vrata su se zalupila. 

»O, Bože«, šerif je podigao bocu i protresao je. »Prazna.« 


Voziti su se kroz avenije jesenjeg lišća što su odjednom bile hramovi prašnjavog Egipta 
i stubovi vremena sa ljiljanima. Čarli je pustio da mu motor bruji u duši dok se iza 
njegovih ramena, na zadnjem sedištu, udišući drevni vazduh, uživajući u toploj reci 

vetra, mumija naginjala na ovu stranu i onu, dok su kola išla iz krivine u krivinu. 

»Reci to, pukovniče«, Čarli kaza na kraju. 

»Šta?« upita starac. 

»Volim da slušam kad govoriš. Reci ono što ja um da čujem. O mumiji. Šta je ona 
u stvari. Od čega je zbilja napravljena. Odakle dolazi... 

»Pa, sinko. Bio si tamo. Pomogao si mi da a Video si...« 

Ali dečak ga je netremice gledao svetlim očima boje jeseni. Mumija, njihovo 
starovremsko remek-delo sa dna reke Nila, sasušeno kao duvan iz neke drevne žetve, 
nagnulo se na vetru koji je duvao preko njihovih ramena, očekujući, isto koliko i dečak, 
da počne priča. 

»Ti želiš da znaš ko je on zbilja bio, nekada davno?« 

Pukovnik prikupi punu šaku prašine u svoja pluća i lagano je izduva pre nego što je 
odgovorio. 

»On je bio svako, niko, neko. Ti. Ja.« 

»Nastavi.« Čarli prošaputa. 

Nastavi, reče lazurni odsjaj u mumijinim očima. 

»On je bio, on je«, pukovnik promrmlja, »jedan svežanj starih subotnjih stripova, 
natrpanih na tavanu da se sami od sebe zapale od svih onih zaboravljenih misli i stvari. 
Ona je nevolja od papirusa, ostavljena u nekom jesenjem polju još davno pre Mojsija, 
papirno testo trave doduvano iz davnina, ovim putem davno prošlog sumraka, onim 
putem nove zore... karta Sijama, izvor Plavog Nila, vreli pustinjski vihor, svi konfeti od 
izbušenih tranvajskih karata, isušeni, žuti znakovi poluzatrpani u peščanim dinama... 
suvo, izlomljeno cveće iz albuma sa venčanja, pogrebni venci... trake sa telegrafskih 
aparata razvučene od zauvek nestalih parada do Far Rokveja... izgubljeni svici iz velike, 
izgorele biblioteke u Aleksandriji... osećaš li miris kao da nešto gori? Njegov grudni koš, 
pokriven čime!? Posteri odlepljeni sa ambara u Nordstormu u Ohaju, što se kotrljaju 
južno prema Fulfilmentuju Teksas... potvrde iz napuštenih rudnika zlata, najave 
venčanja i rođenja... sve stvari koje su nam nekada bile potrebne, nada, san... prvi 
novčić u džepu, dolar na zidu, požutela pisma, umotana i vezana trakom, koja su pisali 
nemoćni starci, žena koju je vreme uništilo, te govori Sutra i Sutra... biće jedan brod u 
luci, konj na putu, kucanje na vratima... On je... telegrami koje se bojiš da otvoriš, 
pesme koje si napisao i bacio... sve neme, strane senke koje si ikada nosio u sebi, sinko, 
ili koje sam ja ikada zapisao u svojoj glavi u tri sata noću, izgužvane, nabijene i sada 
oblikovane u jedan oblik pod našim rukama i ovde, u našem pogledu. To, to, to je ono 
što Stari Kralj Faraon sedme Dinastije Svete Prašine jeste.« 

»Au«, Carli uzdahnu. 

Pošto su se dovezli i parkirali ispred njegove kuće, pukovnik Stonstil izviri oprezno. 

»Da li tvoji ikada idu na tavan, sinko?« 

»Isuviše je mali. Oni šalju mene da tražim po njemu.« 

»Dobro. Podigni našeg starog egipatskog prijatelja tamo sa zadnjeg sedišta. Nije 
težak. Najviše dvadeset dve funte. Ti si ga odneo, Čarli. Oh, to je bio prizor. Ti trčiš iz 
zgrade pošte, i tako mumija šeta. Trebalo je da vidiš šerifovo licel« 

»Nadam se da neću zapasti u nevolje zbog ovoga.« 

»O, on će udariti glavu i izmisliti lepu priču. Ne može baš tako priznati da je video 
da mumija ide u šetnju, zar ne? On će smisliti nešto — organizovaće poteru. Videćeš. 
Ali, baš sada, sinko, našeg drevnog prijatelja smesti ovde gore, dobro ga sakrij, posećuj 
ga svake nedelje. Hrani ga večernjom pričom, zatim, posle trideset, četrdeset godina...« 

»Sta?« Carli upita. 

»Za vreme loše godine, toliko preplavljene dosadom da ti ona kaplje sa ušiju, kada 
grad bude davno zaboravio ovaj prvi dolazak i odlazak jednog jutra, kažem, kad ležiš u 
postelji i ne želiš da ustaneš, ne želiš čak ni da namigneš okom ili trepneš, toliko ti je 
užasno dosadno. Pa, tog jutra, Čarli, ti se, jednostavno, popni do svog tavana za 

preturanje i prodaju i prodrmaj ovu mumiju iz postelje, baci je u kukuruzno polje i 
posmatraj prokletu rulju kako se otkačila. Život počinje tog časa, tog dana, za tebe, za 
mene, za grad, svakog. Sad je zgrabi i sakrij, sinko! Skokni!. 

s Mrzim što će ova noć proći«, Carli reče veoma tiho. »Zar ne možemo da obiđemo 
kolima još nekoliko ulica i onda sve okončamo sa limunadom na tvom tremu i s njim, 
takođe?« 

»Limunada!« pukovnik Stonstil lupi potpeticom o pod kola. Kola grunuše i 
podigoše se. »Za Izgubljenog i Pronađenog Kralja i faraonovog sina iz Ilinoisa!« 


Bilo je kasno uveče na praznik rada. Njih dvojica ponovo su sedeli na tremu, ljuljajući 
se na lepom povetarcu sa limunadom u ruci, ledom u ustima, usisavajući slatki ukus 
noćnih neverovatnih avantura. Vetar je duvao. Mumija iza Čarlijeve stolice za ljuljanje, 
naslonjena na zid trema, izgledalo je kao da sluša. 

»Aul« Čarli uzviknu. »Mogu da vidim sutrašnje naslove u Klarionu DRAGOCENA 
MUMIJA KIDNAPOVANA. RAMZES-TUT NESTAO. VELIKI NALAZ NESTAO. NAGRADA 
PONUĐENA. ŠERIF ZBUNJEN. OČEKUJE SE UCENA.« 

»Nastavi da pričaš, sinko, kao što sam te učio.« 

Poslednji vatromet povodom dana rada je umirao na nebu. Njegovo svetio je 
bledelo u lazurnim očima dečaka, čoveka i njihovog sasušenog prijatelja dok su svi 
netremice gledali u senku. 

»Pukovniče!« Čarli je buljio u budućnost. »Šta, ako, kada budem i star, ako mi 
nikada ne zatreba moja sopstvena, posebna mumija?« 

»AP?« 

»Šta ako budem imao ispunjen život, nikada mi ne bude dosadno, otkrijem šta 
želim da radim, radim to, učinim da svaki dan vredi, svako veče bude sjajno, spavam 
čvrsto, probudim se veselo uzviknuvši, puno se smejem, ostarim, još uvek trčeći brzo, 
šta onda, pukovniče!?« 

»Pa onda, sinko, bićeš jedan od najsrećnijih ljudi na Zemlji.« 

»Jer, znate, pukovniče«, Čarli reče, gledajući ga netremice iskrenim, okruglim 
očima. »Ja sam odlučio. Biću najveći pisac koji je ikada živeo.« 

Pukovnik prestade da se ljulja i potraži nevinu vatru na tom malom licu. 

»Bože, ja to vidim. Da. Bićeš. Pa onda, Čarli, kada budeš veoma star, moraćeš da 
nađeš nekog dečka, ne toliko srećnog kao što si ti, da mu daš Oziris Ra. Tvoj život će, 
možda, biti ispunjen, ali drugima, izgubljenima na putu, biće potreban naš prijatelj 
Egipćanin. Dogovoreno? Dogovoreno.« 

Poslednja svetleća raketa se vinula, pala, poslednji vatreni cvetovi su zaplovili 
među nežne zvezde. Kola i ljudi su išli kući, neke majke i očevii su nosili svoju umornu, 
već zaspalu decu. Dok je tiha parada prolazila kraj trema pukovnika Stonstila, neki su ih 
pogledali i mahnuli starcu, dečaku i visokom slugi u polumraku, koji je stajao između 
njih. Noć je prošla zauvek. 

Čarli reče: »Reci još nešto, pukovniče.« 

»Ne, ja sam zaćutao. Slušaj šta on ima da kaže sada. Neka on kaže tvoju 
budućnost. Čarli. Neka on započne tvoje priče. Spreman?« 

Vetar se digao, duvao u sivi papirus i prosejavao drevne omote, drhtale su čudne 
ruke i meko se trzale usne njihovog drevnog/novog četiri hiljade godina starog noćnog 
posetioca, šapućući. 

»Šta kaže, Čarls?« 

Čarli je zatvorio oči, čekao, slušao, klimao glavom, pustio da jedna jedina suza 
sklizne niz njegov obraz i na kraju rekao: »Sve... Sve što sam oduvek želeo da čujem.« 

12 KRATKIH SF PRIČA 


Nema nijednog čoveka koji nije pronalazač. Prvo počinje da otkriva gorak ili slan 
ukus, otkriva da je nešto ulubljeno, glatko ili hrapavo, svih sedam duginih boja i sva 
slova abecede; zatim otkriva lica, karte, životinje i nebeska tela; na kraju otkriva sumnju 
i veru i skoro potpuno ubeđenje u sopstveno neznanje. 

Horhe Luis Borhes 


Neil Vilgus 
SUDAR U VREMENU 


Tempis, Florida (Agencija LEAK). — Dva vremeplova sudarila su se u 13. veku 
danas, uzrokujući pogibiju 843 osobe čija tela su se rasula kroz nekoliko vekova. Ovaj 
hrono-sudar, najgori u istoriji, dogodio se blizu godine 1293. naše ere, kada se 
vremeplov kompanije Pan-tem na liniji 997 u kome je bilo 640 putnika i koji je bio na 
putu ka vremenima Rimske imperije našao u vremenskoj putanji Tempotursovog 
Specijala koji se vraćao iz trojanskog rata. U TT Specijalu bilo je 203 osobe, uključujući 
pilota, posadu i 190 pripadnika Trojanskog oslobodilačkog fronta. 

Pan-temov putnički vremeplov srušio se u Mediteran u rano proleće 1293. godine, 
a TT Specijal na planinu Ararat na dan 31. decembra iste godine. Oba vremeplova su 
nedavno pregledana i data im je dozvola za upotrebu, mada je, prema nedavnim 
izveštajima u »Hronološkom Tajmsu«, ova Pan-temova letilica već imala nekoliko 
slučajeva zamalo izbegnutih sudara i nepropisno bliskih mimoilaženja. Ovoga puta, 
preživelih nije bilo. 

Tim Trevler, hronologičar zaposlen u Temporalnom servisu za izvlačenje olupina 
(TSIO), izjavio je da je poslato šest ekipa paramedikusa sa zadatkom da prikupljaju tela 
koja suse rasula u oba smera od mesta sudara. Neka od tih tela nađena su čak od 
godine 1899. naše ere pa sve do 1100. godine pre naše ere—»...ili obrnuto, zavisi kako 
vam se sviđa da gledatex, dodao je Trevler. 

Trevler je procenio da će biti prikupljeno samo oko osamdeset odsto tih tela, što je 
približni prosek koji se postiže kod intervencija temporalnih paramedikusa. »Zapravo, 
većina će dislokacija nastati zbog onih dvadeset odsto nepronađenih tela«, nastavio je 
Trevler, »zato što će neka od njih neizbežno ostati u godini gde su zapala i tamo biti 
dovoljno dugo da budu ugrađena u strukturu istorije nepovratno«. Činjenica da će se u 
vremenskim linijama našeg sveta morati naći mesta za blizu 200 leševa mogla bi imati 
značajno dejstvo — »ali ipak marginalno«, tvrdi Trevler. 

Objašnjavajući ovu tvrdnju Trevler je istakao da će neki od hrono-leševa imati i 
pozitivan efekat na istoriju »možda umanjujući one druge, religio-histerične efekte«. 
Neka od tih tela, dodao je, upotrebiće tj. već je upotrebio Galen, jedan od prvih 
anatoma, a slično su učinili tj. učiniće i Paracelsus, Vilijam Harvi, zatim izvesni slikari, 
skulptori, čak i Pikaso u nekim od svojih neobičnijih trenutaka. »Čak se pojavljuju i 
nagađanja, ponavljam samo nagađanja, da su delovi tela nekih žrtava iz onog sudara 

upotrebljeni pri sklapanju prvog Frankenštajnovog čudovišta, i da su bitno doprineli 
efikasnijem funkcionisanju tog bića.« 

Najgora temporalna tragedija pre ove bio je čeoni sudar u godini 10.000 pre naše 
ere, kad su se dva vremeplova sudarila iznad Južnog pola. Tada je poginulo 799 ljudi. 
Drugi slučaj po težini bio je takozvani »mikronezijski masakr« u godini 3087. naše ere, 
kad je poginulo 755 putnika kroz vreme. Predstavnik TSIO, Trevler, odbacio je sugestije 
da bi trojanski oslobodioci ili komandosi Erisa mogli biti umešani u Pan-tem — TT sudar, 
i rekao: »Nema apsolutno nikakvih dokaza o nečem takvom, ali ima mnogo više dokaza 
da je Pan-tem 997 izgubio orijentaciju i zalutao na putanju nailazećeg TT Specijala.« 

Ova najnovija temporalna tragedija prešla je graničnu crtu određenu zakonom o 
hrono-limitacijama iz godine 4127. koji precizira da ako poginulih ima 800 ili više, 
intervencione ekipe TSIO-a moraju krenuti u misiju sprečavanja odlaska takvih 
vremeplova. »Naša intencija je prevencija, to nam je egzistencija«, rekao je Trevler, 
šarmantno gomilajući reći koje se završavaju na »-encija«. Po njegovom mišljenju »baš 
je zgodno što će ovaj sudar na taj način biti izbegnut tj. nije se ni dogodio, i baš je šteta 
što visoka cena ovakvih intervencija sprečava da se one preduzimaju kad se radi o 
manjem broju od 800.« 

Trevler je precizirao da će tela koja su već ugrađena u vremenske linije tj. u istoriju 
našeg sveta ostati tamo, i ti putnici će ostati mrtvi, bez obzira što ni jedan ni drugi 
vremeplov neće nastradati tj. nije nastradao. »To vam je jedan od tih paradoksića u 
našem poslu sa vremenom«, rekao je Trevler, »ali jedan od onih koje moraju da 
rešavaju advokati i sudije u saradnji sa osiguravajućim društvima. TSIO je samo agencija 
za odbranu integriteta istorije, i mi branimo.« Poslednje Trevlerove reči za novinare bile 
su: »Nemam više vremena.«. 


Džejms Stivens 


SLAVLJENIK 


Nikada nisam sreo klinca koji bi želeo brže da poraste nego što je to želeo Stju 
Kaningem. Nikad taj nije bio zadovoljan svojim brojem godina; uvek je gledao ka onoj 
sledećoj godini. Spadao je u onu vrstu dečaka koji, kad ih pitaš koliko imaju godina, 
odgovore: »još malo pa šest«. Nije važno ni ako je juče napunio pet godina, danas je 
već »još malo pa šest«. 

To me dovodi do Stjuovog šestog rođendana, koji nikada neću zaboraviti. U to 
vreme ja sam imao pet i po godina i još uvek sam živeo na američkom Srednjem 
zapadu, u gradiću Sampejn, u saveznoj državi Ilinoi. 

Bio sam jedan od petnaest ili šesnaest klinaca u tom bloku zgrada; naša starost se 
kretala od tri do sedam godina. Svuda okolo su bile porodice sa mnogo dece, a ja — 
jedinac. I taj Stju bio je jedinac, što je možda i navelo njegove roditelje da mu popuštaju 
više nego većina roditelja, ali je mogao biti i razlog što smo se on i ja izuzetno dobro 
slagali. 

Možda su Stjuovi roditelji bili tako popustljivi i zato što su izgubili svog drugog sina 
— to se desilo pre nego što sam ja rođen, ali sam za to saznao tek mnogo kasnije, kad 
sam već odrastao — imali su, dakle, jednog dečaka pre Stjua, dali su mu ime Tad (po 
njegovom dedi) ali je u petoj godini života umro od leukemije. Pretpostavljam da su 
zato imali takav, specijalan, stav prema Stjuu; plašili su se da bi mogli i njega izgubiti. 

I zato su, valjda, odlučili da prirede tako ogromnu zabavu za njegov šesti 

rođendan, posle koga će on imati »još malo pa sedam«. Mislim, imali smo rođendanske 
zabave i mi ostali klinci u tom bloku, ali one nisu bile ništa neuobičajeno. Poneki šešir za 
zabavu, koji počne da popušta čim ga prvi put navučeš na glavu; torta, i izvesna količina 
sladoleda, nedovoljno očvrsnutog; malo se poigramo »okači-rep-na-magarca«; i tako, 
ništa neobično. 

Za Stjua su priredili čitav banket, a hranu i ostalo nisu spremali sami, nego je 
Stjuov bogati tata, koga su njegovi kolege advokati zvali »Veliki Stju«, angažovao jednu 
snabdevačku firmu da sve donese, pripremi i posluži. 

Došao je veliki dan, o kome je Stju pričao svima nama, klincima, tokom poslednje 
tri nedelje, i to svakog dana iz početka. Izuzetno lepo vreme je bilo; u aprilu, a naročito 
u kasnom aprilu, na Srednjem zapadu SAD često nailaze oluje, pljuskovi, oblačimo 
kaljače i kišne ogrtače. Međutim, za Stjuov rođendan svanuo je najvedriji dan, sa 
najčistijim plavim nebom koje bi ste mogli poželeti, dan kao sveže odštampana dolarska 
novčanica, kao da je i sama sudbina sklopila ugovor da sarađuje sa tom snabdevačkom 
firmom. A bila je i subota tako da niko od starijih klinaca nije morao u školu. Majke su 
nas izuzetno dobro oprale, oribale, i obukle, i onda nam dale skupe poklone koje ćemo 
njemu uručiti; jer, treba se dobro »isprsiti« na rođendanskoj zabavi jednog Stjuarta 
Kaningema juniora. Tate su tužno stezali novčanike; morali su dati pare. Mali Džo Stilz 
od prekoputa spremio je poklon od preko sedamdeset dolara, model aviona braće Rajt. 
Ja sam spremio komplet hemijske opreme, sa epruvetama, hemikalijama, lakmusom, 
retortama i Bunzenovim gorionikom, za 39 dolara i 95 centi (pojeftinilo, prvobitna cena 
je bila 49,95). 

Prirodna je stvar, posle tolikih priprema, da je nama bilo malo i krivo zbog svega 
toga, i da smo se u potaji nadali da će ta zabava biti najgori fijasko posle pada linije 
Mažino, pa da onda doživotno zafrkavamo Stjua. 

A kad smo ušli... unutra je bio jedan veliki novi sto samo za hranu. Na njemu, šest 
gigantskih torti, svaka drugog ukusa, po jedna za svaku od Stjuovih šest godina. 
Čokoladna torta; pa ona sa ukusom »eindžel fud«; pa torta, »breskva-karamel«; onda 
»limun-šifon«; pa »orindž dilajt«; pa torta sa rumom i suvim grožđem; ta poslednja je 
bila najomiljenija tog dana, iako je umesto pravog ruma u njoj bio samo ukus ruma, bez 
alkohola. Tu razliku mi deca nismo ni primetili. 

A koji blistavi šeširi i ukrasi! Pa slatkiši! Peperminti; ušećerene jabuke; karamel 
štapići; »bičevi« od likorisa tj. gospinog bilja; gumi-bombone obložene šećerom; 
karamel mrvice; čokoladni »poljupčići«; i moje najomiljenije slatke štangle »Dobri Džo«. 
Jedan poseban prazan sto služio je samo za to da na njega stavljamo svoje poklone 
slavljeniku, i taj je uskoro škriputao od tereta svega što smo stavili. Jeli smo, igrali se, 
glumili da smo pijani kao naše tate posle njihovih zabava, pamtili smo sve radi kasnijeg 
detaljnog referisanja kod kuće, a Suzi Krejmer se prejela torte pa je sat vremena 
povraćala u kupatilu. A kroz sve to, Stju je skakao i pravio se važan, sijao očima, 
saopštavao svima ono o »još malo pa sedam«, i gramzivo osmatrao sto za po-klone na 
kome je ležalo bogatstvo dovoljno od otkupiš Džingis Kana iz zarobljeništva: gomila 
paketa zamotanih u sjajnu, skupu ukrasnu hartiju, sa trakama i mašnama koje su 
raskošno polegale na sve strane tako da pare samo što nisu curile iz njih. Zauzvrat je 
svako od nas dobio po jednu kovertu u kojoj je bila štedna obveznica od dvadeset pet 
dolara; oni mlađi od nas su mislili da su to samo lažne pare, za igru, a stariji su znali da 
je obveznica prava ali da tu prokletu stvar ne možeš da naplatiš dok ne istekne deset 
godina — a tad ćemo biti odveć stari da uživamo u trošenju. 

Tad je Stjuova mama dala znak dvojici ravnodušnih ljudi iz snabdevačke firme, i oni 
su u sobu uneli nešto zapanjujuće. Ne znam samo kako je to nabavila! Bio je to presto, 

maleni carski presto sa ivicama koje su izgledale kao od zlata. Ideja je bila da Stju sedne 
na presto, a mi da uzmemo svoje poklone u ruke pa da mu jedan po jedan donosimo 
pred taj presto, kao da je on naš mali princ od Velsa. 

Moram reći da se mali Stju u tom času ipak poneo kao čovek. Herojski se opirao 
toj ideji svoje majke. Bilo mu je neugodno, a stideo se da tako nešto glumi. Ona ga je 
povela u stranu. Dobrih tri minuta izdržavao je navaljivanje koje je brzo prešlo putanju 
od molbi i ubedivanja, preko obećanja da će biti zatvoren i fizički kažnjavan, do pretnje 
da će svi njegovi pokloni biti bačeni, čak i onaj tajni poklon od njegovog tate, u garaži. 
Stjuova majka je govorila vrlo tiho; ali, napeto šaputanje kroz stisnute zube i kroz lažni 
osmeh čuje se savršeno dobro u sobi gde gomila dece čeka u samrtnoj tišini. Najzad se 
sagnula i pomenula da će njegov ljubimac, pas Kajzer, biti »poslat da ga uspavaju« to 
jest ubijen. Stju je užasnuto prevrnuo očima i brzo pošao da sedne na presto. 

I tako je bilo: Stju sedi na tronu, a mi, dečaci i devojčice, prilazimo jedno po jedno, 
svako mu uruči poklon, Stju mora svaki poklon odmah da otvori, onda svi moraju da se 
dive i uzvikuju »uuu!l« i »aaa!« (devojčice »uuu« a dečaci »aaa«). Kad se završilo 
cepanje i čerupanje ukrasnog papira i sa poslednjeg poklona, i kad je uteran i onaj 
poklon iz garaže — mali karting auto sa pravim jednocilindričnim motorom i brzinom do 
trideset kilometara na sat — javila se njegova majka i rekla da će mu dati, unapred, i 
jedan poklon za onaj sledeći, sedmi rođendan. Tako je i učinila. Dobio je sat, ne onaj sa 
nasmešenim Mikijem Mausom čije su ruke kazaljke, niti ma šta slično, nego blistavi 
pravi sat kao za odrasle, pljosnat a vrlo težak, zlatan, i sa zlatnim kaišem. 

Tad se desilo nešto veoma čudno. U sobu je ušla jedna devojčica koja je izgledala 
kao Suzi Krejmer ali oko dve godine starija, strpala mu još jedan poklon u krilo, i 
povikala: »A ovo ti je za osmi rođendan, Stju!« 

Još se nismo ni snašli, kad, eto novih posetilaca. Došle su desetine njih, deca i 
odrasli; uleteli su kao jata skakavaca, svako sa po jednim poklonom, uzvikujući: 

— Za tvoj deveti rođendan! 

— Srećan ti deseti rođendan, Stju! 

— Srećan ti dvanaesti rođendan! 

Toliko je sveta došlo da nas izguraše iz sobe, čak u dvorište. Sa travnjaka smo 
gledali kako se kuća puni poklonima. Pitali smo se nije li i to neka dosetka Stjuove 
mame. Iznutra su se čule rečenice, maltene kao neka recitacija: 

— Srećan ti šesnaesti rođendan! — Evo, za tebe, za tvoj dvadeset drugi rođen 

dan! — Srećan rođendan, Stju, kako se osećaš kao čovek od trideset godina? 

Progurao sam se do prozora i video kako jedna žena, koja je izgledala onako kako 
bi naša Suzi Krejmer mogla izgledati sa trideset pet godina, donosi poklon i govori: »Od 
tvoje supruge, koja te voli, Stju!« 

Onda sam video neku dečicu koja su se gurala ka njemu vičući. — Danas je tati 
četrdeset, četrdeset, srećan ti četrdeseti rođendan, tata! 

Posle je došao neko ko je ličio na mog oca, ali i na mene, i rekao mu. — Srećan ti 
pedeset treći, Stju. Pa, pomisli samo, od danas si »još malo pa pedeset četiri«! 

Jedino Stjua nisam mogao da vidim. Bio je izgubljen među gomilom nepoznatog 
sveta, i živ zatrpan darovima. 

Ta rođendanska kantata se pojačavala, stigla je do šezdeset prve, pa do šezdeset 
sedme, pa do sedamdeset treće godine života; pa mu poželeše »srećan sedamdeset 
peti«, pa sedamdeset osmi, pa osamdeset četvrti... Onda se začuo jedan užasan vrisak, 
jedno dugo, otegnuto »Neeeee...I!« koje je zazvučalo kao da dolazi iz velike 
dubine.Gosti začas nestadoše, nisam ih video da se okreću i odlaze, već, jednostavno, 
više nisu bili tu. 

U sobi su ostale čitave gomile tih poklon-paketa, strmine od paketa, uzbrdice od 
paketa. Na samom vrhu stajao je Stjuov mali, pozlaćeni kraljevski presto. 

A na prestolu, jedan starac vrlo sitnog rasta, klonuo, nepomičan, kose bele poput 
kosti, ruku čvornovatih i lomnih, lica pergamentnog i belog kao smrt; čovečuljak star, 
star — najstariji čovek koga sam ikada video. 


Vladimir Todorović 


NLO NE POSTOJI 


Vruć, letnji dan harao je zapadnom obalom SAD. Ipak, to kao da nije mnogo smetalo 
onižem, proćelavom muškarcu koji je sa svojom ženom i dvoje dece udobno 
lenstvovao, u hladu suncobrana, na terasi restorana u Montereju. Dok je lagano ispijao 
burbon sa sodom s puno kockica leda koje su prijatno zveckale u čaši, njegova supruga 
je čitala neki ženski časopis koji je bio toliko »žut«, da je on maštao da se nađe u 
skladištu ovog lista sa svojim bacačem plamena kojim je čuda počinio u Vijetnamu. 
Njihova devetogodišnja kćerka se zanimala hladnom koka-kolom i video-igrom, a 
balavac koji je bio njen brat, i imao samo šest godina upravo je prilazio stolu gde je 
stajala nedovršena kupa kristalnih čaša... 

Zvuk stakla koje se lomi naterao je prisutne goste da se okrenu ka izvoru buke i 
prekinu čaroliju koju je, udruženim snagama, stvaralo poslepodnevno sunce i vetrić što 
je nestašno mrsio kose. Osim prikaza dejstva sila entropije na čaše u simetričnom 
poretku, ništa se nije moglo videti. Kelneri brzo pritrčaše, srču skloniše, a ostale čaše 
složiše u kupu. Doduše, nešto manju nego prethodnu. 

Otac našeg đavolka iznervirano ustade od stola i poče da se spušta strmim 
stepenicama na plažu jer to je bilo jedino mesto na koje je njegov sinčić mogao 
neopaženo stići posle ršuma u restoranu. Bio je u pravu. Dečko je sedeo na steni 
uzdignutoj desetak metara iznad mora. Posle kraćeg uspešnog planinarenja i delimično 
izgrebanog levog kolena, otac se pridruži sinu. 

— Mladiću, ovoga puta si stvarno preterao. Nije ti dosta što si napravio štetu koju 
bi ja trebalo da platim, nego me još teraš da te ganjam po plaži — zadihano progovori 
otac spuštajući se da sedne pored svog sina. 

— Nije, tata, nisam pobegao — poče dečak spremno. — Gledam leteći tanjir, eno 
ga gore! — dečakova ruka je pokazivala srebrnasti objekat, tanjirastog oblika, koji je, 
kao okačen, visio iznad susednog ostrva i okretao se oko svoje ose lagano, baš kao pile 
na ražnju. 

Onda se leteći tanjir nenajavljeno pokrenu, kliznuviš malo u stranu. Zatim je počeo 
da povećava visinu, ubrzavši ujedno i okretanje oko svoje ose. A onda poče ludnica. 
Leteći tanjir je besomučno leteo svuda unaokolo menjajući visinu i boju takvom 
brzinom da ga je okom bilo teško pratiti. Nekoliko minuta kasnije, tanjir prestade sa 
svojom igrom i poče da se udaljava od posmatrača. Ubrzo ga nestade. 

— Tata, — progovori sin, — jel' da da smo videli NLO? 

Otac je tek sada dolazio sebi. Ono što je do malopre gledao na nebu nije moglo 
naći mesta u njegovom koliko-toliko sređenom svetu verovanja i ubeđenja. Doduše, da 
je ovo video u Vijetnamu ne bi ni trepnuo, ali ovde... 

— Ne, sine, nismo videli NLO. NLO ne postoji. 


Pošto je za posmatrače na Zemlji srebrnasti tanjir nestao u moru oblačića, negde 


iza Portlenda, uputio se, ne baš velikom brzinom, stalno se uzdižući, prema istočnoj 
obali SAD. 

U brodu, za komandnom tablom, sedela su tri humanoida, održavajući željenu 
visinu i pravac tanjiru. Sa velikom napetošću su pogledavali na razne ekrane koji su im 
davali najrazličitije podatke, potrebne za siguran let, i u određenim vremenskim 
razmacima pritiskali raznobojnu, svetleću dugmad. 

Pošto su dostigli određenu visinu, humanoid koji je sedeo u sredini pritisnu 
dugme, uključivši time automatskog pilota, a onda se okrenu ka osobi koja je sedela 
levo od njega. 

— Pa, Volođa, nadam se da ti se stražnjica nije zalepila za stolicu. Nemamo više 
čega da se bojimo. Još samo da obiđemo nekoliko mesta usput i kod kuće smo! 

— Kapetane Sergeje Ivanoviču — progovori lepi, plavokosi momak, na čijem se 
licu lako mogao pročitati jedva prikriveni strah, — lako je vama... Vi ste ovako 
stotinama puta, a ja... 

— Ma ništa se ti ne boj. Znaš, Volođa, kako kažu: »Na mlađima svet ostaje!« — 
progovori kapetan uz smeh. — Veruj ti meni na reč, ni meni se nije prvi put svidelo da 
me neko voza k'o vreću krompira gore-dole. Ali, veruj ti meni, gore će biti njima nego 
tebi, to da ti bude jasno. 

— Kako to, druže kapetane? — upita letač Volođa Hačiturijan dopuštajući svom 
telu da se konačno opusti u sada ne tako udobnoj kao na početku leta, specijalnoj 
letačkoj stolici SLS 2. 

— Kako bi se ti osećao da ti nešto deset minuta leti iznad glave na najluđi mogući 
način, a ti nit' znaš šta je to, niti odakle to tu. Amerikanci su opterećeni, i to kao nacija, 
ne samo letećim tanjirima, već i svim mogućim izmišljotinama. Ovo možeš shvatiti kao 
deo psihološkog ratovanja u okviru sveprisutnog hladnog rata. 

— Druže kapetane, pa zar hladni rat, psihološki rat i sve ovo zbog samo dva 
Amerikanca? Zar ne bi bilo bolje da smo u brišućem letu protutnjali kroz Čikago ili 
Njujork. 

— Jeste, pa posle da nam oni istom merom odvrate i prošišaju preko Moskve. 
Kada bismo mi sada napravili takvu glupost, znaj da bi nas, lično, predsednik države 
obesio za onu stvar. Ako tako budeš razmišljao, znaj da nećeš daleko dogurati. 

— Izvinite, druže kapetane, nisam izgleda dovoljno razmislio o svemu tome — 
zvaničnim glasom reče Voloda, ispravljajući se u stolici. Počeka jedan trenutak, a onda 
dodade: — Nije mi baš prijao ovaj prvi let. 

— Ma hajde, nije to ništa. Šta misliš, kako je bilo leteti u prvim tanjirima, kada nisi 
znao da li ćeš propasti kroz pod u more, ili će ti neki ludi američki farmer sasuti masu 
olovnih kuglica u neki osetljiv deo broda. Tek kada su pedesetih godina doneli zakon... 

— Kapetane Ivanoviču — prekide priču treći čovek, koji se do sada nije uključivao 
u razgovor. Bio je to vezista, major Vasilj Vasiljevič Miškin, — ispričajte vi njemu kako je 
ovo sve počelo. To njih nisu učili... 

— Da, dobro kažeš, Vasilj. Pa, Volođa, zvanično ovo jeste proizvod ruku naših 
trudbenika, ali ovo mi nismo izmislili. Ovo smo zarobili od Nemaca u Čehoslovačkoj, i na 
nekoliko drugih mesta, još za vreme Drugog svetskog rata. Ovo je delo nemačkih 
naučnika u kome su oni još 1944. izveli svoj prvi let u Češkoj. Tada su postigli dve hiljade 
kilometara na čas, a ubrzo je i prvi model pao nama u ruke. Doduše, nešto je dopalo i 
Amerikancima, i eto tako... 

Pištav zvuk prekide kapetanov mirni glas. Sva trojica se slediše u trenutku, a onda, 
kao po komandi, okrenuše ka radaru. Leteća tačkica, koja se sada nalazila jako blizu 
njihovog broda, pravila je takve skokove da je kapetan Ivanovič prvo pomislio da je 
radar pokvaren. 

— Kapetane — progovori drhtavim glasom Vasilj, — instrumenti kao da su 

podivljali. 

Kao da je čekao baš taj trenutak i radar prestade sa radom. Volođin pogled je sa 

mrtvog radara skliznuo na kapetana. 

— Druže kapetane, Amerikanci? 

Sergej Ivanovič je jedini u tim trenucima izgledao pribrano. 

— Nemoguće, na ovom polju oni nisu ispred nas... 

— Onda je ovo NLO — zaključi Vasilj. 

— Ne, Volođa, to jednostavno ne postoji — uzvrati kapetan. 

A onda sve vibracije letelice nestadoše i zavlada apsolutna tišina, čim su motori 
prestali da rade. 


Dva broda su naporedo letela jedno vreme, a onda veći brod jednostavno priđe i 
proguta manji, kao što veća riba guta malu, i zatim se strelovito uputi uzlaznom 
putanjom ka svemiru. Brod je sačekao da se dobrano udalji od Zemlje, a onda 
jednostavno nestade. Ušao je u nadsvetlosnu brzinu. 

Unutar broda, velika skupina čudnovatih stvorova se okupljala oko skladišnog 
prostora u kome je bila letelica koju su tako uspešno pokupili u atmosferi Zemlje. Već 
su se obavljala razna merenja omotača broda, kao i skaniranje. Roboti su prolazili pored 
broda i pričvršćivali različite naprave po njegovoj oplati. 

U kontrolnoj sobi broda ostalo je samo još petoro dežurnih, koji su proveravali 
sisteme broda posle ulaska u nadsvetlosnu brzinu, kontrolišući podatke koji su dolazili 
od zarobljenog broda. Odjedanput, ekrani počeše da se gase, a kontrolne lampe da 
trepere kao lajt-šou u nekoj diskoteci. Njihova zgranuta lica odjedanput zaledi 
avetinjsko-plava svetlost koja je probijala oplatu broda. Dolazila je od vatrene lopte 
koja je skroz okružila brod. 

Posle izvesnog vremena, brod zarobljen u kugli potonu u nove dimenzije vremena i 
prostora, noseći sa sobom posadu obavijenu plavom svetlošću, dok su im lica izražavala 
krajnju začuđenost i nevericu. 


Plamena kugla je plovila svojim svemirom. Odjedanput, prostor oko nje se poče kriviti i 
uvijati, izobličavajući plamenu kuglu. A onda, kugla nestade. 


Ivan D. Nešić 


LIJTE, SUZE MOJE 


Imala je prekrasne oči, boje plavih mora što natapaju peščane obale na jugu i uvlače se 
U skrivene fjordove na severu. 

Sada su počivale na njegovom dlanu. Usamljene i otrgnute. Naslađivao se njihovim 
nepomućenim sjajem, baš kao što se do malopre naslađivao njenim telom. Podigao je 
pogled prema njoj. 

Sedela je na mekom, filcanom jastuku kraj njegovih nogu, nemo podignute glave. 
Duga plava kosa, razdeljena po sredini, uokvirivala joj je asketsko lice snežnog tena. 
Vrhovi uvojaka dodirivali su joj dojke. 

Bila je veoma mlada, negde na granici hormonskog preobražaja iz deteta u ženu. 
Do jutros, njeni laki i neusiljeni pokreti pripadali su veseloj devojčici, ali sada je njeno 
telo izvajanih oblina odavalo ženu. 

Telo joj pretrese jecaj, a Namesnikov dlan postade sablasno vlažan, kao da su ga 
natopile nevidljive suze. 

Otkucavši šifru na jedinici, dozvolio je da je odvedu. 

Vratiće je nazad, u memljivu straćaru ispod brega, sa tužnim očima drugog bića. 
Stajaće dugo ispred iskrivljenog ogledala, okačenog o trošni zid zemljane kolibe i 

plakaće. Plakaće tu, setno posmatrajući odraz svoga izmenjenog lika i okolni svet. 
Negde u mislima, gde neuronska granica odvaja polja sna i jave, stopiće se sa njihovim 
vlasnikom, deleći odurnu sudbinu što ih zadesi. Za nju, izlazak sunca više nikada neće 
biti isti. 

Transplantacija okulusa je protekla normalno, uostalom, nije mu bilo prvi put. 

Nebeska izmaglica što ga je okruživala, pomešala se sa plesom beline svetlosti sa 
stropa. Uspavali su ga razdragani tonovi Skarlatijeva madrigala. Na krilima pesme, došli 
su mu miri san. 

Godinama već, ni sam nije znao koliko dugo, nije usnio nikakav san. Ali sada je 
sanjao dugo, veoma dugo. Usnio je ljude iz Cvetne doline; njegove podanike. 

Pristizali su u grupama od ranoga jutra, navirući preko zelenog polja na kome su 
rasle biljke čudnog izgleda. Tiskali su se okolo kanala sa rastopljenim olovom želeći da 
budu bliže. Njihov miris, na sveže pokošeno seno i staju, prolazio je kroz filtere u 
nozdrvama. 

Kada se spustio veliki drveni most obešen o dva titanijumska lanca, mirno su 
kročili unutra i poređali se u dugu gomilu. On je sedeo u prestolu od bazaltnog kamena 
ukrašenog gorskim kristalom, u centru dvorišta. Jedan po jedan, išli su u mimohodu 
prinoseći mu darove. Spuštali su ih pred njegove noge. 

Davali su onoliko koliko su mogli i imali. 

Neki su prinosili svoje ruke, oni koji ih nisu imali polagali su kvrgave noge. Imućniji 
su mu darivali oči, pa čak i glave koje su nosila obezglavljena trupla. Oni najponizniji i 
najodaniji, a takvih je bilo mnogo ali samo u snu, parali su dugim noževima svoju utrobu 
i vadili organe. Drhtava, krvava srca, tako bolno živa, skakutala su po brdu mesa. 
Otkinute glave kezile su mu se sa gomile. 

Kolona je i dalje bila dugačka, a gomila organa nesmetano je rasla dok ga potpuno 
nije zatrpala. 

Zavrištao je u znoju, dahćući naporno i isprekidano. Proročnički san ispunio je svaki 
kutak njegovog uma. 


Dani i noći su se nizali kao na pokretnoj traci, stizali su sa severa nošeni hladnoćom i 
vetrom. Drveće je oborilo grane i svuklo zelenu odoru. 

Sve manje ljudi vrzmalo se dolinom. Sćućurili su se pokraj ognjišta, moleći se da 
zima ne bude duga i jaka. Ono malo zaliha što nisu odneli Namesnikovi ljudi, nije im 
garantovalo bezbrižan život. Mnogi će proleće dočekati nepopravljivo osakaćeni, a 
mnogi ga neće ni dočekati. 

Sunčevi zraci bili su suviše slabi da bi ga zagrejali. Uključio je grejne kalemove 
ispod plašta. Toplota nije mogla da odmrzne strah. 

Zamišljen i zagledan u pustu dolinu, kojom su carovali vetrovi stvoreni mašinama 
za turbulenciju, nije primetio kada se robopaž uvukao u dvoranu. 

— Veliki Vladar želi da vas vidi sutra u svojim odajama! 


Hodnik što se protezao kroz samo srce zamka vodio ga je najkraćim putem do 
centralne odaje. Pod je bio sačinjen od penaste materije, iskričavo žute sa simetrično 
utisnutim simbolima Velikog Vladara. Na zidovima su se nalazili hologrami najvećih 
umetnika IV perioda. 

Osetio je plimu zavisti. 

Vladar je ležao na samooblikujućem hidrostatičkom jastuku. Namesnik se spustio 
kraj njega. 

Robošlužitelji su izneli hranu. Prepelicu u vinu i pohovan veprov mozak. Tekućinu u 
bokalu nije uspeo da prepozna. Imala je osvežavajuću aromu tropskog voća, protkanu 
ukusom destilata. 

— Noć je sve duža — izusti Vladar — budi moj gost. 
Bleštavo svetio pretvorilo se u grimizno sunce. Namesnikove oči sijale su kao 
nikada pre. 


Stražari su mu pomogli da nađe put do vrata, dok je Veliki Vladar sa obožavanjem 
gledao u dlan. 
Imao je tako divne oči. 


Vilijem Nolan 


KNJIGA JE NAJBOLJI PRIJATELJ 


— Mrzim knjižare — reče Dejvid. 

— Još si dete — reče mu njegov Čuvar. — Kad budeš odrastao, uvidećeš vrednost 
knjiga. 

Dejvid je imao jedanaest godina. Dopustio je da bude odveden u jednu knjižaru. 
Jedanaestogodišnjak ništa ne postiže ako se svađa sa Čuvarom. 

— Mogu li vam pomoći? — sa osmehom im je rekao visoki starac u dugoj sivoj 

odeždi Učenosti. 

— Ovo je Dejvid — reče Čuvar. — Došao je da iznajmi knjigu. 

Stari klimnu glavom. 

— A šta si izabrao, Dejvide? 

— Ništa — reče Dejvid. — Neka Čuvar odluči. 

— Pa, dobro, ako je tako... — Knjižar se opet nasmešio. — Da li bi da predložim 
neke naslove? 

— Da, molim vas — reče Čuvar. 

Starac je skupio usne. — Pa... recimo Mobi Dik? Divna avantura na moru, prožeta 
simboličnom filozofijom. 

— Mrzim kitove — reče Dejvid. — Morske stvari su mi odvratne. 

— Hmmm. Onda ću izostaviti Melvila i Žil Verna. Da pređemo na Dilana Tomasa i 
njegovo produhovljeno delo Pod mlečnom šumom. 

— Da čujemo jedno parče — reče Dejvid. 

Starac je pritisnuo dugme na zidu, i jedna se vrata otvoriše. U sobu stupi čovek u 
izgužvanom odelu. Nos mu je bio crven, otečen; kosa, silno raščupana. Krenuo je ka 
njima, govoreći gromkim glasom. Pričao je o jednom gradiću u noći, i to u noći bez 
zvezda, u noći crnoj kao Biblija, i o šumi koja »hramlje nevidljiva nadole ka sporocrnom, 
sporom, crnom, vranasto-crnom, ribarskim-čamcima-uzgoredoljenom moru«. 

— Ne sviđa mi se — reče Dejvid ravno. — Vratite ga. 

— To će biti sve, gospodine Tomas — reče knjižar. 

Izgužvani tip se okrete i nestade iza vrata. 

— Hoću neku lovačku priču iz starinskih vremena — reče Dejvid. — Imate li neku? 

— Naravno. Imamo ih mnogo. Recimo, Velika šuma? 

— Koje to napisao? — upita Dejvid. 

— Gospodin Fokner. Dopašće ti se, siguran sam. 

Dejvid je slegnuo ramenima, a knjižar pritisnuo drugo dugme. Pred njih iskoči 
visoki čovek tužnih očiju i četkastih brkova. Progovorio je, razvlačeći reći na način 
američkih južnjaka i kauboja, o šumama i rekama i plodnoj zemlji, i o »bogatom 
dubokom crnom aluvijalnom tlu iz koga pamuk može da izraste do iznad glave 
konjanika.« 


91 


— Uzećemo ga — reče Dejvid. 

— Uistinu hoćemo — reče Čuvar. 

— Izvrsno — reče knjižar. 

Vilijem Fokner je strpljivo čekao dok su oni popunjavali i potpisivali ugovor o 
iznajmljivanju, a onda izašao sa njima iz knjižare. 

— Ima u ovoj knjizi jedna priča kojoj sam dao naslov »Medved« — reče on Dej- 
vidu. — Želiš li da je čuješ? 

— Dabome. Hoću da čujem celu knjigu ako je cela o lovu. _ 

— Ovaj dečko ima čudnu fascinaciju temom smrti — reče Čuvar Fokneru. 

— Onda da ja počnem od prve strane — otegnuto reče visoki pisac dok su pre- 
lazili tračnice elektrokolske mreže. 

Dižući pogled ka tužnim očima Vilijema Foknera, Dejvid je prevideo munjeviti 
nailazak elektrokola koja su hujala ka njima. Čuvar je vrisnuo i zgrabio dečaka za kaput 
pokušavajući da ga odvuče u stranu, ali taj pokušaj nije uspeo. Kola udariše Dejvida i 
ubiše ga na mestu. 

— Dali ću sad biti vraćen? — upita Fokner. 


Noel Putnik 
TRKAC 


Oko njega su lebdela blistava svetla Grada. Delovala su nestvarno, beskonačno 
daleko, a opet, bila su veoma blizu, gotovo na rukohvatu. Osećao je svetla. Osećao je 
kako ga svako od njih neumoljivo probada. Bila su uperena u njega, dok su promicala i 
nestajala u pozadini. Crni put, koji kao da je gutao zrake, u daljini je presecao svetla, 
oštro i neumitno, poput kakvog noža. 

Svetla su činila da se i on oseća nestvarnim, nepostojećim. Međutim, ta mutna i 
nejasna strepnja koju su u njemu budili zraci hiljada i miliona svetionika nije bila daleko 
od listine: on nije postojao. Predstavljao je ništavilo, pa čak ni to. Cak i da je hteo da se 
oseća stvarnim, ne bi mu dozvolili. Čak i da mu dozvole, ne bi umeo da se oseća 
stvarnim. On nije postojao. 

Postojala je igračka. Igračka Mašine. Svi su oni bili igračke Mašine, stvoreni sa 
jednim jedinim ciljem: da Mašinu zabavljaju svojim beskonačnim igrama, da ne dopuste 
da joj bude dosadno. Svaka igračka imala je svoju sopstvenu namenu, često 
jednokratnu. 

On je bio Trkač. Celog svog nepostojećeg života on je trčao crnim putem, okružen 
neizbežnim svetlima Grada, trčao kako bi zadovoljio nastrane i neljudske želje i strasti 
Mašine, kako bi, makar delimično, utolio njenu neiscrpnu žeđ za ružnim i zlim. 

Stvoren je da bi trčao, a trčao je radi Mašine,koja je stvorila Grad, svetla i robote, 
koji su stvorili njega. Ali on nije bio robot. 

Bio je igračka. 

Ukoliko bi postala nezadovoljna svojim igračkama, Mašina bi ih slala u Reduktor 
duša koji bi stavljao tačku na njihovo nepostojanje. Trkač je bio srećan. Dugo vremena 
je trčao uporno izbegavajući Redaktor Duša. Uspevao je da zabavi Mašinu, koja nije bila 
nezahvalna, već ga je štedela. Uprkos svemu, znao je da će joj i on jednog dana 
dosaditi. Za razliku od njega, taj dan je bio stvaran, i primicao se, nošen tokom 
vremena. A tada će se i on priključiti dugoj koloni igrački koje su čekale na potvrđivanje 
svog nepostojanja. 

Međutim, jednim neizmerno malim delom svog nestvarnog JA, on je sebe osećao. 
Osećao je da postoji još mnogo toga osim Grada, svetla, Mašine, igrački, robota i crnog 
puta. Tu se, međutim, gubio svaki smisao, jer, ako nije imao koga da uveri u svoje 

postojanje, onda nije postojao. 

Tokom izuzetno retkih i kratkih časova odmora, kada je Mašina bila zabavljena 
rešavanjem drugih problema, smeštali su ga u kontejnere okružene robotima, zajedno 
sa ostalim igračkama. U tim retkim zajedničkim trenucima vladao je muk. Igračke nisu 
znale da govore. 


Opet je trčao. Svetla grada promicala su pored njega, tvoreči blistave, beskrajne 
trake raznobojne svetlosti Noge su se ritmički i nečujno spuštale na glatku, crnu 
podlogu crnog puta. Bio je nešto. Bio je trkač. | imao je noge. Pa, da li je onda postojao? 

Obično je trčao do jedne tačke, jarko crvenog, pulsirajćeg svetla metalnog tornja, 
posle čega je zaokretao i vraćao se nazad. Nije mu bilo dozvoljeno da ide dalje. Mašini 
nije odgovaralo. Da li se nešto nalazilo iza crvenog svetla? 

Da li se Grad i tamo prostirao, da li se prostirao u beskonačnost, kako je Mašina 
govorila? 

Nastavio je dalje. U zabranjenu zonu. Dizao je noge sa lakoćom, okružen zas- 
lepljujućim svetlima. Osećao se izuzetno lagano, gotovo se stopio i postao deo okolnog 
prostora i zraka. Osećao se dobro. Bio je srećan. 


JEDINKA CQ 673892006. PREŠLA DOZVOLJENU GRANICU. 
GRANICA NE SME BITI POVREĐENA. OČEKUJEM POVRATAK 


Nije mogao da odredi odakle dolazi glas. Možda nije ni postojao, već je odjeknuo 
samo u njegovoj glavi Možda su svetla govorila. Glas ga, međutim, nije uznemiravao. 
Nešto drugo skretalo mu je pažnju. 


CQ 673892006. VRATI SE. NAREĐUJEM TI. 


Već se nalazio na periferiji Grada. A ako je postojala periferija, onda je morao 
postojati i kraj Grada. Ali... šta je ono? 


POSLEDNJA OPOMENA. VRATI SE. 


Gospode! Onaj deo... manje svetla... nepravilan oblik... Grad nije stvorila Mašina! 
Grad sigurno nije stvorila mašina. 


ZA TAČNO 0.05 REGULARNIH VREMENSKIH INTERVALA POČINJE 
ZASIPANJE CQ 673892006 RENTGENSKIM ZRACIMA 


Nećeš me imati, prokleta mašino! Još malo, i Grada će nestati Svetla već počinju 
da jenjavaju. A kada nestane Grada, ponovo ću biti čovek, zauvek van domašaja tvojih 
mizernih, mehaničkih ruku! 


MAKSIMALAN INTENZITET. 


Količina zračenja koja je zasula trkača bila je dovoljna da uništi i samu Mašinu. 
Trkač je, međutim, nastavljao da trči, ne obraćajući pažnju na smrtonosno 
bombardovanje. Uostalom, kako se može ubiti neko ko ne postoji? Kako ničemu može 
zasmetati zračenje? Sve dok se bude osećao nepostojećim, ništa mu neće moći 
naškoditi Dovoljno je bilo da nastavi da glumi igračku. 


Svetla Grada ostala su daleko za njim. Trčao je beskonačnim crnim putem, prvi put 
u svom nepostojećem životu vlastitom voljom. Više nije bio rob Grada i Mašine. Istina, 
njegova sloboda neće dugo trajati. Jer, čim se, daleko od Grada, prvi put oseti čovekom, 
biće mrtav usled čudovišno jakog rentgenskog zračenja. Međutim, za taj trenutak 
slobode i vaskrsnuća vredelo je dati život koji nije ni postojao. 


I trkač postade čovek. 

Žil Murat 
PRIVATNA KOLEKCIJA 


Ovaj.. Halo!... Je li to emisija o privatnim kolekcijama? Sad je red na mene?... Da... 
Pa, evo, zovem se Bernar Dišman, stanujem blizu Sen Satirnena u oblasti Ero... Da, 
dobar dan!... Evo i ja pravim kolekciju, ali radi se o kolekciji kolekcionara... Da, dobro 
ste čuli... Pa imam ih već poprilično... Da, da! Kolekcionara. Zašto?... Oh, slučajno... 
pretražujući neki tavan otkrio sam jednog kolekcionara lula... Da, sa čitavom 
kolekcijom... Iz osamnaestog veka... Tačno tako, i eto kako mi je ta misao pala 
napamet... O, da, imam lepe primerke, kao na primer jednog kopocefila... to vam je 
skupljač držača za ključeve!... Sa alkom koja mu je bila ugrađena u glavu... Okačio sam 
ga u svom salonu pored reprodukcije dečaka skitnice sa Monmartra, efekat je sjajan. 

Imam i jednog kolekcionara crepova sa, e sad se drž'te dobro, sa crepom zabijenim 
u glavu... Da, u dobrom stanju!... Ali najlepši dragulj je jedan Robespjer... O, da! Taj vam 
puno vredi... Njega sam okačio u dnevnu sobu, iznad kamina, vrlo je dekorativan!... Pre 
svega zbog Dantonove glave oblivene krvlju koju drži pod rukom... Kako da ne, kako da 
ne, imam potvrdu da potiče iz tog vremena! 

Koristim ovu emisiju da uputim poziv jer bih hteo da razmenim jednog Napoleona 
sa kolekcijom bitaka, potpunom kolekcijom, za jedan komad koji je, koliko mi 
jepoznato, veoma redak, ali u isto vreme i veoma tražen, želeo bih da nabavim jednog 
Hitlera, koji je sakupljao sva moguća zverstva, koja se samo mogu zamisliti... 


Žak Sternberg 
PITANJE 


Pošto je stvorio ništavilo, prazninu, nebo, zvezde, zemlju, mora i čitav svet, Bog se 
zapitao, pomalo zbunjen, zašto je do đavola stvorio sve to. Tada je stvorio čoveka. 

Pobrinuo se da čovek bude dubokouman i sklon razmišljanju, uobražen i uporan, 
radoznao i sitničav u najvećoj meri. 

“Možda će ova budala naći odgovor na moje pitanje“, pomislio je Bog smejući se 
veselo. 


Žerar Kuasne 


IMPRESIJA 


Prešao je preko ulice i ušao u staru, prašnjavu knjižaru Martina Edelmana. Među 
brojnim delima koja su tu bila poređana u desetinama gomila koje samo što se nisu 
srušile, penjući se u susret istrošenim policama koje su isto tako već bile pretrpane 
starim knjigama, jedno delo je privuklo njegovu pažnju i on ga je nasumice otvorio. 
Pročitao je sledeću rečenicu:...prešao je preko ulice i ušao u staru, prašnjavu knjižaru 
Martina Edelmana. Među brojnim delima koja su tu bila poredana u desetinama gomila 
koje samo što se nisu srušile, penjući se u susret istrošenim policama koje su isto tako 
već bile pretrpane starim knjigama, jedno delo je privuklo njegovu pažnju i on ga je 
nasumice otvorio. Pročitao je sledeću rečenicu:... prešao je... 

Frederik Serva 


CRVENI PAUK 


Veliki žuti pauk kružio je nebeskim svodom skučenog sobička u kom sam spavao. 
Nošen sećanjima koja su navirala, napuštao bi ponekad svoje oblake i dodirivao moje 
nepomično lice. 

Sa beskrajnim oprezom, moje ruke bi se tada podizale i spajale pred mojim očima, 
a zatim bi se razdvajale i kao da poseduju sopstveni život, počinjale ludu igru uz zvuke 
neke već zaboravljene muzike. 

Mogao sam da čujem tu muziku. 

Zvuk doboša me pomalo plašio, to je sigurno, ali pauk bi se vraćao u svoje 
skrovište i jedino je to bilo važno. 

Dugo me tako posećivao. 

Svake noći sam osećao njegovo prisustvo koje me je sve više uznemiravalo, ali 
nikada nisam uspeo da ga vidim. Najzad je jedne večeri nestao. Možda je bio mrtav ili 
se jednostavno umorio. 

Kada sam se sutradan probudio, ugledao sam ga kako leži na belom jastuku. Pauk 
više nije bio žut, već crven. Crven kao krv. Ona krv koja je kapala sa mog beživotnog 
tela. 


Andre Frankua Riaud 
THE HAND 


ŽELJA 


14. MART - Vonik je došao jutros do mene i ja sam opet napravio grešku: proklete 
ruke, zar ne možete da mirujete, zašto se stalno krećete, zašto težite prijateljstvu? Kada 
sam napravio nejasan pokret u želji da pomilujem Vonika po zatiljku, ovaj je odskočio 
kao da ga je udarila struja. Bacio je na mene pogled pun zaprepašćenja i prekinuo svoju 
posetu, bežeći kao ispred policije! Smetenjak! 


RECI 

- Ali, zašto se tako ponašaš, hoću da kažem da mora postojati neko racionalno 
objašnjenje? 

- Mael, veruj mi, ne činim to namerno... 

- Verujem ti! Baš si čudan: tvoje ponašanje je nerazumljivo, a povrh toga tvrdiš 
da ne možeš sebe u tome da sprečiš! Valjda shvataš da je naše društvo tako ustrojeno, 
tvoji pokreti možda potiču iz najboljih namera ali... ali to je zabranjeno! 

- Zašto kažeš samo da postoji zabrana? Reci mi zašto je to zabranjeno. Zar su 
moji pokreti tako opasni? 

- Ma ne, ne radi se o tome, znaš i sam... ne znam kako da ti objasnim, ti tvoji 
pokreti... oni su naprosto nepristojni! Mislim da razumeš šta hoću da kažem... 

- Tine shvataš... 

- Ne dodiruj me! 

POKRET 


Riđokosi mladić nešto govori osmehujući se, njegov sagovornik zabrinuto vrti 
glavom, lice mu poprima bolan izraz, riđokosi mladić zastaje, njegov crnokosi drug se 
takođe zaustavlja, riđokosi pokušava nešto da mu objasni, njegov osmeh je ustupio 
mesto ozbiljnijem izrazu, crnokosi opet vrti glavom, sleže ramenima, pravi pokret kao 
da će dodirnuti riđokosog, ovaj odskače razljućen. 


ZELJA (drugi put) 
27. mart -| sama činjenica da zapisujem u beležnicu misli koje mi prolaze kroz 
glavu predstavlja protivdruštvenu radnju... Mora da su naši svetovi paralelni! 


REČI (drugi put) 


- Ne dodiruj me! 


DNEVNIK 


23. mart — Ali ja ne mogu sebe da sprečim u tome, moram neprestano da pravim 
pokrete kao da ću pomilovati ljude koje volim. Neprekidno želim da spustim ruke na 
ramena svojih prijatelja. 


PRESUDA 


30. mart - Sudija je bio milostiv. Odseći će mi ruke. Milovanje nikad nije bilo i nikad 
neće biti društveno prihvatljiv čin. 


Lionel Evrard 


SAMOUK 


U školi su me uvek poučavali o stvarima. Nikada o ljudima. Bez sumnje se stoga 
danas osećam među sebi sličnima u potpuno nepoznatom svetu, kao da nisam jedan od 
njih. Mogao sam da istražujem sam tu prostranu ljudsku oblast. Ali sve u svoje vreme. 
Ja nisam od onih površnih i naivnih koji prihvataju onakav privid stvari kakav im je 
nametnut. Iskoristio sam svaki trenutak svog vremena da produbim lekcije svojih 
učitelja. Dostigao sam takvo poznavanje predmeta da oni za mene nemaju nikakvih 
tajni. Sada sam jedan od njih. Spadam među njih. Samo sam radoznaliji. | 
obaviti svoje novo istraživanje. Mračna i hladna slepa ulica, zidovi ispunjeni 
radoznalošću okupljaju se oko nas. Kiša spušta blagoslov na ovu scenu. Pun mesec čuva 
stražu. Hvatam zamorče ispod pazuha i predajem ga u snažne metalne ruke ulične 
svetiljke. Pogled skalpela blista od zdravog osećanja radosti pod avetinjskim električnim 
osvetljenjem. Moj svet stvari koji me okružuje steže svoj obruč. Čelično sečivo polako 
raseca telo, od pupka do pleksusa. Tako započinje naš dugoočekivani čas o ljudima. 

Komandna soba bila je prazna i kapetan odahnu. Pre no što je ušao, zastao je pred 
vratima spreman da se vrati ako bi čuo glasove. No, biće da niko više nije dolazio 
ovamo, barem on nikoga nije sreo kada je svraćao. Svi su ostajali u svojim brlozima. 
Samo je on hodočastio željan čuda. 


Polako je zatvorio vrata i, naslonjen na njih, utonuo u ustajali, pregrejani vaz-duh. 
Soba je bila u mraku. Prišavši, po navici, radnom pultu pronađe dugmad jednog 
monitora i uključi ga. Ekran blesnu, bez slike, samo blistava pozadina muka. 

Uključio je redom sve monitore sa istim rezultatom. Spoljnih kamera nije bilo. 
Samo jedna je preživela prvi udar ali ne zadugo: obrisao ju je sledeći talas. Ipak, ono što 
su videli pre njenog nestanka nisu mogli odagnati. Moglo se samo ne verovati. 

Hotimice ne gledajući u ekrane, da ga ne bi opet posednula belina koja upija, 
tražio je po sobi. 

Našao je tražene slušalice ispod druge stolice — biće da ih je tamo, besan, ba-cio 
prošli put — priključio ih na radio, pa pogasio monitore. Zatim je seo, stavio slu-šalice i 
uključio radio. Kada ga zapljusnu šum, nesvesno zatvori oči. 

Divovske snage su se borile. Eksplozije i urlici, nestanak i povratak elektricite-ta. 
Ničega ljudskog. 

Drhtavim dodirima je menjao talasna područja i klizio niz njih. Ništa. Iza grčevito 
stisnutih kapaka video je šta se dešava tamo gore, to već viđeno. 

Oči su mu ovlažile. Zašto i antene nisu otišle sa kamerama? Pile su mu snagu. Nije 
želeo da veruje. Ne želi da veruje. A znao je: nije bilo neba, vazduh je stenjao ce-pan 
munjama, pritisnut uzvitlanom zemljom. Noć bez novog dana. Potpuna, sveop-šta 
hladnoća. Sve sile puštene na pir razaranja. 

Skinuo je slušalice dok mu je utroba drhtala. Oteturao je do vrata, zamahom ih 
otvorio i izleteo. 


Verovatno niko od šesnaest članova posade nije verovao da će jednom morati na 
svoju dužnost. Utonuli u svakodnevicu, proživeli su svojih mesec dana dužnosti ne-gde 
između radnih smena, redarstva i spavanja, slobodno vreme provodeći u karta-nju, 
svađama, praćenju TV-programa, skrivenom cuganju i fiksanju. Cilj i svrha ba-ze kojoj su 
služili bili su im nepotrebni. Uostalom, godinama unazad biti vojnik zna-čilo je tek imati 
uniformu i drugačije radno vreme. Vojna snaga bila je adut političa-ra u njihovim 
ravnotežama, pretnjama i popuštanjima. Za posadu baze, deset meta-ra ispod zemlje, u 
ljušturi od metar debelih betonskih zidova, važna je bila rutina održavanja i planiranje 
lude zabave posle dužnosti. Tek bi poneka pretnja terorista ili trenutna zategnutost na 
površini unosila ton važnosti i ozbiljnosti u smene rada i odmora. 

I uzbuna je bila samo stvar vežbe... 

...izađe u hodnik. Vrata za njim lupiše i zatvoriše se. 

Za trenutak bio je zaslepljen mrakom oko sebe i svetlaci mu zaigraše pred oči-ma. 
No, nastavio je da korača dodirujući rukom skliski zid hodnika. Zakačio bi i od-gurnuo 
nogom ponešto meko i navala smrada sunula bi odozdo na njega. Otpadaka je bilo 
svuda. Lagano su trulili. Niko ih nije sakupljao niti je kome do toga stalo. A narediti, čak 
ubeđivati, ko je mogao imati to pravo? M 

Postepeno je počeo da razaznaje okolinu i zaobilazio je gomile na podu. Čitav 
hodnik osvetljavala je jedna sijalica. Njeno crveno kućište bilo je razbijeno još kad su 
prvi put provalili. Ostatak rasvete, sem tog nužnog minimuma, bio je isključen, u ime 
štednje, dužeg trajanja akumulatora. U neko ime isključeni su i rashladni ure-đaji. 
Ventilacioni sistem nije trebalo dirati. Neki od gornjih filtera odmah su prestali sa 
radom, uništeni ili zatrpani. 

Na raskršću je zastao. Kao da je lakše disao. Vazduh je bio manje težak. Otro je 
vlažne ruke o krute nogavice. 

Levo od njega hodnik je vodio u skladište. Njegovo nekadašnje carstvo. Mogao bi 
da ode i uzme čistu uniformu, čarape. Samo zašto? Ništa ne bi promenila kao ni ova 
koju ima, prljava i skorela. Lako je sada odlučivati, oslobođen. 

Kad bi prošao kroz skladište, mogao je da dođe do ulaza u tunel koji vodi do 
pomoćnog izlaza. Tamo je ušao komandant sa dvojicom pre nekog vremena. Biće da je 
to bilo pre sedam ili osam dana, što i nije važno. Nisu se vratili. 

Desno je hodnik ulazio u, kako se to zvalo, stambeni deo sa sanitarijama, 
spavaonama, menzom, ambulantom, njegovom sobom. 

Stajao je na raskršću lagano podigavši glavu. Iznad njega bio je ventilacioni otvor. 
Pokušavao je da oseti struju nadolazećeg vazduha. Trebalo bi da bude hladna. Izdigao 
se na prste, otvorio usta i isplazio jezik. Ne, nema je. Tu gde bi trebalo da je on miriše 
samo kiseli znoj, isparenja upotrebljenog vazduha. Spustio se na pete. Pod zubima je 
krunio zrna prašine. 

Nastavio je da korača postajući svestan.., 

... ratne igre koja ima svoj raspored, vreme kada bi počinjala i završavala. 

Za sve one koji bi se zatekli na dužnosti bila je to loša sreća, izbacivanje iz 
kolotečine zbog koje se mogla, ako se ne snađu, dobiti slabija ocena i tako se usporiti 
napredovanje. No, ratovati u bazi nije bilo preteško, trebalo je samo poštovati pravila: 
četiri smene po dva vojnika u komandnoj sobi, obezbeđenje u pripravnosti, doktor i 
intendant spremni, komandant budan i trezan. Timski rad i zalaganje. Prati svaki 
izveštaj Glavnog štaba, osmatraj okolinu baze. | postupaj po naređenjima! U slučaju 
crvene uzbune, komandant potvrđuje naređenje, otvara sef, uzima ključeve i, 
istovremeno, na tri metra razdaljine dva vojnika ubacuju ključeve u mehanizam i okreću 
prekidače. 

Ono što bi dalje trebalo da sledi, niko zasigurno ne zna. Uvek bi trenutak pre no 
što se prekidači uključe, opasnost bila opozvana. Začula bi se himna a zatim bi svima 
bilo zahvaljeno na ispravnom držanju zbog koga je vežba uspela i kojim je potvrđena 
potpuna spremnost za protivudar. 

Devet megatonskih interkontinentalnih nuklearnih bojevih glava ostajalo je da leži 
u svojim silosima pod zemljom. 

Niko ne bi pomislio na njih do... 

...zadah klozeta. 

I pored svih mirisa u kojima je živeo ipak je, prilazeći vratima, pokušao da što duže 
izbegne nadolazeći oštri zadah mokraće i izmeta. Zato je disao plitko, isprekidano, 
nikako punim plućima. 

Morao je da uđe i obavi nuždu. 

Vrata su bila izvaljena. Na podu su se, u svim pravcima, sa centrom na pragu, širili 
otisci čizama. A unutra se već gazilo po tankom sloju vode po kome su plivali opušci i 
gužve upotrebljenog toaletnog papira. Kugla sijalice bleskala je talasajući. 

I vrata kabina, sleva, bila su izvaljena. Skrenuo je pogled sa njihovih unutrašnjosti 
obuzdavajući gađenje i prišao pisoarima. Bili su prekriveni žutim kamencem. Voda nije 
tekla u njih jer se smela koristiti samo za piće. 

Dok je otkopčavao šlic on začu tiho stenjanje iza sebe. Pogledao je preko ramena, 
uplašen. 

U poslednjoj kabini stajala je, u raskoraku, prilika sa licem u senci. Pantalone su 
bile spuštene do kolena a ud u erekciji. Covek je onanisao. 

Za tren je bio sleđen a onda, prskajući okolo, istrča. Za njim je, saplićući ga, jurio 
glas: 

— Nemoj da se stidiš. Možemo mi i udvoje da se zabavljamo! Onda se onaj 
zasmejao, duboko i muklo, da bi se na kraju smeh pretvorio u iskidan kašalj. Gotovo je 
pao čuvši. 

Zadihan, naslonio se na zid. Prokletnici. Nikako ne može da bude sam. Svuda ih 

ima. Leđa i lice su mu bili mokri. Da li od vlage koja se cedila niz zidove i kapala sa 
tavanice ili od znoja ili od one vode kroz koju je bežao? 

Otresao je glavom. Prokletnici. Nikad ih nije toliko sretao. Pre su uvek dolazili 
njemu, potpisivali i nosili sledovanje. Nije morao da govori ni sa kim. Vojnici, oficiri, 
ćutali su i odlazili. A sada... Otresao je glavom ali nije pomoglo. Sve je ostajalo. Osećao 
je kako mu se unutra nešto zateže, pući će ako ne uzme tablete. 

Odgurnuo se od zida stisnutih zuba. Samo da prođe... 

...nove uzbune za koju se nije pretpostavljalo da može biti prava. 

Tišina je sekla dah. Dlanovi su mu bili mokri. Ljudi iza njega su ćutali, poneko bi 
premestio težinu s noge na nogu. 

Predsednikov govor kao da je tekao satima. Reči koje bi čuo nisu bile one koje je 
izgovorio. Kasnile su. 

—...dužnost mi je da, u skladu sa Ustavom, iznesem pred vas trenutnu situaciju 
koja zahteva preduzimanje hitnih mera kako bi se zaštitili i sačuvali naši interesi u svetu 
a samim tim i naša bezbednost. 

Na ekranu predsednik je zaćutao a reči su mu još pristizale. 

— Pre dva sata potvrđen je izveštaj o napadu na našu Zonu A... 

Okrenuo se da pogleda druge. Da li oni imaju isti doživljaj. Nije mogao da vidi ničije 
lice. 

—...desno krilo naše odbrane može biti odsečeno, zato je pretnja protivudarom 
jedina... 

Nije mogao da otvori usta. 

—...branimo naš pravedni, Bogom dani demokratski poredak. Ne možemo 
dozvoliti da naši vitalni interesi i životni prostor budu ugroženi.... Nije osećao da ima 
telo. Glava mu je lebdela. 

Za treptaj oka sirena ga je raspolutila. Izgubio je sva čula... 

... pored spavaona. 

Vrata su bila pritvorena. Srećom. Istina, sijalica pred spavaonom bila je razbijena 
ali, ako bi neko otvorio vrata, unutrašnje svetio bi ispuzalo, otkrilo ga i zgrabilo. 
Zadržavao je dah pokušavajući da izbegne gomile na podu. Sigurno spavaju. 

Bože kako ih se plašio. Pijani, smrdljivi, ludi. 

Osetivši kako jara zadaha bije kroz otvor on, mahinalno, pogleda unutra. Samo se 
jedno oznojeno, golo stopalo belasalo u mraku. Cuo ih je kako hrču. Kašljali su i kreveti 
su škripali pod njima. 

Stoka. 

Sada su već pili čisti alkohol. Kada su potrošili sve zalihe pića, provalili su, besni, 
divlji, u skladište, apoteku, kod njega i uzeli sav alkohol i pilule koje su našli. Ali, kad i 
toga nestane niko neće biti na pomoći. Prevmuće i porazbijati sve, kao i prvi put, samo 
da pronađu i poslednju kap. Ubiće ako treba. A kad ništa ne ostane... 

I opet će tražiti one koji moraju da umru prvi. Krivce. 

Provaliće blistavih očiju, zapenjeni. Gnev dolazi u talasima. Prvi put je klečao pred 
njima. Pljuvali su i pišali po njemu. Ipak, niko nije zgrčio kažiprst. Bilo im je dovoljno 
ponižavanje. Mogli su se još nadati. Komandant je obećao i sa dva dobrovoljca otišao 
kroz tunel. 

Ali sada... Sve je razbijeno, nema nikoga, nema laži. Jasno je sve. Ništa se ne može 
odložiti. 

Prošao je. Ali morao je da se osvrće. Mogli bi da ga zaskoče, s leđa, uvuku unutra. 
Nekome može da se prohte da ga opet tuku, ritaju. 

Otresao je glavom. 

Zašto da ne? On nije sa njima. Mrze ga. Mogu mu se osvetiti kad god im se hoće. 

I on je, i pored sve zbrke u glavi, znao da to dolazi. 


Me ze 

Polako je i čitavo telo prihvatilo taj ritam. Grčio se, srce je počelo da ga guši, nije mogao 
da udahne. Usta su zjapila u nemom kriku. Osećao je da će mu oči iskočiti. Onda je sve, 
u trzaju, prošlo. Naslonio je čelo na zid i disao otvorenih usta. U grudima mu je šištalo. 
Gospode, umreće. 

Beton je bio hladan i vlažan. Naslonio je i obraz. Voda mu je ulazila u oko i usta. 
Bila je gorka. 

Gledao je razroko u kapi koje su klizile niz zid. Onda uoči pokret u hodniku. Neko je 
izašao iz spavaone i odlazio u klozet. Pogurena prilika, slabo osvetljena, češala se i 
posrtala. 

Trzajem se odlepio. Mora da nađe zaštitu. Da se pridruži. 

Osećajući još uvek hladnoću zida na obrazu on ode do ambulante... 

...Sem vida, jedine veze sa postojanjem. 

Ljudi su plesali. 

Dvojica su zauzela stolice, komandant između njih. Publika je pratila njihove 
kretnje. Sve su oči bile vezane za njegove ruke. Stajao je, slušao, ispružio ruku, otvorio 
sef, govorio. Druge ruke su ubacile ključeve, bile na prekidačima. 

Komandant je podigao ruku, lagano, lako. Sve su oči bile u njoj. 

Visila je. 

Treba samo da je spusti, da pusti da padne. 

On čeka. 

Himnu. 

Svi čekaju. 

Hvala. 

Zatvorio je oči. Ne. Potonuo u strah, hvatao vazduh. 

U sledećem trenutku potres ga je bacio... 

...i zakuca. 

Niko se ne odazva. Pokušao je ponovo, bez uspeha. Oni su tamo, ali neće da se 
jave. 

Pokuca pa prisloni usta na vrata i tiho pozva: 

— Otvorite, ja sam. Molim vas! 

Niko nije odgovarao. On se uspravi. Onda se začu neko mrmljanje. Neko je ustao i 
sklonio naslagane stvari. Vrata se odškrinuše. Osvrnuo se na hodnik pa postrance 
kliznuo u sobu. Za njim se zatvoriše vrata i na njih naguraše ormar. 

Kad je skinuta krpa sa sijalice iznad vrata, on obrisa oči. Lekar ga zaobiđe i leže na 
krevet. Na fotelji je dremao oficir bezbednosti. Glava mu je visila na grudima. U krilu 
mu je ležala povređena ruka. 

Lekar dohvati bocu sa ploče pisaćeg stola, potegnu iz nje pa mu je pokaza. 
Odmahnuo je. Lekar slegnu ramenima, vrati bocu i zavali se. 

— Sedi negde — reče. 

Soba je bila mala i pretrpana. Ogledao se oko sebe. Nigde nije bilo mesta. 

— Skloni te gluposti sa stola pa sedi. 

Pokupio je papire sa stola gledajući gde da ih stavi. 

— Ma baci ih negde. — Lekar se podiže. — Baci to. 

On otvori fioku i složi papire u nju. Onda je seo. Sto je podupirao vrata koja su bila 
cela. Kad su provalili, pucali su u bravu. 

Cutali su. 

Lekar je ponovo legao. Izvadio je pilule iz džepa i progutao ih. Nije mu ih nudio. 
Ponovo je potegnuo iz boce pa njome gurnuo bezbednjaka. Ovaj podiže glavu. Otvorio 
je oči i čkiljio malo. Otpio je dug gutljaj zatvorenih očiju. Glava mu je pala na grudi. 

Smiren, on je gledao u svoje sklopljene ruke. Naslonio se... na pod. 

Kad se osvestio, osetio je slanu krv u ustima. Lagano, zvuci su ulazili u glavu: 
sirena, kašljanje, sirena, varnice, sirena. 

Otvorio je oči, zakašljao se. Ljuti dim izgorele izolacije i pisak sirene potopili su 
sobu. Osvetljena crvenom svetlošću tela su se pridizala, sa mukom savlađujući dim i 
zvuk. Preturio se na leđa. Sve u njemu se kovitlalo, pritisnuto. Zaustio je da krikne, ali 
neko je isključio sirenu, skinuo teret, i on se oslobođen pridiže. Tlo je podrhtavalo. 

Svetla se vratiše. Varničenje prestade. Neko je otvorio vrata i dim se iskrade u 
hodnik. 

Svi su ćutali. 

Komandant sede za pult. Utišao je radio i uključio monitore. Nikakve slike nije bilo 
na prva četiri. Samo blistava, neodoljiva belina. Bez reakcija na komande. Kamera 
jednostavno nije bilo. 

Peti monitor bio je živ. Prvo su videli samo mrak koji je bledeo. Onda je blesnuo. 
Svi začkiljiše. | opet mrak. Svetlo. 

Jedna ruka se izdvoji, spusti niz komandantovo rame, skloni njegovu ruku i zaigra 
po tastaturi. Mrak postade potpun, svetio je i dalje bilo prejako. Komandant ustade i 
čovek sede na njegovo mesto. Svi su gledali u njega. Prsti su mu leteli. 

— To je leva bočna kamera. Motor je crk'o i okreće se oko sebe. Ne može se za- 
ustaviti. Ali svetio... Probaću da spustim filter. 

Pritisnuo je dugme i oni videše. 

Kad je podigao ruku, svetio opet buknu. Opet je pritisnuo i gledali su. 

Horizont je goreo pod crnim oblacima. Vetar je kovitlao stabla, automobile, 
stubove, sve na dvadeset ili trideset metara od zemlje. Na stotine kilometara unaokolo 
nije bilo gradova i šuma. Ponekad bi se pokrov oblaka pocepao, ali iznad njega bio je 
novi. Ono crno u svakom okretu bila je zemlja, brdo zemlje na njihovoj bazi, na izlazu. 
Mesto udara bilo je blizu. 

Onda na horizontu blesnu novo sunce i usisa sve u sebe. | sliku. 

I dalje su gledali. Utišani radio je pucketao. Osećao je da mu je nepce obloženo 
ledom. Belina ekrana ga je gurala, puzala ka njemu. 

Posle je komandant govorio. Sve će biti u redu, spasiće nas, rekao je. Odredio je 
straže kraj radija, racionalizaciju vode, hrane, struje, svega. Izdržaćemo, rekao je. 

A on je nestajao, posednut, obavijen nitima mukle beline. 

Razilazili su se. Nečija senka raskinu veze. Oslobođenom, činilo mu se da lebdi. 

Tako su potonuli... 

... i zadremao. 


Ljudi su lebdeli. Kao u bestežinskom stanju. Raširenih udova, okretali su se, odbijali 
od zidova. Pokušao je da dođe do nekog od njih, ali samo se obrtao, kao bubanj, i oni su 
mu bežali. Niko nije čuo njegove pozive. Možda su se pretvarali da ga ne čuju. Znojio se. 
Kad mu je glava ponovo bila gore, video je kako su svi odleteli uvis. Zvao ih je a papiri su 
padali po njemu, klizili niz njegov znoj i oticali. Pogledao je dole. Ispod njegovih nogu 
nalazio se slivnik. Voda je oticala u vrtlogu i on oseti kako ga zahvata i vuče nadole. 
Otimao se mahao rukama i nogama. Bezuspešno. 


Udario je nogom u sto. Probudio se. Nije znao koliko je vremena spavao. 

— Sta je, šta lupaš? 

On pogleda. Bezbednjak je podigao glavu i čkiljio u njega. Oči su mu bile krvave i 
upale. 

— Šta je bilo? — Iz usta mu je zaudaralo. Pijan. Krvavi zavoj na levoj ruci bio je 
prljav i skoreo. — Prpa, a? — Podbuo, neobrijan, masne kose, ni po čemu bolji od onih 
od kojih je bežao. — Indendant se uplašio. 

Zaustio je da odgovori, ali otupelost u njemu bila je jača. Nešto ga je vuklo nazad, 
u san. Trebalo je da se nečega seti. Lepljive bale su mu se vukle po ustima. 

— Vode, hoću vode. — Izusti, kidajući skorele, slepljene usne. 

— Nema vode. Ima samo cuge. | tabletica. — Bezbednjak se zasmeja. Zagrcnuo se 

i otpljunuo. U grudima mu je krkljalo. 

Lekar podiže glavu. Tablete još nisu delovale, ali bio je na putu da zadrema. 

— Cutite. Zar vam nije dosta. Idioti. Svi idioti. — Mašio se za flašu ali je nije bilo na 
stolu. Pridigao se i seo. Bio je bos i mrdao prstima. Noge su mu bile prljave. Češao se po 
grudima. 

Gledali su ga. On upre prstom u njih. 

— Pojma nemate. 

Pronašao je bocu kraj stolice, bacio se preko kreveta i dohvatio je. Bio je jako 
žedan. Znoj mu je curio niz lice. Zadihan, odložio je bocu i rukama protrljao lice a onda 
provukao prste kroz kosu, pa im ih pokazao. Dlanovi su bili puni dlaka. — Pojma 
nemate. — Izvalio se unazad. Bezbednjak se zasmeja. 

On ih je gledao osećajući da je nešto zaboravio. Nešto važnije od ovoga ovde. 
Iskliznulo mu je. Osvrtao se nemoćno. 

— Da smo bili brži da im pošaljemo naše bebice. Prokletnici, brži su. — Bezbed- 
njak skoči. U ruci mu se klatio pištolj. — Ali neka dođu. Samo neka dođu. — Onda ga je 
pogledao. — Ti si najgori Opet si bio da slušaš. Ti si govno. Stalno tražiš nešto, sliniš, 
paziš. Zašto si došao? Pizdo. Idi. — Mahao je pištoljem prema vratima. 

Sišao je sa stola, pomerio ormar i izašao. Bezbednjak prosikta za njim. — Umri 
govno — i zatvori vrata. 

Stojao je na hodniku, drhteći. Samo još malo... 

... u nemost. Nepostojanje. 

Izbegavali su se, nisu govorili. Svako je gledao samo ispred sebe. Komandant i 
bezbednjak su bili kraj radija, lekar u ambulanti. On je ustajao pre svih i odlazio u 
menzu. Podgrevao je konzerve i održavao ih toplim. Kuvao je čaj. Nekad bi neko došao 
da jede. Sam i ćutke. Bacao je otpatke u sanduke koje je vukao u skladište. Stalno je bio 
zaposlen. Pio je sve češće. 

U oficirsku sobu je dolazio kasno, kad je verovao da su svi legli. Spavao je ispod 
lekara. Nije se svlačio, samo bi izuo čizme. Niko mu se nije obraćao. Čuo ih je noću kako 
se bude i izlaze. Govorili su u snu. Činilo mu se da se došaptavaju misleći da je zaspao. 
Kreveti su škripali. 

Jednom ih je zatekao u pijanci. Tada su već svi bili glasni. Dolazili su da jedu pijani, 
prosipali i povraćali svuda. Spavaona je odjekivala od pesme. Nikoga nije bilo kraj 
radija, niko nije radio redarstva. Postajalo je zagušljivo. Zidovi su bivali vlažni. Kapalo je 
odozgo. 

Pili su i nisu ga ni pozdravili. Zatekao ih je. Musavi, neobrijani, smrdljivi. Kao i on. 
Ali nisu ga pozvali. Video im je po licima da ga nisu hteli. Bili su zagrljeni. Oni se plaše 
vojnika, to je znao. Njega ne. | ne primaju ga. Nije njihov. 

Doživeo je to kao potpunu nepravdu. Istina je da je ranije bio izdvojen, ali bilo je to 
zbog njegovog položaja. Svi bi želeli da ga iskoriste i preko njega unesu ono zabranjeno. 
Bežao je, uplašen za svoj posao. Bio je stariji, imao ženu, decu. 

Mogao bi ponešto i uneti kroz skladište, kao što je radio za sebe, no niko se ne bi 
zaustavio na malom. Tražili bi još. A kada bi ga otkrili, ne bi se založili za njega. 

Ipak, verovao je da je sada, zbog svega, drugačije, da će biti njihov. A oni su ga 
mrzeli, otvoreno, jasno. Nikakve trpeljivosti više. Njegovo piće su primili i popili, ali on 
je ostao izvan, tuđ. 

Pokupio je svoje madrace i prešao da spava u menzi, iza pećnica. To je bilo desetog 
dana. Posle dvesta četrdeset sati, svega. 

Imao je sve: nepodeljenu zalihu pića, svoje tablete. Za putovanja. Takve stvari e 
radio sam, tiho, samo za sebe, nikome ni reči. 

Osećao je kako njihova mržnja, svih njih, naleže na zidove, kaplje ispod vrata. 

Dvanaestog dana su provalili. Nestalo im je cuge. Izleteli su iz spavaonice. 
Porazbijali crvena svetla za uzbunu. I sirenu. Tukli su ga. Ušli su i počeli da udaraju. Pao 

je na pod. — Gde si sakrio — vikali su, — ti imaš svega. — Onda su pronašli deo zaliha. 
To ih je odobrovoljilo. Pili su i ritali ga a onda ga popišali. Silovali bi ga da nije bio tako 
mokar. To su mu obećali za sledeći put. 

Izašli su i provalili u oficirsku sobu s druge strane hodnika. Bila je prazna. 

Pucali su u vrata ambulante. On je virio iza njihovih leđa. Lekara nisu dirali Uzeli su 
alkohol i pilule. Razbili sve u oficirskoj sobi. Dotrčali su komandant i bezbednjak, 
naoružani. Bili su u klozetu, valjda. Komandant je govorio, obećavao. Na kraju je sa 
dvojicom dobrovoljaca otišao u tunel pomoćnog izlaza. Hteli su da se probiju napolje. 

Pred polazak, komandant je gledao bezbednjaka. Ovaj nije hteo da pođe s njim. 

Sutradan je neko prebio bezbednjaka u klozetu. Zato se on, sa lekarem, 
zabarikadirao u ambulanti. 

Niko više nije dolazio da jede. On bi, ponekad, kad je mislio da svi spavaju, odlazio 
da sluša radio. Nije mogao da ne misli na to. Posle bi uvek putovao. Teško bi se budio. 

Izbegavao je svakoga. Njušio. U pećnici je držao poslednji fiks. Znao je da će mu 
zatrebati uskoro. 

Samo još malo.. 

...samo još malo. 

Nekakav hladan znoj curio mu je niz leđa. Dodirujući prstima levi zid, vukao se ka 
menzi. Noga pred nogu. Tako umoran. Malaksao. Nešto mu je kralo snagu. Kad bi 
mogao da se seti. 

Ruka mu izgubi oslonac i on zamalo pade. S naporom okrenu glavu. Oficirska soba. 
Đubre. 

Nastavio je. Još koji korak i stiže. Prelazio je hodnik, ka desnom zidu. Ispružio ruku. 

Ispred njega grunu. Eksplozija. Prvo se čuo čist zvuk, pa tišina, a onda dođoše talasi 
jeke. Gotovo su ga oborili. Stiskali su i opuštali. 

Počelo je. 

Oči mu iskočiše iz duplji. Hvatao je dah razjapljenih usta. Mlatarao rukama prema 
vratima menze. Čitavom težinom naleteo je na njih, i pao unutra. Usna mu puče i krv 
napuni usta. Morao je da se skloni. Koliko im treba da stignu? Neće ga ovog puta... Ne. 

Ustao je i zatvorio vrata.Gurao je stolove na njih. Da ne provale pre vremena. 
Nabacio je i stolice na gomilu. Neka nova snaga ga je ispunila... 

U hodniku je bila tišina. 

Kad je završio, ode do pećnice i izvadi poslednju bočicu tableta. 

Lagano ju je okretao, osećajući težinu. Puna. Prejako za jedan put. Ali ne za 
izuzetan. Poslednji. 

Skinuo je poklopac i istresao polovinu tablete na dlan. Mala crvena dugmad sreće. 
Mira. Obamrlosti. Progutao ih je. 

Napolju jeknu novi pucanj, odgovoriše mu krici. Zadrhtao je. Polako, samo polako. 
Ne sme da povrati. Među naslaganim sudovima iskopao je čuturu sa razblaženim 
alkoholom. Grlo je gorelo posle gutanja. Ispraznio je bočicu i odbacio je. Zakotrljala se 
prazno odjekujući. Progutao je sve preostale tablete. Otpio iz čuture. On je kukavica, ali 
sada nema čega da se plaši. Ispio je ostatak alkohola. 

Toplota mu udari u lice. Sa njom prestaje grč. Unutra je, topi se. 

Otvorio je vrata velike pećnice. Ovde ga neće naći. Ušao je. Zatvoriće vrata kad 
bude čuo da lupaju. Možda se kolju među sobom. Ne, prvo će pobiti krive. Malo se 
iživljavati. Tek posle će sami doći na red. 

Ništa se nije čulo. 

Bivao je sve tromiji. Lagano je plutao uljuljkan otkucajima bila. Spremaju se. Oštre 
kandže. Samo neće dobiti sve. Ne njega. Mogu uzeti meso, ako stignu na vreme. Ali ne 
mogu imati strah, poniženje. 

Samo meso. Da ga izvlače, kidaju... Ali ne. Ni živo meso neće dati. 

Ideja ga ozari. Tekla je kroz njega kao lava. On se naceri mraku oko sebe. Dobio je 

sve. Mir. Osvetu. 

Za tren zaboravi na to. Nije više imao tela. Svest je bila daleko. Lim oko njega nije 
bio tuđ. Urastao je u kožu. Širio se. 

A onda se ipak setio. Onoga što je zaboravio. Nijednom nije pomislio na ženu, 
decu. Roditelje. Ceo svet. Ceo usrani svet koji je ispario, iscepan, spaljen, prožderan. 
Suze mu kliznuše na nekom licu. 

I to je bilo sve. Za tren je bio prazan, obuzet drhtanjem. Besmisleno. Misliti o 
onima kojih nema, nestalim u vrisku. 

On je zaostatak. Trzaj. Poslednja toplota. 

Čuo ih je kako trče niz hodnik. 

Mora biti kraja. Trudio se da se sakupi. Pridigao se u čeličnom laktu i izvirio. 
Gledao je kako leva ruka lebdi i, pipajući, uključuje prekidače. 

Ako hoće meso, dobiće ga. 

U povratku, prsti zatvoriše vrata. 

Ako žele crknuti siti, neka im. Samo moraju požuriti da ne zagori. 

Iz perspektive istoričara XXI veka, naj- 
da neće biti učetvorostručeni državni du- 
govi, niti kaponizacija američkog rad- 
ničkog pokreta, niti rasturanje porodič- 
nog gazdinstva, te gigantsko naoružava- 
nje i preobražaj Sjedinjenih Država u 
zaduženu zemlju, kao ni militarizacija kos- 
mičkog programa, već užasna politička 
ravnodušnost koja pozdravlja sve te 
drastične transformacije. 

Uopšteno govoreći, od politike zavisi da 
li će ljudi hvaliti postignuto ili ne. Regan 
je stupio na scenu kao desničar, rugajući 
se Karterovim budžetnim deficitima 
(skoro trideset milijardi dolara godišnje 
prema službenim podacima). Obećavao je 
ravnotežu budžeta, izgradnju nacinalne 
odbrane i smanjenje poreza. 

Za tih osam godina Reganova vlada je 
podigla godišnji budžetni deficit na poza- 
mašan iznos, preobratila najvećeg svet- 
skog kreditora u najvećeg svetskog duž- 
nika, slomila američki radnički pokret, 
dobrano skresala poreze bogatašima, a 
američke farmerske porodice dovela do 
bankrotstva, vodila glavnu reč prilikom 
destrukcije svemirskog progra-ma... 

..-l otišla. 

Mislim da o tome treba razmisliti. Lin- 
don Džonson je najuren zbog jedne zaista 
velike greške - rata u Vijetnamu. Ričard 
Nikson je bio primoran da da ostavku 
zbog jednog zaista prljavog skandala. 
Predsedništvo Džimija Kartera je propalo 
zbog nesrećnog manipulisanja taocima za 
vreme iranske krize. 

Možete li da zamislite šta bi se desilo da 
je neko od njih pokušao da izvede nešto 
približno tako radikalno kao što je tako- 
zvana Reganova revolucija? Da li se se- 
ćate nereda i demonstracija iz šezde- 
setih? A političkih strasti iz sedamde- 
setih? Svi ti problemi nisu bili tako 
drastični kao koncesijski radni ugovori, 
gigantski vojni budžeti, konglomeracija 
američke poljoprivrede, rat drogama, 
bankrotstvo Amerike, propast građan- 
skog svemirskog programa. 


Ipak je zemlja većinu toga progutala uz 
jedva primetan protest. 

Bitan uspeh Reganove vlade je u tome 
što je nekako uspela da ponovo sastavi 
američki konsenzus, da ga ozvaniči, da ga 
javno proglasi i to tako uspešno kao da 
depolitizuje i samu politiku. 

Kakve veze  depolitizacija američke 
politike ima sa naučnom fantastikom? 

Više nego što mislite. 

Kompletno prozno stvaralaštvo je do 
izvesnog stepena ogledalo vremena u 
kome je napisano i bar malo oštrije nego 
samo vreme. Čudno, ali istinito. Neospo- 
rno je da se naučna fantastika rodila za- 
jedno sa utopijskim romanima u doba 
racionalizma početkom XIX veka, odra- 
stala sa tehnokratskim logičkim poziti- 
vizmom početkom XX veka i dostigla puni 
procvat sa zlatnim dobom američkog 
svemirskog programa. Tokom pedesetih, 
bila je jedno od nekoliko područja gde je 
bio moguć Mek Kartijem kriticizam. Ta- 
kođe je izražavala u potpunosti antiko- 
munističku paranoju tog doba, kao i strah 
od nuklearnog pustošenja, šezdesetih i 
ranih sedamdesetih, uspon i pad alterna- 
tivne kulture se ogledao u Novom talasu, 
bilo je mnogo romana sa političkim i 
socijalnim temama koje je nametnuo rat 
u Vijetnamu. 

Od početka do sredine osamdesetih, 
naučna fantastika je pretrpela, ako je to 
prava reč, neku vrstu depolitizacije koja 
odražava depolitizaciju američke politike i 
koja je, ko zna, mogla da ima udela u toj 
depolitizaciji. 

Ovo nije mesto za razmatranje političkih 
tema, niti za razmišljanje kako je došlo do 
toga, ali je možda i vreme i mesto za 
razmatranje političkih aspekata naučne 
fantastike, sad kad je Reganovo doba 
okončano, kad se nagoveštava renesansa 
političke naučne fantastike. 

Piscima, a naročito autorima naučne 
fantastike, dugo je savetovano da koriste 
telegram za slanje poruka i ostanu verni 
temama poput one o Džoovim parama za 
pivo. Svakako da je tačno da priča treba 
da bude centralna, da je propaganda 
umiranje umetnosti i da je politički roman 
uvek u opasnosti da zaluta u učenjaštvo. 

S druge strane, prokleto je teško pisati 

pravu naučnu fantastiku koja je istinski 
apolitična. 

Šta podrazumevam pod "pravom nauč- 
nom fantastikom"? 

Šta mislim kad kažem "istinski apolitič- 
na"? 

Prava naučna fantastika je ona koja 
ličnosti smešta u uverljivu i sveobuhvatnu 
realnost. 

Istinski apolitična naučna fantastika je 
ona koja je apsolutno lišena tvrdnji i 


pretpostavki o odnosu pojedinca i 
političkog tela. 
Da li počinjete da uviđate protivu- 


rečnost? 

Kako se uopšte ličnosti mogu smestiti u 
sveobuhvatnu realnost a da se ne 
pomene odnos jedinke i kolektiva? Čak i 
ako se piše o pojedincu u totalnoj izolaciji 
- redak primer je Kradljivac Martin Vilije- 
ma Goldinga - biće nekih nagoveštaja u 
sećanjima glavnog junaka. Čak i Tarzan 
među majmunima odrasta u socijalnom 
kontekstu. Zapravo, i sam jezik sadrži 
pretpostavke o odnosu individualca i 
celine - zapitajte bilo koju feministkinju. 

Ali, iako je realno nemoguće pisati 
istinski apolitičnu naučnu fantastiku u 
ovom smislu, to svakako ne znači da je 
prava politička naučna fantastika bila 
tako loša, naročito u poslednjih deset 
godina. 

Reganova vlada, recimo, teško da bi se 
mogla nazvati apolitičnom, što se odnosi i 
na službenu realnost koju je uspešno 
obnarodovala bez političkih pretpostavki, 
ne razmotrivši ih potpuno, mpžda lišena 
svesti o tome da su one samo pret- 
postavke, i bila je na neki način prilično 
uspešna u otklanjanju političkih pretpo- 
stavki kao centralnih činilaca američkog 
političkog govora, a to je ono što 
smatram “depolitizacijom politike“. 

Ima mnogo naučne fantastike, naročito 
one pisane i objašnjavane u tom vremen- 
skom razdoblju. Zaista je nemoguće pisati 
pravu naučnu fantastiku bez političkih 
nagoveštaja, mada je tako lako zaboraviti 
da su to samo nagoveštaji, bezvremene 
istine, i završiti sa pisanjem naučne 
fantastike koja nije apolitična, ali nije ni 
tendenciozno politička. 

Baš kao što pravi politički govor ili de- 


bata iznose konfliktne teorije i filozofije 
sopstvenog uticaja na odnos između 
pojedinca i političkog tela, tako se is- 
tinska politička naučna fantastika uglav- 
nom bavi istim temama, i to namerno. 
Gotovo celokupna naučna fantastika ima 
značajne političke pretpostavke koje po- 
kazuju da nema neutralne naučne fantas- 
tike, ali samo politička naučna fantastika 
prvenstveno tretira političke pretpostav- 
ke, te je stoga potpuno politički anga- 
žovana. 

Uzmimo kao primer naučnu fantastiku 
koja se bavi temom opstanka, koja je 
postala značajna podgrupa poslednjih 
godina. Na tu temu se može dobro ili loše 
pisati, može biti didaktička ili, na prvi 
pogled, apolitična, ali je gotovo ćela 
bazirana na nizu političkih pretpostavki. 

Navedena pretpostavka je, naravno, da 
se desilo nešto, obično nuklearni rat koji 
će uništiti strukturu moderne civilizacije, i 
priča tada prerasta u borbu junaka za 
preživljavanjem propasti. Ono što nije 
navedeno je pretpostavka da će se 
civilizacija neumitno raspasti pod 
naletom velike katastrofe i da će se oni 
koji prežive očajnički i divlje boriti oko 
onoga što je preostalo. 

To je svakako legitimno političko stano- 
vište kad se ovako predstavi, ali teško da 
jeste, jer literatura retko dozvoljava, tj. 
razmatra suprotnu mogućnost - da 
katastrofa, recimo, upozori preživele na 
opasnosti šovinizma i surovog individu- 
alizma i da ih navede na izgradnju novog 
društva zasnovanog na većem stepenu 
kolektivne svesti. 

Večiti povratak Ursule Legvin je samo- 
svesni politički roman koji se približno 
bavi ovim gledištem, dok Poštar Dejvida 
Brina iznosi suštinu, kao i moje delo 
Pesme sa zvezda, i na neki način ekst- 
remni roman Filipa Hozea Farmera Jezici 
meseca, u kojem se sukobljavaju dobri i 
loši komunisti. Ali, za većinu je Hajnlajn- 
ovo delo Farnamovo vlasništvo primer za 
sve to, po kome naučna fantastika deluje 
kao da je duboko zagazila u neispitano 
područje političkog konsenzusa. Iz ovog 
sledi da je u okviru literature, politika 
opstanka, sa svojim opšteprihvaćenim 
nizom nepotvrđenih pretpostavki, dobrim 

delom depolitizovana. 

Kako je došlo do svođenja kontraverz- 
nih političkih tema ma depolitizovane 
pretpostavke? Napokon, takav proces ne 
bi trebalo da bude primeren naučnoj 
fantastici ako se ima u vidu njeno 
tradicionalno viđenje ljudskog društva 
očima “Marsovca”, kako je prikazao i sam 
Hajnlajn književnim postupkom u Strancu 
u stranoj zemlji. 

Nije lako dati odgovor, jer, da bi se 
potpuno shvatio takav proces trebalo bi 
prvo shvatiti kako je Reganova vlada 
dobrim delom ostvarila to isto u stvar- 
nom svetu pomoću nekih kontraverznih 
političkih tema kao što su: sloboda 
promene mišljenja, raspodela poreza, 
konglomeracija poljoprivrede, nemešanje 
u unutrašnje poslove drugih suverenih 
zemalja. 

Nije lako odgovoriti. Ponekad je odgo- 
vor bombastično politički, što se može 
videti u nemogućnosti objavljivanja proze 
koja iznosi i najmanju pozitivnu misao o 
drogama koje menjaju svest; postoji 
nezvanična zabrana u američkoj naučnoj 
fantastici da se kaže išta pozitivno o 
komunizmu. Ponekad je odgovor lukavo 
komercijalan, što se vidi u otežanom 
plasmanu naučne fantastike koja se bavi 
homoseksualizmom. 

Ponekad je odgovor suvoparan i osku- 
dan, što se vidi u opštem izvrgavanju 
ruglu Malzbergovog odličnog romana 
Posle Apola u kojem se kaže da su ljudska 
bića psihološki nesposobna za kosmička 
putovanja. Cesto je odgovor makro kultu- 
ralan, jer je svaki pisac naučne fantastike 
proizvod sopstvene kulture, a svaka kul- 


tura izbegava izvesne koncepte kao 
literarno nepojmljive čak i našim 
sklonostima. 


Ponekad, dovoljno ironično, radi se o 
lukavim pritiscima lukavih političara koji 
smeraju da depolitizuju političke teme, 
kao što je slučaj sa Cernobilom Frederika 
Pola, autora koji nema običaj da se služi 
primitivnim političkom kampanjom. 

Cernobil je neka vrsta dokumenta o 
nuklearnoj katastrofi koju je Pol, svakako 
politički upućen, napisao uvodeći naučnu 
fantastiku u prošlost, i čovek bi pomislio, 
ili se bar ponadao da će uvesti i politikom 


otežan i složen materijal. 

Gde je greška u sovjetskom sistemu 
odgovornom za debakle? Je li nuklearna 
snaga sama po sebi nesigurna? Da li je 
Sovjetski Savez imao moralnu obavezu da 
nadoknadi štetu onim zemljama u koje je 
vetar odneo radioaktivne čestice? Zašto 
je Zapad u početku tako grubo preuveli- 
čavao broj žrtava - je ti to posledica 
zatvorene politike sovjetskog društva ili 
namerne pakosti? | tako dalje. Sve ovo 
moglo bi da bude bogat materijal za 
politički roman, a neko bi mogao da 
pomisli da je Pol jedini došao na tu ideju. 

Ali nije. Sarađivao je sa sovjetskom 
vladom, što je bez sumnje mnogo 
pomoglo njegovim istraživanjima, ali je 
on zbog toga možda bio suviše obziran 
usled razumljive želje da ne ispadne 
nezahvalan. Znači, ono što imamo u 
Cernobilu jeste dobar roman koji u 
mnogome podseća na Rejev roman Nervi 
(nastao u vreme kada je ova tema bila još 
uvek čvrsto vezana za naučnu fantastiku) 
koji okrivljuje sitnu korupciju i tehničku 
skučenost, ali bez zajedljivih opaski na 
račun politike. Umesto toga, ovde imamo 
inženjere idealiste koji se sami snalaze, 
radnike heroje i metiljavce, imamo priču 
o nesreći u Černobilu kakvu je mogao da 
napiše i član sovjetskog književnog udru- 
ženja iz doba pre Gorbačova potajno se 
nadajući da će biti objavljena. 

Ovo ne znači da je roman loš; mnogi 
romani su bili napisani pod presijom, ali 
to takođe ne znači da roman koji može i 
treba da bude uzbudljiv splet opasnosti, 
nesreće, političkih analiza i snažnih 
ličnosti, bude sveden na neku vrstu 
savremene naučne fantastike u službi 
sistema. 

Čudno je, kad se uzme u obzir Polovo 
istraživanje i njegovo opšte poznavanje 
Sovjetskog Saveza - ili možda i nije tako 
čudno, što su ličnosti neubedljive, kao i 
mesta zbivanja i akcije. 

Neka opšta pouka u svemu tome je 
možda to da je politika onoliko realan i 
živ i važan deo ljudskog života koliko i 
ljubav, seks, novac, hrana, umetnost, i 
kada iz bilo kog razloga pisac zanemari 
politiku u priči koja vapi za političkim 
specifičnostima, izlaže se opasnosti da 

ostale elemente priče liši smisla. To je 
možda ono što uništava onaj opšti stepen 
duha Cernobila, to je i razlog što je 
zvanično-odobrena sovjetska proza pre 
Gorbačova dala tako malo remek-dela, i 
ko zna razlog stoje američka naučna 
fantastika Reganovog doba, iako je 
postigla nečuveni komercijalni uspeh, po 
mišljenju mnogih izgubila dušu. 

Uzmimo, na primer, centralnu političku 
temu američke naučne fantastike koja je 
najbliža njenom zajedničkom srcu — ame- 
rički svemirski program sa ljudskom posa- 
dom. Pre Apola, pre Sputnjika, američki 
svemirski program sa ljudskom posadom, 
bilo kakav program te vrste,- postojao je 
samo kao naučna fantastika. Let u svemir 
sa ljudskom posadom bio je politička 
tema u smislu daje bila potrebna politička 
akcija da se to izvede, ali je to bila vruća 
politička tema samo unutar naučne 
fantastike, i većina pisaca se predano 
bacila na ovu temu u ulozi advokata. 

Pozitivni prototip ove vrste naučne 
fantastike je roman Roberta A. Hajnlajna 
Covek koji je prodao Mesec, i nije važno 
što je potpuno zastranio u predviđanju , 
jer pokazuje da politički angažovana od- 
brambena proza može imati literarni 
uspeh. Kampanja Delosa D. Harimana da 
razvije svemirski turizam je dobra priča, a 
njegova smrt na Mesecu, već kao starca 
kada je san ostvaren, zaista je dirljiva. 
Hajnlajn je svoje strasno političko ubeđe- 
nje saopštio kroz strasno političko ube- 
đenje glavnog junaka, što Čoveka koji je 
prodao Mesec štiti od izvrtanja u 
beživotnu propagandu. 

Negativni prototip za ovu vrstu sve- 
mirske proze je film Odredište Mesec, 
delom rađen po knjizi Covek koji je 
prodao Mesec. Ovde Delos D. Hariman i 
njegova strasna politička ubeđenja nesta- 
ju, a ono što ostaje je jedna zaista 
beživotna propaganda, trice i kučine o 
prvoj raketi za Mesec, krcatoj neustra- 
šivim astronautima; tu je i komična po- 
moć momka iz Bruklina, gomila meteora 
u lunarnom prostoru, jedan tehnički 
problem kao zaplet i plemenito samo- 
žrtvovanje kao rasplet. 

Ovde imamo skoro laboratorijski prikaz 
onoga što depolitizacija može da uradi s 


pričom. Čovek koji je prodao mesec je 
vatreno politički angažovana i zadivlju- 
juće uspešna i kao politički odabrana i 
kao emotivno dirljiva proza, i još uvek se 
čita, premda je istorija pokazala da nije 
istinita, Odredište Mesec, depolitizovana, 
propagandna verzija je emocionalno 
ništavna poput prošlonedeljne tortilje i 
danas se više ne prikazuje. 

Na nesreću, većina naučnofantastičnih 
dela ove podvrste radije sledi notu filma 
Odredište Mesec nego njegovu punokrv- 
niju inspiraciju, a “projekat Apolo" poja- 
čava činjenicu da bi naučna fantastika 
mogla i morala da ima didaktičku i 
propagandnu ulogu u inspirisanju dalje 
ekspanzije ljudi po svemiru, nego da se 
koncentriše na literarno istraživanje za- 
mršenih tema. 

To je razlog što se podigla onolika 
prašina kad je roman Posle Apola osvojio 
Kembelovu nagradu kao najbolji film, jer 
se uhvatio u koštac sa nezvaničnim 
tvrdnjama, kao samom suštinom ovog 
žanra. To je ujedno i razlog što se, kad je 
jednom osvojen Mesec, pojavilo mnogo 
L-5 odbrambene proze i što je posle toga 
proza uzimala u odbranu Inicijativu 
strateške odbrane kao pravi put u svemir. 

Zatim se desila nesreća sa Čelindžerom 
i reakcija NASE na sve to, te se doba 
nedužnosti završilo. Došlo je do ponovne 
pompezne politizacije literature. 

I ponovo ista tema. Niko od onih koje ja 
znam nije posle tog događaja objavio 
roman tematski vezan za Malcbergovu 
ideju da su ljudska bića psihološki 
nepodesna za svemirska putovanja, ni 
jedan američki roman ne iznosi polemiku 
na temu da li bi bilo bolje svemirska 
istraživanja prepustiti Sovjetima ili 
Amerikancima, ali NASA se više ne smatra 
monolitnom organizacijom koja nosi bar- 
jak. Političke teme, politička dvosmisle- 
nost, prodrle su čak i u prostor odbram- 
benog žanra, što obećava povećanje lite- 
rarne vrednosti ove materije u procesu 
pozajmljivanja mudrosti njenom opisu 
svemirskog istraživanja kao kratkoročnog 
i srednjoročnog. 

Neko vreme je postojala slaba struja 
politički mudrije odbrambene proze. 
Gregori Benford je povremeno prekidao 

ovaj tok, kao i Džeri Purnel, a i Ben Bovin 
Kinsmen se bavio politički mudrim ljudi- 
ma uključenim u lukavu unutrašnju 
politiku NASE koja se obično bavi 
pitanjima karijere. 

Ali sada, posle Čelindžera, pisci poput, 
recimo, Pola Presa iznalaze sopstvene 
teme. Ima mnogo sličnosti između Presa i 
Bena Bove, mada je Bova stariji i plodniji 
pisac. Obojica imaju tehničko predznanje, 
obojica su se uverljivo bavila unutrašnjom 
mikropolitikom stvaranja nauke i tehno- 
logije, obojica liče na pasionirane svemir- 
ske branioce, mada je Bova dugo bio za- 
govornik svemirske zajednice a Pres nije. 

Zvezdana vatru Presov poslednji roman, 
jasno, mogao je da napiše Bova, premda 
sumnjam da bi iko od njih napisao takvu 
knjigu pre katastrofe Celindžera i 
ponovnog ispitivanja NASE. 

Zvezdana vatra je priča o svemirskoj 
misiji, letu novog eksperimentalnog bro- 
da na asteroid blizu Sunca. Ova realistička 
svemirska avantura bliske budućnosti sa 
svojom uzbudljivom objavom odbrane 
svemira zauzima samo polovinu knjige. 
Prva polovina se bavi ličnostima, NASOM, 
vojskom i makropolitikom kao pozadinom 
razvoja i konstrukcije romana, Izbor ljudi 
za tu misiju i sastav posade su u vezi sa 
politikom, ličnim ambicijama, neurotič- 
nim potrebama, čak i seksualnim splet- 
kama. 

Travis, glavni junak, je astronaut kao i 
Bovin Kinsmen. U želji da se zaštiti od 
prekomerne radijacije sunčeve svetlosti 
on ponovo ulazi u Zemljinu atmosferu u 
neispitanoj čauri, suprotno NASINIM 
naredbama, te postaje i neka vrsta heroja 
i upisuje se na internu crnu listu agencije. 
Suprotno Kinsmanu, Travis vodi borbu sa 
sopstvenim neurotičnim potrebama dok 
kuje plan povratka u svemir, i suprotno 
Kinsmanu, njegova porodica ima čvrste, 
poštene političke veze. 

On uspeva da se ukrca na Zvezdanu 
vatru izigravši NASU putem medija tako 
što je potegao političke veze jer je 
izuzetan stručnjak, jer se kapetan posade 
upustio u nedozvoljene poslove sa 
čovekom koga će morati da eliminiše. 

Sa Zvezdanom vatrom je Pol Pres roman 
o odbrani kosmosa doveo do sofisticirane 


zrelosti. Tu ima strasti za ljudskim istra- 
živanjem svemira, svi detalji su ubedljivi, 
a i druga polovina romana sadrži vaoma 
uzbudljivu naučnofantastičnu avanturu sa 
herojskim požrtvovanjem na vrhuncu. 
Zvezdana vatra ima još mnogo toga. 
Zvezdana vatra je pravi roman jer je Pol 
Pres potpun pisac čije vreme tek dolazi. 

On poseduje sav alat potreban piscu 
"teške" naučne fantastike, poput Bove i 
Benforda. Za razliku od njegovog pret- 
hodnog romana Slomljene simetrije, gde 
se čini da je geografski opis Havaja malo 
prenaglašen pisac svesno pokušava da 
bude "glavni". Zvezdana vatra pokazuje 
pravi osećaj za prirodu, uspešno povezi- 
vanje opisa pejzaža sa psihom ličnosti 
kojima ta zemlje mnogo znači. Presovi 
junaci su zaista realistički opisani. Njihovi 
privatni životi, neurotična stanja, ambicije 
u karijeri, idealizovani psihički ciljevi 
službene stvarnosti ili naučni ciljevi čiste 
nauke. 

I ovo je politička naučna fantastika na 
neki način, ali ne politika kandidata i 
rasprava koju Francuzi zovu politique 
politicien, već politika suočavanja indivi- 
dualne i kolektivne politike, pojedinačnih 
potreba i javnog ponašanja, pravog ide- 
alizma i karijerizma iz interesa, istraživa- 
nja svemira i pojedinačnih putovanja 
istraživača. 

Pol Pres ne piše političku naučnu 
fantastiku na nivou Lusijusa Separda u 
Životu za vreme rata ili Kima Stenlija 
Robinsona u Zlatnoj obali ili Divljoj obali. 
Zvezdana vatra ne bi bio kompletan i 
pošten roman bez Presovog poznavanja, 
ali ne i ciničnog tretiranja odnosa poli- 
tičke i psihološke stvarnosti. Zvezdana 
vatra možda i nije baš politički roman, ali 
nije ni apolitičan. Poput većeg dela 
odbrambene proze, krajnji ciljevi mogu 
ostati neispitani politički nagoveštaji, ali 
politika aktuelne situacije je prikazana 
analitički i psihološki krajnje realno. 

Nije ni Odgovor Kena Grimvuda pravi 
politički roman u smislu da političke teme 
nisu glavne, ali su više zastupljene nego u 
Zvezdanoj vatri, mada na potpuno 
drugačiji način. To je roman koji nigde 
drugde ne bi uspeo kao što je uspeo 
ovde, mada ne bi mogao uopšte da uspe 

daje politička stvarnost Reganovog doba 
prihvaćena takva kakva jeste. 

A kako je i mogla? Odgovor je priča o 
Džefu Vinstonu koji umire 1988 a zatim 
se budi, svestan, sa svim sećanjima iz 
budućnosti, u svom koledžu daleke 1963. 
Ostvaruje pun pogodak na Kentaki Derbi- 
ju, postaje neverovatno uspešan kockar, 
basnoslovno bogat investitor, živi 
te, nekako promenjene 1988. | otkriva da 
ponovo živi svoj život od 1960. do 1988.1 
opet tako. I opet. 

U početku, u prvih nekoliko života, misli 
da je on jedini kome se to događa, da bi 
najzad sreo još nekog, Pamelu, i oni pro- 
laze kroz živote čas zajedno, čas odvoje- 
no. Ta ponavljanja se sažimaju, postaju 
sve kraća, ali je to jedno te isto vreme, 
godine između 1963. i 1988. ili njihovi 
delovi koji se iznova oživljavaju uz natalo- 
žena sećanja prethodnih ponavlajnja koja 
su ostala u svesti Džefa i Pamele. 

To je prvenstveno psihološki i metafi- 
zički roman, i to izvanredan, a podseća i 
na podrugljiv roman Alfreda Bestera sa 
sličnom temom 5 217 009 i jedan Filipa K. 
Dika iz doba kad je bio na vrhuncu uspe- 
ha; Grimvud piše snažno, s katoličkim po- 
imanjem stvari i svetskim obrazovanjem. 
Osnovna crta Odgovora nije nova, ali ono 
što Grimvud čini s njom svakako jeste. 

A to je odrastanje sa gledišta glavnog 
junaka, počev od mladosti do zrelosti, i to 
ne jednom, ne dva puta, već nebrojeno 
mnogo puta, i to ne kao serija različitih 
životnih tokova, već kao sled životnih 
tokova koji se talože jedan na drugi. Džef 
Vinston odrasta, dostiže zrelost, greši, 
pokušava da ispravi greške iz života u 


život; to je na neki način parabola 
indijskog preseljenja duše putem 
reinkarnacije preko zrelosti u stanje 


nirvane, ali uz dve velike i važne razlike. 
Ovde duše ostaju potpuno svesne rani- 
jih života, sećaju se izgubljenih i pronađe- 
nih ljubavi, brakova i dece, dok se u 
drugom slučaju nikad ne vraćaju u živote 
provedene u skupljanju bogatstva, u 
raspusne živote, u živote provedene u 
težnji za promenom sveta i sleda doga- 
đaja, u živote provedene u težnji da se 
menja svet i stvara nesreća, u, ako 


hoćete, živote dobre karme i živote loše 
karme. 

I umesto da dozive reinkarnaciju tokom 
godina, Džef i Pamela žive druge živote, 
nekad neznatno drugačije, a nekad dras- 
tično promenjene sopstvenim akcijama - 
u istom vremenskom periodu. 

A to je period surovo obeležen ubis- 
tvom Kenedija i krajem Reganove vlade. 

Džef Vinston živi u tom periodu 
promenljive istorije opet i opet na 
drugačiji način, stiče nove stavove i 
poglede svakim novim životom, a kad 
najzad sretne Pamelu kojoj se to isto 
dešava, nastavljaju zajedno. Štaviše, 
počinje kao običan čovek i lični neuspeh 
iz prvog života nadograđuje, ponekad 
nestrpljivo, saznanjima i  mudrijim 
ponašanjem. 

Kao što rekoh, nije to politički roman, 
ali je izneta struktura i priroda istorijskog 
perioda koji Vinston, čitalac i Grimvud 
zajedno više puta preživljavaju iz različitih 
perspektiva iz kojih se teško shvata kako 
je takav roman mogao da izbegne 
politiku. 

Politika izbija na scenu samo jednom, i 
to pri kraju knjige, kada se Džef i Pamela 
pokušavaju u politici u jednom od 
ponovljenih života, i to neuspešno. 

U želji da otkriju zašto im se sve to 
događa i u težnji da pronađu i druge 
sapatnike, javno iznose svoja uzbudljiva 
predviđanja, a američka vlada ih hvata i 
odvodi kao važno tajno oružje. Neke od 
katastrofa savremene istorije su sprečene 
političkom i vojnom upotrebom njihovog 
znanja od strane američke vlade u težnji 
da ostvari svoje ciljeve. Ali ta težnja 
dovodi do stvaranja još većih nereda, i 
najzad do sveta u kojem Sjedinjene 
Države postaju vojna, industrijska i 
fašistička diktatura na ivici nuklearnog 
rata 1988. kada Vinston umire. 

To je jedini deo gde se ispoljava 
Grinvudova politička strast, ali kad se 
osvrnemo na prošlost, osvetljava se ono 
na čemu Grinvud nastoji sve vreme. U 
stvari, on nam daje neobično viđenje 
zbivanja u svetu, prvenstveno u Americi 
između ranih šezdesetih i kasnih osam- 
desetih kroz različite aspekte Vinstonovih 
života - seks, porodicu, ljubav, drogu, 

umetnost, ekonomiju i na samom kraju 
politiku. Tako roman pri kraju postaje 
razmišljanje o vlastitoj ravnoteži, ili nje- 
nom ponestajanju, među vitalnim aspek- 
tima višestrukih života, a ako proširimo, u 
pojedinačnim životima svakog od nas. 

U Odgovoru politika nije dominantna, 
ali nije da se ne razmatra, i sve pret- 
postavke mogu biti dovedene u pitanje. 
To je, u pravom smislu, naučnofantastični 
roman o istoriji i specifičnom istorijskom 
periodu jer se prepliće sa onima koji su u 
nju živote utkali i onima koji je tog 
trenutka stvaraju. 

Ono što ovaj roman čini izuzetnim na 
književnom nivou jeste da je sve to pre 
pozadina za nekoliko ljubavnih priča i za 
duhovnu i me-tafizičku nadgradnju roma- 
na, nego za politički govor ili metafizičku 
igru uma. Ono što Odgovor takođe čini 
izvrsnim primerom za pravi psihološki i 
metafizički naučnofantastični roman ono- 
liko koliko on može da bude, jeste ugra- 
đivanje političke dimenzije u literarnu 
veštinu. 

To sigurno ne znači da predstojeća 
politička naučna fantastika u kojoj poli- 
tika jeste centralna tema a autor jeste 
manje ili više otvoreno i srčano obuzet 
njom, ne može da uspe i kao književno 
delo. Pravi primer je bezmalo odlična 
knjiga Lusijusa Separda Zivot za vreme 
rata koja je najbolja kada je Šepard ne- 
pravedan u pogledu politike, a najslabija 
kad se čini da nervozno beži od nje. 

Život za vreme rata je priča o budućem 
ratu u centralnoj Americi, koji se rada iz 
prošlih i sadašnjih događaja, bar tako 
izgleda u prvoj polovini knjige. Centralna 
Amerika je poput Vijetnama, a sve je, 
avaj! toliko uverljivo kad Šepard opiše, 
čak možda neizbežno. Sadašnja situacija, 
u kojoj se američke štićeničke trupe bore 
sa pobunjenom levičarskom gerilom u EI 
Salvadoru a američka desničarska gerila 
sa levičarskom vladom Nikaragve, pogor- 
šala se i dovela do centralno američkog 
rata i do borbe Amerike sa Kubom. 
Šepard koji je proveo dosta vremena u 
centralnoj Americi, napisao je mnogo 
lepih kraćih sastava u tom ambijentu; on 
ne poznaje samo zemlju i ljude, već je 
očigledno da ih i voli, i da ga vređa način 


na koji Amerika postupa s njima sada, i u 
budućem prikazu šireg i prljavijeg rata uz 
direktno mešanje američke vojske. 

Pošto je opisao sve patnje, Šepard je 
bio dovoljno mudar da ispriča svoju priču 
kroz lik Mingole, manje-više običnog 
Amerikanca koji veći deo vremena pro- 
vodi u pozadini i nema pozitivno mišljenje 
o ratu i politici. Priča, kako sam naslov 
kaže, govori o ratu, mada se prvestveno 
bavi Mingolinim životom za vreme rata 
nego samim ratom. Tako, mada su 
Šepardovi politički stavovi sasvim jasni, 
nema pridikovanja, niti strategijskog viđe- 
nja, niti jasne političke poruke. Šepard 
nagoveštava svoja politička gledišta 
opisujući šta je rat uradio Mingoli, 
ostalim Amerikancima i ključnim likovima 
iz centralne Amerike. “Pokaži, ne pričaj,” 
a Separd to radi zadivljujuće dobro. 

Kroz skoro celu prvu polovinu knjige, 
Mingola je običan vojnik, prolazi kroz 
obuku, a zatim ga šalju na front kao neku 
vrstu vidovitog agenta. 

Zivot za vreme rata je centralna Ame- 
rika prikazana kao Vijetnam, s tim što 
američka vojska sada drogu ne posmatra 
kao deo problema već kao rešenje. 

Postoji kompletan spisak legalnih vojnih 
droga koje koriste Amerikanci, uključujući 
standardnu emisiju droga koje izazivaju 
ludilo i staf kojim su kljukali Mingolu da bi 
imao čudesnu vidovitost. Mingolu, još 
uvek cinično lojalnog Amerikanca, sreće 
vođa gerile, Debora, sa kojom je nekada 
imao kratku vezu i, možete zamisliti šta 
se dalje zbiva. 

Da, to je to. Kako lojalnost i lične želje 
retko idu zajedno, lične želje postaju jače 
i Mingola dezertira da bi se priključio 
Debori i ostalima. Izbegava vojne gonioce 
kroz džunglu i grabi prema neutralnoj 
Panami u apolitičnu sigurnost. 

Sve ovo je izvanredno napisano, u 
svakom pogledu. Droga, borbe, magično 
realističan pejzaž, čudni psihodelični izleti 
u sasvim izmenjenu buduću Ameriku, 
ljubavna priča... sve je savršeno ukompo- 
novano u sve dublje putovanje u srce 
psihologije rata i realnost izvan njega, te 
Panama postaje neka vrsta literarnog i 
simboličnog poslednjeg utočišta, cilj 
putovanja, mesto gde se krajnja stvarnost 

otkriva. 

Na žalost, ta krajnja stvarnost je odbi- 
janje angažovanja. Šepard cinično i mu- 
dro koristi Mingolinu evoluciju od obič- 
nog vojnika preko dezertera vidovnjaka 
do neke vrste Kastanedinog Savršenog 
ratnika kako bi nas poveo od onoga što 
započinje kao hrabra transformacija 
Vijetnama u centralnu Ameriku, a zatim u 
neku vrstu američkog magičnog realizma 
koji nas sve dublje i dublje vodi u 
psihološku i kulturnu strukturu političkog 
i vojnog nivoa borbe između dva različita 
poimanja sveta. 

Ali suština realnosti koja se otkriva u 
Panami jeste daje rat u stvari genera- 
cijama duga osveta dve Latinoameričke 
porodice - Madradonasa i Sotomajorsa, 
koje su dugo koristile drogu za jačanje 
psihičkih moči. 

Osvrnemo li se unazad, videćemo da je 
večina onoga što se dešava Mingoli, pa i 
sami koreni rata, i zaista veliki komad 
svetske politike, upravo u kandžama 
luđaka i skorojevića, pripadnika feudalnih 
porodica. 

U stvari, prikazivanjem Paname kao 
simbola za odustajanje od rata, Šepard 
nas sve vreme opominje, jer ono što se 
dešava u Panami jeste ono što Šepard 
uzima iz ovozemaljske politike koju je 
temeljno razrađivao u želji da istakne 
apolitični rasplet. Šepard je dovoljno 
dobar pisac, te je uspeo da napravi delo 
na zavidnom nivou zapleta i ličnosti, ali 
tematski nedosiedno. 

Šta se to desilo? Zastoje tako dobar 
pisac kao što je Lusijus Šepard napisao 
oko dve trećine romana u sjajnom 
političkom duhu, a zatim ga pokvario 
smandrljavši potpuno apolitičan kraj? 
Knjiga je napisana tako da izgleda kao da 
je pisac postao prilično nervozan zbog 
razvoja političke situacije, kao da će ga 
istraživanja odvesti u opasnu zonu, kao 
daje on ili njegov izdavač u određenom 
trenutku počeo da brine za sudbinu 
knjige koja bi se mogla okarakterisati kao 
antiamerička. 

Možda sam preterao što se tiče 
kritičkog čitanja misli, ali zaista, ako je i 
bilo nekih pritisaka na Život za vreme 
rata, kako je onda Kim Stenli Robinson 


uspeo da ih izbegne u Zlatnoj obali? 

Zlatna obala je specifično-radikalno-kri- 
tički naučnofantastični roman o bliskoj 
budućnosti Amerike od vremena... pa, od 
vremena mog romana Stenica Džek Baron 
iz 1969. Videti takav roman ponovo izdat 
posle tolikih godina, čiji je autor čovek 
koji nikada ranije nije tako nešto napisao, 
pravo je osveženje. 

Zlatna obala je zaista divan roman. 
Robinson koji nikada nije posvećivao paž- 
nju drogi, piše o budućoj vojnoj strukturi 
s takvom sigurnošću i ubeđenjem da bi 
mu Purnel i Bova pozavideli, i bavi se 
niskostima i gadostima radi odbrane poli- 
tike uz gnušanje učesnika lišenih iluzija. 
Autentično nam prikazuje svet Orindž 
Kauntija koji se bavi drogom, kao i lik 
Filipa K Dika kog opisuje brižljivo i blago- 
naklono. Daje nam i istoriju Orindž 
Kauntija koju stvara simbolično srce 
Amerike i njena ranjena duša, te na 
prethodni roman Pusta obala baca 
sasvim novu svetlost. 

I zbivanja u Pustoj obali vezana su za 
Orindž Kaunti u kojem je Amerika deset- 
kovana eksplozijama hiljada neutronskih 
bombi prokrijumčarenih boga pitaj odak- 
le, i redukovana na mala razbacana sela 
zaboravljena od civilizacije. Iz ovog se 
zaključuje da se Amerika nikada neće 
oporaviti. To je pre svega tužan i 
klaustrofobičan roman u kojem junak ne 
stiče pravo poimanje sveta i koji većinu 
čitalaca ostavlja u žalosti za izgubljenom 
veličinom Amerike. 

Zlatna obala nam pruža drugačiju viziju 
dvadeset prvog veka. U njemu je Amerika 
opisana kao zemlja koja nikada neće 
propasti. Ovde su Amerikanci uključeni u 
beskonačne imperijalističke ratove Tre- 
ćeg sveta, a pod zaštitom nepotpunog 
strategijskog odbrambenog sistema. 

Denis Mekferson je aero-inženjer čija 
karijera sve dublje tone u toj samotnoj 
zemlji odbrambene industrijske politike 
pod uticajem šefa Stjuarta Lemona. Takva 
politika dominira Vašingtonom pošto 
Pentagon dominira građanskom vladom. 
Denisov sin Džim, nesuđeni pesnik i 
čudak, obleće oko svog dugogodišnjeg 
ortaka Sandija, dobavljača i rasturača 
droge. Zajedno sa još dvojicom, Tašijem i 

Ebom, oni stvaraju neku vrstu sopstvene 
priče u drugom delu knjige, priče koncen- 
trisane na rasturanje droge i sumnjive 
veze sa antidefanzivnim teroristima. 

Da, Zlatna obala govori o defanzivnoj 
industriji i rasturanju droge, o dva srca 
Orindž Kauntija, tj. njegovom duhu i 
trgovini, a Robinson ne samo da opisuje 
oba sveta sasvim ubedljivo, već povlači 
političke, ekonomske i kulturne paralele 
između njih, stavljajući jasno do znanja 
da je glavna razlika u tome što ima 
mnogo više poštenja među dilerima nego 
među trgovcima oružjem. 

To je veoma verovatna budućnost, kao 
da kaže Robinson, tamo mi idemo bez 
ponovne ruralizacije kakvu imamo u 
Pustoj obali. Kao da je Orindž Kaunti iz 
Zlatne obale privlačniji. 

Orindž Kaunti iz Zlatne obale, brdovit i 
pokriven "kondomundosima", pun bes- 
krajnih trošnih puteva i stambenih blo- 
kova, prljavih i bednih straćara, eko- 
nomski zavisan od korumpirane defan- 
zivne industrije, i od prljavih sitnih ratova 
u Trećem svetu, ublažava pastoralnu 
verziju. Tu su i isečci o istoriji Orindž 
Kauntija koju piše Džim. On piše o 
uništavanju plantaža pomorandži po 
kojima je kraj i dobio ime, o uništenju 
pređašnjeg "američkog mediteranskog" 
raja ekspanzijom vojne aeroindustrije za 
vreme Drugog svetskog rata. 

Da nije ovakvo viđenje Amerike 
opravdano? Da nije alternativna Amerika 
iz Zlatne obale bolja ne samo za ceo svet, 
već na neki način i za samu Ameriku? 
Svakako da jeste i za zemlju i za njen duh, 
koji, začudo, Robinson potpunije opisuje 
u Zlatnoj obali nego u Pustoj obali. 

Ipak, ovde ništa nije sasvim crno niti 
sasvim belo. Robinson je rodom iz Orindž 
Kauntija i čini se kao da nastoji da nađe 
ponešto što će se svideti u oba romana. 
Obale su još uvek tamo, i surfovi za 
jedrenje i nekoliko šumovitih kanjona i 
pustih planina. lako su Džim i njegovi 
drugovi na neki način, zbog svojih mladih 
godina, u zamci ovog krajolika dok se 
voze ulicama i stazama, i nakratko odlaze 
u Evropu, oni su ipak u osnovi dobri ljudi. 

Sandi, dobavljač i rasturač droge, častan 
je čovek koji ima stabilnu vezu sa svojom 


"saveznicom" Anđelom. Eb je član ulične 
bande, muče ga iskustva, a do ortaka 
Ksavijera mu je zaista stalo. Taši je čovek 
koji svesno prihvata siromaštvo. Džim 
odrasta i postaje zreo. Njegov otac, inže- 
njer, ne mesa se u politiku, bavi se samo 
svojim poslom. Čak i njegov neprijatni 
šef, Stjuart Lemon, ima neke pozitivne 
osobine. 

I začudo, Robinson uvodi istinit i odme- 
ren stav u pogledu droge koju Sandi 
rastura. Da, ljudi zaista prave neprilike 
oko toga, a neki su u tom poslu 
beskrupulozni. Međutim, ta droga nije ni 
heroin ni krek, ona pospešuje poten- 
cijalna pozitivna psihička stanja, povećava 
snagu, sprečava očajanje ili olakšava izlaz 
iz beznađa, mada prekomerna ili prečesta 
upotreba može dovesti do tragičnih pos- 
ledica. Ljudi koji koriste drogu, pripadnici 
te nove kulture, postaju pažljiviji, pošte- 
niji, sa više ideala, osećajniji od ljudi 
Pentagona. 

Kada ste poslednji put pročitali neki 
naučnofantastični roman koji se toliko 
razilazi od političke stvarnosti Reganovog 
doba? Ovde Robinson grize tvrd orah 
korena i posledica američkog ekonom- 
skog militarizma, za šta Šepard nije imao 
smelosti u Životu za vreme rata, i takođe 
se usuđuje da preispita kompletan 
problem droge na američkom tržištu. | 
donosi potpunije i istinitije zaključke nego 
Ronald i Nensi Regan ili Džesi Džekson, 
zaključke koji se potpuno razlikuju od 
američkog zvaničnog mišljenja o toj 
žestokoj političkoj temi. 

U jednom intervjuu Kim Stenli Robinson 
izjavljuje da su Pusta obala i Zlatna obala 
delovi trilogije o Orindž Kauntiju i da će 
treći deo biti utopija. Biće zanimljivo 
videti hoće li uspeti da izbegne 
pridikovanje, tj. dosadu. 

Ko zna, Robinson to može. Zlatna obala 
je veliki korak napred za Kima Stenlija 
Robinsona - to je jedan celovit roman, 
lep, osećajan naučnofantastični roman sa 
realističnim likovima, sa velikom željom 
da u Americi vlada mir, a koja je sve reda 
ovih dana. 

Može li ovo da bude samo neznatan 
odgovor koji će odneti vetar? Mogu li se 
vremena najzad menjati? 

Ljubomir Damnjanović 
SVEMIRSKI BROD NAD BEOGRADOM 


Svemirski brod osvanuo je tog jutra nad 
Beogradom i... Na žalost, male su šanse 
da saznamo šta je bilo dalje, a da ne 
govorimo o tome da neka priča slučajno 
počne sa: "Rat je i dalje harao ulicama 
grada. Beograđanka je dostojanstveno 
dogorevala dok su Maja i Goran..." Malo 
je stvari koje povezuju naše pisce naučne 
fantastike ali izbegavanje domaćeg miljea 
za priče je svakako jedna od tih niti koje 
se provlače kroz njihova dela. 

Tu i tamo bi neko prekršio pravilo i 
odvažio bi se da se nešto dešava ovde sa 
likovima koji nose, o užasa, naša imena. 
Ali i tada se paze da slučajno ne napišu 
nešto opasno i uverljivo o svetu u kome 
žive. Gomile metafora pokušavaju da 
sakriju moguću jeres i to tako dobro da 
na kraju i samim piscima nije jasno o 
čemu je reč. Takvo delo bi obično došlo 
do ruku urednika koji isto tako ima strah 
od nešto i krug bi se zatvorio. 

Da ne pominjemo one urednike koji se 
užasavaju imena pisca koje ne vuče na 
drugu stranu kanala ili okeana. Gomile 
pseudonima koje su godinama harale ča- 
sopisima su najcrnja mora onih koji po- 
kušavaju da naprave kakvu-takvu biblio- 
grafiju. Uzgred, dragi urednici su znali da 
imena menjaju i stranim piscima da bi 
autorskim agencijama zavarali tragove, 
tako da su jednom prilikom ne samo 
Amerikancu nadenuli rusko ime nego su i 
likovima u romanu promenili imena da bi 
bili u skladu sa imenom autora. Naši pisci 
su ubeđivani da ih ne bi čitali kada bi znali 
da su domaće zverke i krug bi se zatvorio 
još jednom. Čitaoci nemaju pojma da je 
ono Što Čitaju delo domaćih ruku i izvlače 
zaključak da naših pisaca nema jer ne 
znaju da pišu, a kada se nešto i pojavi sa 
našim imenom i prezimenom to lagano i 
elegantno preskoče, te sa uživanjem 
pročitaju S. Tirklija a od knjige S. Curčića 
zbrišu rekordnom brzinom iako je reč o 
istoj osobi 

Ali sve to je samo deo obruča koji steže 
domaći SF: mali tiraži, besparica, mono- 
tonija pojedinih izdavača, autori koje ku- 
puju samo zbog imena... Suviše je toga 
što juriša na naš SF i pokušava da ga baci 
u zaborav ali naše teme i likovi ipak se 


uspevaju nekako probiti do stranica i 
uverljivo postojati u delima naših i stranih 
pisaca, s tom razlikom što su u delima 
stranaca ubedljiviji i otvoreniji. 

Užičanin jezdi kroz Evropu opustošenu 
ratom u kome su oružje narkotici, Pa- 
nonsko more je ponovo zavladalo a na 
obalama ljudi saznaju pravu istinu o Titu, 
Dubrovnik potresa jeka građanskog rata 
koji besni oko njega, dva androida vode 
bespoštednu borbu u Istri, Mostar u pa- 
ralelnom svetu pokušava da odoli najezdi 
Turaka, kralj Vukašin saznaje kakva bu- 
dućnost nestaje, ljudi se spajaju u dva je- 
dinstvena bića na jugu Srbije koja vode 
bitku i bregovima, svetovi naseljeni našim 
ljudima... Sve to su bile teme pisaca koji 
su tek malo zagrebali po državi o kojoj su 
pisali. Najuporniji je Brajan Oldis koji je iz 
par poseta našoj zemlji izvukao maksi- 
mum. Najlepše je to da je za romane i 
priče koje se dotiču nas dobio hrpe 
pohvala. Imali smo priliku pročitati tek 
priču Dan osuđenog kralja (Alef 8) u kojoj 
kralj Vukašin ranjen beži posle Maričke 
bitke i na putu u jednom manastiru, mo- 
nah mu nudi dve vizije budućnosti, jednu 
u kojoj Srbija odoleva Turcima i gradi 
civilizaciju mira i blagostanja i drugu u 
kojoj je Srbija zgažena u tužnom i svire- 
pom okruženju. Vukašin umire i scena je 
postavljena za mračnu budućnost. 

Uzgred, u tom istom broju Alefa objav- 
ljene su čak dve priče domaćih autora. 
Jedna je o dalekoj budućnosti gde nema 
ni traga od nas i ako joj možemo oprostiti 
nedostatak nečeg našeg u drugoj jedno- 
stavno nema nikakavih razloga da se ne 
dešava na našim planinama. Ali autor nije 
smogao snage da kraj naše civilizacije u 
nuklearnom ratu posmatra kroz vizuru 
starca na nekoj našoj planini. Dan osu- 
đenog kralja napisan je šezdesetih godina 
a tek pre par godina Vladimir Lazović se 
dotakao drugačijeg toka događaja od 
onog koji nam se desio. Ali alternativna 
istorija je ostala neistraženo područje za 
naše pisce i lisam uspeo primetiti još neki 
sličan pokušaj. 

Ako je Oldis u pomenutoj priči pokušao 
dati nagoveštaj neke druge srećnije bu- 
dućnosti koja je izmakla za dah umirućeg 

kralja, u romanu Malakijska tapiserija 
daje nam alternativnu prošlost u kojoj je 
Malakija u stvari Mostar koji je ono što je 
za nas bio Dubrovnik, grad-država pod 
opsadom Turaka u kome vlada svemo- 
guća oligarhija. Junaci romana pokuša- 
vaju da opstanu u takvom okruženju. 
Oldis nam predstavlja taj grad u svoj 
njegovoj raznolikosti u kojoj se mešaju 
srednjevekovlje savremenost i dosadni SF 
čistunci uporno vrište da to nije čisti SF, a 
oni koji vole da su im knjižare uredno 
složene po žanrovima nisu imali gde da je 
stave. Roman je divno demonstrirao svu 
glupost žanriranja fantastike. Malakia je 
zaradila komentar da je naučnofantasična 
fantazmagorična bajka sa primesama 
storijskog romana i uspela i to da preživi. 

Bosonogi u glavi dešava se širom 
Evrope, ili onoga što je ostalo od nje 
posle humanog rata halucinogenim dro- 
gama. Ljudi preživljavaju ali se svaka 
društvena struktura ruši, ljudi se preko 
noći menjaju i promene se nastavljaju. 
Sećanje je nesigurna kategorija kao i 
međusobne veze. Mladi Užičanin jezdi 
rakvom Evropom proganjan sećanjima na 
surovi obračun meštana sa njegovim 
ocem koji ie ostao bez zaštite partije. 
Anarhija i rasulo dotakli su i Užice i izrodili 
novu vrstu viteza koji pokušava da 
opstane u novom liku stvarnosti ali i da 
mu da novi smisao. Roman je nastao 
krajem šezdesetih i prepun je eksperi- 
menata ali je smireniji od Oldisovih slič- 
nih romana te nije ostao udavljen 
eksperimentom. 

Osamnaestominutni sat je za nas i naj- 
interesantniji roman, treći svetski rat je 
gotov, Zapad i Istok su ujedinjeni, van 
pakta su disidentske nacije sa Jugosla- 
vijom i Japanom na čelu. Mesec je uniš- 
ten, Britanija potopljena a Đerdap blo- 
kiran. Panonsko more se obnavlja, vreme 
se otima logici i delovi Balkana žive u de- 
vetnaestom veku, prošlost sve više 
prodire, a u Slavonskom Brodu sprema se 
ekspedicija u nadi da obuzda promene. U 
Petrovaradinu nalaze Đilasov spis u kome 
iznosi pravu istinu o Titu - pravi Tito je 
nastradao u Španiji i njegovo mesto zau- 
zeo je engleski agent sa zadatkom da se 
infiltrira u Kominternu, ali on postaje 
žrtva uloge i od mirnog i tihog Engleza 
postaje vođa jedne revolucije. Tek s 
vremena na vreme davao je sebi oduška i 
tada bi setno prebirao po klaviru i 


prepuštao se kolekciji engleskih romana. 

Roman je napisan 1974-e i mislim da je 
sasvim jasno zašto je takav motiv izazivao 
štucavicu kod domaćih pisaca kojima bi 
pala na pamet takva ideja. A i da ju je 
realizovao i ponudio nekom nesretnom 
uredniku, jadnik bi zaradio nekoliko 
neprijatnih iskustava. Vreme je prolazilo, 
tabui su se rušili ali i dalje se SF pisci libe 
takvih izleta. 

Koliko primećujem, diranje u sjajnu pro- 
šlost, divnu sadašnjost i svetlu budućnost 
je i dalje izuzetno nepopularno među 
našim vrlim piscima. Čast im u dobroj 
meri spašava Dragan Filipović sa roma- 
nom Zlatna knjiga i nekim pričama. Ali i 
njegov prvi roman dešava se na dalekom 
svetu u dalekoj budućnosti. Na svu sreću, 
okrenuo se domaćim temama i živom 
stilu pisanja punom lokalnog kolorita. 
Valjda će istrajati. 

Oldis je još jednom posegnuo za našim 
miljeom u romanu Život na zapadu koji 
nije SF ali se dešava u Dubrovniku. Isto 
mesto radnje ima i roman Zemlja njenih 
snova Dženis Eliot, ali radnja je daleko 
košmarnija. Engleskinja dolazi na odmor 
u na izgled miran i tih Dubrovnik, 
prekasno primećuje da u gradu vlada 
neka napetost. Dolazi do nekoliko incide- 
nata i u gradu izbijaju neredi. Nije joj 
jasno oko čega se sukobljavaju grupe i 
koja je razlika između sukobljenih strana. 
Blokirana u gradu pokušava da opstane 
dok grad postaje poprište sukoba koji ga 
razara. Mračna knjiga košmarne atmo- 
sfere koja je na žalost postala jako bliska 
onima koji su pokušavali da se kolima 
probiju sa Primorja ovog leta. Stvarnost je 
po ko zna koji put pretekla naše pisce. 

Zadar i okolina su poprište i Hari Hari- 
sonove Moći opservacije, gde se sukob- 
ljavaju andridi. Harison je tumarao Dal- 
macijom šezdesetih godina i od tada mu 
je naš jezik jedno od oružja u davanju 
atmosfere zabavnoj i ponekad urnebes- 
noj seriji romana o Džeku de Grizu, 
Čeličnom pacovu, tajnom agentu i 
avanturisti. Dužnost ga često dovodi do 
čudnih i smešnih svetova gde vam za 
razumevanje lokalnog jezika nije pot- 
reban engleski rečnik. 

Na žalost i ta alternativa da postoje 
svetovi naseljeni našim ljudima nije 
dotakla domaće pisce. A da se u našoj 
zemlji slučajno sukobe neke strane sile je 
još uvek tema od koje se beži glavom bez 

obzira iako smo neizbežno poglavlje bilo 
kom piscu koji piše o Trećem svetskom 
ratu koji se razlikuju uglavnom po tome 
što je izvor sukoba Kosovo ili sever 
zemlje. Istina, u romanu Vojinovića 
Atomokalipsa junaka romana atomski rat 
zatiče u Postojinskoj jami, ali i on brzo 
radnju seli na sever Evrope. 

Pravde radi, ipak postoje svemirski 
putnici koji su svoja putovanja završavali 
u našim krajevima ali kako je reč o 
piscima i edicijama van utabanog SF 
kruga male su im šanse da ih čitaoci 
isuviše skloni —besmislenoj getoizaciji 
žanra jednostavno ne registruju. 
Atomokalipsa je jedan od takvih knjiga ali 
daleko od toga da je i jedina. U zbirci 
priča Ateisti grade crkvu Dragana Bisku- 
povića vezivno tkivo koje objedinjuje 
zbirku je SF - putnik sa drugog sveta ima 
taj peh da zaglavi u Jugoslaviji i tu pokuša 
da shvati domoroce. Prisutan je i pokušaj 
političkog SF-a, Anestezija počinje pre 
rata gde profesor pokušava da zaštiti 
omiljenog studenta od progona vlasti 
tako što za hiberniše i probudi iz sna u 
ova naša vremena. Ali student je zadržao 
svoje ideale i strada. Životom plaća za 
ideale za koje bi pre rata zaradio samo 
par godina robije. 

Slavko Janevski se takode oprobao u SF- 
u ali je ostao neprimećen od strane 
ljubitelja SF-a koje je teško ubediti da je 
tako ugledan pisac završio svoj veliki 
ciklus romana stvaran više decenija 
naučnofantastičnim romanom Rulet sa 
sedam brojki. Sindrom geta je i dalje jak i 
ako bi mi i poverovali daje reč o SF 
romanu, poznanici bi me ipak na kraju 
upitali a šta je izašlo od Asimova? 

Sa romanom Vladete Lukića Hodnici 
svijetloga praha nisam ni pokušao, bilo bi 
i suviše glasova koji be se u startu zgrozili 
jer je reč, o užasa, o fantastici... a tek 
Džemaludinalićev Demijurg. 1938. godine 
u malom bosanskom gradiću neko uspo- 
stavlja kontrolu nad njegovim stanov- 
nicima. Oni su deo eksperimenta Demi- 
jurga u njegovoj borbi protiv puta kojim 
je krenula Evropa tih godina. Radivoje 
Lola Đukić je još jedno iznenađenje i 
uvreda ljubiteljima geta. Usudio se da 
napiše SF roman o političarima. | da 
pokupi SFerinu nagradu za roman. Ovca 


na bulevaru Oktobarske revolucije pripo- 
veda o političaru koji u brdima nalazi 
čudnog momka iznenađujućih moguć- 
nosti. Pravi od njega pisca briljantnih 
govora uz čiju pomoć  nezadrživo 
napreduje. Toliko je samouveren da i ne 
čita napisane govore pre sednica već ih 
prvi put pogleda tek kada izađe na 
govornicu. Ali mu stranac napiše govor 
koji napravi haos i nestane. Vanzemaljac 
se poigrao sa našom piramidom vlasti i 
nestao. 

A oni koji se smatraju piscima SF-a i 
dalje teraju po svome, ne pomaže mnogo 
ni urednik koji im se gotovo isplače na 
ramenu sa bolnim vapajem: Zašto se ovo 
ne dešava kod nas? Tu i tamo bi mu se 
neko ismilovao i udelio neku priču sa 
domaćom atmosferom i time nam ulep- 
šao po koji retki trenutak. U međuvre- 
menu i dalje vladaju neutralne buduć- 
nosti i neutralni likovi uz one najgore tipa 
Profesor, Lekar, Zena... svedeni na 
bezimene predstavnike nekih kategorija i 
tipova. Toga nije pošteđen ni roman 
napisan u emigraciji Ljudi krtice Rajića koji 
se dešava u u bezimenom gradu sa 
bezimenim likovima, a nije daleko ni 
Rodanovićev Novi Klini. 

Takav manir doveden do apsurda prisu- 
tan je i u u u treba snage da se prisetim 
takve knjige).... (šta je tu je, moram joj 
napisati naziv)... u Kosmotvorcu Dragoša 
Kalajića, verovatno najsmušenijem i 
najpretencioznijem romanu u domaćem 
SF-u. 

Raspisan je još jedan konkurs za 
domaću SF priču i ostaje mi nada da će 
pisci stati i pogledati svet oko sebe i da će 
naći i previše motiva za svoja dela. Mnogi 
tabui su srušeni i malo je razloga da se ne 
pozabave našom budućnošću i da nam ne 
pruže uverljive zaplete sa likovima koji su 
tu oko njih. Jer, teško mije verovati da 
bolje poznaju neku zaturenu američku 
provinciju no neki naš gradić. Ako želim 
šerifa iz Rouzvila radije ću ga potražiti u 
nekoj Kingovoj priči, ali sumnjam da King 
bolje poznaje Pančevo od nekog našeg 
pisca. Na žalost, za sada su me stranci 
demantovali, Oldis koji je bio par puta u 
Jugoslaviji napisao je daleko više romana 
o njoj nego svi naši SF pisci zajedno. 

ČAROBNICA IZ SVETA VEŠTICA 
Intervju ANDRE NORTON 


Koliko vas je otkrilo da se radi o naučnoj fantastici kada ste uzeli neku knjigu Andre 
Norton sa police u biblioteci? 

Postavila sam ovo pitanje na skupu ljubitelja naučne fantastike i skoro osamdeset 
posto ruku se podiglo. Knjige kao što su Svet veštica, Zvezdane lutalice i Osvit zore 
2250. već su decenijama klasici ovog žanra. Duga karijera ove spisateljice obuhvata 
pedeset godina rada i mnogo literarnih polja: naučnu fantastiku, naravno, ali i špijunske 
zaplete, istorijske poduhvate, romantične neizvesnosti, čak i misteriozna ubistva. 

Dobila je brojne nagrade za životna dostignuća na tom polju: Greja Mausera, 
Lensmonovu nagradu, Barloga, Gandalfa i Nebulu. Nekoliko puta se desilo da je bila 
prva žena dobitnik nagrade. 

Kako je pisala i o Drugom svetskom ratu, gospođa Norton je dobila odlikovanje 
holandske vlade za Ratne priče u kojima opisuje herojske podvige i prevare holandskog 
pokreta otpora. 

Andre Norton je rođena kao Alis Meri Norton u Klivlendu, Ohajo, 1912. godine. Još 
kao mala je volela priče, te je vrlo rano počela da čita. Ujak Vigli i knjige o Ozu su joj bile 
omiljene, otuda ljubav prema maštanju i naučnoj fantastici. Odrastala je uz ljubav i 
brigu prema životinjama, što svako ko je čitao njene knjige može da potvrdi. Gospođa 
Norton je počela da piše priče samo radi sopstvene zabave kada je imala osam godina. 

Po završetku srednje škole u Klivlendu, odlazi na studije koje sticajem okolnosti 
kratko traju. Primorana je da sama zarađuje za život. Narednih osamnaest godina radi 
kao bibliotekar u dečjoj biblioteci i uzgred piše. 

Od 1950. godine nadalje, Andre Norton postaje dominantan autor naučne 
fantastike i proze uopšte, sa više od 120 izdatih naslova i milionima prodatih knjiga. 

Gospođa Norton svoj dom na Floridi zove Avalon a kopiju mača Ekskalibura nosi 
na ogrtaču. To je ljupka i izuzetna kuća u kojoj pored gospođe Norton stanuje i sva sila 
mačaka. Ima ih na slikama, keramici, u vidu skulptura - i pravih. 

A.C.Krispin (voditelj ovog intervjua) napisala je dve priče za Svet veštica i radila je 
sa gospođom Norton na romanu Grifonovo gnezdo. One trenutno rade na još jednom, 
Songsmit. Gospoda Krispin je autor dva romana: Sin jučerašnjice i Vreme za juče. 
Zvezdani most, prvi roman istoimene serije, treba da se pojavi u septembru. 


STARLOG: Jeste li bili iznenađeni kada vas 
je magazin Life proglasio prvom damom 
naučne fantastike? 


ANDRE NORTON: (Smeje se.) Naravno! 
Bila mi je čast! Njihov fotograf je za tu 
priliku hteo da napravi neobičnu foto- 
grafiju, tako da sam dugo morala savrše- 
no mirno da sedim pred ogledalom, pri 
svetlosti sveće, držeći jednu od svojih 
mačaka u naručju. Sedela sam u biblio- 
teci, okružena knjigama. Ideja je bila da 
izgledam misteriozno i tajanstveno. 


Da li ste znali da vas je "Starlog" pro- 
glasio jednom od 100 najvažnijih ličnosti 
naučne fantastike? 


Da, Starlog mi je poslao jedan primerak 


tog izdanja. Bilo mi je drago i bila sam 
polaskana kad sam pronašla svoje ime 
među imenima kao što su H.DŽ. Vels i Zil 
Vern. 

Koliko ste ukupno knjiga izdali? 

Prebrajala sam ih, jer svi to pitaju. Imam 
106 romana, 12 antologija i još 12 knjiga 
napisanih u saradnji sa drugim autorima - 
124 ukupno. 

l još više na putu? 

O, da. U pripremi su. Imam najmanje 7-8 
projekata što samostalnih, što u saradnji. 
Imam i još nekoliko dovršenih knjiga koje 
još nisu izdate. 

To je zaista ogroman posao. Kad ste 
počeli da pišete? Koja je vaša prva knjiga? 

Svoju prvu knjigu, Sreća, napisala sam još 
u srednjoj školi, ali je to u stvari druga 
koju sam unovčila. Prvi objavljen roman 
bio je Princ naređuje, avanturistička priča 
po uzoru na roman Entonija Houpa 
Zarobljenik Zende. Radi se o mladiću koji 
putuje po maloj, nepostojećoj zemlji u 
Evropi, upada u avanturu pomažući pra- 
vom prestolonasledniku da se domogne 
trona. Roman je objavljen 1934, kada su 
ovakve priče bile veoma popularne. 
Nedavno je ponovo štampan. 


Jeste li oduvek želeli da budete pisac? 


Ne, u počrtku sam želela da budem nas- 
tavnik istorije. Nisam ni pomišljala da ću 
moći da se izdržavam od pisanja, tako da 
sam u početku izdavala po jednu knjigu u 
par godina. Bilo je tako sve dok se nisam 
razbolela i prestala da radim u biblioteci. 
Prionula sam na posao da vidim hoću li 
moći da izdržavam sebe - i stare roditelje 
- kao pisac... Pre nego što su me okolnosti 
naterale na to, nisam verovala da se od 
pisanja može pristojno živeti. Nekad, kad 
sam počinjala, pisci su malo zarađivali, ali 
je dolar više vredeo! Avans je iznosio 
samo par stotina dolara. (Smeje se.) 
Sećam se da sam jedne godine zaradila 
ukupno 37 centi! 


Zašto koristite pseudonim "Andre"? 


Zato što sam već na početku karijere 
znala da će moja publika većinom biti 
dečaci i zato što sam verovala da ću 
koristeći muško ime zapasti za oko publici 
kojoj sam htela da se dodvorim. Mnoge 
druge spisateljice došle su do istog 
zaključka - Li Breket i K.L. Mur. Tako su 
ljudi godinama mislili da sam muško. 
Danas izgleda nije važno kog si pola, već 
kako umeš da pišeš, kao i treba da bude. 
Tako ja volim da mislim o sebi... kao 
pripovedač. 

Da li ste tih prvih godina pisali 
naučnofantastične romane? 

Uopšte nisam pisala romane. Pisala sam 
kratke priče koje sam prodavala časopi- 
sima, kao i zbirke kratkih priča. Znate, pre 
1950. godine, stvarno nije postojala 
potražnja za tim žanrom. 


Šta ste tada pisali? 


Pisala sam ono što se tada nazivalo 
avanturističkim pričama. Te knjige govore 


o različitim mestima i različitim vreme- 
nima, na primer, knjige o mačevima (Na 
oštrici mača, Mač je nacrtan, Mač u 
koricama; svi su nedavno ponovo štam- 
pani) bile su na temu špijunaže i prevara 
u Holandiji i njenim delovima Indije za 
vreme i neposredno posle Drugog svet- 
skog rata. Ostale knjige govore o Gra- 
đanskom ratu (Jaši ponosno, buntovniče! 
i Buntovne mamuze). Sledi bubanj je 
avanturističko-romantičan roman čija se 
radnja odvija u Engleskoj i u kolonijama 
Amerike tokom XVII veka. Sve u svemu, 
napisala sam preko deset avanturističkih 
romana. Napisala sam i triler Ubistva na 
prodaju. 


Vi ste ipak bili zainteresovani za pisanje 
naučne fantastike. Kako ste napokon 
uspeli? 

Da, volela sam i da čitam i da pišem o 
fantastičnim stvarima, i 1949. godine 
pozvali su me da uređujem jednu anto- 
logiju naučne fantastike. Zvala se Bulard 
iz svemirske patrole i tokom sledećih go- 
dina za istu izdavačku kuću uradila sam 
još tri antologije (Svemirski pioniri, 
Svemirski servis i Svemirska policija). 
Toliko sam uživala u uređivanju prve 
knjige da mi je urednica Lilijen Zevin, 
žena vlasnika World Publishing, predložila 
da samostalno pokušam da napišem 
naučnofantastični roman. | napisala sam; 
Sin zvezdanog čoveka pod nazivom Osvit 
zore, 2250. leta gospodnjeg objavljen je 
1952. Još jedna knjiga objavljena negde u 
to vreme, bila je u stvari prikaz bajke 
Huon iz roga. Osvit zore se veoma dobro 
prodavao (štampano je preko milion pri- 
meraka pre deset godina), što je izdavače 
jako iznenadilo. Hteli su još naučne 
fantastike. 


Danas sigurno ne morate da brinete 
hoćete li naći izdavača! 


Ne, danas pretežno pišem običnu prozu 
koja mi je oduvek bila draža. Čak i u 
naučnoj fantastici vodim računa da za- 
držim svoje junake dalje od gvožđurije 
koliko god mogu - da ih što pre smestim 
na neku planetu, dalje od svemirskog 
broda. 


Taj način je vrlo uspešan. Ali zbog čega 
averzija prema "gvožđuriji"? 
Ja nisam zaljubljenik u mašine, svako ko 

čita moje knjige može to da potvrdi. Ne 
volim tehnologiju, mislim da je ona ovom 
svetu na-nela više zla nego dobra. Ne 
pišem na kompjuteru. Uključim ponekad 
električnu mašinu i to kad mi se od 
obične ukoče prsti. I, iskreno govoreći, ne 
znam mnogo o tehničkim aspektima 
nauke, tako da sam se uvek plašila da ću 
napraviti neku grešku koju ja možda neću 
primetiti, ali čitaoci sigurno hoće. Tako 
sam stekla naviku da svoje junake 
smestim na neku planetu pa tek onda 
upletem u neku avanturu. Volim da 
stvaram čudne svetove. 


Svetove poput vašeg čuvenog "Sveta 
veštica"? Koliko knjiga pripada ovom 
ciklusu? 

Trenutno ih ima 18, a uskoro će ih biti još, 
kada Tor objavi Hronike Lormta. Za sada, 
možete da kažete, Hronike su moj 
omiljeni projekat. Izuzetno sam uzbuđena 
zbog priča koje će izaći u tri toma - sve su 
to izvrsne priče koje Svet veštica 
prikazuju kao mesto koje se razvija i 
povećava. 


Kako ste došli na ideju za prvobitni Svet 
veštica? 


Priča se razvila iz nekog materijala o 
najezdi Normana koji sam nekad pročitala 
- govori o vitezovima koji se nisu vratili u 
Englesku, već su ostali u Palestini i 
osnovali svoja carstva. Isto kao i moj 
junak iz Sveta veštica, Simon Tegart, koji 
je iskoristio Opasnu opsadu da ga odvede 
u Svet veštica kako bi pobegao od ljudi 
koji pokušavaju da ga ubiju. 

Znači, "Svet veštica" delimično proizilazi iz 
srednjevekovne istorije? 

Da, i iz legende. Došla sam na ideju da 
Opasnu opsadu iskoristim kao sredstvo 
transporta svog glavnog junaka, pošto 
sam pročitala o tome u knjizi o kralju 
Arturu. Izgleda da je Opasna opsada bila 
stena na koju su seli neki od Arturovih 
vitezova i odmah nestali. Govorilo se da 
ona poseduje moć da proceni ljude i da ih 
pošalje u svet kojem stvarno pripadaju. 
Samo je Galand mogao bezbrižno da sedi 
na njoj. Prvi deo Sveta veštica je u stvari 
početak Opasnosti Verlen; radi se o 
razbojnicima i o devojci Loris koja treba 
da se uda za čoveka kog nikad nije videla. 
Tu priču sam spojila sa pričom o Sirnonu; 


eto kako je to nastalo... Možda će biti 
zanimljivo da vam kažem da je lik Korisa 
od Gorma zasnovan na čoveku koji je 
zaista živeo za vreme stogodišnjeg rata. 


Kada ste napisali prvi roman, da li ste 
predviđali seriju koja će se iz njega 
razviti? 

Ne, nisam zaista. Uvek sam volela da 
pišem nastavke knjiga, zato što svaka 
priča koju napišem sadrži samo nekoliko 
važnih događaja iz života junaka, a za 
mene te ličnosti imaju i budućnost. To 
znači da ima još priča vezanih za 
konkretnu ličnost, a ja uživam u ponovnoj 
poseti junacima koje sam već stvorila... 


U vreme dok sam pisala Svet veštica 
nisam ni slutila da će ljudi tražiti još priča 
iz tog sveta, niti da će se ovaj roman 
razviti u seriju. 


Da li vam pisanje nastavaka još uvek 
pričinjava zadovoljstvo? 


Da, mada sam sve starija i pisanje je sve 
teže. Taško je sedeti na jednom mestu 
tako dugo. I lakše mi je kad znam da će se 
Svet veštica i dalje pisati, čak i kad ja više 
ne budem mogla, jer ima još pisaca koji 
pišu priče. U Pričama iz sveta veštica 
(tomovi 1-4), dozvolila sam drugim 
piscima naučne fantastike da opisuju 
sopstvena viđenja Sveta veštica. Izuzetno 
je zabavno saznati šta drugi ljudi imaju da 
kažu o svetu koji sam ja stvorila - ljudi kao 
što su Džudit Tar, Ardat Majar, Elizabet 
Skarborou, Polin Grifin, Robert Bloh i 
K.DZ. Ceri. 


Da li su te priče preuzete ili predstavljaju 
nastavak vašeg "Sveta veštica"? 

Dosta priča pokriva teritoriju koju ja nika- 
da nisam istraživala, recimo Salkare ili 
Falkonere, a neke priče otkrivaju jako 
zanimljive stvari o njima. Falkoneri su 
izgleda inspirativni za moje pisce! Biće 
nekoliko odličnih priča o njima u 
Hronikama Lormta. To su knjige koje 
pišem sa još četiri pisca. To su Polin 
Grifin, Patriša Metjuz, Saša Miler i Meri 
Šaub. Izaći će tri knjige od kojih će svaka 
imati po dva kompletna romana, plus 
priču hroničara po imenu Duratan... U 
prvoj knjizi je moja priča Luka mrtvih 
brodova koja opet govori o Simonu 
Tegartu, njegovoj porodici i njihovom 
istraživanju jedne vrlo čudne pojave na 

Estkarp morima, fenomena koji samo 
Simon shvata jer potiče sa Zemlje. Druga 
priča je Morska tamnica Polin Grifin, o 
Falkonerima koji pokušavaju da ponovo 
izgrade svoj život pošto su veštice sa 
Estkarpa dovukle planine na svoje granice 
da odbiju nadolazeću vojsku. Pošto su 
domovi Falkonera bili u tim planinama, 
potpuno su uništeni, mada ima je na 
vreme javljeno da se evakuišu... U drugoj 
knjizi Hronika će biti Izgnanstvo Meri 
Saub i nastavak Morske tamnice — 
Falkonova vlada. Merina priča govori o 
ženi koja traži pomoć za svoju tetku, 
jednu od veštica, šizofreničarku koja je 
sagorela kanališući Snagu da pomeri 
planine i uništi napadače sa Karstena. 
Nolar odlazi na Lormt i nalazi stari 
pergament koji joj otkriva postojanje 
tajanstvenog lekovitog kamena koji može 
da spasi njenu tetku, ali, i demonske sile 
bi htele da ga imaju... Treća knjiga 
Hronika će imati delo Mi, žene Pet Metjuz 
i Dete Falkonera Saše Miler. Obe govore 
o Falkonerima, iako su sasvim različite. 
Petina priča govori o selu u kojem žive 
žene Falkoneri, i o svemu što se događa 
jednoj od tih žena pošto se oslobodila 
svog gospodara Falkonera. Priča Saše 
Miler je nastavak prethodne njene priče 
iz Sveta veštica pod naslovom Izgraditi 
prebivalište o Falkoneru koji kidnapuje 
jednu devojku a zatim se u nju zaljubljuje. 
Bila je to odlična priča, a nastavak je još 
bolji. 

Zašto ste ovim knjigama dali naslov 
"Hronike Lormta"? 


Čitaoci Sveta veštica će prepoznati Lormt 
kao staro mesto u Estkarpu na kojem se 
Stara Rasa setila - i odmah zaboravila - 
znanje i mudrost svog naroda. Ja sam 
izmislila Hroničara Duratana, čoveka 
Stare Rase koji treba da otkrije istoriju 
svog naroda sve do tog vremena pišući 
priče od Vremena Prekretnice pa nadalje. 
Duratan je bivši vojnik otpušten iz rata 
kao bogalj. On se vraća u Lormt i počinje 
da istražuje stare uspomene... Durata- 
nova priča će se protezati kroz sve tri 
knjige i sama će predstavljati hroniku. 
Znači, sve sam rekla, biće sedam priča u 
tri knjige. 

Kada će ljubitelji "Sveta Veštica" moći da 
potraže "Hronike Lormta" po policama 


knjižara? 

Prva će se pojaviti početkom 1990, 
nadam se, a za druge se još ne zna. Sve 
knjige su napisane i predate izdavaču 
Toru. 


Vi ste izabrani za počasnog gosta 
Svetskog skupa naučne fantastike 1989, 
koji se održava u Bostonu. 


Da. Ne odlazim često na skupove zbog 
narušenog zdravlja. U poslednje vreme 
sam bila na par njih, i, ako mi zdravlje 
dozvoli, otići ću u Noriskon Tri. | tamo se 
događa nešto zanimljivo. Ove godine, na 
Svetskom skupu naučne fantastike biće 
štampano specijalno izdanje priča svih 
velikih majstora. Bila je to moja ideja. 
Naslov će biti U velikom stilu, a svaki 
majstor pera će sam izabrati priču koja će 
ga predstavljati u knjizi. 

Šta ste vi izabrali? 


Izabrala sam Ulizice iz Grimerdejla, priču 
koja se pojavila u mojoj zbirci kratkih 
priča Lora iz sveta veštica. 
Koji su vam veći planovi? 


Tor će izdati Damu carstva koju sam 
napisala sa Suzan Švarc baš pred taj skup. 
Imam još neke planove, recimo da 
učestvujem u nekoliko autografija, tako 
da ću se sresti sa svojim čitaocima i 
potpisati im knjige. Zaista se radujem! 

Da li dok pišete imate u glavi celu priču od 
početka do kraja? Da li sledite neki plan? 


Na oba pitanja odgovor je: ne. Pokuša- 
vala sam da radim planski, ali me je to 
sputavalo i odvraćalo mi misli. Više volim 
da stvaram priču razvijajući likove koji 
diktiraju zaplet i razrešenje. 

Da li biste dali neki savet drugim piscima? 
Savetujem im da čitaju što je moguće 
više, o svemu i svačemu jer se tako dobija 
materijal za priče. | mogla bih da dodam 
da nikad ni od čega ne odustaju, ma 
koliko da su obeshrabreni. 


"Da nikad ni od čega ne odustanu"? 
Zašto ? 


Zato što sam u vreme dok sam mislila da 
neću moći da nađem tržište za svoje 
radove, uništila nekoliko rukopisa prili- 
kom selidbe iz Klivlenda na Floridu. Sada 
bih volela da ih imam, ali su otišli u 
nepovrat. 

Mislite li na rukopise knjiga? 

Da, napisala sam četvrtu iz serije knjiga o 
mačevima, Nastavak Operacije traženja 
vremena i dva nastavka dela Princ 
komanduje. 

Zaista je velika šteta što tih knjiga više 
nema. 

Jeste, ali sam iz toga naučila da nikad ne 
možeš predvideti sled događaja na polju 
izdavaštva. 


Koje knjige treba očekivati u bliskoj 
budućnosti? 


Prvo će se pojaviti Dama carstva koju 
sam napisala zajedno sa Suzan Švarc. Izaći 
će u septembru... Dama carstva je fan- 
tastično prepričavanje legende o gospođi 
Čo koja je zaista živela u vreme dinastije 
Han u Kini. Priča o njoj je poznata 
Kinezima, ali ne i nama, ako se izuzmu 
studenti. U priču sam, naravno, unela 
fantastične elemente koji će se čitaocima, 
nadam se, svideti. Tu su recimo vile koje 
mogu da se pretvaraju u lisice sa 
čudesnom, magičnom snagom! 


A posle toga? 


Sledeća knjiga će biti nastavak knjige Let 
u Jiktor pod naslovom Odvažiti se na lov. 
Planirana je za decembar. 

Da li je i ova knjiga pisana u saradnji sa 
nekim? 

Ne, to je samostalni projekat, mada u 
poslednje vreme radim puno knjiga u 
kooperaciji. 

Zašto? 


Ne mogu više da sedim dugo za svojim 
radnim stolom, kao kad sam bila mlađa. 
Ovako se brže piše. A uz to mi se dopada 
zamisao da pisci udružuju svoje snage i 
ideje kako bi stvorili nešto što nijedan od 
njih ne bi uspeo sam. 

Sa kim još, trenutno, pišete knjige? 
Zajedno sa Merion Cimer Bredli i Džulijan 
Mej pišem roman Crni ljiljan. Knjiga ima 
tri junakinje, sve tri princeze, i svaka od 
nas piše priču o jednoj princezi prikazu- 
jući borbu za očuvanjem kraljevstva. 
Moju princezu posećuje gost koji je 
odvodi u čudan svet močvara gde se ona 
susreće sa rasom vodenih ljudi. Knjigu će, 
u tvrdom povezu objaviti Bantam/Spektra 
sledeće godine. Pišem knjigu i sa 


Robertom Blohom koji je uradio jednu od 
priča u Pričama iz sveta veštica, knjiga |. 
Andre Norton i Robert Bloh zajedno pišu 
knjigu - to mora da je zanimljivo. Možete 
li, u par rečenica, da nam kažete o čemu 
se radi? 


Plašim se da ne mogu mnogo da vam 
kažem. Ova knjiga će, bar za mene, biti 
sasvim drugačija. To je priča iz vikto- 
rijanskog doba i mislim da se može naz- 
vati mračnom fantastikom - i nije 
magična, u onom smislu kakve su knjige 
Sveta veštica. | meni i Robertu se dopada 
to doba, naravno, najzad napisao je toliko 
knjiga o Džeku Trboseku. Ali ne govori se 
o Džeku Trboseku, ne. Ta knjiga je 
neobična... to je nešto sasvim, sasvim 
drugačije. Mislim da će čitaoci biti 
iznenađeni. 

U vreme kad ste vi počeli da se bavite 
naučnom fantastikom, u takozvano 
"Zlatno doba", skoro sve što pripada 
ovom žanru je bilo pisano. Danas, 
međutim, sve više ljudi počinje da otkriva 
naučnu fantastiku kroz filmove. Šta vi 
mislite o ovom trendu? 


Dobro je što gledaju filmove, ali većina 
filmova ne spada u prvu klasu, naime nisu 
svi kvaliteta Ratova zvezda ili Zvezdanih 
staza. Veliki broj filmova ima jednostav- 
ne, već poznate zaplete. Ima i dobrih, čak 
izvanrednih filmova, ali većina nije takva, 
nažalost. 


Zdravlje vas sprečava da odlazite u 
bioskop, ali imate puno video kaseta u 
svojoj radnoj sobi. Koji vam se filmovi 
dopadaju? 

Videla sam Metropolis Frica Langa, zatim 
tri filma serije Ratovi zvezda koji su 
prilično dobri i Sokodama koji mi se zaista 
dopao. Svideo mi se i Tamni kristal A 
videla sam i Konana. Grozan je... Mislim 
da su po originalnosti epizode Zvezdanih 
staza neprevaziđene. To su moji favoriti 
za sva vremena. Poslednjih godina ne 
mogu mnogo da gledam televiziju zbog 
očiju, a i teško mi je da duže vreme sedim 
na jednom mestu. 


Mnogi čitaoci "Starloga" su videu filmsku 
verziju "Gospodara životinja". Šta vi 
mislite o tom filmu? 


Mislim da je grozan. Odvratan. Insistirala 

sam da se moje ime ne dovodi u vezu sa 
njim od trenutka kada sam pročitala 
scenario i videla da uopšte nema sličnosti 
sa mojom knjigom: Moja priča je naučno- 
fantastična, smeštena u budućnost, a ovo 
je nešto puno oružja, vradžbina, kao 
Konan. Sve same borbe sabljama i žrtvo- 
vanja nevinih devojaka. Jedini element 
uzet iz moje knjige jeste ideja o mladiću 
koji ostvaruje telepatski kontakt sa 
životinjama. A da li znate da je siroti tigar 
iz filma uginuo, zato što su morali da mu 
daju sredstva za umirenje da bi ga obojili 
u crno a on je bio alergičan na drogu? Bila 
sa potištena kad sam to čula!.. Vidite, 
moj agent je prodao filmska prava, ali nije 
bilo dokaza. Znači, napravili su film koji 
nema nikakve veze sa mojom knjigom. 


Da li ima zainteresovanih za pravljenje 
filmova prema vašim knjigama? 

Bilo je govora o tome, ali neću da se išta 
dogodi pre pismenog ugovora koji se 
nerado daje autoru. Producenti se i dalje 
interesuju za moje knjige, tako da će se 
možda nešto i dogoditi. 

Za koje knjige? 

Za Izdajice vremena, recimo. | za Svet veš- 
tica, naravno. Takođe i za knjigu o ženi 
koja je upala u svet sličan antičkoj Nubiji, 
pod naslovom Utvare vremena. Nedavno 
su se zainteresovali za jedan od mojih 
romana iz mladosti, Kuća brojnih senki 
koji sam napisala u saradnji sa Filis Miler. 
To je priča o deci koja su nabasala na 
neku istorijsku misteriju. Ron Hauard je 
tražio to da pročita. On je poznati režiser, 
ali ja nisam gledala ni jedan od njegovih 
filmova. 


On jeste poznat. 


Da, ti holivudski režiseri i producenti 
pročitaju ono što ih zanima, čak i dobiju 
filmska prava - što ovde nije slučaj - pa to 
opet nije garancija da će film ikada biti 
snimljen. 

Koja je knjiga vama lično najdraža? 

Teško je odlučiti se za jednu kad ih toliko 
ima! Ne mogu da izaberem... Pa, možda 
je to Godina jednoroga, moja verzija 
bajke Lepotica i zver. 

Vi ste osoba koja je uvela nekoliko novina 
u naučnu fantastiku - recimo, glavni lik iz 
"Božjeg suda u tuđini". 


Da, to je prva naučnofantastična knjiga 
koja uvodi ženu kao glavnog protago- 
nistu, Karis Nerdholm. Moji izdavači su 
bili iznenađeni dobrom prodajom. Bili su 
sigurni da ljubitelji naučne fantastike 
neće hteti da čitaju knjigu koja ima 
glavnu junakinju. 

To je bio nastavak knjige "Oluja nad 
Vorlokom" koja je takođe uvela novinu - 
crnca kao glavnog junaka. 


Da, Šan Lanti je crnac. Ja to nisam 
naglašavala ali se videlo iz opisa. Neki 
čitaoci su to shvatili, neki nisu. Od tada je 
bilo nekoliko crnih protagonista - Andras 
u Androidu u rukama Tokesi u Utvarama 
vremena. Bilo je mnogo junaka sa 
Orijenta, kao i Indijanaca. 


Sve u svemu, o kakvim likovima i temema 
najradije pišete ? 

Mnogi od mojih junaka i junakinja su ljudi 
koji imaju zadatak da savladaju ogromne 
prepreke jer imaju urođene ili stečene 
telesne nedostatke. Na primer, Nik Kol- 
herm u Noći pod maskama imao je tako 
ružan ožiljak da ljudi nisu mogli da pod- 
nesu da ga gledaju - i on postaje begunac. 
Mnogi od junaka u mojim pričama su 
begunci, ljudi koji su odvojeni od svojih 
normalnih života brutalnim spletom okol- 
nosti, a zatim primorani da se nose sa 
situacijama opasnim po život. Mislim da 
su sa ovakvim junacima priče zanimlji- 
vije... Ne mora da se pročita mnogo mojih 
knjiga da bi se shvatilo da je jedna od 
mojih omiljenih tema ona o ljudima koji 
se mešaju sa životinjama - ili o inteli- 
gentnim životinjama koje se među-sobno 
sparuju. Mačke, naročito!... Često se u 
mojim pričama pojavljuju dragocenosti ili 
kristali kao predmeti koji sakupljaju 
natprirodne snage. To me fascinira. Nulti 
kamen je takva knjiga, i, naravno, veštice 
iz Estkarpa koriste tamne kristale za 
fokusiranje svoje Snage... Psihometrija 
me takođe fascinira. To je sposobnost da 
se dodirom nekog objekta spozna nešto 
iz njegove istorije. Prisustvovala sam 
takvim demonstracijama. Bile su impre- 
sivne ali zbunjujuće. Ne mogu da ih 
objasnim, ali sam videla da su uspešne. U 
Vesniku pohoda sam primenila tu ideju... 
Moji junaci su često mladi ljudi — tinej- 
džeri i oni koji su tek prešli dvadesetu, 
ljudi koji se sukobljavaju sa životom po 

prvi put. | pustinja me oduševljava, te 
često izmišljam pustinjske predele kao 
mesta radnje. Na primer, dosta knjiga iz 
mog Sveta veštica za mesto zbivanja ima 
pustinju zapadno od Haj Halaka, zapad- 
nog kontinenta. Opisala sam i jednu vrlo 
neobičnu pustinju u Vesniku pohoda. 

Koji su pisci uticali na vas? 

Ima ih mnogo. Radjard Kipling, Don Ford 
Jejts, A.Merit, H.Rajder Hagard, Edgar 
Rajs Barof, Talbot Mandi, Edgar Valas i, 
naravno, H.G. Vels i Zil Vern. Direktan 
uticaj na moju knjigu Noć pod maskama 
imao je Vilijem Houp svojom Zemljom 
noći. 

Koji su vaši omiljeni autori iz oblasti 
naučne fantastike? 


Bim Pajper, autor knjige Mali kovrdžavi, 
Sterling Lanijer, C.L. Mur, Robin Mek 
Kinli, Elizabet En  Skarborou, Ardat 
Mejhar, Pol Anderson - navela sam samo 
nekoliko! 


Po veličini vaše biblioteke lako je zaključiti 
da ste veliki čitalac. Knjige su svuda 
unaokolo! Sta volite da čitate osim 
naučne fantastike? 


Moja biblioteka broji više od deset hiljada 
knjiga. A što se tiče čitanja... pa, volim da 
čitam stare dnevnike i zbirke pisama. 
Tako dobijam ideje za svoje knjige. Volim 
i misterije. Moj omiljeni pisac ovog žanra 
je Barbara Majkls/Elizabet Piters. Njena 
dela prožima fina nota humora, naročito 
ona dela o Ameliji Pibodi Emerson, 
viktorijanskom arheologu i detektivu. 


Kako vi objašnjavate veliku popularnost 
"Sveta veštica" kod publike? 

Kao većina mojih knjiga, i Svet veštica 
prvenstveno govori o ljudima. Čitaoci 
tako mogu da se poistovete sa prob- 
lemima i situacijama individualaca jer ja 
ne govorim o ogromnim narodima ili čak 
svetovima. Dobila sam mnogo pisama u 
kojima čitaoci kažu da im se Svet veštica 
dopada zbog toga što junaci deluju 
stvarno. Moji protagonisti se suočavaju 
sa problemima koje čitaoci potpuno 
shvataju. Ti problemi su gubitak doma za 
vreme rata, otmica brata ili sestre, razni 
okršaji... Čitaoci se tako uključuju u sve 


ono što junaci rade, misle i osećaju. U 
Svetu veštica sam pokazala da se i ljudi i 
njihov svet stalno menjaju. | istočni i 
zapadni kontinenti sveta veštica su u 
prelaznom periodu za vreme i posle 
Kolder rata. Verujem da čitaoci to mogu 
da shvate jer je i naš svet nedavno 
prebrodio rat i njegove posledice. Takođe 
verujem da čitaoci umeju da prepoznaju i 
cene moju pažljivu upotrebu magije u 
Svetu veštica. Sve magične moći i čini 
zasnivam na tradicionalnim zakonima 
magije, koje sam pažljivo proučavala svih 
ovih godina. U skoro svim slučajevima 
opisujem "belu" magiju u kojoj je 
potrebno poznavati boje, drago kamenje, 
životinje, biljke - i kad uvodim neke čini i 
čarolije, baziram ih na tradicionalnom 
ritualu, samo menjam reči koje ga prate. 
Svakom ko se razume u magije, sama 
ceremonija je prepoznatljiva, mada su 
reči izmenjene. 

Trenutno ste zauzeti prodajom autorskih 
prava na predmete inspirisane "Svetom 
veštica". 

Da, po mojim uputstvima se rade mape 
tog sveta, skulpture, audio snimci prvog 
romana iz serije. Tu je i ograničena serija 
knjižica sa originalnim radovima Meri 
Henson Roberts, kao i moja priča Zmijski 
zubi. Biće u prodaji i igra inspirisana 
Svetom veštica koju je uradila Saša Miler 
u okviru firme Stiv Džekson Gejms. 

Kojim se svojim delom najviše ponosite? 
Naravno da se ponosim Svetom veštica, 
jer je postao vrlo popularan. Ponosim se i 
Senovitim jastrebom - mojim prvim de- 
lom inspirisanim drevnom istorijom. 
Mislim da sam čitaocima uspela da 
dočaram ljude drevnog Egipta - ljude koji 
su nam vrlo slični. Ovu knjigu sam vrlo 
pažljivo radila. Isti sistem sam primenila i 
u knjizi Svi na sedla u kojoj se govori o 
konjici za vreme Apačkog rata iz 1859. 
Mislim da sam dobro opisala taj period. 


Dala sam sve od sebe i u knjizi Stani, ruke 
u vis, koja je čak 30 godina morala da 
čeka na izdavača (Tor, 1984). 

Moji uspesi su moje knjige. Svakom od 
njih se ponosim na različite načine. 

PORUČITE BESPLATAN SF ČASOPIS 


PERPETUUM MOBILE 


Više od 7000 ljubitelja naučne fantastike iz Jugoslavije 
već je dobilo ovaj jedinstveni besplatni SF & F časopis - 
profesionalno pripremljeno izdanje na 48 strana 
formata 16 x 24 cm. Svi koji su zainteresovani da 
postanu članovi ove velike porodice čitalaca SF-a, 
treba samo da nam dostave svoju tačnu adresu i mi 
ćemo im odsad redovno slati kompletan naš reklamni i 
propratni materijal vezan za SF. 


PERPETUUM MOBILE i svi drugi prospekti koje 
dobijate od nas ne obavezuju vas ni na kakvu kupovinu 
niti bilo šta drugo. 

Prvi broj časopisa PERPETUUM MOBILE donosi 
detaljan izbor ovogodišnjih vesti iz sveta, kao i 
spiskove svih nagrada, kompletan prikaz objavljenog 
SF-a u Jugoslaviji sa mogućnošću da se veliki broj 
izdanja nabavi pod najpovoljnijim uslovima. 


Ukoliko pišete SF - PERPETUUM MOBILE će vas uputiti 
kako da na najjednostavniji način plasirate svoje 
radove -besplatne profesionalne recenzije šaljemo na 
vaš zahtev. 

Ukoliko vam je SF dosadio i želite da se resite 
određenih knjiga i časopisa - PERPETUUM MOBILE će 
vam pomoći da to učinite na najpovoljniji način. 
Besplatni mali oglasi i jeftini veliki oglasi. 

PERPETUUM MOBILE sadrži kompletnu informaciju o 
radu svih SF društava u zemlji i mogućnostima da se 
uključite u njihove delatnosti. 

Pomažemo vam da naručite SF knjige i časopise iz 
inostran-stva, kao i da stupite u kontakt sa inostranim 
klubovima i fanovima. 

Ukoliko tragate za starim SF knjigama koje ste iz bilo 
kog razloga propustili, PERPETUUM MOBILE vam 
pomaže u traganju, posreduje između onih koji kupuju 
i onih koji prodaju. 

Ukoliko vas zanima bilo šta od gore navedenog a i sve 
drugo vezano za SF, pošaljite svoju tačnu adresu na 
adresu izdavača časopisa PERPETUUM MOBILE: 


ZNAK SAGITE, 11070 Novi Beograd, Poštanski fah 19 


re 
PORUČITE POUZEĆEM ODABRANE SF NASLOVE 


ZNAK SAGITE 


1. MONOLIT 6 380 dinara 
Roman Roberta Silverberga "Vreme promena", novele Sterlinga, Benforda, Zelaznija, 
Bišopa, Martina, Robinsona, novelete Legvinove, Simonsa, Karda, Svonvika, Resnika, 
Pauersa... više od 500 strana najkvalitetnijeg izbora. 


2. Ray Bradbury - NEŠTO ZLO NAM SE PRIVLAČI 150 dinara 
Izvanredan roman, mešavina horora i fantastike - dva dečaka suprotstavljena cikličnom 
dolasku Zla u atmosferi punoj mističnih naboja i neverovatnih obrta. 


3. RogerZelazny-DEVET PRINČEVA AMBERA 130 dinara 
Prvi deo sage o Korvinu, princu Ambera koji nastoji da se domogne prestola sa koga je 
zbačen od svog brata Erika. Amber je jedini pravi svet okružen mnogobrojnim Senkama, 
među kojima je i Zemlja. 


4. RogerZelazny-PUŠKE AVALONA&ZNAMENJE JEDNOROGA 150 dinara 
Drugi i treći deo Korvinovih pustolovina. Pred nama su ponovo mnogobrojna braća i 
sestre kraljevske porodice, njihove spletke, savezi i izdaje, stvarni i izokrenuti svet, 
Senke i Korvinova kletva... 


5. Robert Silverberg - KNJIGA LOBANJA 130 dinara 
Roman koji je kao nijedan drugi prožet beznađem, bolom i nadom; pisan u vidu 
isprepletane ispovesti četvorice mladića koji pokušavaju da dostignu besmrtnost. 
Fascinantna knjiga. 


6. TAMNI VILAJET, Izbor jugoslovenskog SF-a 150 dinara 
Almanah jugoslovenskog SF-a - prva knjiga ovakve vrste kod nas. Preko 400 strana 
sadrži B dosad neobjavljenih priča i novela najkvalitetnijih domaćih autora. 


7. Lovecraft, King, Barker - HOROR 150 dinara 
Trenutno najpopularniji žanr na svetu doživljava procvat i kod nas. Antologija koju smo 
pripremili sadrži predstavnike sve tri epohe u razvoju horora: klasičan pristup, psiho ti 
krvavi horor. 


NARUDŽBENICA 


Ovim se pretplaćujem na sledeće knjige (zaokružiti brojeve): 
1234567 


po ukupnoj ceni od dinara koje ću uplatiti poštaru prilikom prijema pošiljke 


Ime i prezime 
Poštanski broj i mesto 
Ulica i broj 

Telefon 


Narudžbenicu popuniti čitko štampanim slovima i poslati na adresu: 
ZNAK SAGITE, 11070 Novi Beograd, Poštanski fah 19. 

